
CUVÂNT INTRODUCTIV 
LA EDIŢIA A II-A 


Prima ediţie a acestei lucrări a apărut 
în anul 2001. Ea s-a bucurat de un real 
succes de public, astfel că s-a impus un 
nou tiraj. 

Am socotit necesar să aduc unele adă¬ 
ugiri faţă de prima ediţie, utilizând cer¬ 
cetările personale pe care le-am efec¬ 
tuat în ultimii doi ani, precum şi 
bibliografia recentă, astfel ca cititorii 
să fie la curent cu informaţiile şi apre¬ 
cierile cele mai noi privind evoluţia Ro¬ 
mâniei şi a instituţiei monarhice în pe¬ 
rioada 1866-1947. De asemenea, am 
diversificat materialul ilustrativ, pen¬ 
tru a oferi o imagine mai completă asu¬ 
pra celor patru regi şi a familiei regale. 

Reînnoiesc mulţumirile mele adre- 

sate domnului Marcel Popa, directorul 



Editurii Enciclopedice şi domnului Ale¬ 
xandru Stănciulescu - redactorul de 
carte. 

îmi exprim credinţa că această ediţie, 
revizuită şi adăugită, va fi apreciată de 
cititori, judecătorii cei mai exigenţi ai 
muncii si rezultatelor noastre ştiinţi¬ 
fice. 


Autorul 



ARGUMENT 


Evoluţia istorică a românilor în tim- 

pul celor patru regi-Carol I, Ferdi- 
nand, Carol al II-lea, Mihai-a fost şi 
mai este încă un subiect controversat. 

Venirea în România a principelui Ca¬ 
rol I de Hohenzollern Sigmaringen a 
fost întâmpinată cu sentimente dife¬ 
rite: unii (cei care l-au înlăturat pe 
domnitorul Alexandru Io an Cuza) au 
apreciat acest act ca un moment înălţă¬ 
tor, întregul popor ieşind în întâmpina¬ 
rea celui ce avea să-i conducă destinul 
pe calea prosperităţii şi a indepen¬ 
denţei naţionale; alţii - aflaţi în preaj¬ 
ma lui Cuza sau beneficiari ai reforme¬ 
lor înfăptuite de domnitorul răsturnat 
în noaptea de 11/23 februarie 1866 - au 



primit cu răceală şi chiar cu ostilitate 
aducerea unui „neamţ” pe tronul Ro¬ 
mâniei. Apoi, pe parcursul celor 48 ani 
de domnie ai lui Carol I, unii au stăruit 
asupra progreselor înregistrate de Ro¬ 
mânia, care dintr-un stat vasal Porţii 
Otomane a devenit o putere balcanică 
de primă mărime şi cu un rol european 
recunoscut; alţii au pus în evidenţă 
contradicţiile sociale şi au prezentat 
răscoala din 1907 ca un corolar al poli¬ 
ticii lui Carol I, au stăruit asupra faptu¬ 
lui că, în 1914, regele s-a aflat în contra¬ 
dicţie cu spiritul public şi cu majo¬ 
ritatea liderilor politici români, sufe¬ 
rind o gravă înfrângere politică şi mo¬ 
rală, deoarece la Consiliul de Coroană 
nu s-a acceptat intrarea ţării în război, 
alături de Puterile Centrale, ci s-a votat 
pentru neutralitate, iar suveranul a 
fost la un pas de abdicare. 

Ferdinand a fost prezentat de unii ca 



făuritorul României Mari, iniţiatorul 
reformei agrare şi al celei electorale, ca 
personalitatea ce şi-a legat numele de 
organizarea şi consolidarea statului 
naţional unitar român. Alţii l-au în- 

fătisat într-o cu totul altă lumină: un 

rege slab, dominat de Ion I.C. Brătianu 
şi de regina Maria, care poartă princi¬ 
pala vină pentru proasta funcţionare a 
regimului democratic din România de 
după legiferarea votului universal. 

Carol al II-lea a fost pentru 
unii-foarte puţini - "voievodul cultu¬ 
rii”, o personalitate puternică, în tim¬ 
pul căreia România a cunoscut cea mai 
accelerată dezvoltare în toate domeni¬ 
ile, dobândind şi un larg prestigiu in¬ 
ternaţional. Alţii, cei mai mulţi, l-au ca- 
talogat ca un rege imoral, avid de 
îmbogăţire, care a manevrat pentru 
distrugerea regimului democratic şi in¬ 
troducerea unei dictaturi personale, el 



fiind principalul vinovat pentru pier¬ 
derile teritoriale din 1940. 

Mihai I nu a „scăpat” nici el unor 
aprecieri total diferite. Unii l-au pre¬ 
zentat ca autorul loviturii de stat de la 
23 august 1944, prin care a salvat ţara 
de distrugere şi a orientat-o pe făgaşul 
alianţelor ei fireşti, cel care s-a opus cu 
îndârjire comunismului. Alţii îl consi¬ 
deră un rege slab, incapabil să ia iniţia¬ 
tive, ca principalul vinovat de moartea 
mareşalului Antonescu, un pion pe 
care sovieticii l-au mânuit cu dibăcie, 
oferindu-i ordinul „Victoria”, precum şi 
numeroase daruri (avioane, maşini 
etc.). 

Cele mai multe aprecieri radicale, 
asupra celor patru regi, pozitive sau ne¬ 
gative, au fost făcute de oamenii politici 
si de ziarişti, care urmăreau anumite 

obiective, fără legătură cu realitatea is- 



torică. Este suficient să urmărim dez¬ 
baterile de după 1989 pentru a observa 
această realitate. în discuţie s-a aflat ac- 

tivitatea lui Mihai I, socotit de unii sin¬ 
gurul în stare să redreseze ţara, de aici 
şi sloganul „Monarhia salvează”. Alţii 
au vrut să-l dea în judecată pentru asa¬ 
sinarea mareşalului Antonescu. în 

această dispută s-au angajat şi unii isto¬ 
rici - aproape toţi specialişti în istorie 
antică şi medievală - care, fără a apela 
la izvoare, în primul rând la docu¬ 
mente de arhivă, au vizat anumite obi¬ 
ective politice. 

în acest context, publicarea unei cărţi 
privind Istoria românilor în timpul celor 
patru regi (1866-1947) poate să provoace 
noi controverse, mai ales din partea ce¬ 
lor obişnuiţi să perceapă numai două 
culori: alb şi negru. Totuşi, credem că o 
analiză temeinică a celor 81 de ani din 



istoria românilor, când în fruntea sta¬ 
tului s-au aflat cei patru regi, se im¬ 
pune, pentru a oferi celor intere¬ 
saţi - profesori, studenţi, elevi şi, de ce 
nu, oameni politici, ziarişti, cetăţeni 
obişnuiţi - o imagine globală, fără idei 
preconcepute, reconstituită pe baza do¬ 
cumentelor de arhivă, a culegerilor de 
documente publicate, dezbaterilor par¬ 
lamentare, presei timpului, memoriilor 
contemporanilor etc. Evident, cartea 
de fată valorifică rezultatele obţinute 

de-a lungul timpului de istorici pre¬ 
cum: Nicolae Iorga, Dimitrie Onciul, 
Constantin C. Giurescu, Vlad Geor- 
gescu, Gheorghe Cristea, Dan Berindei, 
Dinu C. Giurescu, Aron Petric, Mihai Ti- 
mofte, Paraschiva Câncea, Apostol 
Stan, Anastasie Iordache, Ion Bulei, 
Gheorghe Buzatu, Al. Gh. Savu, Valeriu 
Florin Dobrinescu, Gheorghe I. Ioniţă, 



Cristian Sandache, Sorin Silviu Da- 
mean, Gheorghe Bodea, Diana Fotescu, 
Neagu Cosma, Ion Mamina, Paul 
Henry, Terence Elsberry, Hannah Pa- 
kula, Lilly Marcou, Guy Gauthier, Paul 
al României, Nicoleta Frank s.a. 

Lucrarea de fată este rodul multor 

ani de muncă, pentru depistarea şi uti¬ 
lizarea unor variate şi cuprinzătoare 
surse, pentru reconstituirea unui ta¬ 
blou cât mai veridic al unei perioade is¬ 
torice complexe, cu evoluţii extrem de 
spectaculoase, uneori dramatice. O 
primă lucrare a fost Contribuţii privind 
viaţa politică din România. Evoluţia for¬ 
mei de guvernământ în istoria modernă şi 
contemporană (666 pagini), de fapt o is¬ 
torie a monarhiei, publicată la Editura 
Ştiinţifică şi Enciclopedică în anul 1988, 
într-un context politic dificil. Cartea a 
apărut cu sprijinul şi prin implicarea 
nemijlocită a domnului Mircea Mâciu, 



directorul editurii, a redactorului, 
domnul Alexandru Stănciulescu, că¬ 
rora le mulţumesc, încă o dată, pentru 
spiritul de solidaritate dovedit şi cura¬ 
jul de a se implica în publicarea unei 
asemenea lucrări. Pe fondul confuzii¬ 
lor politice de după 1989, am publicat 
un rezumat al acestei cărţi, sub titlul 
Monarhia în România. 1866-1947 (192 
pagini), la Editura Danubius, la solicita¬ 
rea domnului Constantin Paraschiv, 
patronul acestei edituri, căruia îi 
mulţumesc şi pe această cale. în ace¬ 
eaşi arie de preocupări se înscriu 
cărţile Regele Ferdinand (1914-1927). Ac¬ 
tivitatea politică, apărută la Editura Ga- 
ramond în 1994, condusă de domnul 
Marcel Dănescu, redactor doamna Vir- 
ginia Cucu, şi Criza dinastică din Româ¬ 
nia. 1925-1930 (298 pagini), apărută în 
colecţia „Biblioteca de Istorie contem- 



Dorană a României”, coordonată de co- 
! egul meu de facultate George G. Potra, 
din cadrul Editurii Enciclopedice, al că¬ 
rei director este domnul Marcel D. 
Popa; ambilor le mulţumesc pentru 
sprijinul acordat pe parcursul definiti¬ 
vării şi editării lucrării. 

în prezenta carte am reluat, adâncit 
şi dezvoltat, după noi cercetări, proble¬ 
matica istoriei românilor în timpul ce¬ 
lor patru regi. Titlul mi-a fost sugerat 
de cărţile a doi mari cărturari: Nicolae 

Iorga, care a publicat în 1932 lucrarea 
Istoria contemporană de la 1904 la 1930. 
Supt trei regi (republicată în 1999) şi Ce¬ 
zar Petrescu, Cei trei regi, apărută în 
1935 (retipărită în 1997). în timp ce 
prima face o analiză critică a evoluţiei 
României din ultima parte a domniei 
lui Carol I, a activităţii regelui Ferdi- 
nand şi a Regenţei, până la urcarea pe 
tron a lui Carol al II-lea, cea de a 



doua - datorată unui scriitor-are un 
caracter apologetic, fiind mai curând o 
carte de propagandă. 

Materialul ilustrativ, pentru întreaga 
lucrare, face parte din fototeca Muzeu¬ 
lui National Cotroceni, Bibliotecii Nati- 
onale a României si din cea a Arhivelor 

r 

Naţionale Istorice Centrale: sincere 

mulţumiri conducătorilor acestor pres¬ 
tigioase instituţii de cultură. 

In ce mă priveşte, sper că ofer citito¬ 
rilor o lectură agreabilă şi folositoare, o 
imagine veridică asupra rolului şi locu¬ 
lui celor patru regi în istoria modernă 
şi contemporană a României. 


Autorul 

Introducere 

PROBLEMA FORMEI 
DE GUVERNĂMÂNT 
PÂNĂ ÎN 1866 

1. De la începuturi până în 1859 

Chestiunea formei de organizare a 
statului a constituit obiectul unei inten¬ 
se preocupări a analiştilor şi oamenilor 
politici români încă din zorii epocii mo¬ 
derne. Transformările economice si so- 

ciale, afirmarea pe arena istoriei a bur¬ 
gheziei, aspiraţia tot mai puternică 
spre unitate şi independenţă a Ţărilor 
Române au oferit terenul necesar ela¬ 
borării proiectelor vizând modalităţile 
concrete de organizare a statului. în 

esenţă, s-au conturat două concepţii 
fundamentale: una monarhică si alta 

r 

republicană. 

încă de la sfârşitul secolului al 

r 

XVIII-lea şi începutul celui de al XlX-lea 
au apărut proiecte de organizare a sta¬ 
tului sub forma unei republici. Astfel, 
proiectul de Constituţie elaborat în 
anul 1802 preconiza o „republică 
aristo-democraticească” 1 în care pute¬ 
rea să fie concentrată în mâna a două 
„divane” - unul „mare”, cu sarcina de a 
conduce treburile interne si externe ale 

r 

ţării, şi altul „pravilnicesc”, cu atribuţii 
judecătoreşti. Se avea în vedere şi con¬ 
stituirea unui divan „dă jos”, format 
din câte trei deputaţi din fiecare judeţ, 
care să cerceteze si să orânduiască 

1 Istoria României, voi. VI. Coordonatori Paul 
Cernovodeanu şi Nicolae Edroiu, Bucureşti, 
Editura Enciclopedică, 2002, p. 522. 

toată „suma pentru cheltuielile de ob¬ 
şte ale republicii”. Un alt document 
consemnează faptul că un grup de 
„şase moldoveni şi valahi” a plecat la 
Napoleon Bonaparte „pentru a obţine 
permisiunea de a constitui ţările lor în 
republici” 1 . 

Ideile Revoluţiei Franceze de la 1789, 
ale unor cărturari precum J.-J. Rous- 
seau au găsit teren fertil şi în rândurile 
intelectualilor români, cu deosebire la 
promotorii Şcolii Ardelene. Din rândul 


1 Emil Vârtosu, Napoleon Bonaparte şi proiectul 
unei „republici aristo-democraticeşti (( în 
Moldova la 1802, Bucureşti, 1947, p. 14; Iuliu C. 
Ciubotaru şi N. A. Ursu, Un proiect românesc de 
republică din secolul al XVIII-lea, în „Anuarul 
Institutului de Istorie şi Arheologie" (în 
continuare Anuarul I.I.A.), Iaşi, 1987, p. 296 (cei 
doi autori conchid că proiectul a fost elaborat fie 
în anii 1784—1786 în Ţara Românească, fie între 
1786-1787 în Moldova). 

acestora se remarcă Ion Budai-Delea- 
nu, care în opera sa fundamentală - Ţi- 
ganiada, scrisă într-o primă formă în 
anul 1800 şi definitivată în 1812 - ple¬ 
dează pentru republică ca formă de or¬ 
ganizare statală. Semnificative sunt 
versurile: „în republică omul se ridică / 
La vrednicia sa cea deplină, / Fie de viţă 
mare sau mică, / Aibă avuţie multă sau 
puţină, / Totuşi asemenea drepturi are 
/ Cu acela care este mai mare [...] în re- 
publică-s toţi cetăţenii / Fraţi şi fii ai 
unei maice bune; / Ei sunt a ţării deob- 
şte moştenii, / Legea pe toţi asemenea-i 
pune; / Şi de are careşvaşi osăbire / E 
singur cel cu îmbunătăţire / Care-i mai 
vrednic dregătoreşte / Ales fiind cu de- 
obşte voinţă; / însă nu dă porunci voini¬ 
ceşte / După a sa părere şi putinţă, / Ci 

fieşcare dregătoriu / E numa de legi îm¬ 
plinitorii!” 1 . 

în 1834 exista, cu centrul la Sibiu, o 
societate care urmărea întemeierea 
unei republici prin unirea celor trei 
ţări române 2 . în Tara Românească ac- 

r r 

tiva în 1840 societatea secretă condusă 
de Dimitrie (Mitică) Filipescu în pro¬ 
gramul căreia figura şi „oblăduirea ţă¬ 
rii într-o ocârmuire republicană” 3 . Ase¬ 
menea atitudini se înscriau în efortul 
de reînnoire socială şi politică, ce se 
desfăşura în Europa şi care avea să cul¬ 
mineze cu Revoluţia din 1848. Ţările 

r r 

Române nu numai că nu au rămas în 
afara acestui suflu nou, democratic ce 

1 Ion Budai-Deleanu, Ţiganiada, în Opere, voi. I, 
Bucureşti, Editura Minerva, 1974, p. 290-291. 

2 Istoria României, voi. III, Bucureşti, Editura 
Academiei, 1964, p. 1022. 

3 Cornelia Bodea, 1848 la români. O istorie în 
date şi mărturii, Bucureşti, Editura Ştiinţifică şi 
Enciclopedică, 1982, p. 162. 

cuprindea bătrânul continent, dar s-au 
înscris cu contribuţii proprii, originale, 
atât sub raport teoretic, cât şi al practi¬ 
cii social-politice. Revoluţia română de 
la 1848 a prilejuit manifestarea con¬ 
cepţiilor republicane. în Proclamaţia de 
la Islaz din 9/21 iunie 1848 1 se aprecia: 
„Domnul, în care este personificată su¬ 
veranitatea acestui popor, să fie tare 
prin dragostea publică, luminat, voitor 
de bine patriei, bărbat întreg şi, ca să-l 
poată afla la alegere astfel, decretă 
după vechile sale drepturi, a-1 căuta în 
toate stratele societăţii, în toată naţia, 
iar nu într-un număr mărginit de oa¬ 
meni. Ea o dă celui ce va socoti de cuvi¬ 
inţă dintre fiii săi [...] Aşadar, decretă 
ca domnia să se dea celui ales numai pe 
cinci ani, spre a se tăia rivalităţile şi 

1 De regulă, în lucrare sunt menţionate, până în 
1919, atât stilul vechi, cât şi cel nou; atunci când 
nu se fac menţiuni datele sunt pe stil vechi. 

urile îndelungate şi spre a pune o emu¬ 
laţie între cetăţeni a fi buni, întregi şi 
folositori patriei ca să tragă încrederea 
publică [...] Domnul este ales unul din¬ 
tre cetăţeni şi după domnie rămâne 
iară cetăţean, fiu al patriei. Domnul 
nici nu a fost, nici nu este prinţ; domn 
e tot cetăţeanul, domn e şi capul ţării” 1 , 
în programul intitulat Dorinţele Partidei 
Naţionale din Moldova, elaborat de Mi- 
hail Kogălniceanu în august 1848, se ce¬ 
rea: „Domnul ales din toate stările soci¬ 
etăţii” 2 . 

r 

Documentele evidenţiază preocupa¬ 
rea revoluţionarilor de a asigura alege¬ 
rea conducătorului statului pe baza ca¬ 
lităţilor sale personale şi a devotamen- 
tamentului faţă de interesele generale 
ale patriei. în acelaşi timp, se avea în 
vedere lichidarea domniei autoritare si 

r 

1 Cornelia Bodea, op. cit, p. 535-536. 

2 Ibidem, p. 654. 

instituirea unui sistem de guvernare 
modern, în care „aleşii naţiunii” (parla¬ 
mentul) să aibă un rol decisiv. Revo¬ 
luţia din 1848 tindea să consolideze le- 

r 

gâturile interne în sânul locuitorilor, să 
elimine barierele sociale şi politice care 
reprezentau un obstacol în calea dez¬ 
voltării naţiunii române 1 . Aceasta im- 

r 

plică lichidarea privilegiilor moştenite 
din feudalism, dreptul pentru toţi locu¬ 
itorii tării - deveniţi cetăţeni - de a 

r r r 

participa la viaţa politică a statului, în¬ 
tregul sistem de guvernare trebuia să 
se întemeieze pe suveranitatea poporu¬ 
lui, a naţiunii. într-o formă sau alta, di¬ 
rect sau indirect, problema republicii 
s-a aflat în atentia revoluţionarilor ro- 

r r 

mâni, iar guvernarea din Muntenia, 
precum şi cea din Transilvania - sub 

1 Apostol Stan, Revoluţia română de la 1848. 
Solidaritate şi unitate naţională, Bucureşti, 
Editura Politică, 1987, p. 340. 

conducerea lui Avram Iancu - a marcat 
şi o experimentare practică. 

Nicolae Bălcescu a sintetizat cel mai 
bine concepţia republicană a revoluţio¬ 
narilor de la 1848. în Manualul bunului 
român, marele democrat-revolutionar 
şi cărturar arăta: „Cuvântul republică 
este o vorbă veche, care va să zică lucru 
al tuturor. Republica este un sfat în 
care oamenii adunaţi îngrijesc singuri 
de soarta lor, fără a-şi pune stăpâni pe 
cap, având în lucrarea lor drept regulă 
dreptatea şi drept ţintă frăţia. Intr-o re¬ 
publică poporul nu ascultă decât de 
slujbaşi aleşi de dânsul chiar cu treaba 
hotărâtă şi pe vreme hotărâtă. Aceşti 
slujbaşi sunt deopotrivă cu toţi ceilalţi 
oameni. Ei poruncesc numai în numele 
poporului şi sunt datori a lucra numai 
pentru dânsul, ascultând legea făcută 
de dânşii, supunându-se la privegherea 

necurmată a cetăţenilor si stând tot- 

r r 

deauna gata de a da înapoi slujba cu 
care au fost însărcinaţi când s-a sfârsit 

r r 

vremea pentru care a primit-o.” Şi Ni- 
colae Bălcescu continua: „Aşadar, de 
nevoie e ca românii să se întocmească 
în republică democratică şi într-un stat 
întocmit astfel ca în vârsta legiuită tot 
românul să aibă glas la alegerea depu¬ 
taţilor, la adunarea obştească a tării, 
care adunare să fie a face legile trebu¬ 
incioase ţării şi a alege un om cinstit şi 
vrednic care să poarte grija de cârmui¬ 
rea trebilor tării si, câtă vreme se va 

r r * 

purta bine, să-l ţie în loc, iar de nu să-l 
depărteze de îndată” 1 . 

Curând după înfrângerea revoluţiei, 
Rusia şi Turcia au stabilit prin Con¬ 
venţia de la Balta-Liman (19 aprilie/l 
mai 1849), ca domnitorii Moldovei şi 

1 Nicolae Bălcescu, Opere, voi. I, Bucureşti, 
Editura Academiei, 1953, p. 350. 

Ţării Româneşti să nu mai fie aleşi pe 
viaţă, ci să fie numiţi de sultan pe o pe¬ 
rioadă limitată - de 7 ani 1 . Noii domni¬ 
tori-Barbu Ştirbey în Ţara Româ¬ 
nească şi Grigore Al. Ghica în Mol¬ 
dova - au luat unele măsuri pozitive 
(reorganizarea oştirii pământene, a în¬ 
văţământului s.a.), care însă erau de- 
oarte de aspiraţiile revoluţionarilor de 
‘ia 1848. 

Nevoiţi să ia drumul exilului, condu- 
cătorii revoluţiei au desfăşurat o vie ac- 

r r 

tivitate pentru cunoaşterea pe plan eu¬ 
ropean a situaţiei şi dorinţelor popo¬ 
rului român. Este semnificativ că între 
cele mai importante reviste scoase de 
revoluţionarii români s-a numărat si 

r r 

1 Ion Ionaşcu, Petre Bărbulescu, Gheorghe Ghe- 
orghe, Tratatele internaţionale ale României, 
1354-1920. Texte rezumate, adnotări, bibliogra¬ 
fie, Bucureşti, Editura Ştiinţifică şi Enciclope¬ 
dică, 1975, p. 155. 


Ioan Scurtu _-_ Carol I _ = _ 26 / 668 

„Republica româna” (Paris, 1851 - Bru¬ 
xelles, 1853). 

Pentru ei, problema fundamentală ce 
trebuia rezolvată era unirea ţărilor ro¬ 
mâne într-un singur stat. în lucrarea 
Mersul revoluţiei în istoria românilor, din 
1850, N. Bălcescu scria: „Unitatea naţio¬ 
nală fu visarea iubită a voievozilor 
noştri cei viteji, a tuturor bărbaţilor 
noştri cei mari, care întrupară în sine 
individualitatea şi cugetarea poporului 
spre a o manifesta lumii. Pentru dânsa 
ei trăiră, munciră, suferiră şi muriră. 
Pentru dânsa Mircea cel Bătrân si Ste- 

r r 

fan cel Mare se luptară toată viaţa lor 
îndelungată şi traseră asupră-le năvăli¬ 
rea îngrozitoare a turcilor, pentru 
dânsa Mihai cel Viteaz cade ucis în 
câmpul Turda, pentru dânsa Şerban 
Cantacuzino bea otravă, pentru dânsa 
Horea moarte cumplită pe roată su¬ 
feră.” După această sugestivă evocare 

prin care istoria era pusă în slujba unor 
interese ale momentului, N. Bălcescu se 
referea la evenimentele anului 1848 si 

r 

conchidea că revoluţia viitoare „va fi o 
revoluţie naţionala”, astfel că numai 
după izbânda acesteia „adunarea po¬ 
porului, Constituanta, va putea să rea¬ 
lizeze în pace toate reformele politice şi 
sociale de care el are nevoie si să con- 

r 

stituieze dominarea democraţiei, do- 
minarea poporului prin popor” 1 . 

Desigur, ideea unei organizări repu¬ 
blicane îşi are importanţa ei, dar în 
acel context istoric ea nu putea fi pusă 
în practică. Forma de guvernământ 
aproape generală în Europa era mo¬ 
narhia, iar ţările române se aflau intre 
trei mari monarhii (imperii): Otomană, 
Habsburgică, Rusă (a Ro-manovilor), 
care nu puteau îngădui „experimente 

1 N. Bălcescu, Opere, voi. II. 1848-1852, Bucu¬ 
reşti, Editura Academiei, 1982, p. 111-112 

republicane” în preajma lor. De-a lun¬ 
gul istoriei, românii au fost conduşi de 
voievozi, regi sau domnitori; exista 
deci o tradiţie, care nu putea fi abando¬ 
nată fără un risc major pentru însăşi 
existenta statală a acestora. în fond, 
problema care preocupa pe cei mai 
mulţi oameni politici era aceea a unui 
domn (principe) român sau străin care 
să contribuie la unirea si modernizarea 

r 

ţărilor române. 

r 

Ideea prinţului străin a apărut în 
epoca luptei pentru emanciparea naţi¬ 
onală, „având, în primul rând, sensul 
unei tendinţe de consolidare a exis- 

r 

tenţei politice a Principatelor româ¬ 
ne” 1 . în 1824, un grup de boieri „cărvu¬ 
nari” din Moldova cerea, într-o jalbă 

1 Apostol Stan, Grupări şi curente în România 
între Unire Si Independenţă (1859-1877). 
Bucureşti, Editura Ştiinţifică şi Enciclopedică, 
1979, p. 280 

către Poartă, principe străin - sub for¬ 
ma voalată a unei domnii ereditare 1 . 

în Cererile ce ar fi putut face Valachia şi 
Moldova la un congres de prinţi străini 
pentru siguranţiia lor cea din afară şi sta¬ 
tornicia cea din lăuntru, document ela¬ 
borat în 1829, se preconiza: „Valachia şi 
Moldova să se împreune şi să se facă 
amândouă un principat”; „Formarea 
cârmuirei acestor două provinţii să fie 
monarhie mărginită, după moştenire. 
Cârmuirea acestei nouă monarchii să 
se încredinţeze la vreun prinţ din fami¬ 
liile domnitoare în Germania de Sus, 
fără însă a se supune sau a se întrupa 
monarchia aceasta cu alta”; „Acest 
prinţ, aşezat într-acest chip, să cârmu¬ 
iască după o Constituţie, în toată viaţa 
sa” 2 . 


1 Ibidem, p. 280-281. 

2 Cornelia Bodea, op. cit, p. 84-85. 

Francezul Bois le Comte scria în ra¬ 
portul trimis din Bucureşti la 17 martie 
1834: „Cele două Principate, unite prin 
originea lor comună, limba, istoria şi 
actuala lor poziţie politică, năzuiesc să 
se contopească într-un singur stat”. Şi 
diplomatul francez continua: „La ideea 
reunirii celor două provincii se adaugă 
aceea de a încredinţa cârmuirea unui 

r 

prinţ străin. Şi aceasta e o dorinţă gene¬ 
rală.” Bois le Comte relata discuţia cu 

r 

fiul unui fost domnitor: „Tatăl meu a 
fost domnitor, îmi spunea beizadea 
Ghica, acum este unchiul meu si totuşi 
nu există sacrificiu pe care să nu-1 fac 
pentru a-i dărui ţării mele singurele 
două baze de existenţă care să-i poată 
permite să spere la o oarecare stabili¬ 
tate: reunirea celor două Principate şi 
urcarea pe tron a unui prinţ străin”. Iar 
un alt fruntaş politic i-a declarat: „Am 
accepta cu lacrimi de recunoştinţă în 

ochi orice prinţ străin, oricare ar fi el, 
îmi spunea marele vornic Filipescu, nu¬ 
mai să nu fie nici turc, nici grec, nici 
evreu” 1 . 

Principele străin avea semnificaţia 
asigurării unui sprijin extern pentru 
existenţa statelor româneşti, grav ame¬ 
ninţate de cele trei imperii vecine: rus, 
otoman şi habsburgic. în intervalul 
1710-1812 pe teritoriile Moldovei şi 
Munteniei au avut loc numeroase lupte 
între marile puteri, cele două ţări ro¬ 
mâne trăind efectiv 23 de ani de răz¬ 
boi 2 , cu toate consecinţele decurgând 
de aici (rechiziţii, distrugeri, nesocoti¬ 
rea drepturilor lor istorice etc.). Deose¬ 
bit de grav era faptul că marile puteri 

Wocumente ale Unirii (1600-1918). Coordonator: 
colonel Constantin Căzănişteanu, Bucureşti, 
Editura Militară, 1984, p. 149. 

2 Dinu C. Giurescu, Istoria ilustrată a românilor. 
Bucureşti, Editura Sport-Turism, 1981, p. 166. 

vecine au trecut la ocuparea şi chiar 
anexarea unor teritorii româneşti: Im- 

r 

periul Habsburgic (Austria) a ocupat 
între 1718-1739 Oltenia şi a anexat par¬ 
tea de nord a Moldovei (Bucovina) în 
1775, Imperiul Rus a rupt în 1812 din 
trupul Moldovei partea dintre Prut şi 
Nistru (Basarabia). Revoluţiile din 1821 
şi din 1848 - care exprimau voinţa de 
dreptate socială, libertate şi unitate a 
poporului român - au fost înfrânte 
prin intervenţia militară a marilor im¬ 
perii vecine. 

în aceste împrejurări este de înţeles 
că opţiunea oamenilor politici români 
pentru un domnitor dintr-o dinastie 
străină - cu specificarea expresă şi re¬ 
petată ca acesta să nu aparţină Rusiei, 
Imperiului Otoman sau Austriei - avea 
în vedere salvgardarea existenţei statu¬ 
lui român, afirmarea lui ca entitate dis¬ 
tinctă în rândul statelor europene şi, în 

perspectivă, obţinerea independenţei 
patriei. 

Liderii politici români - şi în primul 
rând revoluţionarii de la 1848 - au des- 

r 

făşurat o intensă propagandă pe plan 
european, urmărind câştigarea opiniei 
publice şi a cercurilor guvernate pen¬ 
tru cauza Unirii Principatelor 1 . Ei au 
reuşit să facă din aspiraţia românilor 
spre unire o problemă europeană. 
Agravarea contradicţiilor dintre marile 
puteri a dus la Războiul Crimeii 
(1853-1856). Pe acest fond, problema 
românească s-a înscris pe primul plan 
al diplomaţiei europene, „devenind o 
veritabilă piatră unghiulară a echili¬ 
brului european” 2 . 

1 Vezi, pe larg, T.W. Riker, Cum s-a înfăptuit 
România. Studiul unei probleme internaţionale. 
1856 — 1866, Bucureşti, [1944]. 

2 Gh. Platon, Istoria modernă a României, 
Bucureşti, Editura Didactică şi Pedagogică, 
1985, p. 165. 

Prin Tratatul de la Paris (18/30 martie 
1856), ţările române au fost puse sub 
garanţia Marilor Puteri; articolul 24 
prevedea ca Imperiul Otoman (Turcia) 
să convoace imediat, în fiecare din cele 
două Principate, un divan ad-hoc care 
„să constituie reprezentaţiunea cea 
mai exactă a intereselor tuturor clase¬ 
lor societăţii. Aceste divanuri vor fi 

r 

chemate să exprime dorinţele popu- 
laţiunilor în ceea ce priveşte organi- 
zaţiunea definitivă a Principatelor”. O 
comisie specială, alcătuită din statele 
semnatare ale Tratatului (Marea Brita- 
nie. Franţa, Austria, Rusia, Turcia, Pru¬ 
sia şi Sardinia) urma să analizeze opi¬ 
nia exprimată de ambele adunări 
ad-hoc si să transmită concluziile sale 

r 

la Paris, unde aveau să fie cercetate de 
Marile Puteri 1 . 

1 Constantin Nuţu şi Maria Totu, Culegere de 

texte privind istoria modernă a României 

Alegerile au fost câştigate de unio- 
nisti. Adunările ad-hoc întrunite la Iaşi 

r r 

şi Bucureşti au votat la 7/19 şi, respec¬ 
tiv, 9/21 octombrie 1857 pentru unirea 
celor două ţări într-un singur stat sub 
conducerea unui „principe străin ere¬ 
ditar, ales dintr-o dinastie domnitoare 
de-ale Europei, ai cărei moştenitori 
născuţi în tară am dori să fie crescuţi în 

r r r 

religia ţării” 1 . Acesta era, în fond, pro¬ 
gramul care întrunise un larg consens 
naţional, răspunzând unei reale necesi¬ 
tăţi istorice. în actul dezvoltător votului 

r 

Adunării ad-hoc de la 9/21 octombrie 
1857, după o temeinică argumentare 
privind necesitatea Unirii celor două 
ţări române, se explicau motivele care 


(1848 — 1878), Bucureşti, Tip. Universităţii, 
1978, p. 335. 

1 Gândirea social-politică despre Unire (1859). 
Culegere, Bucureşti, Editura Politică, 1966, p. 
152. 

au determinat opţiunea în favoarea 
unui prinţ străin: evitarea geloziilor şi 
rivalităţilor ce s-ar naşte în sânul româ- 

r r 

nilor pentru ocuparea tronului sau in¬ 
fluenţarea domnitorului; asigurarea 
stabilităţii politice, a echilibrului şi ne- 
părtinirii; „prin legăturile sale de sânge 
să înlesnească introducerea României 
în marea familie a statelor europene şi 
să-i asigure mai bine al lor sprijin; ca să 
se poată bucura înăuntru şi afară de 
autoritatea, de prestigiul ce se cuvine 
unui suveran, unui fondator de dinas¬ 
tie mai cu seamă” 1 . 

Prin această opţiune se urmărea, în 
fond, desprinderea Principatelor din 
aria de dominaţie a Imperiului Otoman 
şi dobândirea independenţei lor. Ma¬ 
rile Puteri au sesizat această intenţie si 


1 Constantin Nuţu, Maria Totu, op. cit., p. 362- 
363. 

au respins ideea principelui străin. Po¬ 
trivit Convenţiei de la Paris (7/19 au¬ 
gust 1858), Principatele urmăreau să 
rămână sub suzeranitatea sultanului si 

r 

sub garanţia colectivă a Marilor Puteri, 
în privinţa modului de organizare, se 
prevedea că puterile publice erau în¬ 
credinţate unui domn si unei Adunări 

r r 

în fiecare tară, înfiintându-se o Comisie 
Centrală pentru legile de interes co¬ 
mun. Puterea executivă îi aparţinea 
domnului ţării; puterea legislativă fiind 
exercitată în colectiv de domn, Adu¬ 
nare şi Comisia Centrală; puterea jude¬ 
cătorească se exercita, la rândul ei, în 
numele domnului. Acesta era ales pe 
viaţă de Adunare (art. 10); putea fi ales 
domn oricine avea vârsta de 35 ani, era 
fiu din tată născut în Moldova sau Tara 

r 

Românească, avea un venit de 3 000 de 
galbeni, îndeplinise funcţii publice 
timp de 10 ani sau făcuse parte din 

Adunări (art. 13). Atribuţiile domnito¬ 
rului erau următoarele: guvernează cu 
ajutorul miniştrilor numiţi de dânsul; 
întăreşte şi promulgă legile, poate re¬ 
fuza întărirea sa; are drept de amnistie 
şi a micşora pedepsele în materii crimi¬ 
nale, fără a putea interveni altfel în ad¬ 
ministrarea dreptăţii; pregăteşte legile 
şi le supune deliberării Adunării; nu¬ 
meşte în toate funcţiile de adminis- 

r r 

traţie publică şi face regulamentele ne¬ 
cesare pentru executarea legilor. 
Potrivit art. 15, orice act al domnitoru¬ 
lui „trebuie să fie contrasemnat de că¬ 
tre miniştrii competenţi. Miniştrii vor 
fi răspunzători de violarea legilor şi 
mai ales de orice risipă a banilor pu¬ 
blici”. Convenţia mai prevedea că Adu¬ 
narea era convocată de domn, el având 
dreptul de a prelungi sesiunile ori de a 
convoca sesiuni extraordinare; el o pu¬ 
tea dizolva, dar în acest caz trebuia să 

convoace o nouă Adunare, care să se 
întrunească în termen de trei luni. 
Domnul avea dreptul de a numi co¬ 
mandantul de căpetenie al oştirii 1 . 

Manifestând abilitate politică, româ¬ 
nii au reuşit să-si impună voinţa în fata 

f f 1 r r 

Puterilor Garante, alegând ca domnitor 
al Moldovei si al Tării Româneşti una si 

r r r r 

aceeaşi persoană - Alexandru Ioan 
Cuza. Subliniind semnificaţia acestui 

r 

act de voinţă a poporului român, Mi- 
hail Kogălni-ceanu se adresa cu aceste 
cuvinte domnitorului: „Alegându-te pe 
tine domn în tara noastră, am vroit să 
arătăm lumii aceia ce toată tara do- 

r 

reşte: la legi nouă, om nou [...] Fii dar 
omul epocii; fă ca legea să înlocuiască 
arbitrariul; fă ca legea să fie tare; iar tu, 
Măria Ta, ca domn, fii bun, fii blând, fii 
bun mai ales cu acei pentru care mai 
toţi domnii trecuţi au fost nepăsători 


1 Ibidem, p. 370-379. 

sau răi [...] Fii simplu, Măria Ta, fii bun, 
fii domn cetăţean” 1 . Este semnificativ 

r 

jurământul depus de Alexandru Ioan 
Cuza în faţa Adunării elective: „Jur, în 
numele Prea Sfintei Treimi si în fata tă- 

r r r 

rii, că voi păzi cu sfinţenie drepturile şi 
interesele Principatelor Unite; că în 
toată domnia mea voi veghea la respec¬ 
tarea legilor pentru toţi şi în toate şi că 
nu voi avea înaintea ochilor mei decât 
binele si fericirea naţiei române. Asa 

r r r 

Dumnezeu şi compatrioţii mei să-mi fie 
întru ajutor” 2 . Aşadar, domnitorul se 
angaja faţă de ţară, faţă de popor, ceea 
ce însemna că el nu se considera un tri¬ 
mis al lui Dumnezeu pe pământ, ci un 
reprezentant al naţiunii din care făcea 
parte. 


1 Documente al Unirii. 1600-1918, p. 217. 

2 Ibidem, p. 246. 

2. Domnia lui Alexandru Ioan Cuza 
şi problema principelui străin 


Domnia lui Alexandru Ioan Cuza a 
marcat o etapă istorică importantă în 
evoluţia poporului român. Principalul 
obiectiv urmărit de Cuza la începutul 
domniei sale a fost recunoaşterea Uni- 

r 

rii de către Marile Puteri. După o amplă 
activitate diplomatică, acest obiectiv a 
fost atins, rând pe rând, Franţa, Rusia, 
Marea Britanie, Sardinia, Prusia, apoi 
Austria şi Imperiul Otoman recu- 
noscându-1 pe Alexandru Ioan Cuza ca 
domn al Principatelor Unite pe timpul 
vieţii sale. 

r 

Politica internă a vizat unificarea si 

r 

centralizarea aparatului de conducere 
a statului, a serviciilor de vamă si tele- 

graf, administrative, a cursului mone¬ 
tar, a forţelor armate. în ziua de 22 ia- 
nuarie 1862 s-a constituit la Bucureşti 

r 

primul guvern unic al ţării, sub condu¬ 
cerea lui Barbu Catargiu, iar două zile 
mai târziu, la 24 ianuarie, se deschidea 
şedinţa comună a Adunării Moldovei si 

r r r 

a Adunării Munteniei în cadrul căreia 
Cuza a proclamat unirea definitivă a 
Principatelor Române sub numele de 
România, noul stat având capitala la 
Bucureşti. încă de la 11/23 decembrie 
1861, AÎexandru Ioan Cuza se adresase 
locuitorilor din Principate cu cuvintele: 
„Alesul vostru vă dă astăzi o singură 
Românie”, apreciind că „Unirea este în¬ 
deplinită”, iar „naţionalitatea română 
este întemeiată” 1 . 

Alexandru Ioan Cuza a desfăşurat o 

r 

1 Constantin C. Giurescu, Viaţa şi opera lui Cuza 
Vodă, Bucureşti, Editura Ştiinţifică, 1966, p. 
109. 

vastă activitate de aşezare a statului ro- 

r 

mân pe baze moderne, iniţiind şi înfăp¬ 
tuind reforme democratice de mare re¬ 
zonanţă, reuşind să depăşească obsta¬ 
colele puse în cale de unele mari puteri, 
în special de Poarta Otomană. 

întrucât politica de reforme întâm¬ 
pina o puternică rezistenţă din partea 
majorităţii membrilor Adunării, Cuza a 
recurs la lovitura de stat din 2/14 mai 
1864, a hotărât organizarea alegerilor 
pe baza unei noi legi electorale. Domni¬ 
torul a adresat poporului român o Pro¬ 
clamaţie, prin care arată motivele deci¬ 
ziei sale, chemându-1 să aprobe textul 
Statului Dezvoltător al Convenţiei de la 
Paris şi al noii legi electorale. în cadrul 
plebiscitului din 10/22-14/26 mai 1864, 
cetăţenii României - dornici de schim- 

r 

bări şi reforme - au aprobat cu o majo¬ 
ritate covârşitoare documentele elabo- 

r 

rate din iniţiativa lui Cuza Vodă. 

Statutul Dezvoltător al Convenţiei de 

r 

la Paris 1 - adevărată Constituţie a Ro- 

r 

mâniei - întărea puterile domnitoru¬ 
lui. Acesta prevedea: „Puterile publice 
sunt încredinţate domnului, unei Adu¬ 
nări Ponderatică si Adunări Elective” 

r 

(art. 1); „Puterea legiuitoare se exercită 
în colectiv de domn, de Adunarea Pon- 
deratice şi Adunarea Electivă” (art. 2); 
„Domnul are singur iniţiativa legilor; el 
le pregăteşte cu concursul Consiliului 
de Stat şi le supune Adunării Elective şi 
Corpului Ponderatoriu spre votare” 
(art. 3). Domnul mai are următoarele 
drepturi: numeşte pe preşedintele Adu¬ 
nării Elective şi pe doi vicepreşedinţi ai 
Corpului Ponderator; deleagă miniştrii 
sau membrii Consiliului de Stat care 

1 Ioan Muraru şi Gheorghe Iancu, Constituţiile 
României. Texte, note, prezentare comparativă, 
ed. a IlI-a, Bucureşti, Regia Autonomă 
„Monitorul oficial", 1995, p. 7-14. 

vor susţine în Adunarea Electivă pro¬ 
iectele de legi; numeşte 64 de membri 
ai Corpului Ponderator; poate refuza 
sancţionarea legilor. 

Treptat, politica lui Alexandru Ioan 
Cuza, precum şi faptul că el se înconju¬ 
rase de o camarilă, care s-a angajat în 
tot felul de afaceri veroase, au condus 
la împotrivirea tot mai energică atât a 
conservatorilor, afectaţi mai ales de re- 
forma agrară, cât şi a burgheziei radi¬ 
cale („roşii”), care-1 acuza pe domnitor 
de tendinţe autocratice. 

r 

La începutul anului 1863 s-a repus în 
circulaţie ideea aducerii unui domn 

r 

străin. Mai ales după lovitura de stat 
din mai 1864, atitudinea ostilă fată de 
domnitorul Cuza a sporit în intensi¬ 
tate 1 . în iunie 1865, Ion C. Brătianu, 

1 Vezi pe larg Paul Henry, L’abdication du 
prince Cuza et lavenement de la dynastie de 
Hohenzollem au trone de Rownanie, Paris, 1930; 

C.A. Rosetti, Ion Ghica, Grigore Brânco- 
veanu, Constantin Brăiloiu, Dimitrie 
Ghica, Anastasie Panu şi Gheorghe Ştir- 
bey au semnat un act prin care se legau 
„ca la caz de vacanţă a tronului să 
susţinem prin toate mijloacele alegerea 
unui principe străin, dintr-una din fa¬ 
miliile domnitoare din occident. Astfel 
dar, ne legăm pe onoare să votăm un 
principe străin şi să stăruim în acest 
vot până îl vom dobândi” 1 . în acest 
scop, Ion C. Brătianu şi Ion Ghica au 

Grigore Chiriţă, Preludiile şi cauzele detronării 
lui Cuza-Vodă, în „Revista de istorie" (în 
continuare „Rev. ist.“), nr. 3/1976; Dan Berindei, 
Les antecedents de l’abdication du prince Cuza, în 
„Revue Roumaine d’Histoire“, nr. 4/1979; V. 
Russu, „Monstruoasa coaliţie'" şi detronarea lui 
Aii. Cuza, în Cuza Vodă. în memoriam, Iaşi, 
Editura Junimea, 1973. 

1 Domnia regelui Carol I. Fapte. Cuvântări. 
Documente. Adnotate de Dimitrie A. Sturdza, 
Tomul 1,1866-1876, Bucureşti, 1906, p. XIX. 

plecat în ţările occidentale cu misiunea 
de a sonda terenul pentru un eventual 
candidat. Ei au avut discuţii cu împăra¬ 
tul Napoleon al IlI-lea, care era consi¬ 
derat principalul „protector” al Româ¬ 
niei. 

în cursul anului 1865 îndemnurile la 
detronarea domnitorului deveniseră 
tot mai frecvente. în acest context, Ale¬ 
xandru Ioan Cuza adresa, la 19 septem¬ 
brie/l octombrie 1865, o scrisoare îm¬ 
păratului Napoleon al IlI-lea în care 
arăta ce s-a realizat în România în tim¬ 
pul domniei sale şi făcea constatarea că 
simpatiile Franţei pentru persoana sa 
s-au răcit; poate el, Cuza, nu era la 
înălţimea rolului pe care trebuia să-l 
aibă; dacă împăratul crede astfel, el era 
gata să părăsească tronul 1 . La 5/17 de¬ 
cembrie, în Mesajul de deschidere 

1 Constantin C. Giurescu, Viaţa şi opera lui Cuza 
Vodă, p. 348. 

adresat Parlamentului, Cuza a tinut să 
afirme că nu înţelegea să împiedice 
realizarea dorinţei exprimate de Adu¬ 
nările ad-hoc, adică aducerea unui 
principe străin pe tronul României: „Eu 
voiesc să fie bine ştiut că niciodată per¬ 
soana mea nu va fi nici o împiedicare 
la orice eveniment care ar permite de a 
consolida edificiul politic la a cărui aşe¬ 
zare am fost fericit a contribui. în Ale¬ 
xandru Ioan I, domn al românilor, ro¬ 
mânii vor găsi totdeauna pe colonelul 
Cuza, pe acel colonel Cuza care a pro¬ 
clamat în Adunarea ad-hoc si Camera 

r 

electivă a Moldovei marile principii ale 
regeneraţiei României şi care, fiind 
domn al Moldovei, declara oficial- 
mente înaltelor Puteri Garante, când 
primea şi coroana Valahiei, că el pri¬ 
meşte această îndoită alegere ca expre- 
siunea neîndoielnică si statornică a vo- 

r 

inţei naţionale pentru Unire-însă 

numai ca un depozit sacru” 1 . Prin de¬ 
claraţia si atitudinea sa, Cuza a facilitat 
acţiunea complotiştilor, care, în noap¬ 
tea de 11/23 februarie 1866, i-au impus 
să semneze actul de abdicare, în care se 
arăta că, potrivit „dorinţei naţiunei”, 
depunea „cârma guvernului în mâna 
unei Locotenente Domneşti si a Minis- 
terului ales de popor” 2 . In scrisoarea 
adresată generalului Nicolae Golescu la 
12/24 februarie 1866, Alexandru Ioan 
Cuza afirma: „D-ta ştii că principiul 
proclamat de Corpurile statului a fost şi 
este ţelul meu; că numai un principe 
străin, după a mea părere, poate cheză- 
sui viitorul României” 3 . 

r 

Domnia de 7 ani a lui Alexandru Ioan 


1 „Monitorul oficial", nr. 269 din 5 decembrie 
1865. 

2 Ibidem, nr. 33 din 12/24 februarie 1866. 

3 Domnia regelui Carol I, p. 1-2. 

Cuza a reprezentat o perioadă lumi¬ 
noasă din istoria poporului român. Mi- 
hail Kogălniceanu, unul dintre cei mai 
activi colaboratori ai domnitorului, 
avea să aprecieze că „nu greşelile l-au 
răsturnat, ci faptele lui cele bune” 1 . 
Este semnificativă grija complotiştilor 
de a pune mâna pe arhiva lui Cuza, 
care, în loc să fie depusă la Arhivele 
Statului, a intrat în posesia lui D.A. 
Sturdza (unul dintre complotişti), iar 
acesta a păstrat-o până în 1912, când a 
predat-o lui Ion Bianu, bibliotecarul 
Academiei Române, cu recomandarea 
de a fi pusă la dispoziţia publicului mai 
târziu. Abia în 1928-după încetarea 
din viată atât a lui D. A. Sturdza, cât si 
a lui Ion I.C. Brătianu, fiul celui care lu- 


1 Mihail Kogălniceanu, Texte social-politice 
alese, Bucureşti, Editura Politică, 1967, p. 289. 

ase parte la răsturnarea lui Cuza - ar¬ 
hiva a devenit accesibilă 1 . 

Noua conducere a României, într-o 
proclamaţie adresată ţării, se angaja să 
menţină „cele patru puncte votate de 
naţiune si de Divanurile ad-hoc: uni- 

r r 

rea, autonomia, principele străin, gu¬ 
vernul constituţional” 2 , ceea ce în- 
semna reluarea firului politic convenit 
în 1857-1858. 

Asupra înlăturării lui Cuza şi a aduce¬ 
rii principelui străin s-au formulat 
aprecieri foarte diferite. N. Iorga scria 
despre o „murdară conspiraţie de poli¬ 
ticieni” 3 , dar considera pozitiv actul 
aducerii pe tron a lui Carol de Hohen- 
zollern. Titu Maiorescu - susţinător 

r 

1 Constantin C. Giurescu, op. cit., p. 6. 

2 „Monitorul oficial", nr. 33 din 12/24 februarie 
1866. 

3 N. Iorga, Locul românilor în istoria universală, 
Bucureşti, Editura Ştiinţifică şi Enciclopedică, 
1985, p. 407. 

fervent al lui Carol I - aprecia că „răs¬ 
turnarea lui Cuza Vodă este un fapt 
greu de justificat. Liber ales de naţiu¬ 
nea din cele două Principate, Cuza me¬ 
rita o soartă mai bună” 1 , iar „modul 
cum s-a executat această răsturnare ră¬ 
mâne condamnabil” 2 . 

După 1947 s-a pus în discuţie însăşi 
instituţia monarhică. într-o lucrare de 

r 

sinteză, tipărită în 1956, se aprecia: 
„Coaliţia burghezo-moşierească a ofe¬ 
rit tronul României lui Carol de Hohen- 
zollern pentru a înăbuşi lupta poporu¬ 
lui, pentru a împiedica desăvârşirea 
revoluţiei burghezo-democratice şi a 
subordona România intereselor capita- 


1 Titu Maiorescu, Istoria politică a României sub 
domnia lui Carol I. Ediţie, postfaţă şi indice de 
Stelian Neagoe, Bucureşti, Editura Humanitas, 
1994, p. 11. 

2 Ibidem, p. 13. 

lului străin, cu ajutorul dinastiei pru¬ 
sace” 1 . O apreciere similară era formu¬ 
lată si în Tratatul de istoria României A 

r 

volumul IV, publicat în 1964, în care se 
scria despre „actul nefast al aducerii în 
ţară a prinţului prusac, instrument al 
intereselor burgheziei şi moşierimii şi 
al capitalului străin pentru jefuirea şi 
reprimarea maselor populare” 2 . 

Treptat, analizându-se cu mai multă 
atentie documentele vremii si contex- 

r r 

tul internaţional, s-a ajuns la concluzii 
realiste. în 1985, istoricul Gheorghe 
Platon considera că „înlăturarea lui 
Alexandru Ioan Cuza, la 11/23 februa¬ 
rie 1866, nu poate fi apreciată drept un 
act săvârşit exclusiv sub imperiul inte- 


1 Istoria R.P.R. Sub redacţia acad. M. Roller, 
Bucureşti, 1956, p. 423. 

1(! Istoria României, voi. IV, Bucureşti, Editura 
Academiei, 1964, p. 530. 

reselor de clasă sau de grup”, că raţiu¬ 
nile urmărite prin aducerea principe¬ 
lui străin „aveau drept obiectiv men¬ 
ţinerea stabilităţii interne, a coeziunii 
si unităţii naţionale, consolidarea auto- 
nomiei şi pregătirea terenului pentru 
dobândirea mai rapidă a indepen¬ 
denţei, pentru modernizarea statu¬ 
lui” 1 . în acest spirit, s-a emis ideea po¬ 
trivit căreia actul de la 11 februarie 
1866 marchează începutul „revoluţiei 
române pentru independenţă” 2 . Apre¬ 
cierea fusese formulată cu decenii în 

1 Gh. Platon, Istoria modernă a României, p. 
207; vezi şi Nicolae Isar, Istoria modernă a 
românilor. Edificarea statului naţional (1848- 
1866), Bucureşti, Editura Universităţii, 2002 
(Cap. II). 

2 Vezi, V. Russu, Constituţia din 1866 şi ideea de 
independenţă, în „Analele Ştiinţifice ale Univer¬ 
sităţii «Al. I. Cuza»“, Istorie, Iaşi, XXII, 1976; Gh. 
Platon, 1866 — începutul revoluţiei române pen¬ 
tru independenţă. Ecouri în presa europeană, în 

urmă; Paul Henry scria în 1930: „Inde¬ 
pendenţa, şi în special unirea [...] nu 
puteau fi luate în consideraţie decât 
prin răsturnarea completă a statutului 
Principatelor şi numai un străin putea 
să aibă îndrăzneala şi ajutoarele diplo¬ 
matice necesare pentru a gândi în mod 
serios la aceasta” 1 . 


„Anuarul I.I.A.", Iaşi, XXI, 1984. 

1 Paul Henry, L’abdication du prince Cuza et 
Vavenement de la dynastie de Hohenzollern au 
trone de Roumanie, Paris, 1930, p. 43 A 4. 

Capitolul I 

CAROL I - PRIMII ANI 
DE DOMNIE (1866-1871) 

1. Instaurarea dinastiei străine 
si societatea românească 

f 

Locotenenţa Domnească (alcătuită 
din Nicolae Golescu, Lascăr Catargiu şi 
Nicolae Haralambie) a convocat Adu¬ 
narea Electivă şi Senatul, care, întru¬ 
nite în şedinţă comună la 11 februarie 

r r 

1866, au luat act de abdicarea domnito¬ 
rului Alexandru Ioan Cuza. în aceeaşi 

r 

zi s-a constituit guvernul prezidat de 
Ion Ghica. Cu acordul Locotenentei 

r 

Domneşti, Ion Ghica l-a propus în cali¬ 
tate de domn al României pe contele Fi- 
lip de Flandra, fratele regelui Leopold 
a] II-lea al Belgiei. Propunerea a fost 

aprobată prin acla¬ 
maţii, după care s-a 
depus jurământ de 
credinţă fată de noul 

r r 

domnitor si s-a numit 

r 

o delegaţie care să 
meargă în Belgia pen¬ 
tru a-i oferi tronul Ro¬ 
mâniei 1 . 

Alegerea lui Filip de 
Flandra se datora fap¬ 
tului că Belgia consti¬ 
tuia pentru oamenii 
politici români un model: devenise in¬ 
dependentă în 1830, după care a cunos¬ 
cut un rapid proces de modernizare; 
avea cea mai avansată Constituţie din 

r 

Europa şi o monarhie recunoscută pen¬ 
tru respectul său faţă de valorile demo- 



Domnitorul Carol la 
venirea sa în Româ¬ 
nia (1866) 


1 „Monitorul oficial", nr. 33 din 12/24 februarie 
1866. 


Ioan Scurtu 


Carol I 


58/668 


cratice. Dar Napoleon al IlI-lea nu a pri¬ 
mit favorabil această alegere, întrucât 
Filip de Flandra aparţinea familiei de 
Orleans, pretendentă la tronul Franţei. 
Din această cauză - anticipând opoziţia 
lui Napoleon al IlI-lea - ministrul de 
Externe al Belgiei a făcut cunoscut că 
Filip de Flandra nu acceptă calitatea de 
domn al României 1 . La 14/26 februarie, 
consulul belgian la Bucureşti era înşti¬ 
inţat că „Alteţa Sa Regală crede că nu 
poate primi chemarea aşa de măguli¬ 
toare a poporului român, pentru care 
Alteţa Sa Regală este, cu toate acestea, 
recunoscătoare, şi de care şi regele este 
foarte mult mişcat” 2 . Situaţia României 


1 Arhivele Naţionale Istorice Centrale (în 
continuare se va cita Arh. N.I.C.), fond Casa 
Regală, dosar nr. 11/1866, f. 34. 

2 Dimitrie Onciul, Alegerea principelui Carol I al 
României, Bucureşti, 1906, p. 23 

devenise complicată: Imperiul Oto¬ 
man, care considera că Unirea Princi¬ 
patelor fusese recunoscută numai pen¬ 
tru perioada domniei lui Cuza, a sondat 
celelalte Puteri Garante în legătură cu 
„intrarea unui corp de trupe turceşti pe 
teritoriul moldo-valah” ca o garanţie a 
menţinerii ordinii publice 1 . De aseme¬ 
nea, Napoleon al IlI-lea a cerut convo¬ 
carea conferinţei Puterilor Garante 2 . 

întrunită la Paris în ziua de 26 febru¬ 
arie/10 martie 1866, Conferinţa a prile¬ 
juit exprimarea unor opinii divergente: 
în timp ce Imperiul Otoman şi Rusia se 
opuneau alegerii pe tronul României a 
unui principe străin, Franţa, Anglia şi 
Italia admiteau această posibilitate, iar 

1 Arh. N.I.C., fond Casa Regală, dos. 11/1866, f. 
52 

2 Istoria Românilor, voi. VII, tom I. Coordo¬ 
nator: Acad. Dan Berindei, Bucureşti, Editura 
Enciclopedică, 2003, p. 555. 

Austria şi Prusia stăteau în expectati¬ 
vă 1 . La 23 martie / 4 aprilie, Conferinţa 
a transmis guvernului de la Bucureşti 
decizia sa, şi anume alegerea unui nou 
domnitor: „Alegerea nu va putea cădea 
decât pe un pământean, în termenii ar¬ 
ticolului XII al Conventiunii din 19 au- 

r 

gust. Dacă majoritatea deputaţilor mol¬ 
doveni din Adunare ar cere, ei vor avea 
facultatea să voteze separat de mun¬ 
teni. în cazul când majoritatea moldo¬ 
venească se va pronunţa contra unirii, 
acest vot ar avea consecinţă separaţiu- 
nea ambelor Principate” 2 . Aşadar, ma¬ 
rile puteri încercau să deschidă calea li¬ 
chidării actului de la 24 ianuarie 1859, 
a destrămării statului român. în acest 


1 Dimitrie Onciul, op. cit., p. 25. 

2 Pamfil C. Georgian, întemeierea dinastiei 
române. 1866. Bucureşti, 1940, p. 24. 

context, având în vedere rolul inter¬ 
naţional al lui Napoleon al IlI-lea 1 , spre 
care se îndreptau nădejdile de spriji¬ 
nire a României, la 12/24 martie 1866 
Ion Ghica îi scria lui Ion Bălăceanu, 
aflat la Paris: „Declaraţi că noi nu am 
ales pe corniţele de Flandra candidat 
contra Franţei; suntem decişi si datori 
a susţine pe orice candidat se va pro¬ 
pune de Franţa şi să garantăm succe¬ 
sul” 2 . După tatonări făcute la Pa¬ 
ris-unde se desfăşura Conferinţa Pu- 

r r 

terilor Garante - Ion C. Brătianu tran¬ 
smitea la Bucureşti, în ziua de 14/26 
martie: „Aici dispoziţiuni bune. Anglia 
are de asemenea convingerea că un 
principe străin este posibil. Candidatul 
Angliei este Hohenzollern” 3 . Primind 

1 G.I. Brătianu, Napoleon III et Ies nationalites, 
Paris-Bucureşti, 1934 

2 Domnia regelui Carol I, p. 31. 

3 Ibidem, p. 36 

încuviinţarea guvernului, Ion C. Brăti- 
anu s-a deplasat la Diisseldorf, unde, la 
19/31 martie, a avut loc o discuţie cu 
principele Carol Anton de Hohenzol- 
'.ern, guvernatorul Renaniei, precum şi 
cu cel de-al doilea fiu al său, Carol, în 
vârstă de 27 de ani 1 , locotenent în regi¬ 
mentul al II-lea de dragoni al gărzii 
prusiene. Ion C. Brătianu i-a propus tâ¬ 
nărului ofiţer să primească tronul Ro¬ 
mâniei. 2 „Prinţul răspunse că nu se 

1 Carol s-a născut la 8/20 aprilie 1839. Absolvise 
Şcoala de cădeţi din Munster (1856), Şcoala de 
artilerie şi geniu din Berlin (1857), audiase 
cursuri de literatură franceză la Universitatea 
din Bonn (1863). A participat ca voluntar în răz¬ 
boiul purtat de Prusia împotriva Danemarcei 
(1864). 

2 Ideea candidaturii lui Carol de Hohenzollern 
i-a fost sugerată lui I.C. Brătianu de omul politic 
francez Galhau în 1865; acesta îl cunoscuse pe 
principele Carol Anton, guvernatorul provinciei 
Renania, la Diisseldorf, iar pe fiii acestuia 
(Leopold şi Carol), în timpul unei călătorii pe 

simţea destoinic pentru o astfel de mi¬ 
siune, deşi curajul nu i-ar fi lipsit, de 

Rin. Regina Hortensia, care, după căderea 
regimului napoleonian în Franţa, se izolase cu 
copiii ei la Arnenberg în Elveţia, se ducea 
deseori cu ei la marele duce de Baden, soţul 
Ştefaniei de Beauharnais. Aici, Napoleon al III- 
lea a crescut împreună cu vara sa Iosefina, 
viitoarea mamă a principelui Carol de Hohen- 
zollern. Un rol însemnat în reuşita acţiunilor 
diplomaţilor români l-a avut doamna Hortensia 
Cornu, prietenă din copilărie a lui Napoleon al 
IlI-lea; ea intrase în legături cu dinastia de 
Baden şi cu familia Hohenzollern-Sigmaringen 
prin familia reginei Hortensia de Beauharnais, 
naşa ei. De asemenea, I.C. Brătianu a acţionat 
pentru câştigarea adeziunii la ideea principelui 
străin a lui Drouyn de Lhuys, ministrul de 
Externe, şi a lui Duray, ministrul Instrucţiunii al 
Franţei. El s-a idosit şi de influenţa baronesei de 
Franque, prietenă a familiei Hohenzollern, 
prietenă din copilărie cu doamna Drouyn de 
Lhuys, soţia ministrului de Externe al Franţei, 
prietenă a familiei Galhau (Pamfil C. Georgian, 
op. cit , p. 26-30). 

aceea nu putea să dea acum un răspuns 
hotărât; afară de aceasta, nu cunoştea 
încă deloc intenţiile regelui Prusiei, şe¬ 
ful familiei, şi fără învoirea lui nu pu¬ 
tea să facă un pas atât de important” 1 . 
Răspunsul a fost considerat de Brăti- 
anu ca pozitiv, drept care a transmis în 
ziua de 20 martie/l aprilie la Bucureşti: 
„Carol de Hohenzollern primeşte Co¬ 
roana fără condiţiuni. S-a pus imediat 
în relaţiune cu Napoleon III” 2 . 

între timp, o altă delegaţie a guvernu¬ 
lui român s-a deplasat în Belgia, unde, 
în ziua de 17/29 martie, a fost primită 
de regele Leopold al II-lea, care a con¬ 
firmat oficial refuzul contelui de Flan- 


1 Memoriile regelui Carol I al României. De un 
martor ocular, voi. I. Ediţie şi prefaţă de Stelian 
Neagoe, Bucureşti, Editura Scripta, 1992, p. 35- 
36. 

2 Domnia regelui Carol I, p. 50. 

dra şi prin urmare s-a anulat jurămân¬ 
tul de credinţă depus faţă de acesta 1 . în 
aceeaşi zi, Locotenenta Domnească si 
guvernul au anunţat dizolvarea corpu¬ 
rilor legiuitoare în vederea organizării 
unor noi alegeri parlamentare. 

Urmărind să pună Marile Puteri în 
faţa faptului împlinit, la 30 martie/11 
aprilie, Locotenenţa Domnească a pu¬ 
blicat o proclamaţie către popor, reco¬ 
mandând alegerea prin plebiscit a 
principelui Carol-Ludovic de Hohen- 
zollern ca domn al României, sub nu¬ 
mele de Carol I 2 . După cum însuşi măr¬ 
turisea, prinţul era la masă cu cama¬ 
razii lui când citi în gazete ştirea că Lo¬ 
cotenenţa Domnească a propus candi¬ 
datura sa la tronul României 3 . Oficiali¬ 
tăţile de la Bucureşti au reacţionat 

r r r 

1 Ibidem, p. 48-50. 

2 Ibidem, p. 65-66. 

3 Memoriile regelui Carol I, voi. I, p. 36. 

rapid. Plebiscitul s-a desfăşurat între 
2/14-8/20 aprilie 1866. Când Alexandru 
Ioan Cuza a folosit, în mai 1864, plebis¬ 
citul pentru a legaliza lovitura de stat, 
adversarii săi l-au criticat cu vehemen¬ 
tă, afirmând că o asemenea consultare 
nu putea avea nici o valoare într-o ţară 
în care majoritatea cetăţenilor nu ştiau 
să scrie şi să citească. Acum, ajungând 
la putere, criticii de la 1864 deveniseră 
susţinători ai plebiscitului - ca expre¬ 
sia voinţei naţionale 1 . Decretul pentru 
organizarea plebiscitului chema popo¬ 
rul român să se pronunţe dacă „voieşte 
să se suie pe tronul ereditar al Princi¬ 
patelor Unite Române principele Ca- 
rol-Ludovic de Hohenzollern, sub nu¬ 
mele de Carol I”. în acest scop, toţi 
românii în vârstă de peste 25 de ani, 

1 A. D. Xenopol, Istoria partidelor politice în 
România, voi. I (De la origini până la 1866), 
partea a Il-a, Bucureşti, 1910, p. 477. 

care se bucurau de drepturi civile şi po¬ 
litice, întrunind condiţiile de alegători 
pentru consiliile comunale urbane şi 
rurale, urmau să-şi înscrie votul, pen¬ 
tru sau contra, într-unul dintre cele 
două registre separate aflate la cance¬ 
lariile comunale 1 . în proclamaţia sem¬ 
nată de Locotenenta Domnească si de 

r r 

membrii guvernului, românii erau in¬ 
vitaţi să voteze pentru Carol I, expri- 
mându-se convingerea că astfel se va 
pune frâu „tuturor intrigilor şi uneltiri¬ 
lor ce au drept scop sugrumarea naţio¬ 
nalităţii noastre”, că „d-astă dată voinţa 
naţiunii va fi încoronată cu cea mai de¬ 
plină izbândă” 2 . într-o formă destul de 
ocolită, se făcea aluzie la intrigile pre¬ 
tendenţilor autohtoni la tron - care în- 

r 


1 „Monitorul oficial", nr. 71, din 2/14 aprilie 
1866. 

2 Ibidem. 

cepuseră să se manifeste tot mai vizi¬ 
bil - precum şi la acţiuni separatiste în 
Moldova. 

Ambele tendinţe, dăunătoare actului 
Unirii făurit în 1859, fiind stimulate de 
unele puteri străine, în special de Ru¬ 
sia 1 . 

Situaţia politică impunea multă pru¬ 
denţă, pentru a nu da pretext marilor 
puteri de a interveni cu forţa militară, 
iar pe de altă parte de a menaja senti¬ 
mentele opiniei publice, care erau ală¬ 
turi de domnul Unirii. Evident, calculul 
politic se afla în prim-plan. în fruntea 
acţiunii de aducere a principelui străin 
se aflau cei mai mulţi dintre fruntaşii 

r r 

Revoluţiei de la 1848, precum şi marea 
majoritate a celor care participaseră la 


1 Grigore Chiriţă, România ţi Conferinţa de pace 
de la Paris, februarie—iunie 1866, în „Rev. ist.“, 
nr. 11/1985, p. 1080. 

lupta pentru unirea Principatelor, în¬ 
cheiată cu victoria de la 24 ianuarie 
1859. Principele străin constituia ulti¬ 
mul punct al hotărârii Adunărilor 
ad-hoc din 1857 ce rămânea de îndepli¬ 
nit. în fond, se trecea de la unirea sub 
un domnitor român, dar condiţionată 
de avizul Puterilor Garante, la unirea 
sub un principe străin impus Marilor 
Puteri 1 . 

în conjunctura internaţională dată 


1 în legătură cu poziţia Marilor Puteri vezi, pe 
larg, W. E. Mosse, England, Russia and the 
Rumanian Revolution of 1866, în „The Slavonie 
and East European Review", nr. 39, 1960; V. I. 
Grosul şi E. E. Certan, Rossia i formirovanie 
rumânskogo nezavisimogo gosudarstva, Mos¬ 
cova, 1969; Grigore Chiriţă, România şi Confe¬ 
rinţa de la Paris, februarie-iunie 1866, în „Rev. 
ist.“ nr. 10/1985, şi nr. 11/1985; Gheorghe Cliveti, 
Interferenţe româno-germane în raporturile 
internaţionale la 1866, în .Anuarul I.I.A.", Iaşi, 
XXIII, 1986. 

nu s-a putut explica motivaţia profun¬ 
dă a înlăturării lui Cuza, domn foarte 
popular, mai ales în rândurile ţărăni¬ 
mii, şi a aducerii unui principe străin, 
practic necunoscut de cei chemaţi să se 
pronunţe prin plebiscit. Recent, un cu¬ 
noscut istoric, scria: „Nu de naţiune nu 
era tolerat domnitorul Unirii si marilor 

r 

reforme, ci de elita politică aparţinând 
tuturor grupărilor, pe care le înfrun¬ 
tase cu semeţie, umilind-o adeseori, 
prin actele sale benefice pentru cei 
mulţi, dar iritante pentru liderii politici 
din opoziţie, care-şi arogau merite în 
trecutul ţării, unii prin originea lor 
aristocratică, alţii prin activitatea revo¬ 
luţionară” 1 . 

r 


1 Anastasie Iordache, Instituirea monarhiei 
constituţionale şi regimul parlamentar în 
România. 1866 — 1871, Bucureşti, Editura 
Majadahonda, 1997, p. 22. 

Pentru a asigura succesul plebiscitu¬ 
lui, guvernul a folosit întregul aparat 
de stat (prefecţi, subprefecţi, comisari 
extraordinari, primari, notari ş.a.), a 
apelat la preoţi să-şi dea „concursul 
moral” şi a insuflat locuitorilor „spiri¬ 
tul faptului împlinit” 1 . 

Situaţia era extrem de tensionată. 

r 

Chiar a doua zi după începerea plebis¬ 
citului s-a declanşat în Iaşi o mişcare 

r r r 

separatistă, condusă de Nicolae Ro- 
setti-Roznovanu, care se dorea domni¬ 
torul Moldovei. El a fost sprijinit de 
cneazul Constantin Moruzi si de mitro- 

r 

Dolitul Calinic Miclescu. A intervenit în 
torţă cavaleria, care a şarjat mulţimea 
de manifestanţi, înregistrându-se 14 


1 Gh. Cristea, Manifestări antimonarhice în 
perioada venirii lui Carol I în România (aprilie- 
mai 1866), în „Studii. Rev. ist.“ nr. 6/1967, p. 1 
075. 

morţi. însusi Calinic Miclescu a fost ră- 

r r 

nit, dus la mănăstirea Sf. Spiridon, iar 
apartamentele sale de la Mitropolie au 
fost închise şi sigilate. Această mişcare 
separatistă era sprijinită de Rusia şi 
Austria, care doreau desfacerea Unirii 
Principatelor Române 1 , 
în unele localităţi a existat o stare de 

r 

rezistenţă faţă de plebiscit. Astfel, 
într-un raport al comisarilor extraordi¬ 
nari pentru judeţul Dâmboviţa se arăta 
că sătenii din Cornete, Sălcuţa, Bela, 
Bezdead „se sfiau a subsemna plebisci¬ 
tul sub pretext că le era teamă, pentru 
că au fost încredinţaţi cum că domnito- 

r r 

rul Cuza se va întoarce, că domnitorul 
străin le va schimba religia, şi că, nevo¬ 
ind legea rurală, le va lua-napoi moşi¬ 
ile” 2 . Un martor ocular relata că, în Bu¬ 
cureşti, registrele în care cetăţenii 

1 Anastasie Iordache, op. cit., p. 37. 

2 Ibidem, p. 1078. 

urmăreau să semneze pentru aducerea 
lui Carol pe tronul României stăteau 
neatinse pe mese în Cişmigiu şi, deşi, 
muzica militară încerca să-i atragă, 
puţini au venit să voteze 1 . Radu Rosetti 
nota că ţăranii din comuna Căiuţi (ju¬ 
deţul Bacău) s-au adunat la primărie şi 
au silit pe notar să modifice formula 
plebiscitului, înlocuind-o cu următorul 
text: „Noi, subsemnaţii locuitori ai co¬ 
munei Căiuţi, nu alegem ca domnitor al 
românilor pe principele Carol Ludovic 
de Hohenzollern care va domni sub nu¬ 
mele de Carol I.” întrebaţi asupra moti¬ 
velor hotărârii lor, ţăranii au răspuns 
că ei „nu au avut nici un temei de ne¬ 
mulţumire împotriva lui Cuza, care le-a 


1 Aron Petric (coordonator), Traian Caraciuc, 
Ştefan Lache, Nicolae Petreanu, Pentru 
Republică în România, Bucureşti, Editura 
Politică, 1972, p. 36. 

dat pământurile şi i-a scăpat de boie¬ 
resc şi nu vor să aleagă pe Hopânţol, un 
neamţ pe care nu-1 cunoaşte nime¬ 
nea” 1 . Acelaşi Radu Rosetti aprecia că 
rezultatul oficial (685.969 voturi pen¬ 
tru, 124.837 abţineri şi 224 contra) 2 nu 
reflecta situaţia reală, întrucât voturile 
împotrivă s-au ridicat „la multe zeci de 
mii” 3 . în ziua de 3/15 aprilie prefectul 
judeţului Râmnicu Sărat informa Mi¬ 
nisterul de Interne că „voitorii de rău, 
inamicii au răspândit printre săteni 
zgomot că plebiscitul are ca scop revo¬ 
carea legii rurale şi reluarea pământu¬ 
lui”. Ministerul răspundea: „Exersaţi în 
limitele legilor toată vigoarea în contra 


1 Radu Rosetti, Amintiri din prima tinereţe, 
Bucureşti, 1927, p. 5. 

2 „Românul", din 16 aprilie 1866. 

3 Radu Rosetti, op. cit., p. 6. 

celor ce încearcă a compromite liniş¬ 
tea” 1 . 

în ultimă instanţă, plebiscitul a fost o 
formă prin care autorii loviturii de stat 
de la 11 februarie au urmărit să-şi legi¬ 
timeze acţiunea, iar nu expresia unei 
„conştiinţe publice” sau „voinţe naţio¬ 
nale” de netăgăduit. Nicolae Iorga avea 
să aprecieze că „naţiunea [română] nu 
trebuie să-şi facă prea mari iluzii” în ce 
priveşte actul de la 1866 şi plebiscitul 
de atunci, Dentru că, de fapt, dinastia 
românească „a fost chemată, aşezată şi 
apărată, totdeauna, e un cerc restrâns 
de oameni cuminţi, care cunoşteau vo- 
inţa tării şi ştiau mijlocul cel mai potri¬ 
vit pentru a asigura dezvoltarea ei” 2 . în 

1 Constantin Corbu, Rolul ţărănimii în istoria 
României (sec. XIX), Bucureşti, Editura Ştiinţifică 
şi Enciclopedică, 1982, p. 312. 

2 N. Iorga, Sfaturi pe întuneric. Conferinţe la 
Radio. 1931 — 1940. Ediţie critică, note, comen¬ 
tarii şi bibliografie de Valeriu Râpeanu şi Sanda 

condiţiile externe de atunci - caracteri- 

r 

zate prin încercarea unor mari puteri 
(Imperiul Otoman, Rusia) de a obţine 
separarea Principatelor şi anularea 
Unirii din 1859 - rezultatul pozitiv al 
plebiscitului avea mai curând semnifi¬ 
caţia apărării statului naţional. 

După câteva zile, între 9/21-17/29 
aprilie 1866, au avut loc alegeri parla¬ 
mentare, deoarece vechile Corpuri le¬ 
giuitoare, alese în timpul lui Cuza, nu 
inspirau suficientă încredere. Aşa cum 
era de aşteptat, autorii loviturii de stat 
au câştigat marea majoritate a manda¬ 
telor. Dar situaţia ţării era departe de a 
fi lămurită. De la Paris sosea vestea că, 
la 20 aprilie/2 mai, Puterile Garante au 
hotărât „că grija de a rezolva chestiu¬ 
nea menţinerii Unirii trebuie lăsată 

r 

Adunării ce se va întruni [...] Această 

Râpeanu, Bucureşti, Editura Casa Radio, 2001, p. 
656. 

chestiune isprăvită, Adunarea va pur¬ 
cede la alegerea de domn, care, după 
temeiul articolului XII din Convenţie, 
nu trebuie să se facă decât dintre pă¬ 
mânteni” 1 . Se preciza că, dacă majori¬ 
tatea - fie a deputaţilor moldoveni, fie 
a deputaţilor munteni - ar cere, şi unii 
si alţii vor avea facultatea de a vota se- 

t ' A 

parat. In cazul că majoritatea, fie mun- 
teană, fie moldoveană, s-ar pronunţa 
contra Unirii, acest vot avea ca rezultat 
separarea celor două Principate. în 
acest fel, Marile Puteri puneau din nou 
sub semnul întrebării Unirea din 1859, 
căutau să deschidă calea spre desface¬ 
rea acesteia. 

în mesajul Locotenenţei Domneşti 
prin care se deschidea, la 28 aprilie/10 
mai, sesiunea Parlamentului, se afirma 
că naţiunea s-a rostit prin plebiscitul 

1 Dimitrie Onciul, Alegerea principelui Carol I, 
p. 32. 

desfăşurat în urmă cu câteva zile: 

r 

„Naţiunea v-a delegat puterile sale şi 
v-a făcut reprezentaţiunea ei legală; ea 
aşteaptă dar, ca şi guvernul, cu nerăb¬ 
dare, dar cu cea mai neclintită cre¬ 
dinţă, să daţi aspirărilor, voinţei, acte¬ 
lor ei, consacraţiunea d-voastră, ca să 
puneţi astfel capăt bănuielilor, neliniş¬ 
tii” 1 . Discuţiile din Parlament nu au fost 

r 

lipsite de contradicţii 2 . Ele nu au vizat 
actul Unirii, pe care cu toţii, parlamen¬ 
tarii, îl socoteau definitiv, ci problema 
domnitorului. Câţiva deputaţi au expri¬ 
mat rezerve faţă de alegerea unui prin¬ 
cipe străin, în timp ce alţii s-au declarat 
categoric împotrivă. Astfel, D. Tăcu a 
spus: „Vreau Unirea, pentru că ea face 

1 Domnia regelui Carol /, p. 209. 

2 Vezi, pe larg, Paraschiva Câncea, Opoziţia 
parlamentară faţă de alegerea lui Carol de 
Hohenzollern ca domnitor alRomâniei, în „Studii 
şi articole de istorie", X, 1967. 

tăria noastră, dar nu voi un principe 
străin în contra voinţei Puterilor [Ga¬ 
rante] căci mă tem de urmările împo¬ 
trivirii noastre.” La rândul său, N. Io- 
nescu a subliniat că „ţara noastră n-a 
fost glorioasă decât sub principi pă¬ 
mânteni” şi că întotdeauna a respins pe 
principii străini sau pe cei impuşi de 
străinătate. Ion Heliade-Rădulescu a 
ţinut să-şi reafirme crezul politic: „Am 
dreptul să-mi păstrez convingerile 
mele. în 1848 am jurat că noi vrem 
principe român ales pe cinci ani. Nu 
pot să-mi calc jurământul.” O opinie si¬ 
milară a exprimat şi Ioan Lecca: „Nu 
am dreptul să dărâm instituţiile stră¬ 
vechi ale ţării mele, domnia pămân¬ 
teană. Strămoşii mei si-au vărsat sân- 

r r 

gele pentru menţinerea acestui drept 
[...] Privesc ca o datorie de a transmite 
nepoţilor mei ceea ce strămoşii mei 

mi-au transmis” 1 . Cei mai mulţi parla¬ 
mentari au subliniat necesitatea princi¬ 
pelui străin, ca expresie a voinţei Adu¬ 
nărilor ad-hoc, a menţinerii si conso- 
lidării Unirii, a întăririi legăturilor Ro¬ 
mâniei cu statele Europei Occidentale, 
în primul rând cu Franţa. 

Rezultatul votului a fost grăitor: 109 
deputaţi s-au pronunţat pentru princi¬ 
pele străin, iar 6 s-au abţinut 2 . Este 
semnificativ faptul că, după ce în sală 
s-a strigat „Trăiască principele Carol I”, 
vicepreşedintele Adunării, Manolache 
Costache Epureanu, a spus: „Aş dori ca 
în această zi să nu rămână nici o amă¬ 
răciune în inimile noastre. Trăiască 
dar deputaţii, care, deşi fiind pentru 


1 Domnia regelui CarolI, p. 216-218. 

2 „Monitorul oficial 1 ', nr. 99 din 7/19 mai 1866. 

Unire, n-au voit să voteze pentru prin¬ 
cipele străin” 1 . Pe baza votului expri¬ 
mat, Adunarea Constituantă a adoptat 
o declaraţie care constata „că voinţa 
nestrămutată a Principatelor Unite este 
de a rămânea pururea ceea ce sunt, o 
Românie una şi nedespărţită, sub dom¬ 
nia ereditară a unui principe străin, 
luat dintr-una din familiile suverane 
ale occidentului şi că principe ereditar 
al României una şi nedespărţită este 
principele Carol-Ludovic de Hohenzol- 
! ern-Sigmaringen, pe care şi Adunarea 
la rândul său îl proclamă sub numele 
de Carol I”. 

între timp, Carol - care în ziua de 23 
martie/4 aprilie fusese înaintat la gra¬ 
dul de căpitan - a acţionat decis să for¬ 
ţeze destinul. La 7/19 aprilie el a avut o 
discuţie cu Otto von Bismarck, cancela- 


1 Domnia regelui Carol I, p. 219. 

rul Prusiei, care l-a sfătuit „să ia hotă¬ 
rârea îndrăzneaţă de a pleca direct 
spre România”, conchizând că „în cazul 
neizbutirii întregii afaceri, principele 
îsi va aduce totdeauna aminte de aceas- 

r 

tă lovitură ca de o aventură picantă, 
deoarece el însuşi nu pune în joc nimic 
serios” 1 . Potrivit altei surse, Bismarck a 
acceptat demisia lui Carol din calitatea 
de ofiţer prusac, putând „să se ducă 
unde-i va plăcea, dar pe riscul său” 2 . La 
rândul său, regele Wilhelm I, şeful Ca¬ 
sei de Hohenzollern 3 , i-a recomandat 

1 Memoriile regelui Carol I, voi. I, p. 39—40. 

2 Ion Bălăceanu, Amintiri politice şi diplomatice 
1848-1903. Ediţie Georgeta Filitti, Bucureşti, 
Editura Cavaliotti, 2002, p. 127. 

3 La 7 decembrie 1849, prinţul Carol-Anton de 
Hohenzollern-Sigmaringen şi prinţul Frederic- 
Wilhelm de Hohenzollern-Hechingen au renun¬ 
ţat voluntar la drepturile lor suverane, cedând 
regelui principatele care le aparţineau, în sco¬ 
pul de a accelera procesul de unificare a 

lui Carol să fie prudent şi a conchis: 
„Dumnezeu să te aibă în paza sa” 1 - 2 . 

încurajat de aceste cuvinte, princi¬ 
pele Carol a plecat la 29 aprilie/11 mai 
în Elveţia, la Ziirich, unde a obtinut un 


Germaniei. Regele Prusiei, pe baza statului de 
familie din 1821, dobândise calitatea de şef al 
întregii Case de Hohenzollern. Principele Carol- 
Anton de Hohenzollern s-a prezentat la regele 
Wilhelm în calitatea acestuia de suveran şi de 
şef al Casei de Hohenzollern. (Sorin Liviu 
Damean, Carol I al României. 1866-1881, 
Bucureşti, Editura Paideia, 2000, p. 47) 

1 Memoriile regelui Carol I, p. 40. 

2 Iniţial, regele Wilhelm nu a aprobat deschis 
sugestia lui Bismarck, afirmând că trebuia 
aşteptat rezultatul Conferinţei de la Paris; el i-a 
acordat totuşi lui Carol un concediu din armată 
pentru a merge la Diisseldorf (D.A. Sturdza, 
Autoritatea faptului împlinit esecutat în 1866 de 
cei îndreptăţiţi, în „Analele Academiei Române. 
Memoriile Secţiunii Istorie", seria II, tom XXXIV, 
1911-1912). 

paşaport fals, pe numele Karl Hettin- 
gen, „călătorind la Odessa pentru afa¬ 
ceri”. Semnalmentele înscrise pe paşa¬ 
port erau: „ochi albaştri, păr negru, nas 
vulturesc, mustăţi şi barbă mijind pe 
obraji, statură zveltă” 1 . Apoi, însoţit de 
consilierul de cabinet Werner si de 

r 

şambelanul Mayenfisch, s-a deplasat 
între 3/15-6/18 mai pe traseul Augsburg 
- Miinchen - Salzburg - Viena - Pesta - 
Timişoara - Baziaş (ultima staţie a căi¬ 
lor ferate austriece). Călătoria pe teri¬ 
toriul Imperiului Habsburgic nu era 
lipsită de riscuri, deoarece izbucnirea 
războiului dintre Austria si Prusia era 

r 

iminentă, iar Carol, ofiţer în armata 
prusacă, putea fi arestat şi împuşcat. 
Acesta a fost motivul pentru care el a 
călătorit cu paşaport fals, punându-şi 
ochelari fumurii, pentru a nu putea fi 
identificat. Călătoria a fost descrisă cu 


1 Memoriile regelui Carol I, p. 48. 

lux de amănunte în Memoriile regelui 
Carol I. Intre momentele tensionate, Ca¬ 
rol menţiona: „Trecând de Rosenheim, 
trenul ajunsese la Salzburg, graniţa 
dintre Bavaria şi Austria. Cu inima pal¬ 
pitând, prinţul coboară în gară. Toţi că¬ 
lătorii trebuiseră să părăsească vagoa¬ 
nele şi prinţul îşi făcu drum pe peronul 
plin cu oameni spre sala de aşteptare. 
La intrare fii oprit de un funcţionar va¬ 
mal care trebuia să vizeze paşapoar¬ 
tele. Pe un ton nepoliticos, întrebă pe 
prinţ cum îl cheamă. Domnul von Wer- 
ner, care venea îndată după tânărul 
domn, întinse funcţionarului sacul său 
de voiaj, zicând: «Am să declar nişte ţi¬ 
gări!» în grabă, prinţul uitase ce nume 
adoptase. îşi scoase însă paşaportul şi-l 
întinse funcţionarului nepoliticos. Din 
fericire, era cu ochelarii pe nas. între 
timp, mulţimea îl silea să treacă în sala 

de aşteptare şi se aşeză cu dl. von Wer- 
ner la o masă să guste ceva. Nişte ofiţeri 
austrieci intraseră atunci în sală si 

r 

prinţul recunoscu pe câţiva din regi¬ 
mentul «Regele Belgiei» cu care fusese 
în anul 1864 în Silezia. Se ascunse îndă¬ 
rătul unei gazete şi părea cufundat în 
citire, pe când ofiţerii se plimbară de 
două ori pe lângă masă. In sfârşit, se 
dădu semnalul urcării în tren. După ce 
prinţul şi însoţitorii săi asistaseră la o 
revizuire superficială a bagajelor şi-şi 
reprimiră paşapoartele pe peron, îşi 
luă fiecare locul, şi anume prinţul 
într-un vagon de clasa a doua, plin de 
lume cam dubioasă, amestecată, îna¬ 
inte de plecarea trenului, funcţionarul 
cu paşaportul intră fără veste în vago¬ 
nul în care se afla prinţul. Acestuia i se 
păru că el ar fi obiectul examenului 
atent al funcţionarului, si când îl văzu 
pe urmă însemnându-şi ceva în carnet, 

trebui să se teamă că funcţionarul bă- 

r 

nuise ceva şi acum avea de gând să ra¬ 
porteze despre dânsul la Viena, ca să fie 
observat acolo. La ora 6 seara, trenul 
pleacă din Salzburg. Călătoria prin 
noaptea foarte răcoroasă era chinui¬ 
toare pentru prinţ şi i se părea nesfâr¬ 
şită. Gândul că îndrăzneaţa-i întreprin¬ 
dere putea să nu izbutească nu-1 lăsa să 
doarmă şi se ocupa cu cumpănirea tu¬ 
turor eventualităţilor, ca să fie pregătit 
la orice” 1 . 

A ajuns cu bine la Baziaş, unde-1 aş¬ 
tepta locotenentul Sergiu Lenş (nepotul 
lui Ion Bălăceanu). După două zile de 
aşteptare a vaporului în Baziaş, la 8/20 
mai Carol a urcat pe vas într-o cabină 
de clasa a Il-a. Aici s-a întâlnit cu Ion C. 
Brătianu, care venea de la Paris, unde 
obţinuse sprijinul împăratului Napo¬ 
leon al IlI-lea pentru cauza principelui 


1 Ibidem, p. 48-49. 

străin. Carol si Brătianu n-au schimbat 

r 

nici o vorbă între ei, prefăcându-se că 
nu se cunosc, pentru a evita orice com¬ 
plicaţie (vaporul era austriac). După o 
transbordare la Orşova, pe un vapor 
mai mic, deoarece nivelul Dunării era 
scăzut, Carol a ajuns cu bine la Turnu 
Severin, pe pământul României, în ziua 
de 8/20 mai, ora 16 1 . Abia în acel mo¬ 
ment, scoţându-şi pălăria, Ion C. Brăti¬ 
anu l-a salutat pe cel ce venea în cali¬ 
tate de domnitor al României. 

Carol s-a îmbrăcat în uniformă de ge¬ 
neral român, pe care o avea pregătită 
încă de la Dusseldorf, apoi s-a urcat în 
trăsura care-1 aştepta. 

Guvernul a organizat o primire fas¬ 
tuoasă proaspătului domnitor. în seara 
zilei de 8 mai, principele a urcat într-o 

1 P.P. Panaitescu, Urcarea pe scaun a principelui 
Carol de Hohenzollern, în „Revista Fundaţiilor", 
nr. 5/1939, p. 249-251. 

trăsură deschisă trasă de opt cai, por¬ 
nind spre Craiova. Aici, însoţit de două 
plutoane de dorobanţi, a fost primit cu 
lori si aclamaţii în zorii zilei de 9 mai. 

r r 

Apoi s-a îndreptat spre Piteşti, unde 
l-au aşteptat generalul Nicolae Golescu, 
locotenent domnesc, şi Ion Ghica, pre¬ 
şedintele Consiliului de Miniştri, urân- 

r r ' 

du-i bun sosit şi domnie îndelungată 
spre mărirea şi fericirea poporului ro¬ 
mân. Carol a răspuns: „Cu ajutorul 
domniilor voastre sper să realizez aspi- 
raţiunile românilor; viaţa mea întreagă 
va fi consacrată fericirii lor” 1 . în cuvân¬ 
tul adresat reprezentanţilor oraşului 
Piteşti, principele a precizat: „Din mo¬ 
mentul în care am păşit pe pământul 
noii mele patrii, am devenit român; 

1 Cuvântările regelui Carol I, voi. I. 1866-1886. 
Ediţie îngrijită de Constantin C. Giurescu, 
Bucureşti, Editura pentru Literatură şi Artă. 
Regele Carol al Il-lea, 1939, p. 5. 

viaţa mea întreagă o voi consacra pen¬ 
tru fericirea românilor şi pentru pros¬ 
peritatea lor, care de acum înainte au 
devenit compatrioţii mei” 1 . 

Pe de altă parte, aflând de sosirea lui 
Carol, grănicerii - de fapt ţăranii care 
apărau linia Dunării - s-au răsculat 2 , 
temându-se că vor pierde pământul 
primit prin reforma agrară din 1864. 
Primarul oraşului Calafat informa gu¬ 
vernul că grănicerii au refuzat să-l în¬ 
tâmpine pe noul domnitor, strigând: 
„Nu mergem! că noi am jurat credinţă 
lui Cuza, cerem să ni se dea Ioan I si nu 
vrem pe Carol, care l-au pus ciocoii”. 
Prefectul judeţului Romanaţi informa 
şi el că grănicerii din Dăbuleni „mi-au 
răspuns că nu cunosc decât ordinele 


1 Ibidem, p. 6. 

2 Vezi pe larg, V. Mihordea, Răscoala grăniceri¬ 
lor de la 1866, Bucureşti, Editura Academiei, 
1958. 

comandantului şi că au jurat credinţă 
numai fostului domn şi că nu cunosc pe 
altul” 1 . 

După un popas la Goleşti, în diminea¬ 
ţa zilei de 10 mai cortegiul a pornit spre 
Bucureşti. Domnitorul se afla într-o ca- 

r 

lească trasă de 12 cai, însoţită de o es- 
cortă călare şi de 20 de trăsuri. In jurul 
orei 14 a ajuns la Cotroceni, iar de aici 
s-a îndreptat spre Şosea, unde domnito¬ 
rul Carol I a fost întâmpinat de prima¬ 
rul Dimitrie Brătianu, care i-a înmânat 
cheile oraşului, adresându-i următoa- 
rele cuvinte: „Suverane al României! 
Ti-am dat coroana lui Ştefan cel Mare si 

r r r 

al lui Mihai Viteazul, de azi înainte stră¬ 
bunii tăi; redă-i şi tu antica sa splen¬ 
doare! Fă din această frumoasă tară 

r 

sentinela înaintată a libertăţii moder- 

r 

ne, bulevardul nebiruit al civilizatiunii 
occidentale”. Apoi prinţul a urcat într-o 


1 C. Corbu, op. cit., p. 317. 

trăsură de gală trasă de şase cai, având 
în stânga sa pe Nicolae Golescu şi în 
dreapta pe Ion Ghica. Spectacolul era 
bine regizat: casele decorate cu stea¬ 
guri, ghirlande şi covoare; mulţimea, 
aliniată pe ambele părţi ale şoselei, 
arunca flori, slobozea porumbei, scan¬ 
da „Ura!”. Ajunşi pe Podul Mogoşoaiei, 
la o casă în faţa căruia se afla o gardă 
de onoare cu steag, Carol a întrebat în 
limba franceză: „Ce este această casă?”. 
La care generalul Golescu răspunse, tot 
în franceză: „Acesta este Palatul”. Era 
reşedinţa princiară, o casă cu un etaj, 
fostă proprietate particulară a fa mili ei 
Golescu, cumpărată de stat şi devenită 
cea mai importantă clădire din Româ¬ 
nia. Interiorul său era bine întreţinut si 

r r 

mobilat în timpul lui Cuza. 

Pe întreg parcursul, de la Turnu Seve- 
rin până în Bucureşti, principele Carol 

văzuse realitatea românească: „ames¬ 
tecul de bogăţie şi de sărăcie, de strălu¬ 
cire şi de lipsuri ale poporului său. în¬ 
dărătul zidului de trupe, mulţimea îm¬ 
bulzită nu contenea să-şi aclame dom¬ 
nitorul. în pavajul de lemn desfundat 
roţile săltau, însă, mai crunt decât pe 
şleaul de peste câmpuri. Iar dincolo de 
steagurile desfăşurate la ferestre, de 
scoarţe aşternute peste balcoane, din¬ 
colo de flori, ghirlande, porumbei şi co¬ 
carde tricolore, pe Podul Mogoşoaiei se 
iţeau case ticăloase de vălătuci, alături 
de palatele luminoase”. Intre acestea, 
se remarca Palatul domnesc, clădire cu 
etaj, ce aparţinuse boierului cărturar 
Dinicu Golescu, în care locuise Alexan¬ 
dru Ioan Cuza. în faţa palatului se afla 
o mlaştină „în care se răcoreau dobi¬ 
toacele cu rât, netulburate de larma 

alaiului, de bubuitul tunurilor, de sune¬ 
tul trâmbiţelor şi ropotul toboşarilor” 1 . 

Cortegiul şi-a continuat drumul până 
în dealul Mitropoliei, unde principele 
Carol a fost întâmpinat de mitropolitul 
Nifon. După un scurt Te Deum, oficiali¬ 
tăţile au intrat în Cameră Deputaţilor; 
aici Carol a depus jurământul. Locote¬ 
nentul domnesc Nicolae Haralambie a 
citit formula constituţională: „Jur să fiu 
credincios legilor ţării, a păzi religiu- 
nea României, precum şi integritatea 
teritoriului ei, si a domni ca un domn 
constituţional”. Principele a spus în 
limba română: „Jur!” 2 . Apoi, într-o 
scurtă alocuţiune, noul domnitor si-a 
exprimat devotamentul „fără margini 
către noua mea patrie şi acel neînvins 

1 Cezar Petrescu, Cei trei regi, ediţia a IlI-a cu o 
Cronologie istorică de Ioan Scurtu, Bucureşti, 
Editura RAI, [1997], p. 23-24. 

2 „Monitorul oficiaT, nr. 102 din 10/22 mai 1866. 

respect către lege, pe 
care l-am cules în 
exemplul alor mei. 
Cetăţean azi, mâine, 
de va fi nevoie, sol¬ 
dat, eu voi împărtăşi 
cu d-voastră soarta 
cea bună ca şi pe cea 
rea” 1 . Adunarea De¬ 
putaţilor, pentru a da 
o anumită satisfacţie 

r 

Puterilor Garante, 
care cereau domn pă¬ 
mântean, a dezbătut proiectul de lege 
prin care se acorda naturalizarea (îm¬ 
pământenirea) familiei princiare de 
Hohenzollern 2 . Comentând acest pro¬ 
iect, Cezar Bolliac se adresa astfel depu¬ 
taţilor: „Care sunt serviciile ce a făcut 
României principele de Hohenzollern? 

1 Ibidem. 

2 Domnia regelui Carol /, p. 252-253. 



Domnitorul Carol I în 
1866 

[...] orice naturalizare veţi oferi Majes- 
tăţii ce voiţi să creaţi, nu-i poate da nici 
un folos şi va mai adăuga un ridicul 
asupra voastră, care nu recunoaşteţi 
nici datinile, nici natura, nici religiu- 
nea, nici legile ţării voastre, care după 
ce aţi vândut opinca iarăşi privilegiilor, 
arvuniţi şi ţara întreagă străinului” 1 . 
Era strigătul de revoltă al celui care nu 
putea accepta actul detronării lui Ale¬ 
xandru Ioan Cuza. Proiectul de lege a 
fost adoptat în unanimitate. La 13/25 
mai 1866, Camera a votat lista civilă a 
principelui, în valoare de 100.000 gal- 
oeni; având în vedere greutăţile finan¬ 
ciare ale statului, principele a decis să 
renunţe, pentru primul an, la 
40.000galbeni. Domnitorului i s-a pus 
la dispoziţie Palatul de pe Calea Mogo- 
soaiei si cel de la Cotroceni. Pentru a 

r r 

1 împământenirea principelui de Hohenzollern, 
în „Trompeta Carpaţilor", din 10 mai 1866. 

înţelege limba poporului în fruntea că¬ 
ruia se afla, Carol a început să înveţe 
româneşte cu August Treboniu Lau- 
rian, profesor la Universitatea din Bu¬ 
cureşti. La cei 27 de ani, domnitorul Ca- 
rol avea barbă neagră, nas acvilin, ochi 
albaştri. Era de statură mijlocie, o 
ţinută îngrijită, pas apăsat şi manifesta 
o mare siguranţă de sine. 

Noul domnitor a decis să acţioneze ca 

r 

un factor moderator, să calmeze spiri¬ 
tele şi să nu îngăduie răfuielile politice. 
El a semnat decretul de graţiere a mi¬ 
tropolitului Calinic Miclescu şi a res¬ 
pins cererea de demisie din armată a 
ofiţerilor care participaseră la înlătura¬ 
rea lui Alexandru Ioan Cuza, decla- 
rându-le că „am venit să creez un vii¬ 
tor, iar nu ca să fac din-tr-un trecut, pe 
care nu-1 cunosc şi nici nu voiesc a-1 cu¬ 
noaşte, baza activităţii mele” 1 . în 

r ' r 


1 Cuvântările regelui..., I, p. 14. 

funcţia de preşedinte al Consiliului de 
Miniştri l-a numit pe Lascăr Catargiu, 
şeful conservatorilor, dar în guvern au 
fost incluşi şi liberali de marcă (Ion C. 
Brătianu la Finanţe, C.A. Rosetti la 
Culte). 

Guvernul Lascăr Catargiu, consti¬ 
tuit la 11 mai 1866 a fost cel dintâi exe¬ 
cutiv român care a depus jurământul 
în faţa domnitorului Carol I. în timpul 
acestui guvern s-a definitivat proiectul 
noii Constituţii, elaborat după modelul 
celei belgiene, cea mai avansată din Eu¬ 
ropa acelei vremi. Oamenii politici ro¬ 
mâni sperau că România va cunoaşte o 
dezvoltare similară Belgiei, pornind de 
la faptul că şi aceasta era o ţară mică, 
recent constituită, aflată la intersecţia 
intereselor unor mari puteri. La 1/12 
mai în Adunarea Electivă a fost depus 
proiectul noii Constituţii, care de la 

16/23 iunie s-a dezbătut în plen. în ra¬ 
portul guvernului se aprecia că aceasta 
era „liberală şi egalitară, astfel precum 
se cuvine unui popor liber şi gelos în 
cel mai mare grad de libertăţile sale pu¬ 
blice”. 

La 29 iunie/l 1 iulie 1866, Parlamentul 
a votat în unanimitate noua Constituţie 

r 

a ţării, pe care Carol a depus, a doua zi, 
următorul jurământ: „Jur a păzi Consti- 
tuţiunea şi legile poporului român, a 
menţine drepturile lui naţionale şi inte¬ 
gritatea teritoriului” 1 . în discursul ros¬ 
tit după depunerea jurământului, dom¬ 
nitorul a spus: „Actul ce s-a îndeplinit 
este cel mai însemnat din viaţa unui po¬ 
por. Prin Constituţiunea ce dăm astăzi 
statului român realizăm aspiraţiunile 
legitime ale naţiunii, garantând intere¬ 
sele tuturor stărilor, precum şi toate 


1 „Monitorul oficial", nr. 142 din 1/13 iulie 1866. 


Ioan Scurtu _-_ Carol I _ = _ 100 / 668 

drepturile ce cetăţeanul trebuie să gă¬ 
sească într-o societate civilizată. Acest 
act pentru mine în parte este cel mai so¬ 
lemn al vieţii mele, căci el este pactul 
definitiv, care mă leagă pentru tot¬ 
deauna cu destinele noii mele patrii, 
România. [...] Ţara intră într-o stare 
normală. Un guvern monarhic consti¬ 
tuţional este aşezat. Să stăruim dar cu 

r r 

toţii, ca din leala şi sincera aplicare a 
principiilor acestei Constituţiuni, ea să 
poată produce binefăcătoarele ei 
roade”. Legea fundamentală publicată 
în „Monitorul oficial” din 1 iulie 1866 a 
constituit baza juridică a instaurării 
formei de guvernământ monarhic-con- 
stitutionale în România 1 , care se va 

r J 

menţine până în februarie 1938. 

Primul articol al legii fundamentale 

1 Vezi, pe larg, Istoria dreptului românesc, voi. 
II, partea a doua, Bucureşti, Editura Academiei, 
1987, p. 67-70. 

consacra denumirea ţării: „Principa¬ 
tele Unite Române constituie un singur 
stat indivizibil sub numele de Româ¬ 
nia”. Ea avea la bază: principiul suve¬ 
ranităţii naţionale (toate puterile ema¬ 
nă de la naţiune), principiul guvernării 
reprezentative (naţiunea nu putea gu¬ 
verna decât prin delegaţi) şi principiul 
separării puterilor în stat. Puterea le¬ 
gislativă se exercită în colectiv de domn 
şi de Reprezentanţa Naţională (alcătu¬ 
ită din Adunarea Deputaţilor şi Senat); 
nici o lege nu putea fi supusă sancţiunii 
domnului decât după ce s-a discutat şi 
votat liber de majoritatea ambelor 
Adunări; iniţiativa legilor aparţinea 
atât parlamentarilor, cât şi guvernului 
(în acest caz, proiectele se trimiteau 
spre dezbatere prin mesajul domnito¬ 
rului). Puterea executivă era încre¬ 
dinţată domnului „care o exercită în 
mod regulat prin Constituţiune”(art. 

35). Puterea judecătorească se execută 
de curţi si tribunale; hotărârile si sen- 
tinţele se pronunţă în virtutea legii şi se 
execută în numele domnului. 
Constituţia din 1866 marca trecerea 

r 

de la domnia ereditară si de la domnii 

r 

pământeni la principele străin 1 . Art. 82 
stabilea: „Puterile constituţionale ale 
domnului sunt ereditare, în linie cobo¬ 
râtoare directă şi legitimă a Măriei Sale 
principelui Carol I de Hohenzol- 
! ern-Sigmaringen, din bărbat în bărbat 
prin ordinul de primogenitură şi cu ex¬ 
cluderea perpetuă a femeilor şi coborâ¬ 
turilor lor. Coborâtorii Măriei Sale vor 
fi crescuţi în religiunea ortodoxă a Ră¬ 
săritului”. La urcarea pe tron, domnito¬ 
rul depunea următorul jurământ: „Jur 
a păzi Constituţiunea şi legile poporu¬ 
lui român, de a menţine drepturile lui 
naţionale şi integritatea teritoriului” 

1 Istoria Românilor, voi. VII, tom I, p. 563. 

(art. 87). Atribuţiile domnitorului erau 
stabilite prin art. 93: numeşte şi revocă 
pe miniştrii săi; sancţionează şi pro¬ 
mulgă legile; poate refuza sancţiunea 
sa; are dreptul de amnistie în materie 
politică; are dreptul de a ierta sau mic¬ 
şora pedepsele în materii criminale; 
numeşte si confirmă în toate funcţiile 

r r r 

publice; face regulamentele necesare 
pentru executarea legilor; este capul 
puterii armate; conferă gradele mili¬ 
tare în conformitate cu legea; conferă 
decoratiunea română conform unei 

r 

anume legi; are dreptul de a bate mo¬ 
nedă, conform unei legi speciale; în¬ 
cheie cu statele străine conventiunile 

r 

necesarii pentru comerţ, navigaţiune şi 
altele asemenea; însă pentru ca aceste 
acte să aibă putere îndatoritoare, tre¬ 
buie mai întâi a fi supuse puterii legis¬ 
lative şi aprobate de ea. 

După cum se observă, domnul era im¬ 
plicat în toate ramurile puterii de stat, 
oucurându-se de largi prerogative. 

Totuşi, comparativ cu Statutul dezvol¬ 
tător al Convenţiei de la Paris puterea 
domnului era mult îngrădită. Consti¬ 
tuţia stabilea cazuri concrete în care 

r 

domnul nu avea dreptul să intervină: 
nu putea ierta sau micşora pedepsele 
hotărâte de justiţie în privinţa miniştri¬ 
lor; nu putea suspenda cursul urmări¬ 
rii sau al judecăţii, nici a interveni prin 
nici un mod în administrarea justiţiei; 
nu putea crea o funcţie nouă fără o lege 
specială; nu putea modifica sau sus¬ 
penda legile şi nu putea scuti pe nimeni 
de aplicarea lor; dacă domnul n-a hotă¬ 
rât convocarea Corpurilor legiuitoare, 
acestea se întruneau din proprie iniţia¬ 
tivă la 15 noiembrie al fiecărui an; actul 
de dizolvare a parlamentului trebuia 
să conţină convocarea alegătorilor 

până în două luni de zile si a Adunări- 
' or până în trei luni; nici un membru al 
familiei domnitoare nu putea fi minis¬ 
tru. Dar cea mai serioasă îngrădire a 
puterii domnului era stabilită prin art. 
92: „Persoana domnului este neviola- 
bilă. Miniştrii lui sunt răspunzători. 
Nici un act al domnului nu poate avea tă¬ 
rie dacă nu va fii contrasemnat de un mi¬ 
nistru, care prin aceasta chiar devine răs¬ 
punzător de acel act” (subl. n.s.). 

în Constituţie erau înscrise drepturile 
românilor: libertatea conştiinţei, a în- 
văţământului, de a comunica şi publica 
ideile si opiniile lor, de instruire si de 
asociere, de a alege şi a fi aleşi în parla¬ 
ment şi în consiliile judeţene şi comu¬ 
nale; se garantau inviolabilitatea per¬ 
soanei si a domiciliului, secretul cores- 
pondenţei. Proprietatea de orice na¬ 
tură era declarată „sacră şi inviola¬ 
bilă”. Cetăţenii români nu puteau intra 

în serviciul altui stat fără autorizaţia 

r 

guvernului. Multe controverse avea să 
provoace art. 7, care prevedea: „însuşi¬ 
rea de român se dobândeşte, se con- 
servă şi se pierde potrivit regulilor sta¬ 
bilite prin legile civile. Numai străinii 
de rituri creştine pot dobândi împă¬ 
mântenirea”. în timp, Constituţia din 
1866 avea să suscite ample contro¬ 
verse. Frederic Dame aprecia că aceas¬ 
ta era un compromis: liberalii radicali 
(„roşii”) obţinuseră libertatea presei şi 
a adunărilor publice, în timp ce conser¬ 
vatorii reuşiseră să impună un regim 
electoral restrictiv (patru colegii) 1 . Pen¬ 
tru Titu Maiorescu, Nicolae Iorga, Eu¬ 
gen Lovinescu şi mulţi alţi cărturari de 
marcă, legea fundamentală adoptată la 
1866 era o „formă fără fond”. De altfel, 
Eugen Lovinescu scria foarte limpede: 

1 Frederic Dame, Histoire de la Roumanie 
contemporaine. Paris, 1900, p. 169. 

„Copie a Constituţiei belgiene, Consti¬ 
tuţia română de la 1866 nu reprezintă 
adevărata expresie a evoluţiei noastre 
sociale” 1 . 

Dar, dincolo de orice dispute, se cu¬ 
vine subliniat faptul că România a fost 
primul stat constituţional din sud-estul 
Europei, oferind un exemplu demn de 
urmat popoarelor aflate în această arie 
geografică. După mai multe secole, un 
act de importanţă fundamentală nu a 
mai fost elaborat cu concursul străini¬ 
lor şi nici n-a mai fost supus aprobării 
cuiva din afară. Făcând cu totul ab¬ 
stracţie de suzeranitatea otomană si de 

r r 

regimul de garanţie colectivă a Marilor 
Puteri, Constituţia era cea dintâi lege 
fundamentală care consacra numele 


1 E. Lovinescu, Istoria civilizaţiei române 

' r 

modeme. Ediţie şi studiu introductiv de Z. 
Ornea, Bucureşti, Editura Minerva, 1997, p. 110. 

oficial al tării, acela de România. Con- 
stitutia nu menţiona dependenta fată 

r r 1 f f 

de Imperiul Otoman, ceea ce vădeşte 
tendinţa spre independenţa absolută a 
ţării preconizată de liderii săi politici. 
După adoptarea Constituţiei, Carol a 
numit în funcţia de preşedinte al Consi¬ 
liului de Miniştri pe Ion Ghica, liberal 
moderat, fost bey de Samos, care avea 
numeroase relaţii la Istanbul şi era per¬ 
soana cea mai indicată pentru a obţine 
confirmarea internaţională a noului 

r 

domnitor. 

Guvernul Ion Ghica a depus jură¬ 
mântul în ziua de 15 iulie 1866; el avea 
ca principală sarcină aplicarea Consti¬ 
tuţiei recent votată si normalizarea ra- 

r r 

porturilor cu Puterile Garante. 

Prin alegerea lui Carol, marile puteri 
au fost puse în faţa faptului împlinit 1 . 

1 Vezi, pe larg, N. Corivan, Relaţiile diplomatice 
ale României de la 1859 la 1877, Bucureşti, 


Ioan Scurtu _-_ Carol I _ = _ 109 / 668 

La Conferinţa de la Paris, în şedinţa din 
23 mai/4 iunie 1866 1 , reprezentatul Ru¬ 
siei a declarat că această situaţie „nu 
poate fi tolerată; ea aduce în acelaşi 
timp cea mai supărătoare atingere 
demnităţii Puterilor, a căror voinţă a 
fost nesocotită cu o îndrăzneală care 
nu-şi ia tăria decât în speranţa nepe- 
depsirii”; în consecinţă, el propunea tri¬ 
miterea în Principate a unui „comisar 
ad-hoc” însoţit de delegaţii reprezen¬ 
tanţilor din Constantinopol ai Puterilor 
Garante, pentru a-1 avertiza pe noul 
domn că, în cazul în care nu va pleca, 
se va recurge la „întrebuinţarea mijloa¬ 
celor de constrângere”. Delegatul Im¬ 
periului Otoman a fost şi mai categoric, 

Editura Academiei, 1984, p. 183-202; România în 
relaţiile internaţionale, 1699 — 1939, Iaşi, Editura 
Junimea, 1980, p. 208-214. 

1 Arh. N.I.C., fond Casa Regală, dos. 23/1866, f. 
166,168; dos. 34/1866, f. 1; Domnia regelui Carol 
I, p. 302-306. 

arătând că întrucât „mijloacele de con¬ 
vingere, întrebuinţate până acum de 
către guvernul otoman, au rămas in¬ 
fructuoase, ca si sforţările făcute de 
agenţii Puterilor Garante la Bucureşti”, 
se impunea „ocupaţiunea Principate¬ 
lor”. O opinie similară exprima şi dele¬ 
gatul 

Austriei: „în punctul la care au ajuns lu¬ 
crurile, n-a rămas decât a se pleca în 
fata rezultatului votului Adunării din 

r 

Bucureşti, sau a recurge la măsuri de 
constrângere pentru a face să precum¬ 
pănească hotărârile Conferinţei. Dacă 
Puterile nu iau această ultimă cale, vor 
trebui să se resemneze a vedea autori¬ 
tatea lor cu totul nesocotită.” Consta¬ 
tând că se contura perspectiva ocupării 
militare a Principatelor, reprezentan¬ 
tul Franţei ţinea să observe: „Poporul 
moldo-valah e astăzi într-o stare de su- 

rescitare naţională: el se va apăra con¬ 
tra intervenţiei trupelor turceşti; lupta 
pare inevitabilă. Sângele creştin va 
curge; cine ştie efectul ce va ieşi din 
aceasta asupra celorlalte populaţiuni 
creştine din Imperiul Otoman? Vor fi 
poate răscoale, şi atunci ce va face 
Poarta? Va cere sprijinul puterilor creş¬ 
tine contra creştinilor? Cine nu vede 

r 

toate pericolele unei astfel de si- 
tuaţiuni, mai ales în împrejurările imi¬ 
nente ce preocupă aşa de profund Eu¬ 
ropa? [...] în ce-1 priveşte, guvernul 
împăratului nu s-ar putea să se asoci¬ 
eze la această propunere.” Şi reprezen¬ 
tantul Marii Britanii a apreciat că între¬ 
buinţarea măsurilor de constrângere 
„mai ales în împrejurările actuale, ele 
ar putea da naştere la cele mai mari pe¬ 
ricole şi ar aprinde războiul în Orient”. 
Delegatul Italiei a declarat şi el că ocu¬ 
parea Principatelor „ar fi fără îndoială 

conformă cu dreptul, dar guvernul său 
e de părere că nu ar fi oportună”. în 
aceeaşi zi, 23 mai/4 iunie 1866, Confe¬ 
rinţa de la Paris si-a închis lucrările, 

r r ' 

fără nici un rezultat concret. Faptul îm¬ 
plinit, săvârşit de oamenii politici ro¬ 
mâni, s-a dovedit a fi soluţia cea mai 

J r 

adecvată în acele împrejurări istorice. 
Declanşarea războiului dintre Aus- 

r 

tria şi Prusia, la 4/16 iunie 1866, a făcut 
ca atenţia liderilor politici europeni să 
fie îndreptată în această direcţie. La 
rândul lor, diplomaţii români au mili¬ 
tat pentru confirmarea alegerii lui Ca¬ 
rol. Domnitorul a acţionat cu multă 
prudenţă. în momentul când a pus pi¬ 
ciorul pe pământul ţării el a adresat, de 
la Orşova, o scrisoare sultanului, redac¬ 
tată încă de la Ziirich, prin care arăta: 
„Ales principe al României prin votul li¬ 
ber şi spontan al naţiunii, am răspuns 
fără ezitare apelului acestui popor, 

care mi-a făcut onoarea de a-mi încre¬ 
dinţa destinele sale [...] Eu nu am uitat 
obligaţiile ce decurg din tratatele din¬ 
tre Principate şi Imperiul Otoman. 
Aceste tratate eu sunt ferm în hotărâ¬ 
rea de a le respecta” 1 . A doua zi, 9/21 
mai, el telegrafia de la Piteşti marelui 
vizir: „Chemat de naţiunea română de 
a fi prinţul său, consider de datoria 
mea să scriu S.M.J. 2 sultanul pentru a-i 
exprima sentimentele mele de devota¬ 
ment şi ferma hotărâre de a respecta 
drepturile Sublimei Porţi. Eu vă rog să 
fiţi interpretul sentimentelor mele că¬ 
tre S.M.J. sultanul si să binevoiţi a faci- 
lita domnului Golescu, agentul Princi¬ 
patelor, ocazia de a remite scrisoarea 
mea suzeranului” 3 . 


1 Arh. N.I.C., fond Casa Regală, dos.29/1866, f. 1. 

2 Majestatea Sa Imperială 

3 Ibidem, dos. 23/1866, f. 165. 

Pe de altă parte, în chiar luna începe¬ 
rii domniei, Carol I formula opţiunea sa 
pentru independenţa României: el 
scria tarului Aleksandru al II-lea al Ru- 

r 

siei că „nu va atârna de mine ca înţele¬ 
gerea cu Rusia să se restabilească pe o 
bază solidă şi stabilă, strângându-se 
din zi în zi, până la ora însemnată de 
Providenţă pentru dezrobirea Orientu¬ 
lui şi a creştinităţii” 1 - ceea ce implică 
independenţa statului român 2 . 

Negocierile purtate cu Poarta Oto¬ 
mană pentru recunoaşterea domnului 
s-au desfăşurat cu multă dificultate, 
deoarece aceasta punea condiţii foarte 

1 N.D. Germani, Regele Carol I văzut de un fost 
diplomat, în Din viaţa regelui Carol I. Mărturii 
contemporane şi documente inedite. Culese de 
Tzigara Samurcaş, Bucureşti, 1939, p. 100. 

2 Ioan Scurtu, Romania’s foreign policy în the 
modem period. The role ofmonarhy (1866 — 
1916), în „Analele Univ. Bucureşti", Istorie, 
XXXV, 1986, p. 19-20. 

dure: Principatele să se angajeze că res¬ 
pectă relaţiile de vasalitate existente; 
denumirea oficială a tării să fie Princi- 

r 

patele Unite ale Moldovei şi Valahiei; 
demnitatea princiară să rămână sub 
regimul electiv (deci nu ereditară); ar¬ 
mata nu va depăşi 14.000 de oameni; 
Principatele nu puteau întreţine relaţii 
oficiale cu Puterile străine etc. Consiliul 
de Miniştri şi domnitorul au respins 
aceste condiţii, socotindu-le inadmisi- 
bile si ofensatoare. 1 

r 

Intransigenţa Imperiului Otoman 
fată de situaţia din România s-a dimi- 

r r 

nuat în contextul conflictelor în care 
acesta a fost angajat în Serbia şi în 
Creta. Rolul de mediator între Bucu¬ 
reşti şi Istanbul l-a avut Napoleon al 
IlI-lea, care a sugerat o soluţie foarte 
simplă: „Să zică ei [otomanii] ce vor, să 
zicem noi ce găsim cu cale, într-un 

1 Memoriile regelui Carol /..., voi. I, p. 115-116. 

schimb de scrisori care să conţină în 

r 

fond aceleaşi concesii, fiecare întrebu- 
inţând limbajul care-1 măguleşte sau îl 
satisface mai mult” 1 . Nota venită de la 
Istanbul folosea un vocabular specific 
secolului al XVI-lea: „Ca semn de înaltă 
bunăvoinţă faţă de populaţiile mol- 
do-valahe, o parte a imperiului său”, 
sultanul conferea rangul de prinţ ere¬ 
ditar lui Carol I si ridica „miliţia” Prin- 
cipatelor Unite la 30.000 de oameni. La 
rândul său, Bucureştiul scria despre su¬ 
zeranitatea sultanului, despre legătu¬ 
rile seculare cu Imperiul, dar şi despre 
România. După schimbul de scrisori s-a 
ajuns la o formulare acceptabilă, iar 
marele vizir l-a anunţat pe Carol I că 
sultanul era dispus să-i acorde rangul şi 


1 N. Iorga, Politica externă a regelui Carol I, 
Ediţie Vicenţiu şi Marilena Rădulescu, 
Bucureşti, Editura Glykon, 1991, p. 42-43. 

prerogativele princiare cu titlu eredi¬ 
tar, invitându-1 la Istanbul pentru a 
primi firmanul de învestitură. Carol 
răspundea în ziua de 7/19 octombrie că 
va respecta „cu scrupulozitate dreptu¬ 
rile de suzeranitate asupra Principate¬ 
lor Unite care fac parte integrantă din 
imperiul său [al sultanului], în limitele 
fixate de capitularii şi de Tratatul de la 
Paris din 1856” 1 . în acelaşi timp s-a con¬ 
venit ca armata regulată română să 
crească până la 30.000 de oameni, ca 
Principatele Unite să bată monedă pro¬ 
prie (urmând ca modalităţile concrete 
să fie stabilite ulterior), să poată în¬ 
cheia aranjamente particulare şi locale 
cu alte state; domnitorul se va abţine de 
a crea ordine sau decoraţii destinate a 

r 

fi conferite în numele Principatelor. 

Pe baza acestei înţelegeri, domnitorul 


1 Memoriile regelui Carol I, voi. I, p. 126. 

Carol I a plecat în ziua de 9/21 octom¬ 
brie la Istanbul, mai întâi cu trăsura 
până la Giurgiu, apoi cu vaporul „Ro¬ 
mânia” pe Dunăre până la Rusciuc; de 
aici cu trenul la Varna, unde s-a îmbar¬ 
cat pe iahtul „Issedin”, trimis de sultan, 
care arborase pe catargul principal tri¬ 
colorul românesc. în capitala imperiu¬ 
lui principele a fost întâmpinat cu ono¬ 
ruri militare. La 12/24 octombrie a fost 
primit în Palatul Dolmabahce de sulta¬ 
nul Abdul-Aziz. Momentul era astfel 
descris de Carol I: „Lângă sofaua pe 
care se aşezase sultanul, s-a pregătit un 
scaun pentru prinţ. Prinţul Carol însă 
face uz de privilegiul său de prinţ de 
sânge, dă scaunul la o parte, ceea ce 
produce o clipă de confuzie, şi se 
aşează lângă suzeranul său. [...] în con¬ 
vorbire nu se atinge politica; se 
schimbă numai asigurări de prietenie. 
La sfârşit, sultanul întinde cu un gest 

cam încurcat tânărului prinţ o hârtie, 
firmanul. Acesta, fără a-1 desface, îl 
pune pe masă înaintea sa şi cere voie să 
prezinte pe miniştrii săi rămaşi în ca¬ 
mera de alături şi care, după progra¬ 
mul stabilit, trebuie să rămână acolo, 
dimpreună cu cealaltă suită, până avea 
să se arate sultanul. Fără a aştepta în¬ 
cuviinţarea, prinţul Carol deschide el 
însuşi uşa şi cheamă înăuntru pe cei 
doi miniştri ai săi. După ce îi prezintă, 
însărcinează pe ministrul său de Ex¬ 
terne, prinţul Ştirbey, să ia cu dânsul 
«hârtia» 1 . Timp de o săptămână, cât s-a 
aflat în capitala Imperiului Otoman, 
Carol s-a întreţinut cu reprezentanţii 
corpului diplomatic, a fost decorat de 
sultan cu ordinul „Osmanie” în sma¬ 
ralde şi diamante, a primit defilarea 
gărzii imperiale, acte ce nu fuseseră în¬ 
găduite până atunci nici unui domnitor 


1 Ibidem, p. 132-133. 

român. Era limpede că apartenenţa lui 
Carol la o familie domnitoare euro¬ 
peană, „impunea Porţii otomane acor¬ 
darea respectului politic cerut de 
uzanţele diplomatice” 1 . La plecare a 
primit în dar de la sultan o sabie de Da¬ 
masc si cinci armăsari arabi. La rândul 

r 

său, domnitorul a oferit demnitarilor 
turci „daruri preţioase” şi a împărţit în¬ 
semnate bacşişuri, „conform obiceiului 
tării”. 

r 

Reîntors în Bucureşti la 21 octom- 

r 

brie/2 noiembrie, Carol a ţinut să tran¬ 
smită şefilor de state cu care tara sa 

r r 

avea relaţii diplomatice că sultanul, 
„văzând dreptatea şi sincerile mele in¬ 
tenţii de a respecta tratatele, m-a recu¬ 
noscut oficial ca principe al Româ¬ 
niei” 2 . 


1 N. Copoiu, Octombrie 1866. Un prinţ român la 
Istanbid, în „Magazin istoric", nr. 6/1978, p. 49. 

2 Arh. N.I.C., fond. Casa Regală, dos. 64/1866, f. 

2. Marile frământări politice 
interne, până în 1871 

Primii ani de domnie a lui Carol I s-au 
caracterizat printr-o viaţă politică agi¬ 
tată. 

în anul urcării principelui Carol de 
Hohenzollern pe tronul României, 
această ţară se afla abia la începutul 
procesului de modernizare economică, 
socială şi culturală. Capitala prezenta o 
imagine dezolantă pentru un occiden¬ 
tal: foarte multe clădiri mici si insalu- 

r 

bre; construită fără un plan; străzile 
centrale acoperite cu bârne; cele late¬ 
rale nepavate astfel că în timp de secetă 
erau pline de praf, iar pe ploaie se în¬ 
fundau din cauza noroiului. în Româ¬ 
nia nu existau străzi asfaltate, podurile 
peste râuri erau construite din bârne, 


2-5,14. 

căile ferate lipseau cu desăvârşire, por¬ 
turile nu erau amenajate. Industria 
aproape că nu exista, agricultura se 
practica cu mijloace rudimentare. Ve¬ 
chea boierime începuse să se adapteze 
noilor realităţi, renunţând la vesmin- 
tele turceşti şi adoptând moda „evro- 
peană”; burghezia era în curs de for¬ 
mare, se zbătea să agonisească bani cu 
care să-si extindă afacerile; ţărănimea 
trăia într-o neagră mizerie, locuia, în 
covârşitoare majoritate, în bordeie; in¬ 
telectualitatea reprezenta o pătură ex¬ 
trem de subţire; învăţământul primar 
obligatoriu, legiferat în timpul lui Cuza, 
nu funcţiona în multe sate din lipsă de 
învăţători. 

r 

Devenit domn al României, Carol I a 
călătorit mult prin ţară, pentru a cu¬ 
noaşte cât mai bine realităţile 1 . în timp 

1 Vezi, pe larg. Mite Kremnitz, Regele Carol al 
României. O biografie. Ediţie îngrijită de Ion 


Ioan Scurtu 


Carol I 


123/ 668 


de un an a tinut să-si însuşească limba 

r r r 

română, la 10 mai 1867 rostind primul 
său discurs în această limbă; a păstrat 
însă, toată viaţa, un puternic accent 
german. Viaţa personală a lui Carol era 
extrem de modestă. Sabina Cantacu- 
zino scria: „Tânărul ofiţer, obişnuit cu 
viaţa simplă din Germania, cu exerciţii 
fizice, cu concertele care îi erau dragi, 
s-a constrâns să nu iasă luni de zile din 
grădina Palatului, unde se învârtea ca 
leul în cuşcă, n-a fost decât la petreceri 
oficiale şi nu şi-a permis nici o priete¬ 
nie intimă” 1 . 

O preocupare specială a tânărului 
domnitor a fost aceea a organizării, in- 


Nuţă şi Boris Crăciun, Iaşi, Editura Porţile 
Orientului, 1995. 

1 Sabina Catacuzino, Din viaţa familiei Ion C. 
Brătianu, voi. I. îngrijire de ediţie, introducere 
şi note de Elisabeta Simion, Bucureşti, Editura 
Albatros, 1993, p. 104. 


Ioan Scurtu _-_ Carol I _-_ 124 / 668 

struirii şi dotării armatei, pentru a pu¬ 
tea, la nevoie, să obţină prin luptă inde¬ 
pendenţa de stat a ţării. De asemenea, 
în acţiunea de modernizare a statului 

r 

domnitorul a pledat pentru construirea 
unei ample reţele de cale ferată şi ame¬ 
najarea porturilor dunărene. El a stă¬ 
ruit să fie concesionată construcţia căi- 

r 

lor ferate unui consorţiu prusian, 
nutrind speranţa că astfel se va bucura 
de sprijinul Prusiei şi Austro-Ungariei 
în obţinerea independenţei de stat a 
României. Concesiunea a fost perfec¬ 
tată în 1868; domnitorul însuşi a parti¬ 
cipat la inaugurarea lucrărilor de con¬ 
strucţie a căilor ferate Bucuresti-Galati, 
în ziua de 10/22 septembrie 1868 în pre¬ 
zenţa antreprenorului Bethel Henry 
Strousberg şi a membrilor guvernului 
român. Ulterior, această concesiune a 
provocat vii dispute politice; ani în şir a 
fost discutată în Parlament şi în presă, 

Carol fiind tinta unor vehemente critici 

r 

din partea adversarilor săi politici. 

în 1866, viaţa politică din România nu 
era pe deplin structurată. Existau dife¬ 
rite curente politice, care nu se consti- 
tuiseră încă în partide, subiectivismul 
si înverşunarea dominând adesea 

r r 

raţiunea şi acţiunile liderilor politici. 
Schimbându-se regimul, adică domni¬ 
torul, s-au găsit rapid oameni politici 
care să ceară tragerea la răspundere a 
celor care-1 slujiseră pe Alexandru Ioan 
Cuza, făcut vinovat de toate relele din 
ţară. Astfel, Manolache Costache Epu- 
reanu condamna legea rurală din 1864, 
care „s-a rezolvat după voinţa unui sin¬ 
gur om, fără a consulta pe reprezen¬ 
tanţii naţiunii”, ceea ce a constituit „o 
mare lovire a bazei proprietăţii” 1 ; de 

1 „Dezbaterile Adunării Deputaţilor" (în 
continuare ,,D.A.D.“), nr. 4, şedinţa din 2 
ianuarie 1867, p. 44-46. 

aici a rezultat o paralizare a agricultu¬ 
rii si o deteriorare a situaţiei finanţelor 

r r r 

publice. Mihail Kogălniceanu a repli¬ 
cat, afirmând că trecutul „va fi judecat 
de istorie”, amintind că M.C. Epureanu, 
criticul de astăzi, fusese si el ministru 
în timpul lui Cuza şi ca atare nu avea 
îndreptăţirea morală să condamne po¬ 
litica domnitorului Unirii. Căutând să 
şteargă cu buretele peste numele lui 
Cuza, mai mulţi fruntaşi politici, mai 
ales conservatori, au căutat să nege 
până şi semnificaţia zilei de 24 ianua¬ 
rie. Luând cuvântul în şedinţa Adună- 

r r 

rii Deputaţilor din 24 ianuarie 1867, Ce¬ 
zar Bolliac protesta împotriva faptului 
că această zi nu mai era sărbătorită. I-a 
replicat Ion Ghica, preşedintele Consili¬ 
ului de Miniştri, care a spus că la 24 ia¬ 
nuarie s-a realizat numai temporar vo¬ 
inţa naţională, iar „în mod etern” 
această voinţă s-a înfăptuit la 10 mai, 

când „s-a proclamat unirea definitivă” 
prin alegerea ca domnitor al lui Carol 
I 1 . Domnia lui Cuza era prezentată ca 
cea mai neagră pagină din istoria ro¬ 
mânilor, nici o jignire adusă acestuia 
nefiind considerată prea mare. 

Pe această linie, deputatul Ioan Lecca 
a propus sechestrarea şi vinderea ave¬ 
rii fostului domnitor, trimiterea în ju¬ 
decată a miniştrilor acestuia, vinovaţi 
de dezastrul ţării; vina lor cea mare era 
lovitura de stat de la 2 mai 1864, prin 
care s-a instaurat un regim dictatorial 
şi s-a lovit în dreptul de proprietate 
prin înfăptuirea reformei agrare 2 . 
După vii dispute, Adunarea Deputaţilor 
a respins propunerea lui Lecca, dar ea 
rămânea semnificativă pentru starea 
de spirit din acea perioadă. Unii dintre 

1 Anastasie Iordache, op. cit., p. 148-149. 

2 „D.A.D.“, nr. 67, şedinţa din 23 martie/4 aprilie 
1867, p. 399. 

înalţii funcţionari, inclusiv miniştri, 
din timpul lui Cuza, trecuseră rapid de 
cealaltă parte a „baricadei” şi deveni¬ 
seră cei mai vehemenţi contestatari ai 

r 

fostului domnitor. Ei se prezentau ca 
„oameni noi”, ca „salvatorii naţiunii” 
prin actul de la 11 februarie 1866. Toto¬ 
dată, declarau că ei au inaugurat o „eră 
nouă” în istoria românilor la 10 mai 
1866, prin aducerea principelui Carol 
de Hohenzollern pe tronul României. 

Noul domnitor nu privea cu ochi buni 
aceste dispute şi mai ales încrâncena¬ 
rea cu care protagoniştii îşi susţineau 
punctele de vedere. De altfel, nici Carol 
I nu a fost scutit de atacurile multor 
fruntaşi politici, unii chiar autori ai lo¬ 
viturii de stat de la 11 februarie si ai 

r 

aducerii principelui străin. 

începutul domniei lui Carol I s-a ca¬ 
racterizat printr-o agitată viaţă poli- 

tică, printr-o mare instabilitate guver¬ 
namentală. Analizând această reali¬ 
tate, Titu Maiorescu ajungea la conclu¬ 
zia că „adevărata greutate a situaţiei 
interne era lipsa oricărui simţământ di¬ 
nastic în poporul român, deprins de 
atâtea generaţii cu domnii efemere, in¬ 
diferent la desele schimbări al indivizi¬ 
lor de la tron, mai indiferent acum în 
urma răsturnării lui Cuza-Vodă” 1 . La 
această concluzie trebuie adăugat fap¬ 
tul că liberalii radicali („roşii”) erau 
animaţi de idei revoluţionare (maz- 
ziniste), aveau plăcerea comploturilor 
şi a răsturnărilor spectaculoase. Nu 
poate fi omis nici faptul că în 1866 tră¬ 
iau încă sase foşti domnitori si vreo 20 

r r r 

de beizadele, fiecare cu ambiţiile şi spe¬ 
ranţele sale 2 . De asemenea, cei care se 

r ' 


1 Titu Maiorescu, Istoria politică..., p. 65. 

2 M. Theodorian-Carada, La centenarul 
primului reqe, în Din viata lui Carol I, p. 298. 

pronunţaseră împotriva aducerii prin¬ 
cipelui străin, precum şi mulţi dintre 
adepţii lui Alexandru Ioan Cuza conti¬ 
nuau să-şi promoveze propriile opţiuni 
politice. 

în ultimă instanţă, aceste contradicţii 
din rândul elitei politice vizau direcţia 
si ritmul de evoluţie a României. întele- 

r r r 

gerea dintre liberali şi conservatori 
(„monstruoasa coaliţie” cum o numise 
Bolintineanu) avusese două obiective 
clare: înlăturarea lui Cuza si aducerea 

r 

principelui străin. Odată realizate 
aceste obiective, lupta dintre cele două 
„facţiuni” a reizbucnit, chiar cu mai 
multă putere. 

în zilele de 29, 30, 31 octombrie şi 1 
noiembrie 1866 au avut loc primele ale¬ 
geri parlamentare din timpul domniei 
lui Carol I, din care a rezultat o Cameră 
extrem de divizată: o treime cuzisti, o 

treime conservatori, o treime liberali 1 , 
în Mesajul domnesc rostit la 15 noiem¬ 
brie, Carol I a cerut: „Guvern şi Corpuri 
legiuitoare să ne ridicăm la înălţimea 
datoriei noastre si să ne facem demni 

r 

de măreaţa menire ce Providenţa ne 

r r 

păstrează. [...] încât mă priveşte, cre¬ 
dincios traditiunilor strămoşilor mei, 
îmi voi pune toate puterile pentru a-mi 
împlini cu demnitate misiunea. Nimic 
nu mă va putea abate din această 
cale” 2 . Erau cuvinte frumoase şi anga¬ 
jamente solemne. Dar realităţile socie¬ 
tăţii româneşti erau extrem de compli¬ 
cate. Tara fusese afectată de o secetă 

r 

cumplită, iar holera secerase peste 
24.000 de vieţi; starea finanţelor pu¬ 
blice era extrem de grea. Tratativele 

1 Titu Maiorescu, Istoria politică..., p. 16-17. 

2 Ion Mamina, Monarhia constituţională în 
România. Enciclopedie politică. 1866-1938, 
Bucureşti, Editura Enciclopedică, 2000, p. 192. 

pentru formarea unui guvern parla¬ 
mentar s-au prelungit până în martie 
1867. în cele trei luni de criză, princi¬ 
pele Carol a purtat negocieri cu mai 
mulţi lideri politici, sondându-le opini¬ 
ile, modul de a gândi şi de a acţiona. De 
fiecare dată asculta cu răbdare, punea 
întrebări pentru a se clarifica, evita 
să-şi exprime tranşant punctul de ve¬ 
dere, lua act de atacurile si chiar calom- 
niile pe care cei primiţi în audienţă le 
lansau la adresa adversarilor politici. 

în acelaşi timp, pentru a veni în con¬ 
tact cu elita politică, domnitorul parti¬ 
cipa la viaţa mondenă. Astfel, a fost 
prezent la balul dat de domnul şi 
doamna Otetelisanu, a asistat la cunu- 
nia dintre ministrul Lucrărilor Publice 
D.A. Sturdza şi fiica ministrului de Jus¬ 
tiţie Ioan C. Cantacuzino, a dat el însusi 
un mare bal la Palat (cu participarea a 
peste 800 de persoane) în seara zilei de 

12/24 ianuarie 1867. Deplasându-se în 
Moldova, a luat parte la balul organizat 
la Iaşi în ziua de 23 ianuarie/3 februa¬ 
rie (alături de circa 350 persoane). 

La 21 februarie 1867, guvernul prezi¬ 
dat de Ion Ghica a primit vot de blam 
din partea Adunării Deputaţilor şi a 
trebuit să demisioneze. 

După ample consultări politice la 1 
martie 1867 s-a constituit guvernul li¬ 
beral prezidat de Constantin Al. 
Cretulescu, în care Ministerul de In- 
terne era detinut de Ion C. Brătianu. In 

r 

timpul acestui guvern s-a adoptat legea 
pentru instituirea monedei naţionale şi 
cea pentru stema României. Dar noul 
cabinet avea să fie foarte curând zgu¬ 
duit de o criză puternică, generată de 
faptul că ministrul de Interne a tran¬ 
smis o circulară către prefecţi, prin 
care le cerea să i-a măsuri împotriva 

„vagabonzilor”, adică a străinilor in¬ 
traţi fără forme legale în România şi 
care nu dispuneau de mijloace de sub- 
sistentă. Cei vizaţi erau evreii. în ulti- 

r r 

mii ani se înregistrase un adevărat 
exod al populaţiei evreieşti din Polonia 
şi Rusia spre România, înăbuşirea insu¬ 
recţiei naţionale a polonezilor din 
1863-1864 împotriva ocupaţiei ţariste a 
fost urmată de un val de arestări si de- 

r 

portări în rândul evreilor care, pentru 
a scăpa de asemenea represiuni, s-au 
refugiat în România, stabilindu-se mai 
ales în oraşele din Moldova. Pe acest 

r 

fond, în mai multe localităţi au avut loc 
manifestări antisemite, care uneori au 
luat forme violente. Evreii s-au plâns 
nu numai domnitorului Carol I, dar si 
comunităţilor israelite internaţionale, 
iar acestea la rândul lor l-au sesizat pe 
Napoleon al III-lea. împăratul Franţei a 

intervenit pe lângă Carol I, cerând de¬ 
miterea lui Brătianu 1 . Situaţia a fost 

r 

speculată de opoziţia internă, mai ales 
de conservatori, dar si de liberalii mo- 
deraţi. Astfel, D.A. Sturdza (liberal mo¬ 
derat) îi scria lui C. Hurmuzaki: „Sunt 
indignat ca român şi ca om de măsurile 
barbare si ruşinoase luate de Brătianu 

r r 

şi compania, împotriva evreilor”; el 
afirma că Ion C. Brătianu si C.A. Rosetti 

r 

erau nişte „oameni ticăloşi” 2 . După o 
asemenea campanie, desfăşurată pe 
plan intern şi european, la 4 august 
1867, Ion C. Brătianu şi-a prezentat de¬ 
misia, fapt ce a dus la căderea guvernu¬ 
lui. Domnitorul Carol I l-a numit în 
funcţia de preşedinte al Consiliului de 
Miniştri pe Ştefan Golescu, devenit şi 
ministru de Interne. 

Guvernul Ştefan Golescu, constituit 

1 Memoriile regelui..., I, p. 195. 

2 Anastasie Iordache, op. cit., p. 170. 

la 17 august, a avut o viaţă scurtă. Ion 
C. Brătianu - care se bucura de o mare 
influentă în rândul liberalilor radi- 

r 

caii - după un turneu european în care 
a explicat poziţia sa faţă de evrei, a re¬ 
venit în guvern, în octombrie, în cali¬ 
tate de ministru de Finanţe, apoi, în no¬ 
iembrie 1867 la conducerea Ministeru¬ 
lui de Interne. în decembrie 1867 au 
fost organizate alegeri parlamentare, 
în urma cărora liberalii radicali si 

r 

factionistii moldoveni au obtinut cele 

r r r 

mai multe locuri în Cameră, în timp ce 
conservatorii si liberali moderaţi au 

r A t 

câştigat majoritatea în Senat. In Mesa¬ 
jul rostit la deschiderea Corpurilor le¬ 
giuitoare suveranul s-a referit şi la 
chestiunea israelitilor: „Dacă naţiunea 
română în alte timpuri nu s-a abătut de 
la principiile de umanitate şi de tole¬ 
ranţă religioasă, ea nu va începe azi, în 

al XlX-lea secol, sub domnia mea, a vi¬ 
ola aceste sfinte principii. Chiar dacă 
unii, profitând de oarecari suferinţe 
economice, s-au încercat a pune chesti¬ 
unea pe terenul religios şi au căutat a 
deştepta sentimentele de ură contra is- 
raeliţilor în genere” 1 . Guvernul a reuşit 
să menţină ordinea publică, dar s-a 
confruntat cu probleme economice, 
mai ales financiare, tot mai presante. 
Pe de altă parte, opoziţia era extrem de 
ostilă fată de Ion C. Brătianu, acuzânu-1 
pe Carol I că urmărea să suspende Con¬ 
stituţia şi să instituie măsuri excepţio¬ 
nale pentru a da satisfacţie liberalilor 
radicali. D.A. Sturdza nu a ezitat să 
meargă la Diisseldorf, intervenind pe 
lângă prinţul Carol Anton, tatăl domni¬ 
torului, pentru a-i cere să intervină, as- 


1 Ion Mamina, op. cit., p. 109-110. 

tfel încât fiul său să renunţe la colabo- 

r 

rarea cu liberalii radicali 1 . Carol I îl 
preţuia foarte mult pe Brătianu „pen¬ 
tru energia şi sârguinţa lui” 2 şi nu do¬ 
rea să-l înlăture din guvern. 

Au urmat noi frământări, care au dus 
la constituirea unui guvern prezidat 
de Nicolae Golescu, la 1 mai 1868, în 
care Ion C. Brătianu continua să deţină 
Internele. în acelaşi timp, Ion I.C. Brăti¬ 
anu îndeplinea şi funcţia de ministru 
de Finanţe, reuşind să echilibreze bu- 
getul şi chiar să obţină un excedent. In 
iulie 1868 au fost organizate alegeri 
parlamentare, câştigate de liberalii ra¬ 
dicali. Domnitorul a elogiat, în Mesajul 


1 Sorin Damean, Raporturile lui Carol I cu 
grupările liberale în primii ani de domnie (1866- 
1870), în Omagiu istoricului Ioan Scurtu. 
Coordonator Horia Dumi- trescu, Focşani, 
Editura D.M. Press, 2000, p. 115. 

2 M. Kremnitz, op. cit., p. 40. 

său rostit la deschiderea sesiunii ordi¬ 
nare a Corpurilor legiuitoare, rezulta¬ 
tele financiare şi faptul că guvernul nu 
a fost nevoit să recurgă la un nou îm¬ 
prumut; de asemenea, a subliniat „paşii 
enormi” făcuţi în construcţia căilor fe- 

r r 

rate, fapt ce a permis legarea celor 
două „capitale ale ţării” (Iaşi—Bucu¬ 
reşti) şi a României „cu Occidentul şi cu 
Orientul” 1 . Din nou a apărut în discuţie 
problema evreiască, datorită liberali¬ 
lor radicali din Moldova, care cereau 
luarea de măsuri împotriva israeliţilor. 
Radicalii argumentau că principalele 
oraşe din Moldova - în frunte cu capi¬ 
tala acesteia, Iaşi - si-au schimbat în câ- 
teva decenii structura etnică, datorită 
afluenţei evreilor, persecutaţi în Impe¬ 
riul Habsburgic şi în cel ţarist, că evreii 
reuşiseră să pună mâna pe întregul co- 


1 Ion Mamina, op. cit., p. 197. 

merţ, trăind din exploatarea români¬ 
lor. Evident, aceste aprecieri erau exa¬ 
gerate. în fapt, se ajunsese la stadiul în 
care burghezia românească se consi¬ 
dera suficient de puternică pentru a în¬ 
lătura concurenta străină. Ştefan Zele- 

r r 

tin aprecia: „Pârghia care aduce în 
viaţă burgheziile tinere este expansiu¬ 
nea burgheziilor înaintate spre toate 
colţurile lumii, cu deosebire spre regiu¬ 
nile agricole. în dezvoltarea burgheziei 
române vom descoperi, ca la oricare 
altă burghezie, un proces de invadare a 
ţării noastre de către burghezia stră¬ 
ină, sub a cărei influentă se revolutio- 

' r r 

nează viata noastră economică si se 

r r 

modernizează organizarea socială. 
Aceasta este era [epoca] de educaţie 
economică a neamuîui nostru de către 
solii capitalismului străin. Apoi ur¬ 
mează un al doilea proces, în care nea¬ 
mul nostru, simţind că anii de educaţie 

' r r 

merg spre sfârşit, încearcă să se eman¬ 
cipeze de sub tutelă străină, spre a trăi 
prin propriile sale puteri. Istoria bur¬ 
gheziei române este repetarea istoriei 
oricărei burghezii” 1 . 

Confruntarea a căpătat aspecte dra¬ 
matice. Un număr de 32 deputaţi, în 
frunte cu Anastasie Fătu, preşedintele 
Camerei, a depus un proiect de lege îm¬ 
potriva evreilor. Ion C. Brătianu a pro¬ 
pus retragerea proiectului, care - în ca¬ 
zul adoptării lui - ar supune România 
oprobiului opiniei publice europene. 
Ministrul de Interne a făcut, în aprilie 
1868, o vizită la Iaşi, cu speranţa că-i va 
putea convinge pe liberalii moldoveni, 
dar a fost primit cu ostilitate. Chiar în 


1 Ştefan Zeletin, Burghezia română. Originea şi 
rolul ei istoric, Ediţia a doua. Notă biografică de 
C.D. Zeletin, Bucureşti, Editura Humanitas, 
1991, p. 43. 

acel timp, la Bacău au avut loc tulbu¬ 
rări antievreieşti. Din nou au început 
să curgă proteste de la guvernele fran¬ 
cez, englez, prusac împotriva^ trata¬ 
mentului evreilor din România. în timp 
ce Brătianu a fost primit cu ostilitate în 
Moldova, domnitorul a avut parte de 
un cu totul alt tratament. în aceeaşi 

r 

lună, aprilie 1868, Carol I a efectuat o 
călătorie prin Moldova, poposind pen¬ 
tru câteva zile la Iaşi, unde a făcut câ- 
teva gesturi oarecum surprinzătoare. 
Astfel, pentru a demonstra inconsis¬ 
tenţa zvonurilor privind revigorarea 
tendinţelor separatiste şi antidinastice 
la Iaşi, domnitorul si-a stabilit rese- 
dinţa în Palatul Mitropoliei, gazdă fiind 
mitropolitul Calinic, cel care partici¬ 
pase la mişcarea separatistă din 1866; 
de asemenea, a participat la ceremonia 
căsătoriei lui N. Rosetti-Roznovanu, 
fostul pretendent la tronul Moldovei de 

după detronarea lui Cuza, care acum 
s-a declarat „credincios partizan al Uni¬ 
rii şi dinastiei”. Domnitorul a primit în 
audienţă o delegaţie aparţinând comu¬ 
nităţii israelite, urmărind să demon- 
streze că, în ciuda unor abuzuri regre¬ 
tabile, suveranul îi trata pe evrei fără 
nici un fel de discriminare. Vizita la Iaşi 

r 

a fost un real succes pentru domnitor, 
care-şi exprima convingerea că ten¬ 
dinţele separatiste au dispărut aproape 
cu desăvârşire, că nu exista decât o 
mică grupare gălăgioasă, care specula 
chestiunea evreiască pentru a face difi¬ 
cultăţi guvernului 1 . Domnitorul con¬ 
chidea, la revenirea în Bucureşti, că 
există o situaţie paradoxală: „în străi¬ 
nătate Brătianu trece drept antisemit, 
iar în ţară se demonstrează împotriva 


1 Sorin Silviu Damean, Carol I al României..., p. 
109-110. 

lui pentru că ar părtini pe evrei” 1 . Până 
la urmă, Brătianu a obţinut retragerea 
proiectului referitor la evrei, dar at¬ 
mosfera creată în jurul guvernului şi a 
tării era dintre cele mai sumbre. în 

r 

ziua de 19/31 octombrie 1868, Carol I i-a 
făcut o vizită lui Brătianu la moşia sa de 

r 

la Florica (judeţul Argeş), unde au dis¬ 
cutat despre o eventuală remaniere gu¬ 
vernamentală. Peste mai puţin de o 
lună, la 15/27 noiembrie, generalul Ni- 
colae Golescu şi-a prezentat demisia, în 
locul său fiind numit moderatul Dimi- 
trie Ghica. 

Guvernul prezidat de Dimitrie 
Ghica a durat un an şi două luni (16 no¬ 
iembrie 1868—27 ianuarie 1870). 
Aflând de absenta lui Ion C. Brătianu 

r 

din noul cabinet, liberalii radicali au 
reacţionat vehement, cel mai înversu- 
nat fiind C.A. Rosetti. La 8/20 ianuarie 

1 Memoriile regelui Carol I..., voi. I, p. 238. 




Ioan Scurtu _-_ Carol I _ = _ 145 / 668 

1869 acesta a organizat un banchet în 
onoarea lui Ion C. Brătianu, considerat 
„salvator al românilor” 1 . S-a iscat un 
conflict între guvern şi Camera Depu¬ 
taţilor, fapt ce a dus la dizolvarea par¬ 
lamentului. în martie 1869 au avut loc 
alegeri generale, în urma cărora guver¬ 
nul a obţinut 157 deputaţi, în timp ce 
opoziţia a câştigat doar 10 locuri. Dar 
modul cum s-au desfăşurat alegerile, 
prin intervenţia masivă a aparatului de 
stat, nu asigura autoritate Adunării De¬ 
putaţilor. 

Agitaţiile liberalilor radicali nu nu¬ 
mai că nu s-au diminuat, ci au sporit în 
intensitate. Cei mai mulţi dintre ei se 

r 

pronunţau pentru răsturnarea lui Ca¬ 
rol, unii cerând revenirea lui Cuza, alţii 
întronarea lui vodă Bibescu, iar cei mai 
mulţi - în frunte cu C.A. Rosetti si Ion C. 

r r 

Brătianu - preconizând instaurarea 


1 Ibidem, p. 230. 

unui regim republican 1 . în acest scop ei 
au folosit tribuna parlamentară, întru¬ 
nirile publice, presa (între care „Româ¬ 
nul”, „Democraţia”,^ „Traian”, „Ghim¬ 
pele”, „Republica”). în diferite localităţi 
din tară s-au constituit comitete secrete 

r 

vizând răsturnarea lui Carol. Dintr-o 
scrisoare confidenţială semnată de Titu 
Maiorescu la 16/28 octombrie 1868 
aflăm despre un plan potrivit căruia 
„Principele Carol ar urma să fie alungat 
din ţară printr-o lovitură de stat, iar Bi- 
bescu, fiul unui fost principe, pare a fi 
patronat de Franţa drept candidat pen¬ 
tru acest caz. Mie însumi mi-au fost fă¬ 
cute destăinuiri în acest sens, pentru ca 
eu şi prietenii mei din Iaşi să ne alătu¬ 
răm, eventual, noii mişcări” 2 . Deocam- 


1 Apostol Stan, Grupări şi curente..., p. 289. 

2 Titu Maiorescu, Jurnal şi epistolar, voi. V, 
Bucureşti, Editura Minerva, 1986, p. 221. 

dată nu s-a acţionat direct pentru înlă¬ 
turarea lui Carol, dar terenul pentru o 
acţiune antidinastică era pregătit. 

Deşi problemele interne erau extrem 
de dificile, Carol I a militat pentru creş¬ 
terea gradului de autonomie a Româ¬ 
niei faţă de Imperiul Otoman, în per¬ 
spectiva obţinerii independenţei de 
stat 1 . în 1867, Parlamentul a votat legea 
monetară, iar ministrul de Finanţe, 
Ion. C. Brătianu, a început tratativele 
cu Poarta pentru ca aceasta să admită 
punerea efigiei domnitorului Carol I pe 
monedele de aur şi argint ce urmau a fi 
emise. Tratativele nu au ajuns la nici 
un rezultat, dar guvernul român a co¬ 
mandat monedele de aur de 20 de lei, 
fără a ţine seama de pretenţiile Imperi¬ 
ului Otoman. Aceste monede au fost 


1 Vezi, pe larg, Sorin Damean, op. cit., p. 126 
133. 

puse în circulaţie în 
1868, având efigia 
domnitorului si in- 

r 

scripţia: „Carol I 
domnitorul români¬ 
lor” 1 . Imediat a ur¬ 
mat protestul Porţii, 
precum şi al Aus- 
tro-Ungariei, care 
considera titulatura 
domnitorului ro¬ 
mân periculoasă 
pentru siguranţa 
Imperiului Habsburgic. Sub presiunea 
celor două mari puteri, monedele au 
fost retrase din circulaţie în 1870, când 
au fost bătute 4.000 de monede de aur 
şi 400.000 de argint, tot cu efigia dom¬ 
nitorului, dar cu inscripţia: „Carol I 
domnitorul României”, fără a cuprinde 

1 Constantin Moisil, Portretele monetare ale 
regelui Carol I, Bucureşti, 1939, p. 4-5. 

însă „semnul” menit să evidenţieze su¬ 
zeranitatea sultanului. începând din 
1872 s-au bătut monede de argint de 50 
bani, 1 leu şi 2 lei, fără ca Poarta să mai 
protesteze 1 . 

Pe aceeaşi linie se înscrie participa¬ 
rea României la Expoziţia Universală 
de la Paris din 1867, cu un pavilion se¬ 
parat de cel al Imperiului Otoman. De 
asemenea, România a semnat con¬ 
venţii poştale cu Austro-Ungaria şi Pru¬ 
sia (iulie 1868) şi o convenţie telegra¬ 
fică cu Rusia (august 1868). Semni¬ 
ficativă este înfiinţarea unei agenţii di¬ 
plomatice române la Viena, în 1868, 
având misiunea de a reprezenta intere¬ 
sele României pe lângă guvernul aus¬ 
triac, precum şi pe lângă cele de la Ber¬ 
lin şi Petrograd. 

1 Dan Berindei, Societatea românească în 
vremea lui Carol I (1866-1876), Bucureşti, 
Editura Militară, 1992, p. 135. 

Vizita domnitorului Milan Obrenovic 
al Serbiei la Bucureşti (aprilie 1867) s-a 
bucurat de o atenţie deosebită din par¬ 
tea opiniei publice şi a oficialităţilor ro¬ 
mâneşti. Cu acest prilej Milan a spus că 
„România si Serbia au aceleaşi interese 
de a desface legătura lor de vasalitate 
cu turcii. Pentru aceasta trebuie ca am¬ 
bele ţări să se unească strâns” 1 . La rân- 

r 

dul său, domnitorul Carol I a afirmat că 
„i se pare apăsătoare şi înjositoare su¬ 
zeranitatea turcească” 2 . în conformi¬ 
tate cu acest spirit, a fost semnat la Bu¬ 
cureşti, la 20 ianuarie 1868, tratatul de 
alianţă româno-sârb prin care cele 
două ţări urmăreau salvgardarea inte¬ 
reselor reciproce, acordându-şi ajutor 
si asistentă. 

r r 


1 N. Iorga, Politica externă a regelui Carol I, p. 
67. 

2 Nicolae Ciachir, România în sud-estul Europei, 
Bucureşti, Editura Politică, 1968, p. 93. 

N. Iorga aprecia, cu deplin temei, că, 
în fond, era vorba „de pregătirea luptei 
comune, nu numai pentru asigurarea 
autonomiei, ci şi pentru întinderea ei 
până la marginile independenţei” 1 . în 
1869 domnitorul Carol a făcut vizite în 
Rusia (la Livadia, în Crimeea, unde a 
discutat cu ţarul Aleksandru al II-lea), 
în Austro-Ungaria (întâlnindu-se cu îm¬ 
păratul Franz Joseph la Viena), în 
Franţa (la Paris, fiind primit de împăra¬ 
tul Napoleon al IlI-lea), în Prusia (la 
Berlin, având întrevederi cu regele Wil- 
helm şi cu cancelarul Bismarck) 2 . 

O preocupare importantă a domnito¬ 
rului, dar şi a oamenilor politici, era 
realizarea unei căsătorii de succes. Ion 
C. Brătianu ar fi dorit ca acesta să se în¬ 
soare cu fiica tarului. Domnitorul Carol 

r 

1 N. Iorga, op. cit., p. 68. 

2 Vezi,, pe larg, Călătoria domnitorului Carol I în 
străinătate, Bucureşti. 1869. 

i-a scris tatălui său, Carol-Anton de Ho- 
henzollern să negocieze eventuala că¬ 
sătorie, dar tarul Aleksandru al II-lea 
i-a transmis că „nu poate să-şi dea fiica 
sa unui vasal al sultanului” 1 . Până la 
urmă sansa i-a surâs tot în tara sa de 

r r 

origine. 

Cu prilejul călătoriei în Prusia, domni¬ 
torul Carol I a cunoscut-o pe principesa 
Elisabeta de Wied, o tânără de 26 ani 
(s-a născut la 17/29 decembrie 1843). 
Cel care a angajat întâlnirea a fost dr. 
Werner (cel care-1 însoţise în călătoria 
spre România din 1866); ea a avut loc în 
ziua de 30 septembrie/12 octombrie 
1869, în localitatea Colonia, sub pretex¬ 
tul participării la un concert. în memo¬ 
riile sale Carol avea să precizeze: „Con¬ 
form planului stabilit, domnul de 

1 Alexandru Candiano-Popescu, Amintiri din 
viată-mi, voi. II. Ediţie Constantin Corbu, 
Bucureşti, Editura Eminescu, 1999, p. 23. 

Werner face câţiva paşi înainte şi se 
prezintă principesei, pe când princi¬ 
pele Carol înaintează, ca o veche cunoş¬ 
tinţă spre baronul de Roggenbach care 
îl prezintă principesei. Prinţesa îşi 
aminteşte de el si-i întinde îndată 

r r 

mâna. Astfel s-a trecut repede şi în chip 
plăcut peste acest moment dificil! Plim¬ 
barea continuă acum la «Flora» si în 

r 

grădina zoologică; cei doi tineri merg 
foarte adesea puţin înainte. Cu vioiciu¬ 
nea şi graţia ei, care n-are nimic împru¬ 
mutat, amabila prinţesă întreabă pe 
principele Carol despre ţara lui şi des¬ 
pre viaţa ce o duce acolo; ei îşi retrăiesc 
amintirile comune din Berlin, iar prin¬ 
cipesa Elisabeta îi aminteşte că odată 
când ea era gata să alunece de pe scara 
castelului, numai braţului viguros al 
principelui, care o susţinuse,^ s-a dato¬ 
rat evitarea unei nenorociri. înainte ca 

promenada să ia sfârşit, principele Ca¬ 
rol e deja subjugat; ea l-a cucerit pentru 
totdeauna, fără să bănuiască măcar”, 
în aceeaşi zi, Carol a obtinut consintă- 
mântui principesei-mame pentru a 
cere mâna fiicei sale, iar Elisabeta a de¬ 
clarat că acceptă să-i fie soţie. Domnito¬ 
rul si-a continuat călătoria la Paris, iar 
la întoarcerea în Germania s-a logodit 
oficial în ziua de 4/16 octombrie 1859. 
Guvernul român a fost înştiinţat prin- 
tr-o scrisoare asupra acestei decizii: 
„Mă simt fericit astăzi că pot să dau po¬ 
porului meu o chezăşie pentru ordinea 
si stabilitatea de care are atâta nevoie, 
vestindu-i sărbătorirea logodnei mele 
cu prinţesa Elisabeta de Wied, născută 
la 29 decembrie 1843”. Căsătoria s-a 
desfăşurat la Neuwied, în ziua de 3/15 
noiembrie 1869, în prezenţa reginei 
Augusta (soţia regelui Prusiei), a repre¬ 
zentanţilor împăraţilor Rusiei şi 

Franţei; au fost de faţă ministrul Jus¬ 
tiţiei Vasile Boerescu, agentul diploma¬ 
tic al României la Paris şi alte persoane 
oficiale, numeroase rude din partea fa¬ 
miliilor mirelui si miresei. S-a oficiat 

r 

mai întâi cununia catolică (religia lui 
Carol), apoi cea în rit protestant (a Eli- 
sabetei). După primirea felicitărilor, a 
urmat masa de gală oferită de prinţul 
de Wied, la care au participat 150 de 
persoane. Perechea princiară a sosit în 
România la 10/22 noiembrie, fiind în¬ 
tâmpinată la Turnu-Severin de Dimi- 
trie Ghica, preşedintele Consiliului de 
Miniştri, iar peste două zile a intrat în 
Capitală cu mult alai, pregătit de oficia¬ 
lităţi. Conducând-o în apartamentele 
sale din Palatul domnesc, Carol a ru¬ 
gat-o pe tânăra sa soţie „să se mulţu¬ 
mească pentru moment cu atâta”. Prin¬ 
cipesa constata - cu un anumit re- 

gret-că Palatul era înconjurat de zi¬ 
duri şi nu avea un mare parc, aşa cum 
era ea obişnuită la palatele şi castelele 
din Germania. în Mesajul rostit de la 
tribuna Camerei Deputaţilor, Carol I 
afirma: „Sunt fericit că, după aproape 
trei luni de călătorie ce am întreprins 
mai cu deosebire în interesul tării, mă 
aflu din nou în mijlocul d-voastre şi vă 
pot anunţa în persoană realizarea 
uneia dintre cele mai legitime dorinţe 
ale poporului român şi uneia din cele 
mai principale preocupaţiuni ale inimii 
mele: căsătoria mea” 1 . 

Atmosfera sărbătorească avea să fie 
destul de repede spulberată de dispu¬ 
tele politice. Grigore Sturdza a prezen¬ 
tat în Adunarea Deputaţilor un proiect 
de lege, subscris de mai mulţi deputaţi, 
prin care se acorda un „apanaj” de 

1 Ion Mamina, Monarhia constituţională..., p. 
198-199. 

300.000 lei pe an principesei Elisabeta, 
soţia lui Carol I cu începere de la 1 ia¬ 
nuarie 1870. Acest act a provocat o pu¬ 
ternică reacţie din partea opoziţiei, 
„dota” fiind considerată un „furt în da¬ 
una naţiunii”, în fata acestei situaţii, Di- 
mitrie Ghica a declarat că guvernul nu 
putea primi acea dotaţie, întrucât si¬ 
tuaţia financiară a ţării era grea, iar Va- 
sile Boerescu - cel care întocmise pro¬ 
iectul de lege - a trebuit să-şi prezinte 
demisia 1 . Peste câteva zile, la 27 ianua¬ 
rie, Dimitrie Ghica a fost nevoit să de¬ 
pună mandatul guvernului. 

S-a constituit, la 2 februarie 1870, gu¬ 
vernul Alexandru G. Golescu. Dar 
nici acesta nu a putut domina situaţia, 
iar ostilitatea fată de domnitorul Carol 

r 

I s-a amplificat 2 . Mihail Kogălniceanu i 

1 Anastasie Iordache, Instituţia monarhiei 
constituţionale..., p. 247-248. 

2 Istoria parlamentului şi a vieţii parlamentare 

se adresa astfel lui Al. G. Golescu: „Vei 
fi cel din urmă ministru al principelui 
Carol” 1 . Dar cel care a provocat o gravă 
criză politică a fost C.A. Rosetti, 
care - ales deputat de Brăila - şi-a pre¬ 
zentat demisia în urma unui vehement 
atac împotriva „guvernului abuziv”. Cu 
C.A. Rosetti s-au solidarizat liberalii ra¬ 
dicali, care au demisionat şi ei din par¬ 
lament. Domnitorul a încercat să cal¬ 
meze spiritele, dar fără succes. După 
două luni, guvernul Golescu a demisio¬ 
nat, iar Carol l-a numit în fruntea cabi¬ 
netului pe Manolache Costache Epu- 
reanu. Domnitorul încerca astfel tot 
felul de formule guvernamentale în 
speranţa că va reuşi să potolească dis¬ 
putele politice. 

din România până la 1918, Coordonatori: 
Paraschiva Câncea, Mircea Iosa, Apostol Stan, 
Bucureşti, Editura Academiei, 1983, p. 190. 

1 Metnoriile regelui Carol, voi. II, p. 79. 

Guvernul condus de Manolache 
Costache Epureanu a depus jurămân¬ 
tul la 20 aprilie 1870. Acesta era numit 
şi „cloşca cu pui”, deoarece adunase în 
acelaşi „cuib” principalele grupări con¬ 
servatoare, hotărâte să militeze pentru 
„moralitate şi legalitate”. Dar liberalii 
radicali nu înţelegeau să renunţe la agi¬ 
taţia lor. Ziarul „Românul” devenise 
port-drapelul luptei împotriva lui Ca¬ 
rol, pe care-1 acuza de tendinţe autocra¬ 
tice. Deşi C. A. Rosetti apărea în faţa 
opiniei publice ca principalul agitator, 
C. A. Sturdza aprecia că „sursa răului” 1 
era Ion C. Brătianu. Deosebit de semni¬ 
ficativă este-pentru starea de spirit 
din ţară - rezultatul alegerilor parla¬ 
mentare din mai 1870: conservatorii 
guvernamentali - 48 mandate, liberalii 
(gruparea Mihail Kogălniceanu) - 28, 
fracţioniştii - 25, liberalii (gruparea I. 


1 Anastasie Iordache, op. cit., p. 271. 

Ghica) -14, independenţii -10 1 . O ade¬ 
vărată senzaţie a produs alegerea lui 
Alexandru Ioan Cuza, în ianuarie 1870, 
ca deputat la colegiul IV (al ţăranilor) 
din judeţul Mehedinţi, vot repetat, cu 
acelaşi rezultat, în aprilie 1870, precum 
şi alegerea fostului domnitor ca sena¬ 
tor la colegiul al II-lea din Turnu Seve- 
rin, tot în 1870. Votul exprima, în fond, 
tactica opoziţiei liberal-radicale faţă de 
Carol, pentru a-1 sili s-o aducă la putere, 
precum şi existenţa unui puternic cu¬ 
rent popular în favoarea domnitorului 
Unirii. Cuza însă a fost consecvent 
poziţiei sale de a rămâne în străinătate, 
ură a participa în vreun fel la viaţa po¬ 
litică. 2 

1 Ion Mamina, op. cit., p. 200. 

2 La 2 martie 1870 Carol îi scria lui Cuza că în 
urma alegerii lui ca deputat, alegere validată de 
Adunare, „dificultăţile constituţionale au 
dispărut şi eu nu pot decât să mă asociez din 
inimă la decizia Adunării 11 ; în consecinţă îl ruga 

Acţiunea radicalilor liberali se desfă- 

r 

şura şi pe plan european, pentru obţi¬ 
nerea sprijinului marilor puteri, mai 
ales al Franţei. Dar Napoleon al IlI-lea 
s-a declarat ostil declanşării unei mis- 

r r 

cări împotriva lui Carol, considerând 
că, în acele momente, se impunea li¬ 
nişte si stabilitate în această zonă a Eu- 

r r 

ropei. 

La rândul lor, Austro-Ungaria, Rusia 
şi Imperiul Otoman priveau cu îngrijo¬ 
rare evenimentele din România, te- 
mându-se de izbucnirea unei mişcări 

r 

revoluţionare, care putea duce nu nu¬ 
mai la înlăturarea lui Carol, dar si Ia 
schimbarea regimului politic şi la pro¬ 
clamarea independenţei. în mai 1870 
au fost angajate tratative diplomatice 
între Franţa, Austro-Ungaria şi Rusia 
privind poziţia pe care acestea urmau 

să vină în ţară, aşa cum se exprimase anterior. 
(Arh. N.I.C., fond Casa Regală, dos. 5/1870, f. 1). 

s-o adopte în cazul în care liberalii ra¬ 
dicali ar fi trecut la detronarea lui Carol 
I; după negocieri s-a ajuns la acordul de 
a evita încălcarea unilaterală a tratatu¬ 
lui din 1856. 1 

în momentul izbucnirii războiului 
franco-prusian 2 (7/19 iulie 1870) „în¬ 
treaga Românie, fără deosebire de opi¬ 
nii, s-a întors către Franţa, într-un elan 
de entuziasm greu de descris. [...] Ma¬ 
nifestând pentru Franţa, se manifesta 
contra dinastiei” - aprecia Frederic 
Dame, care conchidea: „Dezacordul era 


1 V. Russu, Mişcări şi frământări anticarliste 
(1866-1871), în, .Analele Ştiinţifice ale 
Universităţii «Al. I. Cuza»“, Istorie, Iaşi, nr. 
1/1974, p. 52-53. 

2 Pretextul războiului dintre Franţa şi Prusia 1- 
a constituit candidatura prinţului Leopold de 
Hohenzollern-Sigmaringen (fratele domnitoru¬ 
lui Carol I de Hohenzollern al României) la 
tronul Spaniei, neacceptată de Napoleon al III- 
lea. 

total între principe şi poporul său” 1 . în 
localurile publice se cânta „Marseil- 
leza”, iar mulţimea scanda „Trăiască 
Franţa!” 2 . Guvernul conservator con- 

r 

dus de Manolache Costache Epureanu 
a interzis manifestaţiile de simpatie 
pentru Franţa, socotind-pe drept cu¬ 
vânt - că ele tindeau să se îndrepte îm¬ 
potriva lui Carol I. De asemenea, guver¬ 
nul a cerut administraţiilor locale „cea 
mai deşteaptă privegheare, de a evita 
orice provocare, dar de a reprima toto¬ 
dată, cu cea mai mare energie, orice în¬ 
cercare de dezordine”. 3 

Cu toate acestea, liberalii radicali des- 


1 Frederic Dame, Histoire de la Roumanie 
contemporaine, Paris, 1900, p. 211. 

2 Constantin Bacalbaşa, Bucureştii de altă dată 
1871 — 1884, voi. I, Bucureşti, 1927, p. 21. 

3 Vezi, pe larg, Gh. Cristea, Conspiraţia 
„republicană“ din august 1870, în „Studii. Rev. 
Ist.“, nr. 2/1969. 

făşurau o vie agitaţie în favoarea Fran¬ 
ţei si de condamnare a Prusiei, conside- 
rată a fi agresoare. Pe de altă parte, Ca¬ 
rol nu-şi ascundea simpatia faţă de 
Prusia, astfel că manifestaţiile au căpă¬ 
tat un caracter antimonarhic şi repu¬ 
blican. Liberalii au organizat o conspi¬ 
raţie cu reţele în mai multe oraşe, între 
care Bucureşti, Ploieşti, Craiova, Piteşti, 
Buzău si tabăra de la Furceni. în frun- 

r 

tea conspiratorilor se afla Eugeniu Ca- 
rada, prim-redactor al ziarului „Româ¬ 
nul”, ajutat de Constantin Ciocârlan, 
fost prefect al Poliţiei Capitalei, de ma¬ 
iorul C. Pilat (ginerele lui C.A. Rosetti), 
Alexandru Candiano-Popescu şi dr. D. 
Sergiu. Mişcarea trebuia să se declan¬ 
şeze în noaptea de 7/19-8/20 august 
1870, dar ofiţerii conspiratori de la Fur¬ 
ceni au cerut amânarea ei, pentru a ve¬ 
dea rezultatul războiului dintre Franţa 

si Prusia. Totuşi, Alexandru Candi- 
ano-Popescu, şeful grupului din Plo¬ 
ieşti, n-a acceptat propunerea de amâ¬ 
nare 1 . Unul dintre conspiratori, Ale¬ 
xandru Candiano-Popescu, avea să ex¬ 
plice motivele care au generat această 
mişcare. Primul era de ordin intern, 
oferind „o lecţie şi protestare energică 
a simtămintelor bărbăteşti si liberale 

r r r 

contra închinărilor domnului străin si 

r 

a regimului inaugurat de dânsul la în¬ 
ceput, voind să pună persoana sa mai 
presus de fiinţa statului român”, astfel 


1 Relatare după: Alexandru Candiano-Popescu, 
Amintiri din viată-mi, voi. I, Ediţie Constantin 
Corbu, Bucureşti, Editura Eminescu, 1998 (cap. 
I); „Monitorul oficial", nr. 175 din 11 august 
1870; N. Fleva, Procestddin 8 august, Bucureşti, 
1871, p. 8-18; Memoriile regelui Carol I al 
României . De un martor ocular, voi. II. Ediţie şi 
prefaţă de Stelian Neagoe, Bucureşti, Editura 
Scripta, 1999, p. 121-122. 

că „începusem să ne căim că am conspi- 
rat contra lui Cuza”. Al doilea se datora 
situaţiei internaţionale: „Războiul de la 
1870 izbucnise între Franţa si Prusia, 
noi credeam că Franţa era să iasă biru- 

r 

itoare. Inima poporului român bătea, 
de altminterea, pentru dânsa. La înche¬ 
ierea tratatului de pace, ne temeam ca 
francezii să nu găsească pe tronul Ro¬ 
mâniei un principe de Hohenzollern”. 
în noaptea de 7/19-8/20 august el, îm¬ 
preună cu un grup de susţinători, între 
care Matache Nicolau, fost deputat şi 
primar, au reuşit să ocupe prefectura şi 
telegraful. Clopotele bisericilor au înce¬ 
put să sune, iar populaţia s-a adunat în 
centrul oraşului. Aici, în fata mulţimii, 
Al. Candiano-Popescu a citit o tele¬ 
gramă „semnată” de I. C. Brătianu, care 
începea cu aceste cuvinte: „Vă fac cu¬ 
noscut că principele Carol I a fost detro- 

nat astă noapte”. El a mai anunţat nu¬ 
mirea unei Regenţe în frunte cu gene¬ 
ralul Nicolae Golescu şi a unui nou gu¬ 
vern, având la Ministerul de Război pe 
Ion C. Brătianu. El însuşi s-a proclamat 
prefect al judeţului Prahova. Vestea a 
fost primită cu entuziasm: „cetăţenii 
din mulţime, nemaiputând înăbuşi 
acest sentiment de bucurie în inima lor, 
începură să strige: «Ura! am scăpat de 
nemţi!». Un steag tricolor s-a ridicat din 
mulţime, şi Candiano-Popescu, împre¬ 
ună cu membrii consiliului comunal si 

r 

un preot îmbrăcat în odăjdii, în fruntea 
a «trei mii de oameni» s-au îndreptat 
spre cazarma dorobanţilor, unde ser¬ 
gentul de la depozitul de muniţie a pri¬ 
mit ordin să împartă arme «la popor»,,. 
Pe la ora 6 dimineaţa, Candiano-Po- 
pescu s-a deplasat la unitatea militară, 
prezentând maiorului Polizu, coman¬ 
dantul unităţii, următoarea telegramă: 

„Vă fac cunoscut că prinţul Carol s-a de¬ 
tronat astă noapte de către popor. în 
numele guvernului provizoriu vă or¬ 
don a lua comanda garnizoanei şi pe 
dată a supune armata la jurământ pen¬ 
tru noul guvern. Totodată vă veţi pune 
la ordinul prefectului Alexandru Can- 
diano-Popescu, veţi menţine ordinea, 
iar de urmare veţi raporta pe dată”. Te¬ 
legrama era „semnată” de Ion C. Brăti- 
anu - ministru de Război ad-interim, si 
de M. Costache Epureanu - ministru de 
Interne. Dar maiorul Polizu n-a dat cre¬ 
zare telegramei^ şi a declarat că va 
apăra cazarma. în faţa acestei situaţii, 
Al. Candiano-Popescu a mers la închi¬ 
soarea oraşului, unde a eliberat „un nu¬ 
măr de arestaţi”, apoi, în calitate de 
prefect, a dat ordin de concentrare a tu¬ 
turor dorobanţilor şi grănicerilor din 
judeţ. Pe la ora 10 a expediat căpitanu- 

lui Georgescu, comandantul grăniceri¬ 
lor din Predeal, o telegramă prin care 
anunţa: „Principele Carol răsturnat, gu¬ 
vernul provizoriu instalat, având de 
cap pe generalul N. Golescu ca regent; 
sunt prefectul districtului, numit de gu¬ 
vernul provizoriu; concentraţi imediat 
grănicerii şi în 24 de ore, dacă se poate, 
să fiţi la Ploieşti. Aştept de la patriotis¬ 
mul d-voastră şi de la energia d-voastră 
acest serviciu”. Totodată, el a expediat 
ziarului „Albina” din Pesta o telegramă 
cu următorul conţinut: „Principele Ca¬ 
rol răsturnat, guvernul provizoriu înfi¬ 
inţat sub titlul de regenţă, în Ploieşti 
mare entuziasm”. Circumspect, Iuliu 
Filipescu, şeful staţiei telegrafice din 
Predeal, a anunţat guvernul şi a oprit 
cele două telegrame, fără a le mai tran¬ 
smite. 

Guvernul a trecut la arestarea celor 

bănuiţi de participare la complot - în¬ 
tre care Eugeniu Carada, Ion C. Brăti- 
anu, general N. Golescu, B.P. Hasdeu, 
Anastasie Stolojan. Nedispunând de 
forţele militare necesare, fără a fi asi- 
gurat acţiunii sale o pregătire temei¬ 
nică, Al. Candiano-Popescu n-a putut 
organiza rezistenţa, astfel încât a tre¬ 
buit să abandoneze lupta. A fost însă 
prins în Buzău şi arestat. în Ploieşti, ar¬ 
mata a ridicat în noaptea de 8/20-9/21 
august „peste 400 de cetăţeni de la locu¬ 
inţele lor pentru a-i arunca în închi¬ 
soare”. Ulterior, actul lui Candiano-Po¬ 
pescu avea să fie luat în derâdere, 
„Republica de la Ploieşti” a devenit obi¬ 
ectul predilect al multor umorişti, in¬ 
clusiv al lui I.L. Caragiale. în fapt, nici 
una dintre telegramele redactate de Al. 
Candiano-Popescu nu menţiona procla¬ 
marea republicii; epitetul de „republi- 

can” i-a fost pus de adversarii săi poli¬ 
tici, cu scopul de a-1 compromite. Pe de 
altă parte, din iniţiativa lui Dimitrie 
Brătianu, în Ploieşti avea să se ridice o 
statuie în memoria evenimentelor din 
8 august 1870. 

La vremea respectivă, această miş¬ 
care a îngrijorat profund oficialităţile. 
„Rebeliunea” de la Ploieşti a fost tratată 
cu toată seriozitatea de guvern şi de 
principele Carol. în Proclamaţia Consi¬ 
liului de Miniştri către cetăţenii români 

f f 

se aprecia că o „tentativă atât de ne¬ 
bună, cât si de criminală a fost încer- 
cată la Ploieşti”, că mişcarea a fost înă- 
buşită, iar „criminali vor da seamă 
justiţiei de faptele lor”. Cetăţenii erau 
îndemnaţi să se strângă „împrejurul 
tronului, care în acest moment, mai 
mult ca oricând, este simbolul liniştii, 
prosperităţii, existenţei chiar a stătu- 

Acţiunea de la Ploieşti reprezenta 
reacţia energică a liberalilor radicali 
împotriva domnitorului, pentru a-1 sili 
să urmeze ideile lor politice. La rândul 
său, Carol nu credea că generalul Nico- 
lae Golescu sau Ion C. Brătianu ar fi cu 
adevărat conspiratori şi a cerut pune¬ 
rea lor în libertate, deoarece cei care au 
provocat tulburările au „abuzat în mod 
criminal” de numele lor. Pe de altă 
parte, D.A. Sturdza - exponent al libe¬ 
ralilor moderaţi - aprecia că în pri¬ 
vinţa mişcării de la Ploieşti „greşelile 
aparţineau numai domnului, dovedind 
lipsa de discernământ a omului şi slăbi¬ 
ciunea sa de caracter, atunci când a în¬ 
credinţat orbeşte puterea lui Ion C. Bră¬ 
tianu şi adepţilor săi, care sunt sursa 
răului”. D.A. Sturdza susţinea că aces- 

r r 

tia, în timpul cât s-au aflat la putere, au 
acţionat pentru ..rătăcirea spiritelor” şi 


Ioan Scurtu _-_ Carol I _ = _ 173 / 668 

au înspăimântat „pe toţi oamenii poli¬ 
tici moderaţi” 1 . Peste două decenii, „in¬ 
transigentul” D.A. Sturza avea să devi¬ 
nă preşedintele Partidului Naţional-Li- 
nal-Liberal, preluând moştenirea „cri¬ 
minalului” Ion C. Brătianu. Evident, po¬ 
litica a avut - atunci si mai întotdeau- 

r 

na - ciudăţeniile ei. 

r 

„Conspiratorii” au fost trimişi în faţa 
Curţii de Juraţi din Târgovişte. Intre cei 
care au luat apărarea acuzaţilor s-a nu¬ 
mărat şi Nicolae Fleva, un excepţional 
avocat şi agitator politic. în cuvântul 
său, referindu-se la faptul că Al. Candi- 
ano-Popescu era acuzat de rebeliune, 
de „atentat cu scop de a răsturna prin 
mijloace răzvrătitoare şi sculare de po¬ 
por contra guvernului”, adică de revo¬ 
luţie, Nicolae Fleva declara: „Dacă este 
o revoluţiune faptul de la 8 august şi se 

1 Anastasie Iordache, Instituirea monarhiei 
constituţionale..., p. 269-271. 

cere osânda lui pentru că el este opera 
câtorva indivizi si nu este dorită de 

r 

naţiunea întreagă, să stabilim mai întâi 
acest adevăr contestabil al acuzatiunii 

r 

ca să vedem dacă autorii acestor revo- 
luţiuni sunt nevinovaţi sau culpabili; să 
se consulte mai întâi naţiunea; să pu¬ 
nem revoluţiunea la vot! Să facem ple¬ 
biscit! Primim bucuroşi osânda, dar să 
vă supuneţi şi d-voastră la majoritatea 
voturilor”, în acest spirit, el aprecia că 
tot revoluţiune se putea numi şi cea din 
11 februarie 1866 în urma căreia a fost 
răsturnat domnitorul Al. I. Cuza, si că 
„dacă autorii unei revoluţiuni s-ar pu¬ 
tea trage la judecată, pe lângă unii din 
acuzaţii care au luat parte la acea revo- 
lutiune sunt si unii din miniştrii de as- 

r r r 

tăzi care ar trebui cel puţin să fie ală¬ 
turi de dânşii pe banca acuzaţiunii” 1 . 
Carol I era profund nemulţumit de 

1 N. Fleva, Procesul lui 8 august, p. 17. 

modul în care se desfăşurau evenimen- 

r 

tele în România, informându-1 pe tatăl 
său, cu care era într-o corespondenţă 
continuă şi cerându-i sfaturi asupra 
atitudinii pe care trebuia s-o adopte. La 
29 septembrie/11 octombrie Carol-An¬ 
ton de Hohenzollern îi scria: „Con- 
cepţiunea ta asupra dezvoltării ulteri¬ 
oare a afacerilor româneşti corespun¬ 
de pe deplin cu vechile mele vederi şi 
sunt de părere fermă că continuarea 
domniei tale nu va fi cu putinţă decât 
dacă Puterile protectoare cer şi obţin o 
revizuire a Constituţiei. Ar fi să te tru- 

r 

deşti în zadar, urmând pe o bază impo¬ 
sibilă o cârmuire fictivă ce n-ar inspira 
în afară nici încredere, nici stimă, şi 
care în interior n-ar avea nici un fel de 
temelie trainică! Un principe german 
este fără îndoială prea bun şi tăiat 
dintr-un lemn prea preţios pentru a se 
da pe sine şi neamul său unei trebi atât 

de nefolositoare. E o datorie fată de 

r 

sine însusi si, înainte de toate, fată de 
numele său atât de strâns legat de glo¬ 
ria, puterea şi mărirea Germaniei, de a 
renunţa la o situaţie pe care n-o poţi do¬ 
mina intr-atât încât să ajungi stăpânul 
ei, sau a face s-atârne continuarea sar¬ 
cinii de condiţii ce pot fi împlinite 
într-un răstimp scurt. Aşadar, în pri¬ 
mul rând revizuirea Constituţiei; dacă 
nu se poate căpăta, atunci abdicarea şi 
retragerea se impun pentru aceleaşi 
motive ce pledau acum patru ani pen¬ 
tru primire!” 1 . 

Pe de altă parte, ziarul „Românul”, 
editat de C.A. Rosetti, scria la 13 octom¬ 
brie 1870: „Tronurile se clatină, monar¬ 
hii se pitesc, ca bufniţele la razele soa¬ 
relui răsărind [...] Tremuraţi monarhi! 
Ora vi se apropie!”. Chiar dacă liberalii 
radicali nu cereau deschis înlăturarea 

1 Memoriile regelui Carol I, voi. II, p. 129. 

monarhiei şi proclamarea republicii în 
România, agitaţia lor urmărea să cre¬ 
eze o stare de spirit favorabilă înfăptu¬ 
irii acestui deziderat. 

Achitarea celor 41 de acuzaţi, la 17/29 
octombrie 1870, pentru complotul de la 
Ploieşti a fost picătura care a umplut 
paharul nemulţumirilor lui Carol. El în¬ 
suşi avea să aprecieze: „Achitarea ace¬ 
lora care pusese în joc existenţa Româ¬ 
niei a întărit hotărârea principelui în 
baza căreia în lunile din urmă mai po¬ 
seda tăria de a înfrunta toate duşmăni- 

r 

ile amare: el vrea să abdice! Dar mai în¬ 
tâi vrea să aducă la cunoştinţă Pute- 

r r 

rilor Garante piedicile ce i se opun la 
regenerarea României” 1 . Primind şi în¬ 
demnul din partea tatălui său, Carol I a 
trimis, la 27 noiembrie/9 decembrie 
1870 scrisori cu conţinut identic, împă¬ 
ratului Austro-Ungariei, ţarului Rusiei, 


1 Ibidem, p. 131. 


Ioan Scurtu 


Carol I 


178/ 668 


reginei Marii Britanii, regelui Prusiei şi 
regelui Italiei, prin care-şi exprima 
„teama de a nu mai putea stăpâni pa¬ 
tima partidelor politice ce domnesc în 
România” şi propunea ca „soarta ţării 
să fie regulată de Congresul păcii în 
perspectivă. Numai un regim stabil şi 
tare ar putea lucra cu folos împotriva 
pagubelor ce suferă înlăuntru şi în 
afară ţara, care, cu toată bogăţia resur¬ 
selor ei, se află acum în cea mai tristă 
situaţie” 1 . 

r 

Concomitent cu aceste demersuri, Ca¬ 
rol a pregătit un memoriu, cuprinzând 
modificările ce trebuiau aduse Consti¬ 
tuţiei si sistemului de conducere a tă- 

r r r 

rii 2 . El preconiza înfiinţarea unui Con¬ 
siliu de Stat, cu atribuţii largi, res- 


1 Ibidem, p. 137. 

2 Arh. N.I.C., fond Casa Regală, dos. 12/1871, f. 
1-36. 

trângerea prerogativelor Adunării De¬ 
putaţilor şi a dreptului de vot, crearea 
unui Senat permanent cu membri 
numiţi, limitarea libertăţii presei, des¬ 
fiinţarea gărzii civice ş.a. în acest fel, se 
urmărea întărirea puterii domnului, 
întronarea unui regim de ordine şi au¬ 
toritate; evident, pentru aceasta se im¬ 
punea modificarea Constituţiei, soco¬ 
tită de Carol prea liberală. 

Dar, chiar în acele zile, Strousberg a 
anunţat că nu mai putea plăti cuponul 
obligaţiunilor căilor ferate, scadent la 1 
ianuarie 1871, astfel că apărea posibili¬ 
tatea ca principele Carol să apară în 
ochii opiniei publice româneşti ca 
acţionând de coniventă cu investitorul 

r r 

falit 1 . De aceea, Carol a decis să amâne 
aplicarea deciziei sale de abdicare. Pe 

1 Vezi, pe larg, Anastasie Iordache, Sub zodia 
Strousberg. Viaţa politică din România între 
1871 — 1878, Bucureşti, Editura Globus, 1991. 

de altă parte, la 9/21 decembrie 1870, 
Adunarea Deputaţilor a desemnat, prin 
tragere la sorţi, persoanele care să pre¬ 
zinte domnitorului răspunsul la Mesaj. 
Sortii au făcut ca între aceştia să se afle 

r r 

tocmai şefii mişcării anticarliste de la 

' A t 

Ploieşti 1 . In răspunsul la Mesaj se făcea 
o referire directă la cele petrecute în 
luna august: „Evenimentul de la Plo¬ 
ieşti nu a putut, Măria Ta, decât să ne 
întristeze. Remediul însă este în aplica¬ 
rea strictă a legilor şi în respectul lor. 
Fii sigur, Măria Ta, că pe tărâmul Con- 
stitutiunii, tronul va putea conta tot- 
deauna pe un deplin devotament şi pe 
concursul cel mai sincer al Reprezen- 
tantiunii Naţionale” 2 . 

r r 

Nereuşind să-şi asigure majoritatea 

1 Memoriile regelui Carol J, voi. VI, p. 3. 

2 Arh. N.I.C., fond Casa Regală, dos. 9/1870, £ 2; 
„D.A.D.“, nr. 272, şedinţa din 10/22 decembrie 
1870, p. 2230. 

parlamentară, guvernul Manolache 
Costache Epureanu a trebuit să demisi¬ 
oneze la 14 decembrie 1870. Carol I n-a 
mai putut constitui un nou guvern, as¬ 
tfel că acesta i-a fost impus la 15 decem¬ 
brie, în urma unor şedinţe secrete, de 
Corpurile legiuitoare 1 . 

Guvernul prezidat de Ion Ghica s-a 
format la 18 decembrie 1870, şi repre¬ 
zenta coaliţia tuturor fracţiunilor din 

r r 

parlament ostile domnitorului; el a fost 
caracterizat de N. Iorga ca fiind un „mi- 
nisteriu al lichidării dinastice” 2 . Presa 
conservatoare aprecia că acesta era un 
„guvern paravan al liberalilor şi frac- 
ţioniştilor”, un „minister roşu”. Apreci¬ 
erea părea a fi îndreptăţită: solicitat 
să-şi spună părerea în legătură cu si- 


1 „Presa", din 17 decembrie 1870. 

2 N. Iorga, Istoria românilor, voi. X, Bucureşti, 
1939, p. 120. 


Ioan Scurtu _-_ Carol I _ = _ 182 / 668 

tuaţia politică, primul ministru a decla¬ 
rat lui Carol I: „Dacă ţara era pusă în 
necesitatea de a opta între prinţ şi Con¬ 
stituţie, Constituţia va fi preferată” 1 . 
Această declaraţie este deosebit de 

r 

semnificativă pentru acel context isto¬ 
ric, dar şi pentru sistemul de guvernă¬ 
mânt al României, în care monarhul 
era foarte serios îngrădit în exercitarea 
atribuţiilor sale, iar primatul Repre¬ 
zentanţei Naţionale (Parlamentul) era 
o realitate indubitabilă. 

Răspunsurile Puterilor Garante la 
scrisoarea lui Carol nu au fost încuraja¬ 
toare. La 6/18 ianuarie 1871, cancelarul 
Otto von Bismarck îi scria: „Alteţa Voas¬ 
tră nu poate să se aştepte din partea 
străinătăţii la nici un ajutor, ci mai cu¬ 
rând la rea voinţă; asa încât ea e nevo- 
ită a nu lua rezolutiuni decât bizu- 

r 

indu-se numai şi numai pe resursele de 


1 Istoria României, voi. IV, p. 556. 

care dispune în propria sa ţară”. Cance¬ 
larul preciza: „îmi este penibil a nu pu¬ 
tea da Alteţei Voastre alte sfaturi şi spe¬ 
ranţe mai bune” 1 . 

r 

Dar Carol era decis să nu cedeze si 

r 

să-şi impună punctul de vedere, ame¬ 
ninţând cu abdicarea. De aceea, „după 
o îndelungată chibzuinţă” 2 el a redac¬ 
tat, încă de la 10/22 decembrie 1870, o 
scrisoare către un prieten fictiv - Auer- 
bach-care trebuia să apară într-un 
ziar european de mare tiraj, astfel încât 
să se facă o publicitate cât mai mare în 
legătură cu situaţia din România. în 
scrisoare, Carol aprecia că după cinci 
ani de domnie n-a putut aduce „decât 
puţine servicii acestei frumoase ţări. 
Mă întreb adesea a cui e vina? A mea 
care n-am cunoscut firea acestui popor, 
sau chiar a acestui popor care nu vrea 

1 Domnia regelui Carol I, p. 601. 

2 Memoriile regelui Carol I, voi. II, p. 139. 

să se lase să fie condus si nu ştie să se 

r r 

călăuzească el însusi?” Concluzia era 

r 

că imputarea nu-1 putea atinge pe el, ci 
pe cei „care s-au erijat ei înşişi în diri¬ 
guitorii acestei ţări”; aceştia au tran¬ 
splantat în România ideile occidentale, 
astfel încât tara trecea fără tranziţie de 

r r 

la un regim despotic la o Constituţie 
atât de liberală încât nici un popor din 
Europa nu are alta la fel. După aseme¬ 
nea aprecieri, Carol îşi exprima voinţa 
de a se întoarce „în scumpa mea patrie 
al cărui puternic magnet n-a încetat 
nici o clipă să m-atragă din nou în orele 
grele ce am trebuit să le petrec. Regret 
doar din tot sufletul că buna mea vo¬ 
inţă a fost atât de mult nesocotită si răs- 

r r 

plătită cu nerecunoştinţă” 1 . Scrisoarea 
a apărut în gazeta „Augsburger Allge- 
meine Zeitung” la 15/27 ianuarie 1871, 
fiind imediat reprodusă şi de gazetele 


1 Ibidem, p. 140. 

româneşti. Ea avea caracterul unui test 

r 

decisiv, Carol urmărind să ameninţe 

J r 

cercurile politice din ţară cu abdicarea 
în cazul în care nu erau acceptate punc¬ 
tele sale de vedere. 

De asemenea, el aprecia că după în¬ 
cheierea războiului franco-prusac ma¬ 
rile puteri vor discuta situaţia români¬ 
lor, aşa cum făcuseră în 1856, după 
războiul Crimeii; totodată, considera că 
Europa va lua act de realitatea că Ro¬ 
mânia avea o Constituţie care semăna 

r 

cu o haină prea largă pentru un trup fi¬ 
rav; în consecinţă, va decide modifica¬ 
rea acestei Constituţii în sensul întăririi 

r 

puterilor domnitorului. Dar situaţia in¬ 
ternaţională se schimbase, marile pu¬ 
teri având puncte de vedere prea diver¬ 
gente, pentru a lua în discuţie pro¬ 
blemele din România; nici opinia pu¬ 
blică europeană - atât de activă în 
1856-1859-nu mai era receptivă la 

cele ce se întâmplau în principatul de la 
gurile Dunării. Se crease chiar un cli¬ 
mat de ostilitate, întreţinut mai ales de 
acţionarii germani afectaţi de falimen¬ 
tul lui Strousberg. Aceştia erau susţi¬ 
nuţi de cancelarul Bismarck, care-la 
rândul său - făcea presiuni asupra lui 
Carol pentru răscumpărarea căilor fe¬ 
rate. Nicolae Iorga remarca un fapt oa¬ 
recum surprinzător: „Bismarck a uitat 
atunci că principele de la Bucureşti e 
un Hohenzollern, a uitat vechea cores¬ 
pondenţă cu dânsul şi chiar vechile ser¬ 
vicii pe care le putuse aduce aici, în Ori¬ 
ent, şi ne-a pus cuţitul în gât: cum zic 
acţionarii, aşa să plătim” 1 . 

La 30 ianuarie/11 februarie 1871 de¬ 
putatul N. Blarenberg a interpelat gu¬ 
vernul asupra scrisorii lui Carol, între¬ 
bând de ce acesta nu o declara falsă, 


1 N. Iorga, Politica externă..., p. 98. 

întrucât prin ea se aduceau jigniri po¬ 
porului român 1 . El a calificat ameninţa¬ 
rea domnitorului de a părăsi ţara ca 
„un act de dezertare, un act de înaltă 
trădare”. La rândul său, Ghica-Comă- 
neşti a susţinut că principele Carol a 
dat ţării „un ultimatum”, care nu putea 
fi acceptat. Ostilitatea faţă de Carol îi 
crea lui C.A. Rosetti momente de exal¬ 
tare; ziarul său „Românul” scria că se 
apropia ziua de 11 februarie care era „o 
zi sfântă, o adevărată sărbătoare”, 
deoarece ea amintea de „revoluţia” 
care a dus la detronarea lui Alexandru 
Ioan Cuza 2 . în această atmosferă incan¬ 
descentă, Mihail Kogălniceanu şi-a dat 
din nou măsura capacităţii sale de 
mare om de stat, capabil să se detaşeze 
de problematica zilei curente şi să se 


1 Ibidem, p. 153. 

2 „Românul", din 11 februarie 1871. 

înalte la dimensiunile istoriei. El a înte- 

r r 

Ies foarte limpede că trebuiau readuse 
calmul şi luciditatea în viaţa politică, 
iar confruntarea dintre Parlament şi 
domnitor să înceteze imediat. în conse¬ 
cinţă, el a propus o moţiune cu următo¬ 
rul cuprins: „Camera, foarte mişcată de 
lămuririle ce i le-a dat primul ministru, 
exprimând devotamentul ei tronului şi 
dinastiei, care sunt garantate prin Con- 
stituţiune, şi plină de încredere în viito¬ 
rul tării si în neclintita hotărâre de a ră- 

r r 

mâne ataşată Constitutiunii, trece la 
ordinea zilei” 1 . Au urmat discuţii furtu- 

r 

noase, dar, până la urmă, moţiunea a 
fost adoptată cu 92 voturi pentru, 8 
contra şi 6 abţineri. Din diferite locali¬ 
tăţi ale ţării (Piteşti, Huşi, Tecuci, Piatra 
Neamţ ş.a.) au fost trimise telegrame 
prin care Carol era rugat să nu abdice 


1 Arh. N.I.C., fond Casa Regală, dos. 5/1871, f. 1. 

şi era asigurat de devotamentul cetăţe¬ 
nilor respectivi 1 . 

Totuşi, situaţia continua să fie tensio- 
nată. La 24 februarie/8 martie 1870 
A.D. Holban, raportorul Comisiei de an¬ 
chetă privind afacerea Strousberg, a 
susţinut că domnitorul Carol era corn- 

r 

plice în acordarea concesiunii căilor fe¬ 
rate române şi deci responsabil pentru 
falimentul societăţii. 

r 

Pe de altă parte, încercările guvernu¬ 
lui de a obţine votarea bugetului şi a le¬ 
gii finanţelor - care să-i permită achita¬ 
rea anuităţilor către consorţiul Strous- 

r r 

berg - au eşuat. 

Această stare de agitaţie se desfăşura 
pe un fond internaţional dominat de 
Războiul Franco-Prusian. După o suită 
de bătălii, care a culminat cu cea de la 
Sedan (1-2 septembrie), împăratul Na¬ 
poleon al IlI-lea a fost silit să capituleze, 


1 Ibidem, f. 2-9. 

pierzându-şi tronul. La 23 august/4 sep¬ 
tembrie 1870 în Franţa a fost procla¬ 
mată Republica a IlI-a şi s-a constituit 
un guvern al „apărării naţionale”. Tru¬ 
pele prusace au trecut la asedierea Pa¬ 
risului, iar la 6/18 ianuarie 1871 regele 
Wilhelm I al Prusiei s-a încoronat, în 
sala oglinzilor din Versailles, ca împă¬ 
rat al Germaniei. La 15/28 ianuarie Pa¬ 
risul a capitulat. 

Opinia publică românească a primit 
cu consternare vestea înfrângerii Fran¬ 
ţei; umilinţele la care era supus popo¬ 
rul francez de către invadatori au spo¬ 
rit şi mai mult indignarea împotriva 
Germaniei şi a „neamţului” aflat pe tro¬ 
nul României. Burghezia radicală cul¬ 
tiva această stare de spirit, căutând să 
o folosească în interes propriu. Ziarul 
„Românul”, condus de C.A. Rosetti şi 
având ca prim-redactor pe Eugeniu Ca- 
rada, apărea cu chenar negru în ziua 

când anunţa că „oardele teutone calcă 
sacrul pământ” al Parisului. în dispută 
nu era doar simpatia pentru Franţa, ci, 
în principal, problema evoluţiei regi¬ 
mului politic din România. Pentru „ra¬ 
dicali”, Franţa nu era numai „sora la¬ 
tină” care ne-a sprijinit în lupta pentru 
unirea Principatelor, ci şi ţara marii re¬ 
voluţii de la 1789, un model al demo¬ 
craţiei, spre deosebire de Prusia, o ţară 
tipic conservatoare 1 . Semnificative 
sunt cuvintele lui Ion C. Brătianu, care, 
vorbind la 4/16 martie în Adunarea De¬ 
putaţilor despre presiunile exercitate 
de Germania pentru a impune statului 
român plata cuponului pentru acţiona¬ 
rii germani implicaţi în construirea că¬ 
ilor ferate române, a declarat: „Dacă ne 

1 Mihai Timofte, România la 1870 — 1871. 
Monarhie sau republică. Studiu de caz asupra 
scenei politice interne şi internaţionale. Iaşi, 
1996, p. 6. 

va impune cu forţa să plătim cuponul, 
atunci să se ştie că nu plătim o datorie, 
ci rechiziţiunea simpatiilor ce am avut 
şi avem pentru naţiunea franceză [...] 
Vom plăti, d-lor, însă, chiar în sărăcie, 
chiar în zdrenţe, chiar zdrobiţi, simpa¬ 
tiile noastre pentru Franţa nu vor slăbi, 
din contra, ele vor creste mai mult” 1 . 
Discursul a fost primit cu aplauze de 
deputaţi, care ţineau să-şi exprime soli¬ 
daritatea cu Franţa înfrântă de armata 

r 

prusacă. Ziarul „Românul” ţinea să rea¬ 
mintească faptul că la 11/23 februarie 
1866 a fost răsturnat „un domn care a 
violat Constituţia şi a risipit banii pu¬ 
blici”, aluzia la Carol I fiind mai mult 
decât evidentă, acum în 1871. 
în contrast cu această stare de spirit 


1 Ion C. Brătianu, Acte şi cuvântări, voi. I, partea 
a Il-a, Bucureşti, 1935, p. 319-320; Titu 
Maiorescu, Istoria contemporană..., p. 26-27. 

favorabilă Franţei, Carol I trimisese im- 
pârâtului Wilhelm I o scrisoare de feli¬ 
citare: „Cu o bucurie nespus de pro¬ 
fundă îndrept astăzi către M.V. câteva 
cuvinte, care conţin felicitările mele 
cele mai sincere pentru îndeplinirea 
operei gigantice!” 1 . La rândul ei, colo¬ 
nia germană din Bucureşti a găsit de 
cuviinţă să sărbătorească, cu mult fast 
şi în plin centrul Capitalei (sala Slăti- 
neanu, ulterior Capsa), ziua de naştere 
a împăratului Wilhelm I. Participarea 
consulului prusac von Radowitz la fes¬ 
tivităţile din 10/22 martie 1871 im¬ 
prima acestora un caracter oficial. Dar, 
abia începuse banchetul când, pe la 
orele 8 seara, o ploaie de pietre s-a abă¬ 
tut asupra geamurilor sălii Slătineanu. 
Era reacţia populaţiei Capitalei, care nu 


1 Memoriile regelui Carol I, voi. II, p. 150. 

putea tolera un asemenea afront 1 . Ma¬ 
nifestanţii au început să scandeze lo¬ 
zinci antidinastice şi republicane. Clo¬ 
potele bisericilor sunau în semn de 
alarmă, felinarele au fost stinse, iar din 
mulţime se auzeau strigăte: „Trăiască 
Republica! La Palat!”. Calea Mogoşoaiei 
(ulterior Calea Victoriei) era ticsită de 
lume, care se îndrepta spre Palatul 
domnesc. Alertat, Carol şi-a trimis aghi¬ 
otantul la preşedintele Consiliului de 
Miniştri şi la prefectul poliţiei Capitalei, 
cerându-le să ia măsuri pentru restabi¬ 
lirea ordinei. întrucât autorităţile pă¬ 
reau paralizate, generalul Alexandru 
Solomon, comandantul diviziei din Bu¬ 
cureşti, a intervenit, scoţând armata în 
stradă. Când preşedintele Consiliului 

1 Vezi, pe larg, Gheorghe Cristea, La guerre 
franco-alle?nande et le mouvement republicam 
de marş 1871 h Bucarest, în „Revue Roumaine 
d’Histoire“, nr. 2/1964. 

de Miniştri, Ion Ghica, sosit la fata locu- 
lui, i-a cerut să retragă trupele spre a 
nu da naştere la o ciocnire sângeroasă, 
generalul a replicat: „Demoralizaţi tru¬ 
pa prin şovăiala d-voastră!” şi a dat or¬ 
din ca soldaţii să ocupe toate străzile ce 
duceau spre Palat şi chiar Palatul pen¬ 
tru a-1 proteja pe monarh. Mulţimea a 
fost somată să se împrăştie, dar popu¬ 
laţia a continuat toată noaptea de 
10/22-11/23 martie să ocupe străzile din 
centrul Capitalei. în aceste condiţii, pri¬ 
mul ministru Ion Ghica s-a prezentat la 
Palat după ora unu noaptea, unde Ca¬ 
rol I i-a cerut, pe un ton imperativ, să 
demisioneze, făcându-i cunoscut că va 
convoca în dimineaţa zilei respective 
Locotenenţa Domnească pentru a-i 
preda puterea, el fiind hotărât să ab¬ 
dice. 

Carol era mai decis ca oricând să 

joace totul pe o carte. Sfaturile ce-i ve¬ 
neau din afară mergeau în aceeaşi di¬ 
recţie. La 1/13 ianuarie 1871, regele 
Wilhelm al Prusiei îi scria: „Alteţea 
Voastră singură ştie de ce elemente dis¬ 
pune ţara spre a înlătura o anarhie 
ameninţătoare si de a întemeia o stare 

r r 

de lucruri mai durabilă si mai bună” 1 . 

r 

Ţarul Rusiei îi sugerase: „In România 
există elemente conservatoare. Teama 
de tulburările ce ar urma după retrage¬ 
rea voastră va contribui poate să le gru¬ 
peze în jurul vostru” 2 . La rândul său, 
Carol-Anton de Hohenzollern, tatăl lui 
Carol, îi scria la 10/22 februarie o lungă 
scrisoare care se încheia cu aceste sfa¬ 
turi: „Sfârşesc cu proverbul: «Bate fie¬ 
rul cât e cald!». Cuptorul trebuincios 
pare să fie aprins; aşadar, la lucru, cu 


1 Memoriile regelui Carol I, voi. II, p. 149. 

2 Ibidem, p. 157. 

tărie şi curaj! Rezultatul va fi poate re¬ 
generarea! Dacă nu, în numele lui 
Dumnezeu, retragerea cu toate onoru¬ 
rile, faţă de o sarcină imposibilă” 1 . 

în dimineaţa zilei de 11/23 martie, Ca¬ 
rol a trimis după D.A. Sturdza pe care 
l-a însărcinat să convoace Locotenenta 

r 

Domnească din februarie 1866, institu¬ 
ită după abdicarea lui Cuza. La ora 11 
şi jumătate la Palat au sosit Lascăr Ca- 
targiu şi Nicolae Golescu; cel de-al trei¬ 
lea membru al Locotenentei Domneşti, 
colonelul N. Haralambie, nu se afla în 
Bucureşti. Pe un ton ferm, Carol le-a 
adus la cunoştinţă hotărârea sa de a ab- 

r r 

dica si a trece Locotenentei Domneşti 

r r r 

conducerea statului. 

Efectul „jocului pe o singură carte” în¬ 
cepea să-şi dea roadele. Cei doi „îl con¬ 
jură să renunţe la această hotărâre. 
Lascăr Catargiu îi arată nenorocirile 


1 Ibidem, p. 161. 

ce-ar dezlănţui asupra României prin 
abdicarea sa: falimentul statului si 

r 

anarhia generală ar fi urmările de ne- 
înlăturat ale acestui demers. Ei nu s-ar 
putea înfăţişa înaintea Camerei după 
un astfel de act al prinţului sub povara 
unei astfel de răspunderi. De aceea se 
văd amândoi siliţi să refuze misiunea 

r 

ce li se încredinţează” 1 . 

r 

Acesta a fost „momentul psihologic”. 
Elita politică românească a realizat, 
dintr-odată, că nu se putea dispensa de 
Carol, deoarece România ar fi intrat în 
haos. Truda mai multor generaţii şi 
chiar a fruntaşilor politici-cei mai 
mulţi participanţi la revoluţia de la 
1848, la Unirea din 1859, foşti sfetnici ai 
lui Cuza-Vodă - s-ar fi risipit în neant. 
Pe de altă parte, Carol a declarat că 
„vrea să mai chibzuiască o dată şi că ar 
consimţi poate să-şi schimbe părerea în 


1 Ibidem, p. 166. 

caz când interlocutorii săi ar fi în stare 
să-i prezinte un minister capabil să 
treacă bugetul şi legea finanţelor prin 
Cameră. Dar nu poate da o asigurare 
formală, si dacă Parlamentul nu răs- 
punde acestei invitaţii, va părăsi de în¬ 
dată tara” 1 . Aşadar, nu era vorba nu- 

f f ' 

mai de un „guvern tare”, ci şi de 
modificarea atitudinii Parlamentului, 
care în repetate rânduri îşi exprimase 
ostilitatea fată de domnitor. Bucures- 

r r 

ţiul era în fierbere, armata înconjura 
Palatul domnesc pentru a împiedica un 
eventual asalt al mulţimii dezlănţuite. 

r r 

La ora 13, Ion Ghica s-a prezentat în 
Adunarea Deputaţilor, pentru a-şi face 
cunoscută demisia din funcţia de pre¬ 
şedinte al Consiliului de Miniştri. Au 

r r 

sosit apoi Lascăr Catargiu şi N. Golescu, 
care i-au convocat pe deputaţi în şe- 


1 Ibidem, p. 166—167. 


Ioan Scurtu _-_ Carol I _ = _ 200 / 668 

dinţă secretă, pentru a le expune si¬ 
tuaţia. în timp ce Lascăr Catargiu cerea 
pe un ton imperativ acceptarea con¬ 
diţiilor puse de Carol, o mare parte a 
deputaţilor protesta cu energie, neezi¬ 
tând să-l atace pe domnitor şi instituţia 
monarhică însăşi. După mai multe ore 
de dezbateri, şedinţa s-a închis fără a se 
fi luat vreo hotărâre. 

în seara aceleiaşi zile, Carol l-a însăr- 
cinat pe Lascăr Catargiu cu formarea 
noului guvern. Situaţia continua să fie 
incertă. Mulţimea, care se adunase în 
Dealul Mitropoliei, împrejurul Adună¬ 
rii Deputaţilor, se pusese în mişcare 
spre Palat. Carol l-a făcut răspunzător 
pe prefectul Poliţiei de menţinerea or- 
dinei, dar acesta şi-a prezentat demisia. 
Reprezentanţii Puterilor Garante au 
venit şi ei la Palat, „spre a fi lângă prinţ 
în clipa primejdiei. Prinţul Carol le ex¬ 
pune situaţia; ei îl felicită că nu vrea să 

dezlăntuiască o catastrofă” 1 . La miezul 

r 

nopţii, Lascăr Catargiu îl anunţă pe Ca¬ 
rol că a reuşit să formeze guvernul, 
care urma să depună jurământul a 
doua zi dimineaţa. „Prinţul le spune că 
speră ca, cu ajutorul unor bărbaţi atât 
de hotărâţi să ajungă a domina actuala 
situaţiune, ale cărei greutăţi nu li se as¬ 
cund, şi predă primului ministru, după 
rugămintea sa, decretul de dizolvare a 
Camerei, pentru caz de nevoie” 2 . 

Guvernul Lascăr Catargiu s-a pre¬ 
zentat în Cameră în ziua de 11 martie 
1871. Primul ministru a dat asigurări 
că va lucra în spiritul şi în litera Consti¬ 
tuţiei. Nicolae Fleva a cerut explicaţii 
asupra demisiei guvernului Ghica, 
deoarece el se bucura de încrederea 
Parlamentului; de asemenea, a protes- 


1 Ibidem, p. 167. 

2 Ibidem, p. 168. 

tat împotriva faptului că palatul Came¬ 
rei era înconjurat de trupe şi deci par¬ 
lamentarii erau obligaţi să lucreze sub 
stare de asediu. Şedinţa s-a reluat în 

r r 

ziua următoare în aceeaşi atmosferă. 

r 

Ziarul „Românul” critica modul în care 
a fost desemnat primul ministru, fără a 
se ţine seama de reprezentarea forului 
legislativ, ci doar după libera voinţă a 
domnitorului Carol I, si adresa urmă- 
toarele „întrebări fundamentale” către 
Adunarea Deputaţilor: „Sacrifica-va ea 
interesele ţării, regimul parlamentar, 
libertăţile şi drepturile garantate de 
Constitutiune? Cu alte cuvinte, trăda-va 
ea interesele sale?” 1 Răspunsul pe care 
singur l-a dat: „Nu credem”, se va do¬ 
vedi pripit. 

Practic, momentul critic fusese depă¬ 
şit odată cu numirea în fruntea guver¬ 
nului a lui Lascăr Catargiu. în timp ce 

1 „Românul", din 12 martie 1871. 

în Cameră aveau loc dezbateri furtu¬ 
noase, Carol I a făcut în mod ostentativ 
o plimbare călare prin oraş, iar popu¬ 
laţia nu l-a întâmpinat cu ostilitate, 
ceea ce l-a convins că aceasta nu mai 
putea fi manevrată de radicali împo¬ 
triva sa. Următorul pas făcut de domni¬ 
tor a fost acceptarea propunerii şefului 
guvernului de a dizolva parlamentul la 
16/28 martie. Aceste măsuri energice 
au avut un puternic impact psihologic. 
Luaţi prin surprindere şi neavând ei în¬ 
şişi o linie de conduită clară, „roşii” 
n-au replicat, astfel că liniştea s-a resta¬ 
bilit „ca prin farmec” 1 . 

Lascăr Catargiu a organizat alegeri 
parlamentare în zilele de 2/14-14/26 
mai 1871, în urma cărora guvernul a 
obţinut majorităţi covârşitoare. Carol I 
şi-a atins scopul urmărit 2 . El aprecia în 


1 Memoriile regelui Carol I, voi. II, p. 170. 

2 Vezi, pe larg, V. Russu şi M. Timofte, 

Mesajul domnesc că „ţara este emina¬ 
mente conservatoare, că lectiunile tre- 
cutului au dat roadele lor si că orice în- 

r 

treprinderi de dezordine nu pot 
întâmpina în viitor decât o dezapro¬ 
bare generală” 1 . într-o scrisoare adre¬ 
sată la 23 martie/4 aprilie 1871 împăra¬ 
tului Germaniei, Carol I arăta: „a 
trebuit să împing lucrurile la extrem, 
pentru a scutura apatia elementelor 
nune. De aceea, am chemat Locote¬ 
nenta Princiară din mâinile căreia am 

r 

primit în 1866 frâiele guvernului, spre 
a i le preda. îngrozite de această pri¬ 
mejdie ameninţătoare, toate fracţiunile 
conservatoare s-au unit si au alcătuit 

r 

noul minister. Azi e o chestiune de 

împrejurările şi semnificaţia instaurării 
guvernării conservatoare Lascăr Catargiu 
(martie 1871), în „Anuarul I.I.A.“, Iaşi, XVI, 1979. 
1 Ion Mamina, Monarhia constituţională..., p. 
203. 

onoare pentru mine să susţin din răs¬ 
puteri pe bărbaţii care s-au hotărât să 
ferească ţara de complicaţiuni seri¬ 
oase” 1 . 

în martie 1871, mis- 
carea antidinastică a 
suferit o grea lovitură. 

Cauzele acestei în¬ 
frângeri sunt multi¬ 
ple, ele ţinând atât de 
contextul concret isto¬ 
ric, intern si interna- 
ţional, cât şi de per¬ 
spectivele generale 
ale unei asemenea 
mişcări. Acţiunile antidinastice şi repu¬ 
blicane din anii 1870 si 1871 au fost 

r 

conduse de burghezia radicală, care ur¬ 
mărea slăbirea autorităţii domnitoru- 

r 

lui prin ameninţarea cu detronarea şi 
chiar cu înlocuirea monarhiei cu o 



Domnitorul Carol, 
principesa Elisabeta 
şi fetiţa lor, Maria 


1 Domnia regelui Carol I, p. 607. 

formă de stat republicană. Evenimen¬ 
tele petrecute în Franţa, unde s-a pro¬ 
clamat, la 27 martie 1871, Comuna din 
Paris au demonstrat că situaţia poate 
scăpa de sub control, ajungându-se la 
alte rezultate decât cele dorite de „ro¬ 
şii”. Pe de altă parte, victoria Germa¬ 
niei în război a împins Franţa - ca pu¬ 
tere europeană - pe un plan secundar, 
astfel că liberalii radicali nu mai pu¬ 
teau conta pe sprijinul Parisului într-o 
eventuală acţiune împotriva lui Carol, 
considerat exponentul „despotismului” 
prusac. 

După cinci ani de agitaţii, chiar iniţia¬ 
torii lor au ajuns la concluzia că pro¬ 
blema formei de guvernământ nu pu¬ 
tea fi obiect de licitaţie zilnică. Se 

r 

impunea stabilitate politică, singura ca¬ 
pabilă să asigure o dezvoltare firească 
a tării. în fata românilor se aflau atâtea 

r r 

probleme de rezolvat, în plan econo¬ 
mic, social, cultural, politic şi mai ales 
naţional. Agitaţiile politice, oricât de 
mult ar fi fost ele gustate de cetăţeni, 
absorbeau energii şi capacităţi ce pu¬ 
teau fi utilizate cu mai mare folos pen¬ 
tru dezvoltarea statului modern ro¬ 
mân. în plus, prin caracterul lor foarte 
subiectiv, adesea demagogic, agitaţiile 
politice creau o imagine deformată 
asupra realităţilor româneşti, a uriaşu¬ 
lui efort depus pentru modernizarea 
ţării. în acel moment forma de guver¬ 
nământ, monarhie-constituţională, co¬ 
respundea necesităţilor României, an¬ 
gajată într-un efort de recuperare a 
decalajului existent faţă de statele din 
centrul şi apusul Europei, ca urmare a 
secolelor de dominaţie otomană. 

în desprinderea unei concluzii poli¬ 
tice majore oamenii de stat români au 
tinut seama de situaţia internaţională a 

r r r 

ţării, de cadrul geo-politic în care se 
afla România. Ei au înţeles că un regim 
republican în România nu era agreat 
de marile imperii vecine: otoman, rus 
şi habsburgic. La 14/26 martie 1871 so¬ 
seau la Bucureşti telegrame din Istan- 
bul prin care se anunţa că „trupele tur¬ 
ceşti vor năvăli în România îndată ce 

r 

vor izbucni tulburări” 1 . Imperiile rus şi 
habsburgic urmăreau statornic ocupa¬ 
rea de noi teritorii româneşti, marile 
puteri vecine, tinzând, în fond, spre 
desfiinţarea statului român. De aseme- 

r 

nea, victoria Prusiei asupra Franţei şi 
proclamarea imperiului german a in¬ 
fluenţat conduita politică a oamenilor 
de stat români. Ion C. Brătianu aprecia, 
în ianuarie 1871, că detronarea lui Ca¬ 
rol putea să provoace României conse¬ 
cinţe fatale, iar M. Kogălniceanu consi¬ 
dera, în aceeaşi lună, că părăsirea 

1 Memoriile regelui Carol I, voi II, p. 169. 

tronului de către Carol „ar putea să 
aducă, mai cu seamă în momentele de 
astăzi, multe pericole asupra ţării” 1 . Ei 
aveau în vedere, desigur, reacţia nega¬ 
tivă a Germaniei în cazul abdicării lui 
Carol şi proclamării republicii în Ro¬ 
mânia. Un reputat istoric aprecia că în 
asemenea condiţii, „sentimentele repu¬ 
blicane atât de puternic dezvoltate în 
opinia publică românească graţie acti¬ 
vităţii liberalilor radicali si fractionisti 

r r r r 

au trebuit să se încline în fata unei 

r 

raţiuni de stat”. 2 

încă din 1863, C.A. Rosetti - figura 
cea mai reprezentativă a liberalilor 
(„roşii”) - scria: „Voim republica, dar 
fiindcă a voi republica când toată Eu¬ 
ropa este în monarhie constituţională 
este a fi smintit sau sicar [ucigaş plătit] 
al inamicilor naţiunii române; am fost, 

1 Apostol Stan, op. cit., p. 293 

2 Ibidem, p. 297. 


Ioan Scurtu _-_ Carol I _ = _ 210 / 668 

suntem şi vom fi pentru guvern consti¬ 
tuţional până ce Franţa, Germania, 
Austria vor fi republice” 1 . Cum aceste 
mari puteri erau conduse de monarhi, 
era limpede că România nu putea avea 
un regim republican. Ion C. Brăti- 
anu - prietenul apropiat al lui C.A. Ro- 
setti - mergea chiar mai departe, acum, 
la începutul anului 1871, apreciind că 
domnitorul trebuia să aibă „voinţa sa”, 
pe care miniştrii erau datori să o res¬ 
pecte. în discursul său din 24 martie 
1871, Ion C. Brătianu se referea la actiu- 
nile desfăşurate în ultimii ani de libera- 

r 

Iii radicali: „nu numai că am voit să de¬ 
finim care sunt limitele constituţionale 

r 

ale capului statului, dar am mers până 
a voi să-l facem cu totul o ficţiune, să-i 
ridicăm orice individualitate, să-l fa¬ 
cem un manechin. Ei, domnilor! Eu nu 
fac această imputare numai altora, 

1 „Românul”, din 16 noiembrie 1863. 

mi-o fac şi mie însumi”. Acum, după o 
analiză atentă a contextului intern si 

r 

internaţional, Brătianu ajunsese la o cu 
totul altă concluzie: „Capul statului, 
domnilor, este o individualitate, are o 
cugetare proprie, are părerile sale, are 
voinţa sa”, de care trebuia să se tină 
seama. Dacă „rezultatele sunt rele, mi¬ 
niştrii singuri răspund, nimic nu tre¬ 
buie să urce mai sus” 1 . Cu alte cuvinte, 
nu mai trebuia pus în cauză suveranul, 
cum o făcuseră liberalii radicali până 
atunci. Acest discurs marca o nouă ori¬ 
entare ideologică a acestei grupări, 
abandonarea spiritului revoluţionar de 
la 1848, care animase pe mulţi liberali. 
Aşa cum s-a observat, campania pro-re- 
publicană desfăşurată de radicali în 
1870-1871 „a reprezentat ultimul puseu 
al spiritului revoluţionar de la 1848 în 

1 „Dezbaterile Adunării Deputaţilor 11 , nr. 66, 
şedinţa din 24 martie/5 aprilie 1871, p. 387. 

viata politică românească” din secolul 
al XlX-lea 1 . 

La rândul său, Carol I a ţinut să preci¬ 
zeze, în discursul rostit cu prilejul des¬ 
chiderii sesiunii extraordinare a Parla¬ 
mentului, din ziua de 23 mai/ 4 iunie 
1871: „Adevărata libertate n-are ni¬ 
mica de a face cu neregula şi anarhia; 
fără datorii nu există drepturi, fără or¬ 
dine nu-i libertate” 2 . în mod cert, Carol 
I a început, în ciuda aparenţelor, să se 
integreze noii sale patrii şi intereselor 
ei; pe de altă parte „el primise o lecţie 
pe care n-o va uita” şi anume faptul că 
marile puteri, la care apelase, nu l-au 
sprijinit. „Refuzul suveranilor fusese 
general şi el nu găsise ajutor şi sprijin 

1 Alexandru Mamina, O definire a liberalilor 
radicali în contextul războiului franco-prusian 
din 1870-1871, în „Studii şi materiale de istorie 
moderna’, voi. XIII, 2001, p. 163. 

2 Memoriile regelui Carol I, voi. II, p. 181. 

nici măcar în patria sa de origine! To¬ 
tuşi, deşi nu l-a sprijinit, Bismarck îi fă¬ 
cuse un mare serviciu, dându-i sfatul 
cel bun, de a căuta soluţia problemelor 
sale în interiorul tării. 1 


1 Dan Berindei, Românii şi Europa în perioadele 
premodernă şi modernă, Bucureşti, Editura 
Enciclopedică, 1997, p. 353. 

Capitolul II 

CAROL I - INDEPENDENTA ŞI 

REGATUL 

1. Calmarea vieţii politice interne 

După evenimentele din martie 1871, 
principalele grupări politice, liberale şi 
conservatoare, au acceptat faptul îm¬ 
plinit al existenţei monarhiei, fiind pre¬ 
ocupate, îndeosebi, ca domnitorul să-şi 
exercite prerogativele în conformitate 
cu spiritul şi cu litera Constituţiei din 
1866. în acelaşi timp, urmăreau să in¬ 
fluenţeze activitatea monarhiei, în sco- 
pul obţinerii unor foloase cât mai mari, 
pentru grupările pe care le reprezen¬ 
tau, şi-nu odată-chiar pentru per¬ 
soanele ce se aflau în fruntea lor. Este 

semnificativ faptul că unii dintre con¬ 
ducătorii mişcării antimonarhice si re- 

r r 

publicane din 1870 şi 1871 au devenit, 
cu timpul, slujitori devotaţi ai Coroa¬ 
nei: Al. Candiano-Popescu - prefect şi 
adjutant regal (1880-1892), Ion C. Brăti- 
anu - preşedintele Consiliului de Mi¬ 
niştri timp de 12 ani (1876-1888), C.A. 
Rosetti - ministru de Interne (26 
mai-16 noiembrie 1878 şi 1881-1882). 

în Adresa Adunării Deputaţilor înain¬ 
tată lui Carol la 1/13 iunie 1871 se 
afirma: „Nestrămutata hotărâre ce Mă¬ 
ria Ta arăţi de a continua până la sfârşit 
misiunea măreaţă la care ai fost che- 

r 

mat de votul naţiunii, a umplut de bu¬ 
curie sufletele noastre. Ai avut încre¬ 
dere în această tară, care are încredere 
în Măria Ta. Dacă glasul pasiunilor rele 
a putut un moment deveni mai cuteză¬ 
tor în fata unei moderatiuni care nu 

era slăbiciune, astăzi 
el a trecut”; în conti¬ 
nuare se afirma că na¬ 
ţiunea „voieşte stabi- 
litate, linişte; aceste 
bunuri nu le poate 
obţine si conserva de- 

r r 

cât la adăpostul aces¬ 
tui tron naţional, pe 
care este hotărâtă a-1 
întări, ridicând presti¬ 
giul autorităţii atât de 
zdruncinat la noi 1 . 

Primind Adresa, Carol declara la rân¬ 
dul său: „este timpul domnilor, după 
atâtea infructuoase încercări, să răs¬ 
pundem o dată la dorinţa cea mai im¬ 
perioasă a ţării, care este stabilitatea; 
pe un tărâm fără de consistenţă şi tot¬ 
deauna agitat nu se poate ridica ceva 

1 Arh. N.I.C., fond Casa Regală, dos. 8/1871, f. 1- 
2 . 

durabil” 1 . în fond, domnitorul avea 
dreptate. Din iulie 1866 până în martie 
1871, deci în mai puţin de cinci ani, 
avuseseră loc 10 schimbări de guverne 
si 30 de remanieri: durata medie a unui 

r ' 

guvern a fost de şase luni; nici o legisla¬ 
tură parlamentară nu şi-a încheiat 
mandatul, Corpurile Legiuitoare fiind 
dizolvate de sase ori. Tara se afla într-o 

r r 

permanentă criză financiară, deoarece 
ougetul nu putea fi votat la timp. Desi¬ 
gur, exista o criză între „formele” de¬ 
mocratice, occidentale şi „fondul” unei 
societăţi care nu putea asimila struc¬ 
turi specifice ţărilor dezvoltate; dar în 
viaţa politică se manifestau prea mulţi 
veleitari şi ambiţioşi, fără convingeri 
ferme, care-şi urmăreau numai propri¬ 
ile lor interese. Societatea românească 
trebuia să-şi redefinească priorităţile şi 
opţiunile. Iar una dintre condiţiile 


1 Cuvântările regelui..., voi. I, p. 123. 

esenţiale era calmarea vieţii politice in¬ 
terne si stabilitatea 1 . 

r 

Guvernul Lascăr Catargiu, care era, 
după aprecierea lui Titu Maiorescu, 
„cea mai tare expresie a ideii conserva¬ 
toare în limitele Constitutiunii de la 

r 

1866” 2 , s-a menţinut, cu unele remani¬ 
eri, până la 3/15 aprilie 1876. în iunie 
1874 a organizat noi alegeri parlamen¬ 
tare, pe care le-a câştigat fără probleme 
deosebite. Lascăr Catargiu, care se bu¬ 
cura de un mare prestigiu politic, era 
un excelent organizator, a ştiut să cal¬ 
meze spiritele, stăruind pentru respec¬ 
tarea Constituţiei si declarând fără 

r r 

echivoc încă de la 13 martie 1866: „eu 
nu voi permite ca uliţa să facă legi” 3 . La 

1 Dan Berindei, Societatea românească în vremea 
lui Carol I (1866-1876), Bucureşti, Editura 
Militară, 1992 (cap. VI: Viaţa politică internă şi 
opţiunile ideologice). 

2 Titu Maiorescu, op. cit., p. 29. 

3 Ibidem, p. 30. 

rândul său, Carol I era mulţumit, apre¬ 
ciind că „tara a dobândit conştiinţa tre- 
buintelor sale reale si că înaintează cu 

r r 

maturitate în dezvoltarea morală si 

r 

economică” 1 . 

în contextul ofensivei forţelor con- 

r 

servatoare, s-a înregistrat încercarea 
de a modifica Constituţia, considerată a 
fi prea liberală. Astfel, Grigore Sturdza, 
fruntaş conservator, a întocmit asa nu- 
mita Petitie de la Iaşi 2 care, sub forma 
unei adrese către Adunările legislative, 
subscrisă de mai mulţi alegători, pro¬ 
punea modificarea Constituţiei. Por¬ 
nind de la faptul că libertatea presei 
era prea mare, se cerea restrângerea 
acesteia, înscrierea în Constituţie a 
dreptului guvernului de a proclama 
„starea de asediu” atunci când sigu- 


1 Ion Mamina, op. cit., p. 207. 

2 Titu Maiorescu, op. cit., p. 39-45. 

ranta statului ar fi ameninţată, intro- 
ducerea pedepsei cu moartea în caz de 
asasinat, modificarea sistemului elec¬ 
toral în sensul creşterii ponderii pro¬ 
prietarilor de moşii, dreptul domnului 
de a numi 16 senatori dintre personali¬ 
tăţile recunoscute (preşedinţi sau vice¬ 
preşedinţi ai Adunării Legislative, de¬ 
putaţi care au făcut parte din Parla¬ 
ment mai mult de trei sesiuni, generali, 
colonei cu o vechime de trei ani, mi¬ 
niştri sau agenţi diplomatici ai ţării, cei 
ce au îndeplinit mai mult de un an 
funcţiile de preşedinte al Curţii, procu¬ 
rori generali sau consilieri la Curtea de 
Casaţie), precum şi alte măsuri 
care-în concepţia lui Grigore Stur- 
dza - ”pot scăpa ţara noastră de anar¬ 
hie şi de pieire”. Intre cei care au sem¬ 
nat această „petiţie” s-au aflat: P. 
Rosetti-Bălănescu, L. Cantacuzino, C.D. 

Sturdza, gen. Gh. Ghica, gen. N. Mavro- 
cordat, C. Carp, Gr. Carp ş.a. Depusă în 
iunie 1871 în Adunarea Deputaţilor, pe¬ 
tiţia „n-a avut nici măcar soarta de a fi 
cetită în Parlament”, deoarece guver¬ 
nul a cerut „să se lase chestia în suspen¬ 
sie” 1 , considerând că lucrurile puteau fi 
îndreptate fără revizuirea Constituţiei. 

Desigur, poziţia guvernului a fost in¬ 
fluenţată de domnitor, care nu dorea să 
forţeze prea mult lucrurile, ştiind că 
reacţia negativă putea să apară imediat 
si în forme vehemente. Fără a renunţa 

r r 

la ideea revizuirii Constituţiei, Carol I 
considera că momentul trecerii la în¬ 
făptuirea acestui obiectiv nu era potri¬ 
vit. Asupra monarhului se exercita o 
continuă presiune - uneori mai puter¬ 
nică, alteori mai slabă - de care el era 
nevoit să tină seama si să-si modeleze 

r r r 

tentativele autoritare, să recunoască si 

* r 


1 Ibidem, p. 45. 

să respecte drepturile şi libertăţile de¬ 
mocratice-în primul rând libertatea 
presei - să se menţină în cadrele stabi¬ 
lite de Constituţia din 1866. 

r 

Guvernarea conservatoare s-a dove¬ 
dit a fi rodnică. Au fost adoptate legi 
pentru încurajarea industriei, pentru 
modernizarea porturilor, construcţia 
de noi căi ferate. în 1873 s-au stabilit 
norme privind relaţiile dintre Stat şi Bi¬ 
serică (alegerea ierarhilor, reorganiza¬ 
rea Seminariilor teologice). De aseme¬ 
nea, a fost votată o nouă Lege de orga¬ 
nizare a armatei şi de reorganizare a 
învăţământului militar (1872). Pe de 
altă parte, prin legea tocmelilor agri¬ 
cole ţăranii erau siliţi, prin forţa doro¬ 
banţilor, să efectueze muncile pe moşi¬ 
ile marilor proprietari, fapt ce avea să 
creeze mari tensiuni în lumea satelor. 

Carol a trebuit să caute căi si metode 

de acţiune care să-l facă agreat, să câş¬ 
tige încrederea poporului român şi 
prin aceasta să-şi consolideze tronul. 
Domnitorul Carol I şi-a continuat prac¬ 
tica vizitelor în judeţe, inspectării uni¬ 
tăţilor militare, participării la unele 
momente inaugurale, ca de exemplu 
punerea pietrei de temelie la cheiul 
porturilor Giurgiu (octombrie 1871), 
Brăila şi Galaţi (octombrie 1873). De 
asemenea, a organizat baluri la Pa¬ 
lat-prilej de a cunoaşte şi discuta cu 
protipendada societăţii, a fost prezent 
!.a inaugurarea primei Expoziţii de arte 
frumoase în România (decembrie 1873) 
şi la deschiderea Jockey-Clubului din 
Bucureşti (aprilie 1875). 

Domnitorul a trecut prin momente 
dificile în iulie 1873 când principesa 
Elisabeta, soţia sa, a paralizat, nepu¬ 
tând, timp de mai multe luni, să 
meargă. Dar cea mai grea lovitură a 

fost moartea fiicei 
sale, Maria, la 28 
martie/9 aprilie 1874, 
la vârsta de trei ani, 
sase luni si o zi. Co- 

r r 

pila s-a îmbolnăvit de 
scarlatină si, cu toată 
intervenţia medici- 

r 

lor, nu a putut fi sal¬ 
vată. A fost înmor¬ 
mântată în biserica 
mănăstirii Cotroceni, 
pentru a fi aproape 
de părinţii săi îndureraţi. Carol şi Elisa- 
beta nu au mai avut un alt copil, deşi 
cei doi soţi si-au dorit un băiat, care să 
devină moştenitorul tronului. Nu au 

r 

avut acest noroc, iar dispariţia Măriei 
i-a marcat profund. 

Elisabeta a început să fie preocupată 
aproape exclusiv de ezoterism, spiri¬ 
tism, de artă, literatură, muzică, de 



Domnitorul Carol în 
1873 

opere sociale şi caritabile. S-a produs o 
înstrăinare fată de soţul ei, care avea 
un spirit practic şi nu agrea „viaţa spi¬ 
rituală” în care trăia Elisabeta. Uneori, 
pentru a se deconecta, principesa por¬ 
nea - împreună cu două-trei domni¬ 
şoare de onoare - în excursii prin 
Munţii Bucegi, plecând dimineaţa şi în- 
torcându-se seara târziu. 

Domnitorul Carol I s-a consacrat cu si 

r 

mai multă îndârjire „meserief sale de 
domnitor, fiind convins că avea misiu¬ 
nea istorică de a ridica la un înalt grad 
de civilizaţie poporul român. Concen¬ 
trat asupra marilor probleme ale ţării, 
domnitorul se simţea deranjat de acti¬ 
vitatea şi preocupările „derizorii” ale 
celor din jurul său. Pentru a curma „pă¬ 
lăvrăgelile” domnişoarelor de onoare, 
la care era prezentă şi domniţa Elisa¬ 
beta, suveranul a decis să se stingă lu¬ 
mina de la Castelul Peles la ora 23 fix. 

El însuşi apăsa întrerupătorul de unde 
se aprindea lumina, astfel că la acea 
oră toate persoanele de la Curte trebu¬ 
iau să fie deja în camerele ce le erau re¬ 
zervate 1 . Menţinerea la putere a lui 
Lascăr Catargiu o perioadă lungă, în 
condiţiile în care oamenii politici ro¬ 
mâni erau obişnuiţi cu schimbări de 

r r 

guverne la 2-3 luni, a creat o stare de 
surescitare în tabăra liberală. Un C.A. 
Rosetti sau Ion C. Brătianu nu puteau 
accepta direcţia conservatoare impusă 
de guvern, drept care au reacţionat ex¬ 
trem de vehement, mai ales prin presă. 
Ziarul „Românul” era o tribună de 
luptă împotriva guvernului, dar nici 
Carol I nu era crutat, fiind acuzat că în- 
calcă Constituţia. La rândul lor, guver¬ 
nanţii (şi conservatorii în general) îi 

1 Din amintirile Elencutei Văcărescu. Traduse de 

r 

Măriuca Vulcănescu şi Ioana Fălcoianu, 
Bucureşti. Editura Paideia, 2000, p. 52. 

atacau pe liberali pe motiv că sunt „re¬ 
voluţionari 1 , „mazzinişti”, că uneltesc 
împotriva ordinei sociale şi constituţio¬ 
nale. Liberalii erau acuzaţi că recurg la 
diversiuni, pentru a crea dezordine, că 
au încurajat tulburările antisemite în 
sudul Basarabiei si Moldova, mişcările 

r ' f 

ţăranilor împotriva taxelor pe băutu¬ 
rile alcoolice, sau ale „bivolarilor” (că¬ 
ruţaşilor) din portul Giurgiu (martie 
1873), reprimate prin intervenţia ar¬ 
matei. 

Grupările politice începeau să prindă 
contururi tot mai clare, să se delimiteze 
pe criterii doctrinare. în aprilie 1871, 
Societatea literară „Junimea” s-a anga¬ 
jat şi în viaţa politică. Un rol important 
l-a avut ministrul Gheorghe Costaforu, 
care l-a însoţit pe Carol I într-o vizită la 
Iaşi si i s-a adresat lui Titu Maiores- 

r r 

cu - mentorul „Junimii” - cu cuvintele: 

„La ce folos literatura, dacă prin pasivi¬ 
tatea oamenilor de ordine se periclitea¬ 
ză tronul şi prin urmare ţara?” 1 . Pro¬ 
blema esenţială pentru tinerii de la 
„Junimea” era: „în ce direcţie era în¬ 
dreptată România de conducătorii ei 
cei mai luminaţi? De când si unde înce- 

r r 

pea acea îndreptare? Putem noi merge 
spre republică?” 2 . Adepţi ai evoluţiei 
paşnice şi adversari ai revoluţiei, juni¬ 
miştii au ajuns la concluzia că „ideea 
dominantă întru conducerea statului 
român spre îndeplinirea marii sale mi¬ 
siuni în Orient este înrădăcinarea 
simţământului dinastic în toate pătu¬ 
rile poporului” 3 . Junimiştii au consti¬ 
tuit gruparea cea mai dinamică a gru¬ 
pării conservatoare aflată la guvern. 

Pe de altă parte, liberalii - după patru 

1 Titu Maiorescu, Istoria..., p. 31. 

2 Ibidem, p. 33. 

3 Ibidem, p. 36—37. 

ani de opoziţie - au început să se orga¬ 
nizeze mai temeinic. în ianuarie 1875 
ei au constituit un Comitet Central Elec¬ 
toral, care edita şi o gazetă -,Alegăto¬ 
rul liber” - cu speranţa că vor reuşi să 
câştige alegerile parlamentare, organi¬ 
zate tot de guvernul Lascăr Catargiu. 
Dar speranţele lor s-au năruit în mai 
1875, când conservatorii au câştigat 
majorităţi covârşitoare. Noile Corpuri 
legiuitoare s-au întrunit în ziua de 19 
mai, dând astfel o legitimitate continu¬ 
ării guvernării conservatoare. Pe altă 
parte, ziarul liberal „Românul” scria: 
„Astăzi naţiunea nu mai exercită vreun 
control asupra afacerilor publice, as¬ 
tăzi nu mai avem decât cu numele un 
echilibru dintre puterile statului, pre¬ 
cum el este prevăzut de Constituţiunea 
jurată de domn. în fapt, nu majorităţile 
legislative formează ministerele, ci mi¬ 
niştrii îşi fac majoritatea, şi mai că am 

zice unanimitatea legislativă” 1 . 

în ziua de 24 mai 1875, fruntaşii libe- 
rali s-au întrunit în casa englezului 
Stephen Lakeman (fost în serviciul Im¬ 
periului otoman sub numele de Ma- 
zar-Paşa, căsătorit cu o româncă) din 
strada Biserica Enei din Bucureşti, 
unde au făcut legământ să lupte pentru 
triumful ideilor liberale în viaţa poli¬ 
tică românească. La 4 iunie a fost publi¬ 
cat programul pe baza căruia, în ziua 
de 5 iunie 1875, tot în casa lui Ma- 
zar-Pasa, s-a constituit Partidul Naţio- 

r ' r 

nal-Liberal; a fost ales un comitet alcă¬ 
tuit din 25 de membri, dar în fapt con¬ 
ducerea o avea Ion C. Brătianu. Crea¬ 
rea Partidului National-Liberal a con- 

r 

stituit un moment important în istoria 
românilor, cu deosebire a vieţii poli¬ 
tice. 

Noul partid a început o campanie 


1 „Românul", din 4 iunie 1875. 

energică împotriva guvernului Lascăr 
Catargiu, care - conform obiceiului 
vremii - a continuat cu critici la adresa 
domnitorului Carol I, învinuit că nu era 
un arbitru în disputa politică. Potrivit 
unor relatări, se preconiza înlăturarea 
domnitorului si înlocuirea lui cu colo- 

r 

nelul Dabija, căruia D.A. Sturdza i se 
adresa cu apelativul „Măria Ta”. în 
presă - "Românul”, „Alegătorul liber”, 
„Ghimpele” ş.a. - apăreau tot mai mul¬ 
te articole împotriva lui Carol I, iar Ion 
Câmpineanu declara, în Cameră, că „în¬ 
tre tară si Tron este un abis” 1 . D.A. Stur- 

r r 

dza publica în ziarul „Politik” din Praga 
articole antidinastice sub semnătura 
Erdmann von Hahn, pe care apoi le tra¬ 
ducea şi publica în „Românul” pentru a 
„informa” cititorii români asupra mo¬ 
dului în care „străinătatea” percepea 
activitatea lui Carol I. Aceste articole au 


1 Titu Maiorescu, Istoria..., p. 51. 

fost ceva mai târziu adunate în broşura 

r 

Germania, România şi principele Carol 
de Hohenzollern. Fruntaşul liberal Gh. 

r 

Mârzescu scria şi el o broşură grăitoare 
prin însuşi titlul ei: Spionul prusian sau 
Principele Carol de Hohenzollern, domn 
al României. Asemenea forme de luptă 
politică - cu mobilizarea „opiniei pu- 
olice” şi organizarea de manifestaţii 
împotriva guvernului, cu utilizarea 
largă a presei, cu tipărirea de broşuri 
de demascare, cu folosirea unui limbaj 
violent şi cu acuzaţii reciproce fără aco¬ 
perire în fapte - au devenit o constantă 
a vieţii publice din România acelei pe¬ 
rioade. „Şahul” la rege era des utilizat 
în lupta opoziţiei pentru obţinerea gu¬ 
vernului, astfel că treptat cetăţenii s-au 
obişnuit cu asemenea practici politicia¬ 
niste. 

Carol însusi era foarte tolerant, chiar 
atunci când atacurile vizau nu doar 

modul de exercitare a funcţiilor sale, ci 
si viata intimă a membrilor familiei 

r r 

domnitoare. Uneori el chiar încuraja 
acest joc politic pentru a avea motivaţia 
necesară schimbării guvernului. Alte¬ 
ori suveranul era constrâns să tină 

r 

seama de manifestaţiile organizate de 
opoziţie şi să ia decizii în consecinţă. 

La sfârşitul anului 1875 şi începutul 
lui 1876, situaţia guvernului a devenit 
dificilă. Ministrul de justiţie Manolache 
Costache Epureanu demisionase şi tre¬ 
cuse la liberali, generalul Christian Teii 
îl critica pe şeful guvernului, la fel şi 
Vasile Boerescu, după ce ambii au pă¬ 
răsit banca ministerială. Opoziţia a de¬ 
cis să demisioneze din Parlament, refu¬ 
zând orice colaborare cu guvernul. Se 
ridicau şi probleme financiare privind 
construcţia căilor ferate, dar mai ales 
externe, generate de izbucnirea crizei 
balcanice; guvernul Catargiu opta ferm 

pentru neutralitate, în timp ce Carol I 
aprecia că această criză putea fi utilă 
României, care viza obţinerea indepen¬ 
denţei faţă de Imperiul Otoman. Profi¬ 
tând de faptul că în alegerile pentru Se¬ 
nat din martie 1876, guvernul nu a 
obtinut victoria scontată, Carol I a cerut 
demisia lui Lascăr Catargiu. Acesta a 
acceptat, pentru „a da ministerului [gu¬ 
vernului] viitor timpul pentru a studia 
chestiunile pendinte şi a pregăti so- 
lutiunile cele mai serioase ale tării” 1 . 

r r 

S-a constituit guvernul condus de 
generalul Ion Emanoil Florescu, 

având o structură preponderent con¬ 
servatoare. Din cei sase membri ai ca- 

r 

binetului, trei erau generali, de aceea a 
fost numit „guvernul săbiei”. Acesta a 

1 Ion Mamina, Monarhia constituţională..., p. 
303. V. pe larg I. Mamina, Regalitatea în Româ¬ 
nia. 1866-1947, Bucureşti, Editura Compania, 
2004. 


Ioan Scurtu _-_ Carol I _ = _ 235 / 668 

durat doar câteva săptămâni (4-26 apri¬ 
lie 1876), deoarece a fost primit cu osti¬ 
litate de Senat, pe care domnitorul a re¬ 
fuzat să-l dizolve, preferând să încre¬ 
dinţeze puterea liberalilor. 

La 27 aprilie/9 mai 1876 s-a creat ca¬ 
binetul prezidat de Emanoil (Mano- 
lache) Costache Epureanu, primul gu¬ 
vern al „coaliţiei de la Mazar-Pasa”. 
Guvernul, în manifestul său electoral, 
susţinea că prin decizia suzeranului de 
a impune demisia cabinetului prezidat 
de Ion Emanoil Florescu „a consacrat 
principiul salutar, că în ţările cu un re¬ 
gim constituţional reprezentativ nu gu¬ 
vernele trebuiesc să creeze majorităţile 
Corpurilor legiuitoare, ci voinţa liber 
exprimată a ţării să indice Măriei Sale 
alegerea consilierilor. Acest mare ade¬ 
văr constituţional rezumă însuşi pro¬ 
gramul ministerului actual. Vom păs¬ 
tra frânele guvernului în cât timp ne 

vom bucura de încrederea domnitoru¬ 
lui, de sprijinul ţării, legal şi liber expri¬ 
mat” 1 . Erau, desigur, vorbe frumoase, 
dar care, în fond, acopereau o altă rea¬ 
litate decât cea prezentată în progra¬ 
mele şi manifestele politice. De altfel, 
guvernul nu a ezitat să folosească ace¬ 
leaşi metode pentru a-şi asigura succe¬ 
sul electoral. Organizând alegeri parla¬ 
mentare în iunie 1876, guvernul şi-a 
asigurat majoritatea covârşitoare a 
mandatelor, cele mai multe aparţinând 
grupării radicale a Partidului Naţio- 
nal-Liberal. Preşedintele Camerei a fost 

r 

ales C.A. Rosetti, iar una dintre primele 
acţiuni ale noilor Corpuri legiuitoare a 
fost darea în judecată a tuturor miniş¬ 
trilor din guvernul Lascăr Catargiu, cu 
excepţia lui Ion Bălăceanu, Ioan Strat şi 
Emanoil (Manolache) Costache Epu- 


1 Ibidem, p. 304. 

reanu. Prin voturile exprimate succe¬ 
siv în zilele de 20, 21 si 22 iulie 1876 s-a 
constituit o Comisie de cercetare a abu¬ 
zurilor foştilor miniştri, învinovăţiţi că 
au violat Constituţia şi libertăţile pu¬ 
blice, au risipit banii publici şi au făcut 
abuz de forţa publică 1 . Pentru a-şi do¬ 
cumenta susţinerile, Comisia a solicitat 
materiale nu numai de la ministere, 
dar şi de la prefecturi, tribunale, par¬ 
chete, consilii comunale şi judeţene. 
Miniştrii acuzaţi au refuzat să recu- 

r r 

noască îndreptăţirea Comisiei, deoare¬ 
ce nu exista o lege a responsabilităţii 
ministeriale, astfel că situaţia politică 
s-a menţinut tensionată, deşi Carol I de- 
clarase limpede că nu putea fi de acord 
cu condamnarea, pe motive politice, a 
foştilor săi colaboratori. La rândul său, 

1 Ion Mamina şi Ion Bulei, Guverne şi guver¬ 
nanţi (1866-1916), Bucureşti, Editura Silex, 1994, 
p. 42-43. 

Manolache Costache Epureanu şi-a pre¬ 
zentat demisia din fruntea guvernului, 
în semn de solidaritate cu foştii săi co- 

r 

legi. 

Pe acest fond de încrâncenare poli¬ 
tică s-a constituit, la 24 iulie 1876, gu¬ 
vernul Ion C. Brătianu. în timpul aces¬ 
tuia Comisia parlamentară şi-a conti¬ 
nuat investigaţiile, ordonând inspecţii 
la prefecţii care slujiseră sub guvernul 
conservator, prilej cu care s-au ridicat 
şi scrisori personale; la 7 decembrie îm¬ 
potriva foştilor miniştri s-au trimis 
„mandate de înfăţişare” în fata Corni- 
siei, dar aceştia nu s-au prezentat, as¬ 
tfel că au fost aduşi cu agenţii forţei pu¬ 
blice. Presa conservatoare îi acuza pe 
liberali pentru „teroarea” dezlănţuită 
împotriva adversarilor politici. La 19 
martie 1877 raportul Comisiei de an¬ 
chetă era încheiat, rămânând sub acu¬ 
zare cinci miniştri: Lascăr Catargiu, 

Alexandru Lahovari, Ion Emanoil Flo- 
rescu, Titu Maiorescu si Petru Mavro- 
gheni. S-a convenit că numai Curtea de 
Casaţie se putea pronunţa în această 
problemă, dar Comisia nu a mai desem¬ 
nat persoanele care să susţină capetele 
de acuzare 1 . Noile evenimente inter¬ 
naţionale au polarizat atenţia tuturor 
factorilor politici, întrucât se contura 
sansa reală ca România să-si dobân- 

r r 

dească independenţa. 

2. Domnitorul şi Independenţa 

Problema aflată la ordinea zilei era 
aceea a dobândirii independenţei de 
stat a României, în condiţiile în care po¬ 
poarele din Balcani îşi manifestau des¬ 
chis hotărârea de a lichida dominaţia 

r 

otomană. Unii oameni politici - în spe- 


1 Ibidem, p. 44. 

cial Vasile Boerescu şi Gheorghe Costa- 
foru - considerau că independenţa Ro¬ 
mâniei putea fi obţinută pe cale diplo¬ 
matică. Ei îşi puseseră speranţe în 
Congresul de Pace de după Războiul 
Franco-Prusian din 1870-1871, care să 
creeze României „o situaţie similară cu 
aceea a Belgiei, adică un regat indepen¬ 
dent, neutru şi garantat de marile pu¬ 
teri” 1 . Dar un asemenea congres nu s-a 
convocat, iar speranţele de a obţine pe 
această cale independenţa României 
s-au dovedit a fi iluzorii. 

A existat opinia - promovată de dom¬ 
nitorul Carol şi de Lascăr Catargiu, pre¬ 
şedintele Consiliului de Miniştri-că 

r r 

apropierea României de Germania şi 
Austro-Ungaria, care se găseau într-o 
situaţie privilegiată după Războiul 
Franco-Prusian, precum şi de Rusia, 

1 N. Adăniloaie, Independenţa României, 
Bucureşti, Editura Academiei, 1986, p. 70. 

care dorea slăbirea Imperiului Oto¬ 
man, putea duce spre independenţa 
României. întâlnirea la Berlin, în sep¬ 
tembrie 1872, a împăraţilor Wilhelm I, 
Franz Joseph şi Aleksandru al II-lea a 
conturat o alianţă între cele trei mari 

r 

Puteri, care aveau un rol hotărâtor asu¬ 
pra destinului Europei, inclusiv a 
sud-estului acestui continent 1 . Domni¬ 
torul Carol I s-a arătat preocupat de 
ameliorarea relaţiilor României cu 

r 

aceste state, în primul rând cu Germa¬ 
nia. în acest spirit, Convenţia din 5/17 
februarie 1872 prin care s-a constituit 
Societatea Acţionarilor Drumurilor de 

r 

Fier din România, pentru a prelua con¬ 
struirea liniei ferate neterminată de 
consorţiul condus de Strousberg, a dat 
satisfacţie cancelarului german Otto 

1 Vezi, pe larg, Gh. Cliveti, România şi Puterile 
Garante. 1856 — 1878, Iaşi, Universitatea „Al. I. 
Cuza“, 1988, (cap. VII). 

von Bismarck. 

La 27 aprilie/9 mai 1873, domnitorul 
Carol I a reluat încercarea de a pro¬ 
clama independenţa României, pu¬ 
nând în discuţia Consiliului de Miniştri 

r r 

această chestiune, dar oamenii politici 
români au apreciat că un asemenea act 
trebuia pregătit temeinic, fiind nece¬ 
sară măcar adeziunea Rusiei si Aus- 

r 

tro-Ungariei 1 . 

Starea de spirit a populaţiei şi a oame¬ 
nilor politici români era cunoscută în 
cercurile oficiale din Europa. „A aminti 
românilor că fac parte din Imperiul 
Otoman-scria consulul francez din 
Iaşi în raportul său către ministrul de 
Externe al Franţei, la 20 iunie 1873 - în- 


1 Constantin Corbu, 1877 — 1878. Războiul nati- 

J r 

onal şi popular al românilor pentru independen¬ 
ţă deplină, Bucureşti, Editura Politică, 1977, p. 
76. 

seamnă a le contrazice deschis do¬ 
rinţele cele mai scumpe” 1 . Tocmai ţi¬ 
nând seama de această realitate, unele 
guverne ocoleau Poarta Otomană 
atunci când era vorba despre România. 
Astfel, cu prilejul organizării la Viena 
(în mai— noiembrie 1873) a Expoziţiei 
internaţionale, Ministerul de Externe 
al Austro-Ungariei a adresat o invitaţie 
de participare direct guvernului ro¬ 
mân. La rândul său, împăratul Franz 
Joseph l-a invitat pe domnitorul Carol I 
să viziteze expoziţia; acesta a plecat la 
Viena, în mai 1873, însoţit de ministrul 
de Externe Vasile Boerescu si de minis- 

r 

trul de Finanţe Petre Mavrogheni. Cu 


1 Constantin Buşe, Manifestări de independenţă 
a României în perioada 1859 — 1876, în Din lupta 
popondui român pentru independenţă. Coordo¬ 
nator Ioan Scurtu, Bucureşti, Tip. Universităţii, 
1977, p. 116. 

acest prilej domnitorul a sondat cercu¬ 
rile conducătoare ale Austro-Ungariei 
asupra atitudinii lor faţă de proclama¬ 
rea independenţei României. Carol I a 
declarat ministrului de externe Gyula 
Andrassy că „legătura sa cu Poarta în¬ 
cepe a fi insuportabilă” şi că singura so¬ 
luţie de rezolvare a acestei probleme 
era „declararea independenţei statului 
român” 1 . Domnitorul român a avut în 
ziua de 18/30 iunie o discuţie cu împă¬ 
ratul Franz Joseph, care l-a sfătuit „să 
lucreze în toate chestiunile cum a făcut 
până acum, cu băgare de seamă şi pru¬ 
denţă” 2 . De la Viena, principele Carol 
s-a deplasat la Ems, în Germania, unde, 
la 21 iunie/ 3 iulie s-a întâlnit cu tarul 


1 George D. Nicolescu, Parlamentul român 
(1866-1901), Bucureşti, 1903, p. 175. 

2 Memoriile regelui Carol I al României, voi. II. 
Ediţie Stelian Neagoe, Bucureşti, Editura 
Scripta, 1993, p. 280. 

Aleksandru al II-lea, „dar în convorbire 
nu se pomeneşte de politică”. în aceeaşi 
staţiune a avut o convorbire cu împăra¬ 
tul Germaniei la 24 iunie/6 iulie, care 
s-a declarat „fericit văzând cu cât tact şi 
cu câtă pătrundere îşi îndeplineşte tâ¬ 
nărul său văr sarcina foarte spinoasă 
de suveran” 1 . Cu alte cuvinte, nici un 
fel de încurajări în privinţa proclamă¬ 
rii independenţei. In august-septem- 
brie 1874, Carol I, împreună cu soţia sa 
Elisabeta, a făcut o vizită în Marea Bri- 
tanie, prilej cu care a constatat - aşa 
cum îi scria tatălui său Carol-Anton, la 
7 septembrie: „Aici România e terra in¬ 
cognito, şi simpatia pentru Turcia e aşa 
de mare, încât o încercare de a desră- 
dăcina e fără folos” 2 . De altfel, când a 
fost primit de prinţul de Walles, împre¬ 
ună cu ducele şi ducesa de Edinburgh, 

1 Ibidem, p. 281-282. 

2 Ibidem, p. 332. 

aceştia şi-au exprimat regretul „că nu 
pot contribui cu nimic spre a distra pe¬ 
rechea princiară” 1 . 

în ţară, aspiraţia spre independenţă 
devenea tot mai evidentă. O semnifi¬ 
caţie deosebită a dobândit dezvelirea 

r 

statuii lui Mihai Viteazul în centrul Ca¬ 
pitalei, la 8/20 noiembrie 1874. Luând 
cuvântul cu acest prilej, Carol I a spus: 
„Sunt fericit că sub domnia mea s-a ri¬ 
dicat statuia lui Mihai Viteazul, care ne 
aduce aminte epoca cea mai glorioasă 
din istoria noastră, epocă în care acest 
mare domn român a avut fericirea de a 
lupta pentru apărarea şi autonomia ţă¬ 
rii”. Domnitorul îşi exprima credinţa că 
„timpul de bărbăţie nu a trecut şi că, în 
momentul de pericol, România se va 
scula ca un singur om, spre a îndeplini 


1 Ibidem, p. 330. 

ca în trecut datoria sa” 1 . Dincolo de for¬ 
mulele diplomatice, cuvântarea consti¬ 
tuia un îndemn la lupta pentru realiza¬ 
rea idealului naţional. Din 1874, toate 
defilările şi manifestaţiile populare cu 
caracter politic s-au desfăşurat în faţa 
statuii lui Mihai Viteazul din Piaţa Uni- 

r 

versitătii. 

r 

Când Poarta Otomană a încercat să 
împiedice promovarea de către Româ¬ 
nia a unei politici vamale proprii, mi¬ 
nistrul de Externe Vasile Boerescu a re¬ 
plicat că „Principatele, în virtutea 
capitulaţiilor şi a suveranităţii statale, 
si-au exercitat în curs de secoli acest 

r 

drept” şi că „nu vom cere niciodată 
Turciei un drept suveran pe care l-am 
avut si exercitat întotdeauna” 2 . în acest 

r 


1 Cuvântările regelui..., voi. I, p. 182. 

2 R. Bossy, Politica externă a României între anii 
1873 — 1880, privită de la agenţia diplomatică din 
Roma, Bucureşti, 1928, p. 103-106. 

context, semnarea Convenţiei comerci- 
ale si vamale între România si Aus- 

r r 

tro-Ungaria, la 10/22 iunie 1875, a căpă¬ 
tat 

o reală semnificaţie politică. Potrivit 
Convenţiei, încheiată pe timp de 10 ani, 
România putea să-şi desfacă în Aus- 
tro-Ungaria produsele sale agricole 
fără taxe vamale, sau cu taxe reduse, 
iar Imperiul Habsburgic beneficia de 
aceleaşi condiţii pentru produsele sale 
(mai ales industriale) pe care le livra pe 
piaţa românească. Titu Maiorescu 
scria: „Oricare va fi valoarea econo¬ 
mică a acestei Convenţii, dealminteri li- 
mitată la 10 ani si denunţată înlăuntrul 

r r 

acestui termin, valoarea ei politică a 
fost din cele mai semnificative. Pentru 
a o înţelege, trebuie să ne aducem 
aminte că în chiar firmanul pentru in¬ 
vestirea principelui Carol din 23 octom¬ 
brie 1866, înalta Poartă pune anume 

condiţia ca statul nostru să nu încheie 

r 

nici o convenţie directă cu vreo putere 
străină [...] Iar acum o mare putere oc¬ 
cidentală, sub inspirarea unui adevărat 
om de stat, recunoaşte în mod ostenta- 
tiv emanciparea economică a României 
de sub suzeranitatea Porţii şi preves¬ 
teşte recunoaşterea deplinei indepen¬ 
denţe” 1 . în 1875, Carol I aprecia că 
prima Convenţie de comerţ dintre Ro¬ 
mânia şi Austro-Ungaria era un act in¬ 
ternaţional de o mare însemnătate, în- 
trucât conţinea în el „germenele inde¬ 
pendenţei României” 2 . La rândul său, 
ducele de Decazes, ministrul de Ex¬ 
terne al Franţei, îi declara lui Ion Ghica 
în toamna anului 1876: „De fapt sunteţi 
independenţi, aveţi toate prerogativele 

1 Titu Maiorescu, Istoria contemporană., p. 48- 
49. 

2 N.D. Germani, Regele Carol I văzut de un fost 
diplomat, în Din viata regelui CarolI, p. 100. 

unui stat suveran; înăuntru faceţi cum 
vreţi si ce vreţi, în afară încheiaţi tra- 

r r r ' r 

tate cu puterile Europei” 1 . 

Desigur marile puteri îşi făceau pro¬ 
priul lor joc politic. Spre exemplu, în 
1874, Gh. Filipescu a fost însărcinat de 
Carol I să sondeze poziţia Rusiei faţă de 
independenţa României. Ţarul s-a mul¬ 
ţumit să declare: „Spuneţi principelui 
că-i port, ca şi României, un mare inte¬ 
res” 2 . La rândul său, Stremonkov, şeful 
Departamentului Asiatic din Ministerul 
de Externe al Rusiei, i-a vorbit diploma¬ 
tului român despre degringolada Tur¬ 
ciei si inevitabilitatea dezmembrăm 

r 

Imperiului Otoman, asigurându-1 că 
România „poate să conteze pe sprijinul 
Rusiei când se vor întâmpla lucrurile 


1 Apud Istoria Românilor, voi. VII, tom I, p. 585. 

2 N. Iorga, Politica externă a regelui Carol I, p. 
130. 

acestea”. Referiridu-se la acest mo¬ 
ment, N. Iorga scria: „Văzând, probabil, 
în figura reprezentantului român o oa¬ 
recare neîncredere, determinată de 
cine ştie ce amintiri, bănuieli ori influ- 
enţe, zisul Stremonkov făcu o compa¬ 
raţie foarte potrivită: «Ştiu la ce te gân¬ 
deşti: că noi suntem ca acela care 

r 

îngraşă curcanul ca să-l taie; te asigur 
că nu este adevărat»” 1 . 

în această conjunctură sinuoasă, gu¬ 
vernanţii români au mers cu perseve¬ 
renţă pe calea care trebuia să ducă la 
independenţa de stat a României. O 
atenţie specială a fost acordată arma¬ 
tei. După ce a inspectat garnizoanele 
din Bucureşti, Brăila, Galaţi si Focşani 
în aprilie 1872, domnitorul aprecia că 
s-au făcut unele progrese, dar starea 
cazărmilor era „din cele mai deplora¬ 
bile”, tinuta ostaşilor si ofiţerilor nu era 

y r f r r 


1 Ibidem, p. 131. 

întotdeauna îngrijită şi corectă: „Unele 
ţinute aveau epolete căptuşite în di¬ 
verse culori si unele căciuli de cavale- 

r 

rie căptuşite cu catifea în loc de postav. 
Atât la ofiţeri, cât si la soldaţi cureaua 
leduncilor si a raniţelor aruncată dea- 

r r 

supra contra-epoletului, în loc de a fi 
petrecută pe dedesupt. Nodul de şiret 
negru pe pantalonul de mare ţinută al 
ofiţerilor de călăraşi de diferite forme 

r r 

si mărimi, în loc să fie toate uniforme si 

r ' r 

după ordonanţa roşiorilor. Cu noile 
centurioane de infanterie se va ob¬ 
serva ca să fie după şoldul stâng cata¬ 
rama, având înaintea sa baioneta. Chi¬ 
piul să fie aşezat drept pe cap, cuprin¬ 
zând jumătatea frunţii, iar nu unele 
prea înapoi sau altele prea la o parte. 
Asemenea cureaua sub bărbii aproape 
de gât”. După aceste observaţii de deta¬ 
liu, Carol I stăruia asupra instrucţiei, a 
exerciţiilor pe teren, conchizând: 

„stricta observare a diferitelor amă¬ 
nunţimii, fie în tinută, fie în instruc- 
ţiune, asigură disciplina care constituie 
adevărata solidaritate a unei armate” 1 . 
Domnitorul a inspectat, succesiv, toate 
garnizoanele militare, făcând, de fie¬ 
care dată, observaţii concrete si cerând 
măsuri de îmbunătăţire a activităţii si 

r r r 

cu deosebire a instrucţiei. De aseme- 

r 

nea, a solicitat organizarea unor con¬ 
centrări, manevre şi marşuri pentru a 
obişnui trupa cu condiţiile câmpului de 
luptă. 

împlinirea, la 10 mai 1876, a „jubileu¬ 
lui” - zece ani de domnie - a fost un 
prilej de bilanţ pe toate planurile, dar 
mai ales pe cel militar. în ordinul de zi 
către armată, Carol I aprecia: „Vechile 
noastre institutiuni militare sunt astăzi 

r 

restabilite şi organizarea lor solidă va 
asigura scumpei noastre patrii viitorul 


1 Cuvântările regelui, voi. I, p. 141-143. 

său [...] Din parte-mi, voi fi totdeauna 
acolo unde interesul tării îmi va în- 

r 

semna locul” 1 . Iar în cuvântul de mul¬ 
ţumire pentru urările ce i-au fost adre¬ 
sate de ministrul de Război, col. G. 
Slăniceanu, domnitorul a spus: „Sunt 
convins că si în viitor armata îsi va în- 

r r 

deplini întotdeauna datoria şi se va 
arăta astfel demnă de încrederea ce 
ţara împreună cu mine punem în- 
trânsa” 2 . 

Ziua independenţei de stat a Româ¬ 
niei se apropia, iar Carol I dorea să-şi 
lege numele de acest eveniment istoric, 
în 1876, România a încheiat convenţii 
economice cu Rusia, Marea Britanie, 
Franţa si Italia, ca între state suverane, 
întemeiate pe clauza naţiunii celei mai 
favorizate. Independenţa României de¬ 
venea, tot mai mult, o realitate, deşi nu 


1 Ibidem, p. 215. 

2 Ibidem. 

era recunoscută de jure. 

Din 1875, Imperiul Otoman a fost con¬ 
fruntat cu declanşarea unor ample 
acţiuni militare în Bosnia şi Herţego- 
vina. în contextul agravării crizei Im¬ 
periului Otoman, ministrul de Externe, 
Mihail Kogălniceanu, a trimis Porţii şi 
Puterilor Garante, la 16/28 iunie 1876, 
un memoriu prin care cerea: recunoaş¬ 
terea individualităţii statului român si 

r r 

a denumirii sale istorice; admiterea re¬ 
prezentantului României în corpul di¬ 
plomatic; asimilarea supuşilor români 
din Turcia situaţiei celorlalţi supuşi 
străini şi recunoaşterea dreptului ca ei 
să fie judecaţi de către agenţii diploma¬ 
tici români; inviolabilitatea teritoriului 
român si delimitarea insulelor Dunării; 
încheierea cu Imperiul Otoman a unor 
convenţii comerciale, poştale şi telegra¬ 
fice, precum şi a unei convenţii de ex¬ 
trădare a răufăcătorilor; recunoaşterea 

' f 


Ioan Scurtu _-_ Carol I _ = _ 256 / 668 

paşaportului român şi abţinerea con¬ 
sulilor turci de a se amesteca în aface¬ 
rile privind românii din străinătate; fi¬ 
xarea graniţei între România şi Turcia 
la gurile Dunării, pe talvegul braţului 
principal al acestui fluviu. în fond, se 
cerea recunoaşterea independenţei 
statului român, precizând Porţii că din¬ 
coace de Dunăre se afla un popor amic 
şi devotat, un popor care se abţinea de 
la orice agresiune, care dorea să aibă 
cele mai bune raporturi cu sublima 
Poartă 1 . Răspunsul Istanbulului a fost, 
după expresia lui N. Iorga, „de o grobi- 
enie extraordinară”, în el afirmându-se 
că „pentru moment, Poarta are să se 
ocupe de lucruri mai importante decât 
cele ridicate de România” 2 . în replică, 
la 20 iulie/l august 1876, Kogălniceanu 

1 Mihail Kogălniceanu, Texte social-politice..., p. 
300. 

2 N. Iorga, Politica externă..., p. 150. 

a trimis o circulară către agenţii diplo¬ 
matici ai României 1 , care constituia, în 
fond, o „protestare înaintea opiniei pu¬ 
blice contemporane şi a istoriei” 2 faţă 
de modul în care Europa înţelegea să 
trateze anumite ţări şi popoare. El avea 
în vedere represiunile la care erau su¬ 
puşi creştinii de la sud de Dunăre în 
rândul cărora se aflau peste 200.000 de 
români. Scenele de „o revoltantă sălbă¬ 
ticie” care au avut loc „în mai toate ora¬ 
şele şi satele Bulgariei” au lăsat puterile 
europene impasibile. Şi Kogălniceanu 
punea „dureroasa întrebare: Cum Eu¬ 
ropa civilizată şi creştină n-are glas de 
ridicat decât în favoarea evreilor? 
într-adevăr, aduceti-vă aminte mânia 
Europei care cădea asupra României în 
1867, când câţiva evrei, care fuseseră 
condamnaţi de tribunalele noastre ca 

r 

1 Ibidem, p. 151. 

2 Ibidem, p. 154-156. 

vagabonzi şi care neapelând contra se¬ 
minţiei, fuseseră îndreptaţi la Galaţi 
pentru a fi exportaţi în Turcia, fiind 
transferaţi pe cealaltă parte a Dunării, 
au fost respinşi de turci, aruncaţi în râu 
şi scăpaţi de agenţii români, afară de 
doi care s-au înecat. Aceeaşi mânie nu 

r 

ne-a fost cruţată acum câţiva ani pen¬ 
tru că într-un colt izolat al tării noastre 

r r 

populaţia românească lovise trei, patru 
evrei care comiseseră un sacrilegiu în 
catedrala din Ismail, sacrilegiu consta¬ 
tat în toată forma de autorităţile corn- 

r 

petente. Şi astăzi, când mii de bulgari şi 
chiar români, când mii de creştini sunt 
omorâţi, când atrocităţile cele mai gro¬ 
zave se comit în Bulgaria ziua mare, 
Europa creştină nu găseşte în puterea 
sa, în regulile civilizaţiei sale, în legile 
umanităţii alte mijloace pentru a veni 
în ajutorul acestor nenorocite popu¬ 
laţii, decât o tăcere insultătoare? 

Această tăcere, România, aşa modestă 
cum este poziţia sa, n-ar putea să o păs¬ 
treze mai multă vreme”. El menţiona 

r 

că „un mare partid politic”, adică Parti¬ 
dul Naţional-Liberal, „s-a pronunţat ca¬ 
tegoric în favoarea creştinilor, că ar¬ 
mata română ea însăsi freamătă sub 

r 

jugul disciplinei sale, dorind să ia parte 
la luptă”. Ministrul de Externe aprecia 
că „este interesul şi datoria marilor pu¬ 
teri ale Europei creştine şi civilizate de 
a uza cu un moment mai curând de 
toată greutatea lor pentru a face să se 
respecte de armatele Turciei principiile 
dreptului ginţilor, datoriile de umani¬ 
tate şi pentru a nu da Europei o astfel 
de privelişte de barbarie şi extermi¬ 
nare de care e întipărit azi războiul 
sfânt îndreptat împotriva populaţiei 
creştine din Bulgaria”. Circulara lui Ko- 
gălniceanu constituia, după aprecierea 
lui Iorga, un glas „din cele mai nobile ce 

au fost vreodată auzite pentru dreptate 
şi pentru suferinţa omenească înaintea 
Europei întregi” 1 . Dar gestul lui Kogăl- 
niceanu, atât de categoric şi fără nici 
un fel de menajamente faţă de Marile 
Puteri ale Europei creştine, a fost dez¬ 
avuat de Manolache Costache Epu- 
reanu, preşedintele Consiliului de Mi¬ 
niştri, care a declarat că nu a avut cu- 
nostintă de conţinutul circularei sem- 

r r r 

nată de ministrul Afacerilor Străine. 

Câteva zile mai târziu Epureanu de¬ 
misiona la 24 iulie/5 august, constitu- 
indu-se un cabinet prezidat de Ion C. 
Brătianu, în care funcţia de ministru 
de Externe a fost încredinţată lui Nico- 

r 

lae Ionescu. Decizia a aparţinut lui Ca¬ 
rol I, care, deşi era un adept fervent al 
independenţei de stat a României, 
aprecia că trebuia evitat un conflict cu 
marile puteri, mai ales cu Rusia şi cu 


1 Ibidem, p. 157. 

Austro-Ungaria. 

La 26 iunie/8 iulie 1876 avusese loc în¬ 
trevederea de la Reichstadt (în Boemia) 
între ţarul Aleksandru al II-lea şi împă¬ 
ratul Franz Joseph, în cursul căreia cei 
„doi mari” şi-au dat mâna pe o plat¬ 
formă antiotomană; cu acest prilej 
şi-au împărţit sferele de dominaţie: Ru¬ 
sia urma să ia cele trei judeţe din sudul 
Basarabiei, „pierdute” în 1856 şi portul 
Batumi din Armenia, iar Austro-Unga¬ 
ria să anexeze Bosnia şi Herţegovina. 
înţelegerile erau verbale şi secrete, dar 
pentru guvernanţii de la Bucureşti era 
limpede că problema României a fost 
obiectul unor discuţii care nu puteau 
aduce nimic bun. La 3/15 ianuarie 1877 
s-a încheiat la Budapesta un tratat între 
Rusia şi Austro-Ungaria, care avea la 
bază cele convenite la Reichstadt 1 . La 

1 Vezi, pe larg, E. Diaconescu, Acordul de la 
Reichstadt (1876) şi Tratatul de la Budapesta 

rândul său, Germania si-a declarat 
sprijinul pentru înţelegerea realizată 
între cele două Imperii. După câteva 
decenii, Nicolae Titulescu avea să apre¬ 
cieze că problema celor trei judeţe din 
sudul Basarabiei a apărut „datorită 
unei idei machiavelice a lui Bismarck. 
El a vrut ca între Rusia si noi să existe o 

r 

problemă teritorială, în aşa fel ca Ro¬ 
mânia să facă întotdeauna parte din 
frontul german împotriva Rusiei” 1 . Ma¬ 
rile Puteri îşi elaborau strategia pe ter¬ 
men lung, astfel ca obiectivele lor să fie 
atinse la momentul potrivit. 

După înţelegerea de la Reichstadt un 
război între Rusia si Turcia se contura 

r 


(1877), în „Analele Academiei Române 1 '. Memo¬ 
riile Secţiunii Istorice, seria a IlI-a, tom XXV, 
1943. 

1 Nicolae Titulescu, Basarabia, pământ româ¬ 
nesc. Ediţie Ion Grecescu, Bucureşti, Editura 
Rum-Irina, 1992, p. 53. 

cu tot mai multă claritate. Liderii poli¬ 
tici români s-au dovedit a fi deosebit de 
activi. Ei au dorit să afle de la cei doi 
împăraţi care urma să fie situaţia Ro¬ 
mâniei. în august 1876, Ion C. Brătianu 
şi Eugen Stănescu s-au deplasat la Si¬ 
biu, unde s-au întâlnit cu Franz Joseph 
aflat într-o scurtă vizită în Transilva¬ 
nia. împăratul a confirmat că a adoptat 
o poziţie comună cu ţarul faţă de con¬ 
flictul din Balcani, dar nu a dezvăluit 
conţinutul acordului. Carol I a conside- 

r 

rat necesară o înţelegere cu Rusia în 
perspectiva obţinerii independenţei de 
stat a României. Acordul nu era uşor de 

r 

realizat, având în vedere statutul inter¬ 
naţional diferit al celor două ţări si ten- 

f r r 

dinţele expansioniste ale Rusiei. La 29 
septembrie/11 octombrie 1876 repre¬ 
zentanţii guvernului român (Ion C. Bră¬ 
tianu - preşedintele Consiliului de Mi¬ 
niştri, si col. Gh. Slăniceanu - ministru 

r ' r 

de război) au avut la Livadia, în Cri- 
meea, o discuţie cu tarul Aleksandru al 
II-lea, cancelarul Al. M. Gorceakov si cu 
Miliutin, ministrul de Război, privind o 
eventuală trecere a trupelor ruse prin 
România în cazul unui război 
ruso-turc. I.C. Brătianu a ţinut să preci¬ 
zeze că, dată fiind noua situaţie inter- 
naţională a României - garantată de 
cele şapte puteri europene - armatele 
ruse nu puteau trece peste teritoriul ei 
fără o convenţie politică şi militară 
semnată de cele două părţi. Ţarul şi 
Gorceakov au invocat faptul că Româ¬ 
nia nu era un stat independent şi ca 
atare ea trebuia să lase liberă trecerea 
trupelor ruseşti, fără nici un fel de con¬ 
diţii; în caz contrar Rusia va invoca tra- 
ţaţele internaţionale potrivit cărora 
Moldova şi Muntenia făceau parte din 
Imperiul Otoman şi „va ocupa aceste 

ţări fără nici o formalitate”. Primul mi- 

r 

nistru român a replicat că fără un tra¬ 
tat prealabil nici o armată străină nu va 
putea intra în ţară ca prietenă, iar tru¬ 
pele române se vor opune pătrunderii 
unei forte inamice. La ameninţările lui 

r r 

Gorceakov că va strivi trupele române 
care se vor opune, Brătianu a replicat: 
„Nu mă îndoiesc că ne veţi zdrobi, dar 
totuşi ne vom opune şi vom vedea dacă 
va conveni Rusiei, care merge să elibe¬ 
reze creştinătatea din Orient, să zdro- 
bească pe primii creştini pe care-i întâl¬ 
neşte în calea sa!” Până la urmă s-a 

r 

convenit că înţelegerea era necesară. 
După încheierea discuţiilor, Ignatiev, 
ministrul rus la Constantinopol, a venit 
la preşedintele Consiliului de Miniştri 
român, spunându-i să nu ia „în tragic” 
cuvintele cancelarului Gorceakov, 
deoarece acesta „a îmbătrânit şi se 

enervează uşor”, dar să fie sigur că „to¬ 
tul se va aranja” 1 . Aşadar, delegaţii ro¬ 
mâni au urmărit ca Rusia să recu¬ 
noască independenţa de stat a Româ¬ 
niei înainte chiar de declanşarea răz- 

r 

boiului, iar trecerea armatelor tariste 
pe teritoriul acesteia să fie reglemen¬ 
tată printr-o convenţie bilaterală. Deşi 
discuţiile au fost tensionate, în esenţă, 
guvernul de la Bucureşti şi-a atins obi¬ 
ectivele. Au urmat negocierile secrete, 
care s-au desfăşurat la reşedinţa consu- 

r r r 

lului Rusiei la Bucureşti, ajungându-se, 
în ziua de 23 noiembrie, la convenirea 
textului de bază. Carol I era tinut la cu- 

r 

rent asupra discuţiilor între I.C. Brăti- 
anu şi Aleksandru Nedilov, după cum 
rezultă din memoriile sale: „Principele 
a cerut ca Rusia să se oblige a garanta 

1 N. Iorga, Războiul pentru independenţa 
României. Acţiuni diplomatice şi stări de spirit. 
Bucureşti, 1929, p. 58. 

integritatea actuală a României, făcând 
astfel să dispară temerea apropiată, că 
Rusia va ridica eventual pretenţii pen¬ 
tru retrocedarea unei părţi din Basara¬ 
bia” 1 . Guvernul român a tergiversat 
semnarea convenţiei, sperând că Ro¬ 
mânia îşi va putea dobândi indepen¬ 
denţa pe cale diplomatică. Aceste spe¬ 
ranţe s-au dovedit a fi iluzorii, deoa- 
rece, la 11/23 decembrie 1876, Poarta a 
adoptat o nouă Constituţie, prin care 
România era considerată „provincie 
privilegiată a Imperiului Otoman”. Gu¬ 
vernul român a declarat ca „nule şi 
neavenite dispoziţiunile Constituţiei 
otomane” şi a protestat energic contra 
„violării drepturilor noastre, garantate 
prin tratate”. 2 


1 Memoriile regeltii Carol I al României de un 
martor ocular, voi. III. Ediţie Stelian Neagoe, 
Bucureşti, Editura Machiavelli, 1994, p. 76. 

2 N. Adăniloaie, op. cit., p. 139-140. 

La începutul anului 1877 un nou răz¬ 
boi între Rusia şi Imperiul Otoman era 
iminent. încercarea Conferinţei de la 

r 

Londra de a evita conflictul prin înche¬ 
ierea protocolului din 19/31 martie 
1877 a eşuat, întrucât Poarta a respins 
propunerile ce i s-au făcut. 

La sugestia lui I.C. Brătianu, domnito¬ 
rul Carol I a convocat un Consiliu de Co¬ 
roană. Un asemenea organism nu era 
prevăzut în Constituţie, dar faptul că 
domnul se afla deasupra partidelor po¬ 
litice si avea rolul de factor moderator 

r 

în disputele politice, între putere şi 
opoziţie, permitea şi chiar făcea nece¬ 
sară convocarea Consiliului de Coroa¬ 
nă, pentru luarea unei hotărâri care să 
corespundă intereselor generale ale 
statului român. Consiliul s-a desfăşurat 

în ziua de 2/14 aprilie, la Palatul din Bu¬ 
cureşti 1 . Au participat membrii guver¬ 
nului, precum şi foştii preşedinţi ai 
Consiliului de Miniştri: Constantin Bo- 

r 

sianu, Manolache Costache Epureanu, 
Dimitrie Ghica, Mihail Kogălniceanu, 
Ion Ghica, Alexandru G. Golescu. Nu au 
fost invitaţi Lascăr Catargiu şi Ioan 
Emanoil Florescu întrucât Camera vo¬ 
tase punerea lor sub acuzare pentru 
„crime şi delicte”, iar Nicolae Golescu 
nu a putut participa fiind bolnav; a mai 
participat C.A. Rosetti - preşedintele 
Adunării Deputaţilor. S-au discutat 
două probleme: 1) „Care ar fi poziţia 
dv. dacă ar intra rusii în tară? 2) Care 
ar fi poziţia dv. dacă turcii ar intra în 
ţară la puţin timp după intrarea ruşi¬ 
lor?” Discuţiile au fost contradictorii, 

r ' 


1 Ion Mamina, Consilii de Coroană, Bucureşti, 
Editura Enciclopedică, 1997, p. 14-26. 

majoritatea participanţilor pronunţân- 
du-se pentru neutralitate. Cu toate 
acestea, nici Carol I, nici Ion C. Brătianu 
nu au renunţat la decizia lor. 

r 

Diplomaţia românească a acţionat 
pentru încheierea unui acord cu Rusia, 
care să faciliteze obţinerea indepen¬ 
denţei de stat a României. La 3/15 apri¬ 
lie 1877, Mihail Kogălniceanu a fost nu¬ 
mit ministru al Afacerilor Străine, iar a 
doua zi, 4/16 aprilie 1877, el a semnat în 
Bucureşti Convenţia dintre România si 

r r r 

Rusia în baza căreia: „1) Guvernul Al¬ 
teţei Sale domnitorul Carol I asigură ar¬ 
matei ruse, care va fi chemată a merge 
în Turcia, libera trecere prin teritoriul 
României si tractarea rezervată arma- 

r 

telor amice. Toate cheltuielile care ar 
putea fi ocazionate de trebuinţele ar¬ 
matei ruse, de transportul său precum 
şi pentru satisfacerea tuturor trebu¬ 
inţelor sale, cad bineînţeles în sarcina 

guvernului imperial. 2) Pentru ca nici 
un inconvenient sau pericol să nu re¬ 
zulte pentru România din faptul trece¬ 
rii trupelor ruse pe teritoriul său, gu¬ 
vernul Majestăţii Sale imperatorul 
tuturor Rusiilor se obligă a menţine şi a 
face a se respecta drepturile politice ale 
statului român, astfel cum rezultă din 
legile interioare şi tratatele existente, 
precum şi a apăra integritatea actuală 
a României" (subl. ns.) 1 . 

Şapte zile mai târziu, la 11/23 aprilie 
1877, primele trupe ruseşti au trecut 
Prutul, la 12/24 aprilie începând Războ¬ 
iul Ruso-Turc. Aflat în drum spre zona 
de operaţii, ţarul Aleksandru al II-lea a 
semnat la Chisinău o Proclamaţie către 

r r 

români în care susţinea că armata rusă 

r 


1 Documente privind istoria României Războiul 
pentru independenţă, voi. II, Bucureşti, Editura 
Academiei, 1954, p. 111-112. 

se afla în trecere prin România spre su¬ 
dul Dunării, unde va lupta împotriva 
Imperiului Otoman. Dincolo de conţi¬ 
nutul ei, Proclamaţia vădea mentalita- 
tea imperială a Rusiei, demonstrată 
adesea fată de români. Această decla- 

r 

raţie semăna leit cu multe altele, date 
în situaţii asemănătoare, când trupele 
ruseşti intrau pe teritoriul Principate¬ 
lor Române, considerate provincii ale 
sultanului. Cu alte cuvinte, în aprilie 
1877, ţarul nu-1 considera pe Carol I 
domnitorul unui stat asupra căruia îşi 
executa autoritatea. De altfel, i s-a si 
transmis că principele putea veni să-l 
salute pe ţar, eventual la Chişinău. 

Ca urmare a intrării trupelor ruseşti 
pe teritoriul României, artileria turcă a 
oombardat localităţile româneşti de la 

r r 

Dunăre (Calafat, Giurgiu, Islaz, Bechet, 
Corabia), la care românii au ripostat în 
ziua de 26 aprilie/7 mai, bombardând 

Vidinul si Turtucaia. Astfel, între Romă- 
nia şi Imperiul Otoman s-a ajuns, în 
fapt, la o stare de război. Opinia pu¬ 
blică şi presa cereau guvernului să pro¬ 
clame de urgenţă independenţa de stat 
a ţării. Adresându-se la 14/26 aprilie 
Corpurilor legiuitoare, convocate în se¬ 
siune extraordinară, Carol I aprecia: 
„Războiul a izbucnit. Stăruinţele noas¬ 
tre pe lângă înalta Poartă şi Puterile Ga¬ 
rante, ca neutralitatea noastră, pentru 
a cărei menţinere, în decurs de un an, 
am făcut atâtea sacrificii [...] au rămas 
fără succes”. în aceste condiţii, Româ- 
nia „nu mai are să conteze decât pe 
sine” şi la nevoie va trebui să recurgă 
„la braţul” fiilor săi. El cerea parlamen¬ 
tarilor să analizeze această situaţie si 

r r 

să stabilească „linia de urmare” a gu¬ 
vernului „pentru a face faţă greutăţilor 
războiului, pentru a apăra drepturile şi 
interesele României”. Ca domnitor, „în 

capul junei şi bravei noastre armate, 
voi şti a plăti cu persoana mea” 1 . La 25 
aprilie/ 7 mai, Carol I constata că rapor¬ 
turile cu Turcia s-au degradat, terito¬ 
riul României a fost încălcat, astfel că 
„vom fi siliţi a respinge forţa cu forţă” 2 , 
în ziua de 29 aprilie/11 mai, Adunarea 
Deputaţilor a dezbătut, în şedinţă pu¬ 
blică, situaţia creată, adoptând urmă¬ 
toarea moţiune: „Adunarea, pe deplin 
satisfăcută de explicările d-lui ministru 
de externe, considerând că Turcia prin 
declaraţiunile şi actele sale de agresi¬ 
une în contra României a rupt singură 
vechile legături ce ne uneau cu dânsa şi 
s-a pus în stare de răsbel faţă cu statul 
român; luând act de declaraţiunea gu¬ 
vernului că tunul românesc a răspuns 
deja la declararea de răsbel făcută de 


1 Cuvântările regelui..., I, p. 242-243. 

2 Ibidem, p. 246. 

Turcia, Adunarea Naţională recunoas- 

' r r 

te starea de răsbel ce este creată Româ¬ 
niei prin însuşi guvernul otoman; apro¬ 
bă atitudinea guvernului faţă de agre¬ 
siunea străină; se reazimă pe sentimen¬ 
tul de dreptate al marilor Puteri Ga¬ 
rante, care de la Tratatul de la Paris au 
luat sub scutul lor dezvoltarea indivi¬ 
dualităţii politice a României; având 
plină încredere în energia şi patriotis¬ 
mul guvernului, îi dă autorizarea ca, cu 
toate greutăţile, să puie toată stăruinţa 
şi să ia toate măsurile spre a apăra şi a 
asigura existenţa statului român, astfel 
ca la viitoarea pace România să iasă cu 
o poziţiune politică bine definită şi 
naţiunea de sine stătătoare să poată 
împlini misiunea sa istorică” 1 . La 30 
aprilie/12 mai Senatul a votat o moţi¬ 
une similară. Prin aceasta se deschidea 

1 „Monitorul oficial", nr. 112 din 19 mai 1877, p. 
323. 

calea proclamării independenţei de 
stat a României. Luând cuvântul în Se¬ 
nat la 7/19 mai 1877, domnitorul Carol 
I constata că românii au fost provocaţi 
şi atacaţi pe teritoriul propriu de turci, 
exprimându-şi convingerea că armata 
română va şti să dea replica necesară 1 , 
în aceeaşi zi, 7/19 mai, Consiliul de Mi¬ 
niştri, întrunit sub conducerea domni- 
torului, a analizat oportunitatea pro¬ 
clamării independenţei, stabilind ca 
acest act să se realizeze într-o şedinţă 

r r 

publică a Parlamentului. 

în aceste condiţii, la 9/21 mai 1877, 
Parlamentul s-a întrunit în şedinţă ex- 

r r 

traordinară. Potrivit relatărilor vremii, 
„un public imens şi nerăbdător” venise 
cu mult timp înainte de începerea şe¬ 
dinţei, umplând până la refuz toate tri¬ 
bunele. Cei care nu au mai găsit loc în 

1 Arh. N.I.C., fond. Casa Regală, dos. 24/1878, f. 
108-109. 

sală au rămas în curte şi pe dealul Mi¬ 
tropoliei, doritori să afle, cu o clipă mai 
devreme, vestea cea mare, de atâta 
timp aşteptată 1 . Din însărcinarea gru¬ 
pării liberal-radicale, şi cu asentimen¬ 
tul miniştrilor, deputatul Nicolae Fleva 
a adresat o interpelare, solicitând gu¬ 
vernului să răspundă dacă a adus la cu¬ 
noştinţa Puterilor Garante ruperea re¬ 
laţiilor de dependenţă faţă de Poartă şi, 
prin urmare, „independenţa absolută a 
României” 2 3 . Răspunzând, ministrul 
Afacerilor Străine, Mihail Kogălnicea- 
nu, a declarat: „In starea de răsbel, cu 
legăturile rupte ce suntem? Suntem in¬ 
dependenţi; suntem o naţiune de sine 
stătătoare [...] Aşadar, domnilor depu¬ 
taţi, nu am cea mai mică îndoială si 


1 N. Adăniloaie, Independenţa României, p. 188. 

2 „Monitorul oficial", nr. 118 din 27 mai 1877, p. 

3 449. 

frică de a declara în faţa Reprezen¬ 
tantei Naţionale că noi suntem o na- 

r r 

ţiune liberă şi independentă” 1 . După 
dezbateri, Adunarea Deputaţilor a vo¬ 
tat următoarea moţiune: „Camera, 
mulţumită de explicările guvernului 
asupra urmărilor ce a dat votul ei din 
28 aprilie curent-, ia act că răsbelul în¬ 
tre România şi Turcia, că ruperea legă¬ 
turilor noastre cu Poarta şi indepen¬ 
denţa absolută a României au primit 
consacrarea lor oficială” 2 . Moţiunea a 

r 

fost adoptată cu 79 voturi pentru şi 
două abţineri (N. Ionescu şi N.B. Locus- 
teanu). O moţiune cu un conţinut idea¬ 
tic a fost adoptată, în aceeaşi zi, şi de Se¬ 
nat, în unanimitate, ca urmare a inter¬ 
pelării lui Al. Orăscu şi a răspunsului 

1 Mihail Kogălniceanu, Texte social-politice 
alese , p. 315-316. 

2 „Monitorul oficial", nr. 118 din 27 mai 1877, p. 
34 2 

ministrului Afacerilor Străine, Mihail 
Kogălniceanu. Astfel, 9 mai a devenit 
ziua Independenţei de stat a României. 
Moţiunile adoptate nu aveau caracte¬ 
rul unor legi, care - pentru a intra în vi¬ 
goare - trebuiau semnate şi deci pro¬ 
mulgate de domnitor. Ele exprimau 
voinţa Reprezentanţei Naţionale, adică 
a poporului român. 

Proclamarea independenţei a fost 
primită cu entuziasm de populaţie, 
care-şi exprima hotărârea de a con¬ 
sfinţi pe câmpul de luptă acest act cu 
adevărat istoric. în după amiaza zilei 
de 9 mai a avut loc în Bucureşti o mani- 

r 

festaţie spontană la care au participat 
şi „vreo mie de studenţi” 1 , cu drapele şi 
cu torţe, cântând „Deşteaptă-te româ¬ 
ne”. în seara aceleiaşi zile s-au desfăsu- 

r r 

rat manifestaţii la Iaşi, Craiova, Buzău 

1 N. Iorga, Războiul pentru independenţa 
României, „ureşti, 1927, p. 99. 

si în alte oraşe. A doua zi, 10 mai, se îm- 
plineau 11 ani de la urcarea lui Carol I 
pe tron şi conform obiceiului, oficiali¬ 
tăţile s-au prezentat la Palat pentru a-1 
felicita. De această dată evenimentul 
s-a desfăşurat sub impresia momentu¬ 
lui consumat cu o zi înainte. Domnito¬ 
rul a fost felicitat de delegaţia Adunării 
Deputaţilor în frunte cu C.A. Rosetti şi 
de cea a Senatului condusă de Dimitrie 
Brătianu; Carol I a mai fost felicitat de 
Al. Creţulescu - preşedintele înaltei 
Curţi de Casaţie, Emil Gârlistea- 
nu - preşedintele înaltei Curţi de Con¬ 
turi, de mitropolitul Moldovei, de stu¬ 
denţii bucuresteni etc. în cuvântul său, 
C.A. Rosetti a spus: „Adunarea Depu¬ 
taţilor este fericită de-a saluta această 

r 

mare zi şi de-a aclama în Măria Ta pe 
suveranul neatârnat al românilor”. La 
rândul său, Carol I şi-a exprimat satis- 

facţia pentru „unanimitatea cu care Se¬ 
natul şi Camera au proclamat ruperea 
unor legături care de mult îşi făcuseră 
timpul”, astfel că „România a reintrat 
în vechea sa independenţă, ca naţiune 
liberă, ca stat de sine stătător”. Festivi¬ 
tăţile din ziua de 10 mai au căpătat as¬ 
tfel un conţinut mai profund, de bucu¬ 
rie şi de adeziune la actul proclamării 
Independenţei; pe adresa Guvernului, 
Domnitorului si Parlamentului au fost 

r 

trimise sute de scrisori şi telegrame din 
partea autorităţilor şi a cetăţenilor. Zi¬ 
arul „Telegraful” scria: „Ieri s-a petre¬ 
cut în Capitala ţării româneşti un fapt 
dorit de secole si care va fi înscris cu li- 

r 

tere de aur în analele române. Ideea 
pentru care au luptat atâţia domni pa¬ 
trioţi şi atâtea generaţii s-a îndeplinit” 1 . 

Chiar în ziua de 9 mai 1877, ca o ex- 


1 N. Adăniloaie, op. cit., p. 192. 

presie a suveranităţii absolute a stătu- 
ui român, Parlamentul a votat înfiinţa- 
rea ordinului „Steaua României” cu 
care urmau a fi decoraţi militarii si ci- 

r r 

vilii ce se distingeau în serviciul adus 
ţării. De asemenea, printr-un proiect de 
lege-adoptat la 11/23 mai-tributul 
către Poartă a fost anulat, iar suma res¬ 
pectivă (914.000 lei) era destinată pen¬ 
tru întreţinerea armatei 1 . în Mesajul de 
încheiere a sesiunii Senatului, citit la 
15/27 iunie, Carol I afirma: „Constatând 
imperioasa necesitate de a asigura vii¬ 
torul, de a feri tara noastră de solidari- 
tatea faptelor şi greşelilor străine, de a 
fi si noi un stat de sine stătător si răs- 

r r 

punzător numai de actele noastre, şi 
contând numai pe sentimentele de 
dreptate, pe binevoitorul sprijin al Pu¬ 
terilor Garante, d-voastră, în ziua de 9 


1 Ibidem, p. 191. 

mai, aţi proclamat independenţa com¬ 
pletă a României. [...] Vă exprim în nu¬ 
mele tării recunoştinţa mea” 1 . 

r r r 

Actul unilateral al liderilor politici ro¬ 
mâni - domnitor, guvern, parla¬ 
ment-nu a avut ecoul internaţional 

r 

aşteptat. Nici un stat nu s-a arătat dis¬ 
pus să recunoască independenţa Ro¬ 
mâniei. Rusia însăsi considera că 

r 

această chestiune va forma obiectul 
conferinţei de pace care urma să se or¬ 
ganizeze după încheierea războiului cu 
Turcia. De aceea, participarea la război 
era pentru oficialităţile române nu 
doar un act de demnitate, ci si o necesi- 
tate practică, pentru a putea participa 
la conferinţa păcii. 

în acel context istoric domnitorul Ca¬ 
rol I era, nu numai teoretic, dar şi prac¬ 
tic, persoana cea mai abilitată să con¬ 
ducă armata română. Potrivit Consti- 

1 Cuvântările regelui..., voi. I, p. 2S4. 

tuţiei, el era „capul puterii armate”; 
prin pregătirea sa militară, Carol I se 
putea angaja personal în actul de co¬ 
mandă. în Ordinul de zi către armată, 
semnat de domnitorul Carol la 10/22 
mai, se arăta: „în momentele grave 
prin care trece ţara noastră, România 
întreagă are ochii aţintiţi asupra voas¬ 
tră, ea pune în voi toate speranţele sale. 
în ora luptei aveţi înaintea voastră fap¬ 
tele bătrânilor osteni români; adu- 
ceti-vă aminte că sunteti urmaşii eroi- 

r r r 

lor de la Racova şi de la Călugăreni. 
Drapelul sub care luptaţi este în mijlo¬ 
cul vostru însăşi imaginea Patriei. Ur- 
maţi-1 dar vitejeşte, şi când odată laurii 
păcii vor reînverzii pe munţii şi câmpi¬ 
ile României, patria cu recunoştinţă va 
scrie numele bravilor ei apărători pe 
frontispiciul independenţei române” 1 . 

1 Independenţa României. Documente, voi. I, 
Bucureşti, Editura Academiei, 1977, p. 91. 

încercările guvernului român de a 
obţine cooperarea militară cu armata 
rusă au fost respinse de guvernul ţarist, 
care aprecia că Imperiul Otoman putea 
fi lesne învins 1 . Clasa politică româ¬ 
nească şi în primul rând Carol I dorea 
ca Independenţa proclamată să fie con¬ 
sfinţită pe câmpul de luptă. 

La 26 mai 17 iunie, domnitorul Carol 
a avut la Ploieşti o întrevedere cu tarul 

r r 

Aleksandru al II-lea, căruia i-a oferit co¬ 
laborarea militară a României. Tarul 

r 

s-a purtat foarte politicos, la plecare 
conducându-1 la gară, deşi era ploaie, 
dar aceste gesturi se adresau unui prin¬ 
cipe german şi nu domnitorului Româ¬ 
niei independente. La propunerea de 


1 Vasile Petrişor şi Vasile Niculae, Românii în 
lupta pentru cucerirea independenţei depline de 
stat. 1877 — 1878. Repere cronologice, Editura 
Politică, 1987, p. 67. 

colaborare militară făcută de domni¬ 
tor, ţarul nu a dat nici un răspuns, ceea 
ce semnifica, în fond, un refuz. La 2/14 
iunie, Gorceakov a comunicat, în ter¬ 
meni fără echivoc, că participarea mili¬ 
tară a României la război nu era nece¬ 
sară. N. Iorga comenta: „Ruşii nu pre¬ 
ţuiau prea mult o armată de abia 
50.000 de oameni, cu 35.000 puşti noi, 
care li se oferea cu condiţia de a i se da 

r 

arme, pontoane şi un milion pentru 
cheltuieli” 1 . 

Evoluţia evenimentelor militare din 

r 

sudul Dunării avea să schimbe atitudi¬ 
nea Rusiei. Aici, trupele otomane au or¬ 
ganizat o dârză rezistenţă, astfel că 
după eşecul armatelor ruseşti de a cu¬ 
ceri Plevna - cel mai important punct 
strategic din zona Balcanilor - marele 
duce Nicolae (comandantul suprem al 


1 N. Iorga, Politica externă a regelui Carol I, p. 
231. 

forţelor ruse din Balcani) a adresat la 
19/31 iulie 1876 domnitorului român 
următoarea telegramă: „Turcii, îngră¬ 
mădind cele mai mari mase la Plevna, 
ne nimicesc. Rog faceţi fuziune, de¬ 
monstraţie şi dacă-i posibil trecerea 
Dunării, ceea ce doreşti să faci. Intre Jiu 
si Corabia această demonstraţie este in- 

r r 

dispensabilă pentru a uşura mişcările 
noastre” 1 . La 30 iulie/11 august şi la 6/8 
august 1877 marele duce Nicolae trimi¬ 
tea domnitorului român telegrame cu 
un conţinut similar 2 . Participarea ar¬ 
matei române - refuzată, mai mult sau 
mai puţin deschis de ţar - devenise in¬ 
dispensabilă pentru trupele ruseşti. Ro¬ 
mânii nu s-au grăbit să satisfacă aceste 

1 Pagini din lupta poporului român pentru inde¬ 
pendenţă naţională. Documente şi texte social- 
politice, Bucureşti, Editura Politică, 1967, p. 175. 

2 Arh. N.I.C., fond Casa Regală, dos. 16/1877, f. 
14. 

cereri, ci au urmărit să stabilească ba¬ 
zele colaborării militare, mai exact re¬ 
laţiile de comandament. 

In negocierile cu reprezentanţii Rusi¬ 
ei, guvernul român - apreciind că par¬ 
ticiparea României la război era un act 
necesar - a tinut să afirme că armata sa 

r 

trebuia să-şi păstreze individualitatea 
şi unitatea de comandament, iar coope¬ 
rarea cu armata rusă să fie stabilită în 
mod concret, propunând o discuţie în 
acest scop. La 16/28 august a avut loc în 
cartierul imperial de la Gorni-Studen 
întâlnirea lui Carol I cu tarul Aleksan- 

r 

dru al II-lea si cu marele duce Nicolae. 

r 

La întrebarea marelui duce Nicolae 
dacă domnitorul avea intenţia de a co- 

r 

manda personal armata română, Carol 
a răspuns că aceasta „se înţelege de la 
sine”. Marele duce a opinat că acest 
fapt ar produce multe greutăţi, deoa¬ 
rece domnitorul român nu ar putea fi 

pus sub ordinele unui general rus. „Fi¬ 
reşte că nu”, a răspuns domnitorul, 
„însă zece generali ruşi ar putea fi puşi 
sub ordinele mele”. După această dis¬ 
cuţie, ţarul l-a condus pe Carol în cortul 
ce-i era pregătit, unde, peste câteva mi¬ 
nute, marele duce Nicolae i-a oferit, în 
numele lui Aleksandru al II-lea, co¬ 
manda supremă asupra tuturor trupe¬ 
lor rusesti din fata Plevnei. „Mare 
onoare, şi mare răspundere!” 1 notează 
Titu Maiorescu. 

Desigur, din punctul de vedere al 
onoarei decizia tarului merita cele mai 

r 

elogioase aprecieri. Dar, aşa cum ob¬ 
serva N. Iorga, în mod firesc trebuiau 
cerute anumite angajamente formale, 
înscrise pe hârtie, care să poată fi mai 
târziu evocate şi invocate ca bază juri¬ 
dică în relaţiile dintre cele două state. 

r 


1 Titu Maiorescu, Istoria politică..., p. 91. 

Dar aceste angajamente nu au fost ce¬ 
rute: „Deci, din punct de vedere al 
onoarei, al mândriei, toată satisfacţia; 
din punct de vedere al bazei atitudinii 
noastre de până atunci, această bază 
era părăsită; din punctul de vedere al 
compensaţiei, al răsplăţii fireşti, ni¬ 
mic” 1 . Nici Carol, nici Brătianu, nici Ko- 
gălniceanu nu au considerat, în acel 
context, că ar fi necesare negocieri 
aprofundate, astfel că România a intrat 
în război „fără asigurări, fără angaja¬ 
mente, fără perspective” 2 . Faptul că s-a 
încredinţat domnitorului român co- 

r 

manda trupelor de la Plevna era consi¬ 
derat un mare succes, cu consecinţe be- 
nefice asupra relaţiilor ulterioare între 
Rusia şi România. 

în ziua de 19/31 august a avut loc la 

1 N. Iorga, Politica externă a regelui Carol I, p. 
246. 

2 Ibidem, p. 247. 

Corabia un consiliu de război, la care 
au luat parte I.C. Brătianu, generalul 
Alexandru Cernat, coloneii Eraclie 
Arion, Christodulo Mihail Cerchez, 
Constantin Barozzi, Nicolae Dabija, 
Gheorghe Slăniceanu şi maiorul Iacob 
Lahovari, Consiliul hotărând ca armata 
română să treacă Dunărea pentru a 
participa efectiv la luptele de pe terito¬ 
riul Bulgariei. Ordinul de zi semnat de 
Carol I la Corabia în ziua de 20 august/l 
septembrie 1877 glăsuia: „Ostaşi ro¬ 
mâni! Voi ştiţi cât de mult a suferit pa¬ 
tria noastră, în timp de peste 200 de 
ani, în care vi se răpiseră mijloacele de 
a mai apăra bărbăteşte, pe câmpurile 
de bătaie, drepturile ei. Astăzi aveţi 
ocaziunea de a arăta din nou vitejia 
voastră, şi Europa întreagă stă cu ochii 
ţintiţi spre voi [...] Faceţi dar să fâlfâie 
din nou cu glorie drapelul românesc pe 
câmpul de bătaie, unde strămoşii 

noştri au fost secoli în- 

r 

tregi apărătorii legii şi 
ai libertăţii” 1 . Carol I a 

r 

trecut Dunărea în ace¬ 
eaşi zi pentru a con¬ 
duce efectiv trupele 
româno-ruse. 

Generalul Alexan¬ 
dru Cernat a fost nu¬ 
mit comandantul ar¬ 
matei române de operaţii sub ordinele 
directe ale domnitorului. Generalul rus 
P.D. Zotov a devenit şeful statului ma- 

r 

jor al armatelor ruso-române aflate sub 
comanda lui Carol I. în această calitate, 
domnitorul român a semnat la cartie¬ 
rul general din Poradim, în ziua de 24 
august/5 septembrie, un ordin de zi în 
care arăta: „Majestatea Sa, împăratul, a 
binevoit să-mi încredinţeze comanda 

r 

corpurilor 4 şi 9 ale armatei imperiale. 

1 Cuvântările regelui..., voi. I, p. 2S7-258. 






Armata mea română, din care o divizie 
se găseşte deja pe câmpul de luptă, a 
trecut Dunărea pentru a se uni cu voi şi 
a lupta alături de voi. Am deplină încre¬ 
dere că fiecare îsi va face datoria” 1 . 

r 

Prezenta celor 38.000 de ostasi ro- 

r r 

mâni pe frontul de la Plevna a schimbat 
raportul de forţe în defavoarea turci- 


1 Independenţa României. Documente, voi. I, p. 
201 . 

lor. La 30 august a început cel de-al tre¬ 
ilea atac asupra Plevnei, în cursul că¬ 
ruia românii au reuşit, cu grele sacrifi¬ 
cii, să cucerească reduta Grivita I. 
Comandamentul român nu a cunoscut 
exact sistemul de apărare de la Plevna, 
bazat pe mai multe rânduri de redute, 
astfel încât, după cucerirea primei re¬ 
dute, armata a nimerit într-o adevărată 
prăpastie - devenită pentru români 
„valea plângerii” sau „valea sânge¬ 
lui” - unde foarte mulţi şi-au găsit sfâr¬ 
şitul, încercarea de a cuceri cea de-a 
doua redută a eşuat. Si asa muriseră 

r r r 

10.000 de români, între care maiorul 
Gheorghe Şonţu şi căpitanul Nicolae 
Valter Mărăcineanu. Nu a fost-zice 
Iorga - o biruinţă, ci un succes militar 
(asa cum avea să se menţioneze si în 
textul german al memoriilor lui Carol 
I): „Intenţionat s-a exagerat însă acest 
succes. Din punct de vedere moral, el 

rămâne întreg şi as¬ 
tăzi; era cea dintâi do¬ 
vadă a unei armate 
despre valoarea că¬ 
reia cei mai mulţi se 

r 

îndoiau; ostasi care 
nu luptaseră nicio¬ 
dată, generali care nu 
făcuseră niciodată în¬ 
cercarea pe teren a 
stiintei lor, care nu 
erau deprinşi să se 
înţeleagă între dânşii, 
luptaseră alături şi împlântaseră stea¬ 
gul ţării pe locul supremei jertfe” 1 . în 
înaltul Ordin de zi semnat la Poradim, 
la 5/17 septembrie, Carol I aprecia: „în 
bătălia de la 30 august, ca şi în luptele 
care au precedat şi au urmat această 





Domnitorul Carol, 
comandantul su¬ 
prem al armatelor 
româno-ruse, în îm¬ 
prejurimile Plevnei 
( 1877 ) 


1 N. Iorga, Politica externă a regelui Carol, p. 
254-255. 

memorabilă zi, voi ati dovedit că vir- 
tuţile străbune n-au pierit în rândul os¬ 
taşilor români. Sub focul cel mai viu al 

r 

inamicului ati înfruntat moartea cu 

r 

bărbăţie, aţi luat o redută, un drapel şi 
trei tunuri. Tara vă va fi recunoscă- 

r 

toare de devotamentul, abnegaţia voas¬ 
tră, iar eu, ca domn şi comandantul 
vostru, sunt mândru de voi si vă multu- 
mese”. De asemenea, el ordona ca tro- 

feele să fie trimise la Bucureşti, tunu- 
rile să fie aşezate „la ambele părţi ale 
statuii lui Mihai Viteazul. Umbra mă¬ 
reaţă a gloriosului domn va vedea as¬ 
tfel că oştenii români au rămas până 
astăzi fii ai eroilor de la Călugăreni”, iar 
cel de-al treilea tun înaintea marelui 
corp de gardă de la Palatul domnesc 1 . 

Carol I s-a pronunţat de la început 



1 Cuvântările regelui..., voi. I, p. 263-264. 

pentru evitarea atacurilor frontale, 
uşor de respins de apărătorii otomani, 
aflaţi la adăpostul unor puternice cen¬ 
turi de forturi, legate între ele prin 
tranşee. Confruntările îndrăzneţe, dar 
neizbutite, din lunile august-septem- 
brie 1877 au dovedit justeţea acestei 
concepţii. Singura soluţie pentru în¬ 
frângerea inamicului era încercuirea şi 
trecerea la războiul de poziţie - asedie¬ 
rea sistematică. Din ordinul tarului a 

r 

venit de la Sankt Petersburg bătrânul 
general Todtleben, celebrul apărător al 
Sevastopolului în 1854; el a organizat 
încercuirea completă a cetăţii Plevna, 
tăind orice posibilitate de intrare a pro¬ 
viziilor sau ajutoarelor. După o rezis¬ 
tenţă de o luna şi jumătate, comandan¬ 
tul cetătii, Osman-Pasa, a încercat să 
iasă din încercuire, dar nu a reuşit. Fi- 
ind rănit, a poruncit să se ridice steagul 
alb şi a trimis un sol la cel mai apropiat 

comandant al trupelor inamice. Acesta 
era colonelul român Cerchez, care a ve¬ 
nit imediat. Osman-Pasa i-a comunicat 

r 

că se predă, oferindu-i sabia. Dar Cer¬ 
chez nu a primit-o, afirmând că trebuie 
să-l încunoştinţeze pe principele Carol. 
A sosit însă generalul rus Ganeţki, care 
i-a cerut lui Osman-Paşa sabia, pe care 
comandantul turc i-a predat-o. Preţio¬ 
sul trofeu a ajuns în mâinile împăratu¬ 
lui Aleksandru al II-lea, care a doua zi a 
intrat victorios, alături de domnitorul 
român Carol I, în Plevna. Osman-Pasa a 
fost adus în faţa învingătorilor, iar 
ţarul i-a înapoiat sabia. După căderea 
Plevnei, ostasii români au cucerit loca- 
litătile Rahova, Smârdan si Vidin, aflate 
pe malul drept al Dunării. In ordinul de 
zi către armată, semnat de Carol I la 
Plevna în ziua de 2/14 decembrie 1877, 
se arăta: „Povestea faptelor măreţe ale 

trecutului, voi aţi îmbogăţit-o cu poves¬ 
tea faptelor nu mai puţin mari ce aţi să¬ 
vârşit, şi cartea veacurilor va păstra, pe 
neştersele ei foi, numele acestor fapte 
alături de numele vostru”. 1 

Izbânzile militare din sudul Dunării 
au avut rezultate politice modeste pen- 



Defilarea prizonierilor turci înaintea domnitorului 

Carol, la Plevna (1877) 


tru români. Ion C. Brătianu l-a vizitat 
pe Aleksandru al II-lea, în speranţa 
unor promisiuni ferme, dar ţarul s-a 


1 Ibidem, p. 270. 

mărginit să-i elogieze pe militari. Apre¬ 
ciind vitejia şi eroismul ostaşilor ro¬ 
mâni, ţarul Rusiei l-a decorat, la 3/15 
septembrie 1877, pe Carol I cu ordinul 
„Sfântul Gheorghe”, iar la 29 noiem¬ 
brie/11 decembrie cu ordinul „Sfântul 
Andrei” cu spade. La rândul său, Carol 
I a înmânat ţarului Aleksandru al II-lea 
medalia „Virtutea militară” (la 15/27 
noiembrie 1877). Domnitorul a fost pri¬ 
mit în tară ca un adevărat erou. Dele- 

r 

gaţii Adunării Deputaţilor şi ai Senatu¬ 
lui l-au întâmpinat la Piteşti cu urări de 
bun venit şi aprecieri pentru succesul 
obţinut pe câmpul de luptă. Cu acest 
prilej, Carol a elogiat armata română, 
care „a deschis o eră nouă de energie şi 
mărire naţională”. în aceeaşi zi, 15/27 
decembrie, domnitorul s-a prezentat în 
faţa parlamentarilor, care l-au ovaţio¬ 
nat îndelung. Mulţumind, acesta a 
amintit că în momentul în care a pus 

piciorul pe pământul românesc a pro¬ 
mis să împartă cu românii „soarta cea 
bună ca şi pe cea rea”, că este mulţumit 
de faptul că s-a aflat în fruntea armatei 
române „care şi-a vărsat sângele pen¬ 
tru independenţa patriei” 1 . 

Ca urmare a înfrângerii militare sufe¬ 
rite, Imperiul Otoman a cerut armis¬ 
tiţiu. La 10/22 ianuarie 1878, domnito¬ 
rul Carol I a adresat marelui duce Nico- 
lae o scrisoare prin care cerea ca Româ¬ 
nia, care contribuise la obţinerea victo- 
riei, să participe la tratativele de pace. 
Dar guvernul rus n-a acceptat această 
cerere, apreciind că România nu era un 
stat independent. Mai mult decât atât, 
la 17/29 ianuarie, ţarul şi cancelarul rus 
şi-au exprimat în mod oficial intenţia 
de a ocupa sudul Basarabiei, oferind în 
schimb României Delta Dunării si Do- 

r 


1 Ibidem, p. 271. 

brogea. Această poziţie a fost consem¬ 
nată în Tratatul de la San Stefano, din 
19 februarie/3 martie 1878. Opinia pu¬ 
blică, Parlamentul si Guvernul Romă- 
niei au primit cu indignare vestea 
pierderii unei părţi din teritoriul naţio¬ 
nal. Astfel, ceea ce trebuia să fie „mo¬ 
mentul de glorie” - consfinţirea inter¬ 
naţională a Independenţei - a devenit 
pentru români o cruntă dezamăgire şi 
chiar o revoltă împotriva ţării alături 
de care au purtat războiul pentru con¬ 
firmarea acestui act istoric. în tară s-a 

r 

declanşat o adevărată psihoză colec¬ 
tivă împotriva Rusiei, care devenise 
„inamicul public numărul unu” 1 . Atât 
Camera, cât şi Senatul au adoptat moţi¬ 
uni prin care cereau guvernului să nu 


1 Vlad Georgescu, Istoria românilor. De la 
origini -până în zilele noastre. Bucureşti, Editura 
Humanitas, 1992, p. 177. 

cedeze în nici un chip în problema su¬ 
dului Basarabiei. 

Profitând de această atmosferă, pre¬ 
şedintele Consiliului de Miniştri, Ion C. 

r r ' 

Brătianu, a propus închiderea discuţii¬ 
lor privind darea în judecată a guver¬ 
nului conservator, iar Adunarea Depu¬ 
taţilor a acceptat desfiinţarea Comisiei 
constituită în 1876. Patriotismul de oca¬ 
zie „găsise cel mai splendid câmp pen¬ 
tru exerciţii oratorice” 1 . 

r 

Reacţia Rusiei nu s-a lăsat aşteptată, 
aceasta considerând că atitudinea ro¬ 
mânilor-mai ales votul Parlamentu¬ 
lui - constituia o ofensă adusă tarului. 

r 

La o serbare dată la Sankt Petersburg, 
agentul diplomatic român a fost oprit 
de ţar, care i-a atras atenţia: „Aş voi ca 
România să-si aducă aminte de imen- 

r 

sele servicii pe care Rusia i le-a făcut, 

1 N. Iorga, Politica externă a regelid Carol I, p. 
282 . 

de sângele pe care l-a vărsat pentru 
dânsa; mi se pare că uită prea uşor” 1 . 

Domnitorul nu a împărtăşit întru to¬ 
tul punctul de vedere al liderilor poli¬ 
tici, afirmat extrem de zgomotos. El ştia 
că soarta sudului Basarabiei era pece¬ 
tluită, prin înţelegerile dintre Marile 
Puteri. De aceea, într-o lungă discuţie 
avută cu Ion C. Brătianu la 25 februa¬ 
rie/9 martie 1878, Carol a susţinut că 
„după părerea sa, Basarabia e pierdută 
şi zice că România, prin limbajul vio¬ 
lent al ziarelor şi prin agitaţii în ţară, 
provoacă fără nici un folos Rusia, fă- 
cându-si rău numai sie însăsi” 2 . Urmă- 

r r 

rind cu atentie atitudinea României, 
cancelarul Gorceakov l-a chemat pe 
principele Ghica, ministru român la 
Sankt Petersburg, declarându-i la 21 


1 Ibidem, p. 289. 

2 Memoriile regelui..., voi. IV, p. 78. 

martie/2 aprilie: „împăratul m-a însăr¬ 
cinat să-ţi spun să comunici guvernului 
d-tale, că dacă aveţi intenţia de a pro¬ 
testa contra menţionatului articol [pri¬ 
vind cedarea celor trei judeţe din Basa¬ 
rabia] sau vă veţi împotrivi voinţei 
sale, atunci va ordona ocuparea Româ¬ 
niei si dezarmarea armatei române!” 1 

r 

Replica Bucureştiului a fost promptă: 
„Principele Carol nu poate admite că 
acea ameninţare vine de la împărat, iar 
răspunsul său este următorul: O ar¬ 
mată, care a luptat la Plevna în faţa îm¬ 
păratului Aleksandru al II-lea, poate să 
se bată până va fi nimicită, dar nu se va 
lăsa să fie dezonorată” 2 . Situaţia deve- 

r 

nise critică. Guvernul Brătianu a decis 
retragerea armatei române pe poziţii 
de apărare în zona Piteşti - Curtea de 
Argeş - Târgovişte, cerând lui Carol să 

1 Ibidem, p. 89. 

2 Ibidem. 

meargă în mijlocul trupelor. Domnito¬ 
rul a părăsit Capitala la 20 aprilie/l 
mai, făcând o lungă vizită în diferite lo¬ 
calităţi din Muntenia si Oltenia (a reve- 
nit în Bucureşti în ziua de 15/27 mai). 

De fapt, reacţia emoţională a români¬ 
lor, inclusiv a guvernanţilor, nu putea 
schimba nimic din ceea ce „stăpânii lu¬ 
mii” hotărâseră dinainte. Demersurile 
diplomatice ale Bucureştiului nu au dat 
rezultatele sperate, deoarece marile 
puteri au evitat să recunoască indepen¬ 
denta de stat a României. Guvernul 

r 

Franţei a declarat că aceasta era o ches- 

r 

tiune de competenţa areopagului inter¬ 
naţional; Germania a răspuns că pro¬ 
blema independenţei României nu 
poate fi rezolvată până la Congresul de 
Pace, atenţionând că ea atârnă de fap¬ 
tul cum guvernul român se decide pen¬ 
tru a da satisfacţia necesară acţionari- 

r r 

lor în afacerea Strousberg; Anglia şi 

Austro-Ungaria erau ostile indepen¬ 
dentei de stat a României. Astfel, toate 
demersurile diplomaţiei româneşti de 
a obţine modificarea tratatului de la 

r 

San Stefano, în sensul eliminării artico¬ 
lului privitor la cedarea judeţelor din 
sudul Basarabiei, s-au dovedit zadar¬ 
nice. 

Marile puteri au acţionat solidar, por¬ 
nind de la ideea că România nu era un 
stat independent şi ca atare nu putea 
participa efectiv la negocierile de pace. 
Totuşi, domnitorul Carol I a decis ca o 
delegaţie a guvernului român să fie 
prezentă la Congres. în Memoriul dom¬ 
nitorului Carol datat Cotroceni, 13/25 
iunie 1878, se aprecia: „noi suntem 
forţaţi să acceptăm ceea ce convine Eu¬ 
ropei să ne dea, în timp ce noi susţinem 
cu tărie: Noi nu vă cerem nimic! Inde¬ 
pendenţa a fost singurul nostru ţel - pe 
aceasta noi am cucerit-o cu armele în 


Ioan Scurtu _-_ Carol I _ = _ 309 / 668 

mână, o mărire teritorială n-a fost obi¬ 
ectul ambiţiilor noastre”. Domnitorul 

r 

conchidea că „în momentul actual forţa 
este aceea care primează în faţa drep¬ 
tului, va veni însă o zi când dreptul va 
fi cel mai tare; aceste zile vin totdeauna 
mai curând sau mai târziu si nu trebuie 

r 

să nu contăm pe viitor” 1 . Acest memo¬ 
riu - care de fapt era un mandat acor¬ 
dat delegaţiei României - arată lim¬ 
pede că domnitorul nu-si făcea nici un 
: ? el de iluzii în legătură cu menţinerea 
judeţelor din sudul Basarabiei revendi¬ 
cate de Rusia. La Congresul de la Berlin, 
deschis în ziua de 1/13 iunie 1878, pen¬ 
tru a revizui pacea de la San Stefano, 
reprezentanţii României, Greciei şi Ser¬ 
biei au fost admişi să participe cu vot 

1 Teodor Pavel, Intre Berlin şi Sankt Petersburg. 
Românii în relaţiilegermano-ruse din secolul al 
XJX-lea, Cluj, Presa Universitară Clujeană, 2000, 
p. 184-185. 

consultativ si numai la şedinţele în care 

r r r 

se discutau interesele lor. Eforturile lui 
Ion C. Brătianu - preşedintele Consiliu¬ 
lui de Miniştri, şi ale lui Mihail Kogălni- 
ceanu - ministrul Afacerilor Străine de 
a participa cu drepturi depline la lucră¬ 
rile Congresului pentru a apăra intere¬ 
sele tării, s-au lovit de rezistenta fermă 
a marilor puteri. La 12/24 iunie ei au 
înaintat un memoriu cancelarului Bis- 
marck, preşedintele Congresului, prin 
care se cerea: nici o parte din teritoriul 
în fiinţă să nu fie dezlipită de România; 
teritoriul ei să nu fie supus unui drept 
de trecere în profitul armatelor ruseşti; 
România, în baza titlurilor ei seculare, 
să intre în posesia gurilor Dunării; in¬ 
dependenţa României să fie consfinţită 
în mod definitiv si teritoriul ei să fie ne- 

r 

utru; România să primească despăgu¬ 
biri de război proporţional cu forţele 
militare puse în linia de bătaie. în ziua 

de 19 iunie/l iulie 1878, reprezentanţii 
României au fost admişi la şedinţa Con- 

r r r 

greşului, unde au fost „auziţi, dar nu as¬ 
cultaţi”. N. Iorga avea să scrie: „Primiţi 
în cele mai bane forme ale diplomaţiei, 
ridicându-se toţi membrii Congresului 
în picioare şi Bismarck, el însuşi, fă¬ 
când câţiva paşi înainte, ei [Brătianu şi 
Kogălniceanu] au fost admişi numai 
pentru a citi memoriul, pentru a fi apoi 
reconduşi cu aceleaşi forme onora¬ 
bile” 1 . 

Tratatul încheiat la 1/13 iulie 1878 
prevedea autonomia Bulgariei, inde¬ 
pendenţa Serbiei şi Muntenegrului, ad¬ 
ministrarea Bosniei şi Herţegovinei de 
către Austro-Ungaria. Tratatul recu¬ 
noştea independenţa de stat a Româ¬ 
niei, care primea Dobrogea şi Insula 


1 N. Iorga, Politica externă a regelui Carol p. 
310. 

Şerpilor, dar i se impunea să cedeze Ru¬ 
siei cele trei judeţe din sudul Basara¬ 
biei 1 . Recunoaşterea independenţei era 
condiţionată; art. 44 al tratatului preve¬ 
dea: „în România, deosebirea credin¬ 
ţelor religioase şi a confesiunilor nu va 
putea fi opusă nimănui ca un motiv de 
excludere sau de incapacitate în ceea 
ce priveşte bucurarea de drepturi civile 
şi politice, admiterea în sarcini publice, 
funcţiuni si onoruri sau exercitarea di- 

r r 

feritelor profesiuni şi industrii în orice 
localitate ar fi. Libertatea şi practica ex¬ 
terioară a oricărui alt cult vor fi asigu¬ 
rate tuturor supuşilor pământeni ai 
statului român, precum şi străinilor şi 
nu va pune nici un fel de piedică atât 
organizaţiei ierarhice a diferitelor co¬ 
munităţi religioase, cât şi raporturilor 

1 Documente privind istoria României. Războiul 
de Independenţă, Bucureşti, Editura Academiei, 
1955, p. 382—384. 

acesteia cu capiilor spirituali. Naţiona¬ 
lii tuturor Puterilor, comercianţii sau 
alţii, vor fi tratati în România fără deo- 
sebire de religie, pe piciorul unei desă¬ 
vârşite egalităţi”. Acest articol viza în 
mod special situaţia evreilor din Româ¬ 
nia şi el a fost adoptat în urma unei 
susţinute campanii desfăşurate de Aso¬ 
ciaţia Israelită Internaţională, condusă 
de Adolphe Isaac Cremieux. 

Hotărârile Congresului de la Berlin 
au fost acceptate de români mai curând 
cu amărăciune, decât cu bucurie. Recu¬ 
noaşterea Independenţei de stat-act 
fundamental pentru istoria Româ¬ 
niei - apărea ca un fapt firesc, iar nu ca 
o concesie făcută de marile puteri. Ro¬ 
mânii erau convinşi că ei si-au cucerit 

r r 

independenţa pe câmpul de luptă, prin 
jertfa lor de sânge. Integrarea Dobrogei 
era o decizie normală, acesta fiind un 
străvechi teritoriu românesc, de care-si 

legase numele Mircea cel Bătrân. în 
1878 ei aveau un puternic sentiment de 
frustrare, de mare nedreptate ca ur¬ 
mare a pierderii celor trei judeţe din 
sudul Basarabiei. Carol I trăia şi el ace¬ 
eaşi stare de spirit. în Mesajul rostit cu 
prilejul deschiderii sesiunii extraordi¬ 
nare a Parlamentului, la 15 septembrie, 
domnitorul aprecia: „Europa a primit 
România în familia statelor indepen¬ 
dente, înapoindu-i gurile Dunării şi în- 
tinzându-i posesiunile până la Mare. 
Totodată, marele tribunal a chemat Ro¬ 
mânia la un dureros sacrificiu, la ceda¬ 
rea judeţelor noastre de peste Prut. Nu 
există român, de la domn până la ulti¬ 
mul cetăţean, care să nu deplângă dez¬ 
lipirea unei părţi din pământul strămo¬ 
şesc decretată de Europa. însă, pe lângă 
această dureroasă simţire, d-voastră ca 
mandatari ai naţiunii, ca patrioţi ne- 

clintiţi, d-voastră aveţi dreptul şi dato¬ 
ria de a privi, de a cumpăni cu sânge 
rece şi grelele împrejurări în care ne 
aflăm, si asa de a lua o hotărâre care să 
nu ne compromită prezentul, şi chiar 
să asigure viitorul ţării noastre”. 1 La 
15/27 septembrie, Adunarea Depu¬ 
taţilor si Senatul, întrunite în şedinţă 
extraordinară, au luat act de cele stabi¬ 
lite la Berlin, declarând că se supuneau 
hotărârilor Europei. 2 Cedarea efectivă 
a celor trei judeţe din sudul Basarabiei 
s-a efectuat la 1/13 octombrie 1878, 
orin retragerea autorităţilor române, 
::ără semnarea vreunui document, care 
să fie interpretat ca o recunoaştere ofi¬ 
cială a acestei cedări teritoriale. 

Războiul de independenţă intrase 
deja în istorie, iar liderii politici, în 


1 Cuvântările regelui, voi I, p. 289. 

2 „Monitorul oficial", nr. 255 din 16/28 
noiembrie 1878. 

frunte cu Carol I, au căutat să-l folo¬ 
sească pentru a dobândi capital politic. 
Guvernul prezidat de Ion C. Brătianu a 
organizat primirea triumfală a armatei 
române în Capitala ţării la 8/20 octom¬ 
brie 1878. în ordinul de zi publicat cu 
acest prilej, domnitorul elogia eroismul 
ostaşilor români, care „prin sângele 
lor, au pus pe fruntea României co¬ 
roana independenţei, precizând: „nu 
am fericire mai mare decât aceea de a 
vă zice: Vă mulţumesc, copii!”. 1 în ron¬ 
dul I pe Şoseaua Kisellef s-a construit 
un Arc de Triumf pe capitelul căruia 
era scris: „Apărătorilor Independenţei. 
Oraşul Bucureşti apoi erau menţionate 
localităţile în care ostasii români s-au 

r r 

acoperit de glorie: Griviţa, Opanez, 
Plevna, Rahova, Arcer Palanka, Lom 
Palanka, Smârdan, Vidin. 2 Carol s-a 

1 Ibidem, p. 292-293. 

2 Virgiliu Z. Teodorescu, Arcul de Triumf, 

aşezat în fruntea oştirii si a intrat în Bu- 

r r r 

curesti, fiind ovaţionat de mulţime. La 
festivităţi au participat reprezentanţi 
ai tuturor judeţelor. După defilare a ur¬ 
mat o recepţie la Palatul domnesc, 
unde s-a toastat pentru armata română 
şi pentru „eroicul ei Căpitan”. 1 în 
amintirea luptelor şi victoriilor 
obţinute mai multe străzi din Bucureşti 

r r 

au primit denumiri simbolice: Calea 
Victoriei, Calea Rahovei, Calea Griviţei, 
Smârdan; de asemenea, mai mulţi ti¬ 
neri recent căsătoriţi (însurăţei) au fost 
împroprietăriţi; între satele de însu¬ 
răţei s-a aflat şi Curcani (jud. Ilfov), 
nume dat oştenilor români pe frontul 
din Bulgaria. 


Bucureşti, Editura Militară, 1995, p. 13-14. 

1 Documente privind istoria României. Războ¬ 
iul de Independenţă, Bucureşti, Editura Aca¬ 
demiei, 1955, p. 382-384, 114 

Alipirea Dobrogei la România s-a des¬ 
făşurat într-o atmosferă festivă, în ziua 
de 14/26 noiembrie 1878. In procla¬ 
maţia către dobrogeni, Carol I afirma 
că armata română nu intra în acest te¬ 
ritoriu ca forţă de cucerire: „Religiunea 
voastră, familia voastră, pragul casei 
voastre, vor fi apărate de legile noastre, 
şi nimeni nu le va putea lovi, fără a-şi 
primi legiuita pedeapsă”. Ca o primă 
măsură de uşurare a greutăţilor popu¬ 
laţiei, domnitorul anunţa desfiinţarea 
dijmei de orice natură pentru anul 
1879. De la 1 ianuarie 1880 aceasta va 
fi înlocuită „prin o dare bănească mai 
dreaptă şi mai uşoară pentru agricul¬ 
tori” 1 , la fel şi celelalte dări. Vechea po¬ 
sesiune a lui Mircea cel Bătrân urma să 
se integreze treptat în cadrul statului 
român, ţinându-se seama de particula¬ 
rităţile generate de cele patru secole şi 

1 Cuvântările regelui..., voi. I, p. 298. 

jumătate de stăpânire otomană. Pre¬ 
zenta lui Carol I a avut un caracter sim- 

r 

bolic, deoarece în Dobrogea se aflau 
încă trupe ruseşti. Principele a vizitat 
pentru prima dată, pe îndelete, terito¬ 
riul dintre Dunăre si Mare în octombrie 

r 

1879. Legea pentru organizarea Dobro- 
gei, adoptată la 9 martie 1880, stabilea 
o integrare treptată şi organică a aces¬ 
tei provincii în cadrul statului român, 
respectându-se tradiţiile istorice, cultu¬ 
rale şi religioase ale locuitorilor săi. Pe¬ 
rioada de tranziţie avea să dureze până 
în 1909, când s-a adoptat legea pentru 
acordarea drepturilor politice locuito¬ 
rilor din judeţele Constanţa şi Tulcea. 

Opoziţia conservatoare continua să 
atace guvernul Brătianu, pe care-1 fă¬ 
cea vinovat pentru insuccesele în do¬ 
meniul politicii externe. în acest con¬ 
text, Ion C. Brătianu a efectuat o masivă 
remaniere guvernamentală, iar la 27 

noiembrie 1878 a prezentat un nou 
program, în care aprecia:,Astăzi inde¬ 
pendenţa patriei noastre fiind un fapt 
împlinit, silinţele tuturor trebuie să 
aibă de tintă nestrămutată întărirea 

r 

acestei noi poziţiuni [...] în afară, mi¬ 
nisterul va căuta a păstra cele mai bune 
relaţiuni cu toate puterile”. 

Independenţa de stat a României a 
fost recunoscută succesiv de Aus- 
tro-Ungaria (septembrie 1878), Rusia 
(octombrie 1878), Turcia (noiembrie 
1878), dar a întâmpinat o puternică re¬ 
zistenţă la guvernul Germaniei, fapt 
ce-1 determina pe Carol I să-i scrie tată¬ 
lui său că această atitudine îl mâhneşte 

r 

adânc. Practic, Otto von Bismarck, că¬ 
ruia i s-au alăturat Franţa si Marea Bri- 

r r 

tanie, folosea prilejul pentru a deter¬ 
mina guvernul român să acorde drep¬ 
turi politice pentru evrei şi să răscum- 

pere acţiunile fostei societăţi Strous- 
oerg, investite în căile ferate din Româ¬ 
nia. Ambele chestiuni erau dificile, iar 
pentru rezolvarea lor Carol I a trebuit 
să se implice masiv. Guvernul prezidat 
de Ion C. Brătianu s-a pronunţat pentru 
modificarea art. 7 si a obtinut acordul 

r r 

Corpurilor legiuitoare pentru organiza¬ 
rea alegerilor pentru Adunarea Naţio¬ 
nală Constituantă. 

Scrutinul, desfăşurat în mai 1879, a 
dat câştig de cauză guvernului, care a 
obţinut peste două treimi din mandate, 
astfel că putea să-şi impună punctul de 
vedere la revizuirea Constituţiei. în 

r 

Mesajul adresat Adunării Constituante 
la 22 mai/3 iunie 1879, domnitorul sub¬ 
linia că, preocupat de a pune capăt lup¬ 
telor „care de secoli însângerează Pe¬ 
ninsula Balcanică şi tulbură periodic 
pacea Europei, Congresul de la Berlin a 
voit, în noua ordine de lucruri ce se 

crea în Orient, să înte¬ 
meieze pacea prin su¬ 
primarea inegalităţii 
diferitelor naţionali- 

r 

tăţi şi religiuni. Deşi 
România era cu totul 
în afară din cercul 
acestor lupte, totuşi, 
printr-o regretabilă şi 
persistentă confuzi- 
une, Europa ne-a în¬ 
globat şi de astă dată 
în lumea orientală. Articolul 7 din Con- 
stituţiune da, din nefericire, o armă 
contra noastră acelora care aveau inte¬ 
res să prelungească neînţelegerea, şi 
astfel paraliza acţiunea noastră contra 
uneltirilor răuvoitoare. Din cauza 
aceasta n-am reuşit încă deplin a con¬ 
vinge diplomaţia că naţiunea română 
nu a fost niciodată si nu este nici astăzi 

r 

animată de spirit de intoleranţă şi că, 



Domnitorul Carol la 
1879 

din contră, ea a împins adesea ospitali¬ 
tatea până la neprevedere”. Carol I a 
amintit că după căderea Constantino- 
polelui mulţi creştini din Orient, care 
au fugit din calea Semilunei triumfă¬ 
toare, au găsit azil în Ţările Române, 
unde au fost primiţi „cu căldură şi fără 
rezervă”. Mai târziu, „când israeliţii, 
persecutaţi în alte state, au năvălit cu 
grămada la noi, această imigraţiune a 
fost încurajată de ospitalitatea tradiţio¬ 
nală a românilor, de toleranţa ce gă¬ 
seau aici. Când însă această imi¬ 
graţiune, ajutată în parte de nepăsarea 
şi nestabilitatea guvernelor de atunci a 
luat, mai cu seamă în judeţele de peste 
Milcov, în proporţiuni mari şi se pre¬ 
zenta cu caracterul unei adevărate in- 
vaziuni; când această aglomeraţiune 
puternică a unui element străin apasă 
greu asupra dezvoltării comerţului şi 
industriei naţionale si mai cu seamă 

asupra poporaţiunilor rurale, nepregă¬ 
tite a lupta contra exploatării muncii şi 
a activităţii lor, atunci temerile şi îngri¬ 
jorările s-au ridicat, fireşte, în sânul 
naţiunii, şi astfel, în diferite rânduri, 
guvernele au crezut că pot înlătura pe¬ 
ricolul prin restricţiile legislative, în 
rândul cărora în cele din urmă a fost şi 
art. 7 din Constituţiune”. în Mesaj se 
constata că aceste restricţii „fără a ga¬ 
ranta în mod eficace interesele noastre 
economice, n-au servit decât a expune 
ţara la cele mai nedrepte îndoieli de in¬ 
toleranţă religioasă”. De aceea, Carol I 
stăruia ca Parlamentul să modifice 
acest articol, rămânând ca „în chestiu¬ 
nile de detaliu” să se găsească soluţii 
care să nu fie „contrarii intereselor 
noastre cele mai vitale” 1 . 

Modificarea art. 7 din Constituţie s-a 

r 

desfăşurat pe fondul unei mari opoziţii, 


1 Ibidem, p. 315-316. 

mai ales în Moldova, unde evreii erau 
mai numeroşi, reuşind să acapareze 
aproape tot comerţul şi să devină aren¬ 
daşi. Ei erau percepuţi ca o categorie 
parazitară, ce exploata munca orăşea- 
nului si ţăranului român. Comisia de 

r r 

revizuire constituită de Adunarea De¬ 
putaţilor a elaborat, în iunie 1879, un 
proiect de lege în care se aprecia că nu 
existau israeliti români, iar naturaliza- 
rea se va acorda în mod individual si 

r 

prin lege specială. Şeful guvernului, 
Ion C. Brătianu, a declarat că nu putea 
accepta un asemenea proiect, care 
plasa România în conflict cu Europa. El 
şi-a prezentat demisia la 4 iulie 1879, 
iar Carol I a iniţiat ample consultări po¬ 
litice pentru rezolvarea crizei ivite. Ro¬ 
lul decisiv l-au avut presiunile externe, 
care erau foarte mari. Otto von Bis- 
marck-cea mai puternică personali- 

tate politică a timpului - afirma că „Ro¬ 
mânia intră în posesia independenţei 
sale numai după rezolvarea chestiunii 
evreieşti. Pe cât timp hotărârile Con¬ 
gresului de la Berlin nu sunt aduse la 
îndeplinire, România e un stat supus, 
asupra căruia va intra în tratative cu 
puterea suzerană. Turcia” 1 . Cancelarul 
german ţinea să precizeze că guvernul 
său „doreşte să continuie la cârmă ca¬ 
binetul Brătianu, deoarece el s-a decla¬ 
rat contra proiectului majorităţii” 2 . La 
11 iulie, Carol l-a investit pe Ion C. Bră¬ 
tianu cu formarea guvernului, iar 
acesta s-a pronunţat pentru soluţiona¬ 
rea problemelor ivite prin Tratatul de 
la Berlin. După dezbateri violente în 
Cameră, proiectul Comisiei parlamen¬ 
tare a fost respins, iar la 6/18 octombrie 
1879 textul art. 7 a căpătat o redactare 

1 Memoriile regelui Carol I, voi. IV, p. 244. 

2 Ibidem, p. 250. 

prin care se admitea egalitatea religi¬ 
oasă (evreii nemaifiind discriminaţi), 
dar cetăţenia era acordată în mod co- 

r 

lectiv numai evreilor care participa¬ 
seră la războiul pentru Independenţă, 
ceilalţi obţinând-o individual, prin lege 
specială, pentru flecare în parte. In 
noua formă, art. 7 a fost adoptat de 
Adunarea Deputaţilor cu 132 voturi 
pentru, 9 contra şi 2 abţineri, şi de Se¬ 
nat la 11 octombrie cu 56 voturi pentru, 
2 contra si o abţinere 1 . Comentând 

r r 

adoptarea acestui articol, Carol I scria: 
„a căzut o greutate de pe inimile tutu¬ 
ror” 2 . Noul articol a fost promul¬ 
gat-sub formă de lege-la 12/24 oc¬ 
tombrie 1879, fiind publicat în 
„Monitorul oficial” din ziua următoare. 

1 Ion Mamina, Monarhia constituţională în 
România. Enciclopedie politică. 1866 — 1938, 
Bucureşti, Editura Enciclopedică, 2000, p. 28. 

2 Memoriile regelui Carol I, voi. IV, p. 279. 

Cea de-a doua problemă de care Ger¬ 
mania condiţiona recunoaşterea inde- 

r r 

pendenţei de stat a României a consti- 
tuit-o afacerea Strousberg. în Cameră 
s-a adoptat, la 27 noiembrie/9 decem¬ 
brie 1879, un amendament la contract, 
prin care se cerea mutarea la Bucureşti 
a sediului societăţii care a preluat con¬ 
strucţia căilor ferate în România. Inter- 

r 

venţia Germaniei a fost promptă. Carol 
I nota la 3/15 decembrie 1879: „Depe¬ 
şele din Berlin devin asa de ameninţă- 

r r r 

toare, încât miniştrii sunt consternaţi. 

' r r 

Guvernul român cerea ca Senatul să 
respingă modificarea făcută convenţiei 
de Cameră, aşa ca să poată face vizibil 
un vot al Camerei. Situaţia este foarte 
gravă” 1 . 

Este greu de stabilit ce stare de spirit 
aveau oamenii politici români care au 
acţionat în 1866 pentru aducerea unui 


1 Ibidem, p. 298. 

principe străin, în care vedeau cheză¬ 
şia obţinerii sprijinului Europei, în pri¬ 
mul rând a ţării de origine a acestuia, 
iar acum, în 1879, Germania se afla în 
fruntea statelor care refuzau să recu¬ 
noască independenţa României şi fă¬ 
ceau presiuni pentru a-i impune con¬ 
diţii umilitoare. Cert este că domni- 

r 

torul se afla într-o situaţie extrem de 

r 

neplăcută. Intervenţiile pe lângă tatăl 
său, principele Carol-Anton de Hohen- 
zollern, pe lângă împăratul Wilhelm I 
(căruia i se adresa cu „scumpul meu 
văr”) nu au dus la nici un rezultat pozi¬ 
tiv pentru România. De aceea, Carol a 
purtat lungi şi repetate discuţii cu oa¬ 
menii politici români, pentru a-i con¬ 
vinge că elementul fundamental era re¬ 
cunoaşterea independenţei de stat, 
astfel încât să accepte sacrificiile finan¬ 
ciare cerute de Germania. Până la 
urmă, Camera a votat, la 15/27 ianuarie 

1880, convenţia căilor ferate în forma 
impusă de Germania, care stabilea un 
preţ de nouă ori mai mare comparativ 
cu valoarea investiţiilor străine. Apoi la 
8/20 februarie 1880, guvernul de la Bu¬ 
cureşti a primit o notă identică prin 
care Imperiul German, Marea Britanie 
si Franţa recunoşteau independenta 

r r r 1 r 

României. 

3. Carol I - cel dintâi 
rege al României 

După cucerirea Independenţei de stat 
a României prestigiul lui Carol I a cres¬ 
cut considerabil. El si-a demonstrat ata- 

r 

şamentul deplin faţă de ţara în fruntea 
căreia se afla, conducând personal tru¬ 
pele române; a dovedit o demnitate re¬ 
marcabilă în raporturile cu „ţarul tutu¬ 
ror ruşilor”, obţinând comanda tru- 
pelor ruso-române de la Plevna; s-a 

aflat în Bulgaria, pe câmpul de luptă, 
timp de şase luni, a înfruntat ploaia, 
viscolul, a mers în mijlocul soldaţilor, 
încurajându-i. Coliba sa acoperită cu 
paie de la Poradim era expresia vieţii 
modeste, aspre pe care o ducea Carol I. 
Titu Maiorescu a sesizat profunda mu¬ 
taţie survenită în statutul domnitoru- 

r 

lui: „pe acest domnitor românul îl 
simte pentru întâiaşi dată ca domnito¬ 
rul său, la el se uită, de el este mândru, 
în el a prins încredere. Şi atunci când 
se întorc din război, soldaţii si ofiţerii, 
cu fala biruinţei smulse după atâtea 
jertfe, statul român are o armată şi un 
popor care a început să-şi simtă misiu¬ 
nea, să se perceapă ca un întreg şi să-i 
împământenească domnitorul până 
atunci străin, iar de acum încolo întru¬ 
pat cu aspiraţia naţională ca o nădejde 
si o chezăşie a viitorului” 1 . în acelaşi 

r r r 

1 Titu Maiorescu, Istoria politică..., p. 114. 

timp, principesa Elisabeta devenea 
„Doamna”, cea care a îngrijit pe răniţi, 
care a alinat suferinţele celor întorşi de 

r r 

pe front fără o mână sau un picior, cea 
care făcea traduceri din literatura ro¬ 
mână pentru ca scriitorii români să fie 
cunoscuţi în străinătate, care scria po¬ 
veşti şi poezii inspirate din folclorul ro¬ 
mânesc, care preţuia portul naţional, 
într-un cuvânt este ataşată trup şi su¬ 
flet României. 

Desigur, activitatea concretă a lui Ca¬ 
rol I si a soţiei sale Elisabeta a avut un 

r r 

rol important în crearea acestei noi 
stări de spirit, dar nu mai puţin adevă¬ 
rat este că oficialităţile au avut si ele o 

r r 

contribuţie - poate chiar mai mare - în 
dezvoltarea „mitului”. Spre exemplu, 
în Adresa Consiliului de Miniştri din 
3/15 decembrie 1880, înaintată lui Ca¬ 
rol I, se afirma: „Când domnitorul ţării, 
uitând pericolul vieţii sale, a scuturat 

pulberea seculară ce acoperea drapelul 
românesc şi în capul ostaşilor români a 
mers să redeştepte virtuţi războinice 
puse de mulţi la îndoială, a săvârşit o 
7aptă eroică şi patriotică. Când buna 
noastră doamnă, cu sacrificiul repau¬ 
sului şi cu pericolul vieţii sale a mers în 
mijlocul sfâşietoarelor dureri ale răz¬ 
boiului, spre a lega ea însăşi rănile ce¬ 
lor căzuţi în luptă, a îndeplinit o faptă 
mărinimoasă şi patriotică” 1 . 

începând cu anul 1879, ziua de 10 Mai 
a început să fie sărbătorită, cu o dublă 
semnificaţie: urcarea pe tron a domni¬ 
torului Carol I şi proclamarea indepen¬ 
denţei de stat. Desigur, era o oarecare 
licenţă prin juxtapunerea celor două 
evenimente, întrucât independenţa a 
fost proclamată la 9 mai 1877; dar oa¬ 
menii politici români au considerat că 
nu era util ca cele două evenimente să 

1 Cuvântările regehci Carol I, I, p. 352. 

fie sărbătorite separat, mai ales că dife¬ 
renţa era de numai o zi; s-a mers chiar 
mai departe, punându-se în umbră 
data de 8 mai, pentru a se acredita 
ideea că Independenţa a fost votată la 
10 mai. De asemenea, ziua de 30 au¬ 
gust-când armata română a cucerit 
reduta Grivita - a devenit o zi de sârbă- 

r 

toare, marcată prin manifestări cultu¬ 
rale şi religioase în întreaga ţară. Cu 
acest prilej se aduceau omagii ostaşilor 
care s-au jertfit pe câmpul de luptă, dar 
mai ales comandantului lor, Carol I. Au 
fost instituite medalii si ordine, ce erau 

r J 

acordate veteranilor, precum şi perso¬ 
nalităţilor politice. 

Modificarea statutului internaţional 

r 

al României prin obţinerea indepen¬ 
denţei impunea şi o schimbare a rangu¬ 
lui domnitorului. Titulatura de rege nu 
a convenit Austro-Ungariei, care se te¬ 
mea că el ar exercita o prea mare 

atracţie pentru românii din Transilva¬ 
nia. De aceea s-a găsit o formulă de 
compromis 1 . La 9/21 septembrie 1878, 
Consiliul de Miniştri a hotărât ca dom- 

r 

nitorul Carol I să poarte titlul de „Alteţă 
Regală”, făcându-se un prim şi impor¬ 
tant pas spre proclamarea Regatului 
României. în acest context, pentru a 
asigura stabilitate şi continuitate dinas¬ 
tiei de Hohenzollern, Consiliul de Mi¬ 
niştri a insistat pentru reglementarea 
succesiunii la tron 2 . Deoarece Carol I 
nu avea copii, s-a trecut la aplicarea ar¬ 
ticolului 83 din Constituţie care preve¬ 
dea: „în lipsă de coborâtori în linie băr¬ 
bătească ai Măriei Sale Carol I de 


1 Corneliu Mihail Lungu, Relaţiile româno- 
austro-ungare. 1875-1900, Bucureşti, Editura 
Silex, 2002, p. 83. 

2 Arh. N.I.C., fond. Casa Regală, dos. 9/1880, f. 2- 
3. 

Hohenzollern-Sigmaringen, succesiu¬ 
nea tronului se va cuveni celui mai în 
vârstă dintre fraţii săi sau coborâtori- 

r 

lor acestora” 1 . Principele a discutat 
această chestiune în vara anului 1880, 
când a făcut o călătorie în Germania, cu 
tatăl său (care acum era bolnav, depla- 
sându-se cu un scaun cu rotile), cu can¬ 
celarul Bismarck, precum şi cu împăra¬ 
tul Wilhelm I, şeful Casei Regale. La 21 
noiembrie/3 decembrie 1880 principele 
Carol-Anton a comunicat în scris că 
aderă la prevederile Constituţiei Româ¬ 
niei privind succesiunea la tron în casa 
princiară de Hohenzollern. Dar atât 
fratele mai mare al lui Carol, principele 
Leopold de Hohenzollern, cât şi nepo¬ 
tul cel mai în vârstă au notificat că re¬ 
nunţă la calitatea de moştenitori ai tro- 

r r 

nului României, astfel că succesiunea a 


1 „Monitorul oficial 1 ', nr. 142 din 1/13 iulie 1866. 

revenit lui Ferdinand 1 , cel de-al doilea 
fiu al principelui Leopold. Prin „pactul 
de familie” din 21 noiembrie/ 3 decem¬ 
brie 1880, patronat de însuşi împăratul 
Germaniei, Wilhelm I, şeful familiei de 
Hohenzollern, Ferdinand de Hohenzol- 
lern, nepotul lui Carol I, a fost confir¬ 
mat ca moştenitor al Tronului Romă- 

r 

niei. La 1/13 decembrie, Senatul şi la 
4/16 decembrie Adunarea Deputaţilor 
au votat legea prin care Ferdinand de 
Hohenzollern devenea moştenitorul 

r 

Coroanei României. Principele făcuse 
liceul la Diisseldorf, şcoala militară la 
Kassel, obţinând în 1885 gradul de loco¬ 
tenent; de asemenea, urmase cursurile 
Universităţilor din Tubingen şi Leipzig. 
Problema proclamării României ca 

1 Ferdinand-Victor-AIbert-Meinrad, principe de 
Hohenzollern, s-a născut la 12/24 august 1865; 
era fiul principelui Leopold de Hohenzollern şi 
al principesei Antoa- neta, infanta Portugaliei. 

Regat şi a lui Carol I ca rege a format 
obiectul multor discuţii pe plan intern 
şi internaţional. în martie 1880, primul 
ministru Ion C. Brătianu a făcut o vizită 
în Germania, prilej cu care a abordat 
problema regatului. Cancelarul Bis- 
marck - satisfăcut că problema răs¬ 
cumpărării căilor ferate se rezolvase în 
sensul cererilor sale - a fost întru to¬ 
tul de acord. Cancelarul german a 
obţinut şi asentimentul Vienei, argu¬ 
mentând că astfel se facilita aderarea 
României la o alianţă germano-aus- 
tro-ungară 1 . Celelalte mari puteri nu au 
avut obiecţii la proclamarea regatului 
României. Dispute aprinse au avut loc 
pe plan intern. în principiu, toate gru¬ 
pările politice erau de acord cu Regatul, 
dar asupra momentului şi a modali- 


1 Teodor Pavel, între Berlin şi Sankt Petersburg, 
p. 216-217. 

tătilor concrete de oficializare a aces- 

r 

tuia existau serioase divergenţe. Carol 
şi primul ministru I.C. Brătianu urmă¬ 
reau să dea acestei acţiuni aspectul 
unui deplin consens politic şi solidari¬ 
tăţi naţionale. Conservatorii doreau să 

r r 

participe la guvern în condiţii egale cu 
liberalii, pe care nu încetau să-i acuze 
că ar fi animaţi de idei republicane. 

La 28 februarie/12 martie 1881 Carol 
consemna că Vasile Boerescu i-a adus 
la cunoştinţă dorinţa guvernului de a 
proclama România ca Regat la 8/20 
aprilie 1881, ziua de naştere a domnito¬ 
rului. Dar, la 13/25 martie în Adunarea 
Deputaţilor au avut loc dezbateri furtu¬ 
noase, în timpul cărora Titu Maiorescu 
a acuzat guvernul liberal şi pe partiza¬ 
nii săi că „nutresc în fundul inimii idea¬ 
luri republicane şi că niciodată nu vor 
putea fi un partid de ordine şi de sprijin 

al dinastiei”. Pentru a dovedi netemei¬ 
nicia acuzaţiei, liberalii au propus pro¬ 
clamarea imediată a Regatului. Aflând 
de această iniţiativă, Carol a acceptat, 
deşi - după opinia sa - trebuia să se aş¬ 
tepte până după înmormântarea lui 
Aleksandru al II-lea, ucis în urma unui 
atentat la 1/13 martie 1881. 

Din cuvântul generalului D. Lecca se 
observă limpede mobilul politic ime¬ 
diat al acestei hotărâri: „Reprezentanţa 
poporului trebuie să ia iniţiativă pen¬ 
tru proclamarea Regatului spre a ni¬ 
mici astfel insinuările de ieri ale 
opoziţiei cum că dinastia e încă în Ro¬ 
mânia o plantă fragedă. Aceasta nu e 
adevărat” 1 . în consecinţă, el a depus 
proiectul de lege prin care Parlamen¬ 
tul, în puterea dreptului de suverani- 


1 xD.A.D.“, nr. 60, şedinţa din 14/26 martie 1881, 
p. 1815. 

tate a naţiunii, „Proclamă de rege al Ro¬ 
mâniei pe Alteţa Sa Regală prinţul Ca¬ 
rol I”. Propunerea fiind primită în una¬ 
nimitate, s-a depus proiectul de lege 
care prevedea: 

Articolul I. România ia titlul de Regat. 
Domnitorul ei, Carol I, ia pentru sine şi 
moştenitorii săi titlul de rege al Româ¬ 
niei. 

Articolul II. Moştenitorul tronului va 

r 

purta titlul de principe regal” 1 . 

Deşi actul proclamării Regatului fu¬ 
sese de mult pregătit, având o reală 
semnificaţie - internă, dar mai ales in- 
ternaţională - el părea, în acele împre¬ 
jurări, a fi „riposta dată de liberali obi- 
ecţiunilor formulate în ajun de repre¬ 
zentanţi ai junimiştilor şi conservatori¬ 
lor” 2 . Dezbaterile asupra proiectului de 

1 „Monitorul oficial 1 ', nr. 60 din 15 martie 1881. 

2 Paraschiva Câncea, Viaţa politică din România 
în primul deceniu al independenţei de stat, 

lege au dovedit că toţi fruntaşii politici 
susţineau instituţia monarhică. între 

r r 

cei care au luat cuvântul s-au numărat 
C.A. Rosetti, N. Ionescu, N. Fleva, care 
s-au dezis de vechile lor idei si acţiuni 

r r 

republicane. Astfel, C.A. Rosetti - după 
o succintă evocare a luptelor politice 
desfăşurate de-a lungul anilor-con¬ 
chidea: „Prin urmare, domnilor, recu¬ 
noscător soartei care mi-a dat această 
fericire rară în analele istoriei, vă zic că 
ati încoronat si viata mea, si aceasta 
numai pentru că am putut să mă ţin de 
d-voastră” 1 . Iar N. Ionescu a declarat: 
„pentru noi, numele de rege, numele de 
Regat, pe care-1 aplicăm suveranităţii 
noastre, nu este astăzi decât afirmarea 


Bucureşti, Editura Ştiinţifică, 1974, p. 85. 

1 C.A. Rosetti, Gânditorul. Omul. Studiu, 
antologie şi note de Radu Pantazi, Bucureşti, 
Editura Politică, 1969, p. 314-315. 

mai mult că am intrat în familia state¬ 
lor europene” 1 . 

Proiectul a fost adoptat în unanimi¬ 
tate de ambele Corpuri legiuitoare. 2 
Apoi, parlamentarii, având în frunte pe 
principele Dimitrie Ghica (preşedintele 
Senatului) şi C.A. Rosetti (preşedintele 
Adunării Deputaţilor) a prezentat legea 
lui Carol I. în ziua de 14/26 martie 1881 
a avut loc ceremonia la Palat, în cadrul 
căreia a fost promulgată legea privind 
proclamarea Regatului. în raportul 
Consiliului de Miniştri, citit la ceremo- 
nie, se arăta: „România, constituită în 
Regat, completează şi încoronează 
opera regenerării sale. Ea îşi dă un 
nume, care este în acord cu poziţia ce a 
dobândit ca stat independent. Domnul 


1 „D.A.D.“, nr. 60, şedinţa din 14/26 martie 1881, 
p. 1819. 

2 Au lipsit, „fără arătare şi motive", 42 deputaţi 
şi 27 senatori. 

României este suveranul său, si acest 
suveran luând titlul de rege, nu face de¬ 
cât să continuie a exercita suveranita¬ 
tea domnului” 1 . Nu era deci vorba de o 
mărire a prerogativelor constituţio¬ 
nale, ci de o titulatură nouă, în acord cu 
statutul de independenţă absolută a 
României. La rândul său, Carol I a spus: 
„Ţara este de părere că în situaţia pe 
care a dobândit-o acum şi în puterea ei 
naţională dovedită prin fapte, trebuie 
să se ridice la rangul de Regat. Eu pri¬ 
mesc dar titlul de rege, nu pentru mine, 
ci pentru mărirea României” 2 . 

Din cauza doliului proclamat după 
asasinarea tarului Aleksandru al II-lea 

r 

nu s-a dat zilei de 14 martie o semnifi¬ 
caţie festivă. Mai mult, disputele poli- 


1 „D.A.D.“, nr. 60, şedinţa din 14/26 martie 1881, 
p. 1809. 

2 Memoriile regelui Carol I, voi. IV, p. 382. 

tice în legătură cu proclamarea Regatu¬ 
lui au continuat. Din şirul articolelor 

r 

publicate cu acest prilej, este de remar¬ 
cat cel semnat de Titu Maiorescu în zi¬ 
arul conservator „Timpul”: „Suntem 
convinşi, că astăzi, când Rosetti si Bră- 
tianu au propus coroana regală pentru 
Carol I de Hohenzollern, dânşii si 
adepţii lor politici îşi vor aduce aminte 
cu recunoştinţă de fapta Partidului 
Conservator si îndeosebi de ministerul 

r 

Lascăr Catargiu de la 11 martie 1871, 
care, în momentul când principele Ca¬ 
rol de Hohenzollern şi augusta sa soţie 
erau gata să părăsească tronul Româ¬ 
niei, le-au garantat siguranţa publică şi 
mersul regulat al puterilor constituţio¬ 
nale în România, l-au înduplecat să ră¬ 
mână în fruntea acestei ţări, si numai 

astfel au dat putinţă 
lui Rosetti si Brăti- 

r 

anu de a felicita în 
martie 1881 de rege 
al României pe prin¬ 
cipele de la martie 
1871. Suntem con¬ 
vinşi de aseme- 

r 

nea - scria maliţios 

r 

Titu Maiorescu-că 
atunci, când în şirul 
natural al schimbă¬ 
rilor constituţionale 

r 

se vor retrage de la guvern liberalii de 
astăzi şi se vor afla în opoziţie cu un gu¬ 
vern conservator, vor continua a fi si în 
această fază a formelor constituţionale 

r 

supuşi tot aşa de credincioşi ai Majes- 
tăţii Sale regele României” 1 . 

Datorită funeraliilor pentru ţarul 
Aleksandru al II-lea (desfăşurate la 



Sala Tronului cu daru¬ 
rile de la încoronarea 
din 1881 


1 „Timpul", din 21 martie 1881. 

15/27 martie 1881), festivităţile consa¬ 
crate proclamării regatului au fost 
amânate pentru 10/22 mai, când se îm¬ 
plineau 15 ani de la urcarea lui Carol pe 
tron. 

Intre timp, la 5/17 aprilie, Ion C. Bră- 
tianu si-a dat demisia din funcţia de sef 

r r r 

al guvernului sub motiv că era obosit, 
dar în fapt, dorind să realizeze o „con¬ 
cordie naţională”, cu prilejul serbărilor 
de încoronare. Intenţia sa nu s-a putut 
realiza datorită opoziţiei conservatori¬ 
lor, astfel că Ion I.C. Brătianu l-a propus 
pe fratele său, Dimitrie Brătianu. 

Guvernul Dimitrie Brătianu, consti¬ 
tuit la 10/22 aprilie, a organizat festivi¬ 
tăţile încoronării. Pentru Carol I s-a 

r 

confecţionat o coroană de otel, din unul 

r f ' 

dintre tunurile turceşti capturate la 
Plevna, iar pentru Elisabeta o coroană 
de aur. Coroanele au fost sfinţite la Mi- 

r 

tropolie în ziua de 91 21 mai, după care 

au fost aduse la Palatul regal, în sunetul 
muzicii militare. Aici s-a organizat o 
festivitate la care au participat mem¬ 
brii guvernului, ofiţerii superiori, iar 
seara s-a făcut retragerea cu torţe. 

încoronarea propriu-zisă s-a desfăşu¬ 
rat în ziua de 10 mai, deoarece Carol I a 
dorit ca acest act să coincidă cu împli¬ 
nirea a 15 ani de la urcarea sa pe tronul 
României. 

în dimineaţa zilei de 10/22 mai,, eve¬ 
nimentul încoronării a fost anuntat 

r 

prin 21 salve de tun. La ora 10 1 , regele 
şi regina au plecat de la palatul Cotro- 
ceni la Gara de Nord, unde începea cor¬ 
tegiu încoronării; de aici, regele călare 
şi regina într-o trăsură trasă de opt cai 
au pornit în fruntea cortegiului - alcă¬ 
tuit din jandarmi, militari, persoane 
oficiale - până la Mitropolie. Suveranii 


1 Cuvântările regelui Carol I, voi. I, p. 365. 

au fost întâmpinaţi de mitropolitul pri¬ 
mat si alte înalte fete bisericeşti. Pe 

r r r 

dealul Mitropoliei se aflau delegaţii ju¬ 
deţelor (circa 6.000 persoane). Regele şi 
regina s-au închinat la icoanele din bi¬ 
serică, după care au luat loc la tribuna 
amenajată în aer liber; a urmat oficie¬ 
rea serviciului divin. Patru generali au 
adus coroanele regale, iar mitropolitul 
primat şi mitropolitul Moldovei au dat 
binecuvântarea solemnă: 101 focuri de 
tun au anuntat evenimentul. Primul 

r 

ministru Dimitrie Brătianu a prezentat 
regelui şi reginei un pergament conţi¬ 
nând legea de proclamare a Regatului, 
pe care cei doi l-au semnat, pentru a se 
păstra în Arhivele Statului. După sfinţi¬ 
rea coroanelor, cortegiul a pornit spre 
Palat, Carol I si Elisabeta fiind aclamaţi 
de mulţime. In sala tronului, coroanele 
au fost aduse de preşedinţii Corpurilor 
legiuitoare. Primindu-le, regele a ţinut 

un discurs în care a apreciat: „Prin ser¬ 
barea de azi se încheie în mod strălucit 
o perioadă de 15 ani, bogată în lupte 
grele şi în fapte mari [...] Cu mândrie 
dar primesc această coroană, care a 
fost făcută din metalul unui tun stropit 
cu sângele eroilor noştri şi care a fost 
sfinţită de biserică. O primesc ca sim¬ 
bol al independenţei şi puterii Româ¬ 
niei!” Carol I a încheiat cu următoarele 
cuvinte: „Să trăiască iubita noastră Ro¬ 
mânie, astăzi încoronată prin virtuţile 
sale civice si militare” 15 . Festivităţile au 

r r 

continuat si în următoarele două zile, 
cu defilarea breslelor si trecerea în re- 

r 

vistă a trupelor, cu banchete, mese şi 
focuri de artificii la care au participat 
mii de oameni. Regatul României, aspi¬ 
raţia atâtor români care doreau o tară 

r r 

liberă şi independentă, era o realitate. 
Iar Carol I a devenit cel dintâi rege al 
României. 

în timp, cele trei momente istorice di¬ 
ferite -10 mai, 9 mai, 15 martie - au 
fost contopite în unul singur pentru 
omagierea dinastiei 1 . Unui act real (în¬ 
ceputul domniei lui Carol I) i s-au adă¬ 
ugat două licenţe istorice: proclamarea 
Independenţei (votată la 9 mai 1877) şi 
a Regatului (legea fiind promulgată, 
deci aflată în vigoare de la 15 martie 
1881). Iniţiativa a aparţinut ministrului 
Instrucţiunii Publice şi Cultelor, Spiru 
C. Haret; la 22 aprilie 1897 ministrul a 
transmis o circulară în care aprecia că 
„cea dintâi datorie a şcoalei, care trece 
înaintea oricărei alteia, este de a forma 
buni cetăţeni si cea dintâi conditiune 

r r r 

pentru a fi cineva bun cetăţean este de 
a-si iubi tara, fără rezervă si de a avea 
o încredere nemărginită într-însa şi în 

1 N. Adăniloaie, Data proclamării independenţei 
naţionale a României, în „Studii şi articole de 
istorie", LXVI, 2001, p. 145-149. 

viitorul ei. Toată îngrijirea celor însăr¬ 
cinaţi cu educarea tinerimii, acolo tre- 
buie să tindă [...] Hotărâm dar ziua de 
10 Mai ca zi de serbare şcolară în toată 

r 

ţara şi o vom serba chiar din anul 
acesta.” La 29 mai 1897, în „Monitorul 
oficial” s-a publicat, sub semnătura re¬ 
gelui Carol I, Legea care stabilea: „Ziua 
de 10 Mai se instituie ca zi de serbare 
şcolară pentru toate şcolile din ţară.” 

Capitolul III 

ROTATIVA GUVERNAMENTALĂ 

1. Regele Carol I şi „vizirul” 

Ion C. Brătianu 

Abia s-au încheiat festivităţile încoro- 

r 

nării că lupta politică a şi reînceput. 
Ţinta atacurilor dezlănţuite de conser- 

r r 

vatori erau liberalii si mai ales şeful 

A ' r 

lor, Ion C. Brătianu. In timp, se crease o 
anumită afinitate între Carol I si Ion C. 

r 

Brătianu, personalităţi puternice, prag¬ 
matice, care nu se lăsau intimidate de 
atacurile adversarilor politici. Regele a 
putut constata, de-a lungul anilor, că 
Ion C. Brătianu dovedise multă price¬ 
pere şi spirit practic în rezolvarea mul¬ 
tiplelor probleme cu care se confrunta 

România. Fruntaşul liberal abando- 

r 

naşe ideile revoluţionare (mazziniste), 
renunţase la agitaţii politice sterile şi 
acţiona cu multă dibăcie pentru rezol¬ 
varea chestiunilor concrete; între aces¬ 
tea, crearea si dezvoltarea industriei 
naţionale si a unui sistem financiar si 

r r r 

de credit modern, înfăptuirea unor re¬ 
forme moderate care să ducă la conso¬ 
lidarea economică şi politică a ţării. 

Carol I avea deplină încredere în pre¬ 
şedintele Partidului National-Liberal, 
dar pentru echilibrarea vieţii politice 
dorea să se creeze un al doilea pol de 
putere, astfel încât să se poată institui 
un sistem alternativ de guvernare. La 3 
februarie 1880 s-a constituit Partidul 
Conservator, în fruntea căruia a fost 
ales Manolache Costache Epureanu, 
apoi, după moartea acestuia, la 7 sep¬ 
tembrie 1880, conducerea a fost prelu¬ 
ată de Lascăr Catargiu. Carol I a privit 

cu multă satisfacţie vestea întemeierii 

r 

Partidului Conservator si mai ales ale- 

r 

gerea în fruntea acestui partid a lui 
Lascăr Catargiu. Domnitorul îi scria ta¬ 
tălui său: „Alegerea lui mi-a făcut mare 
plăcere şi m-aş bucura dacă conserva¬ 
torii ar deveni capabili de guvernă¬ 
mânt, căci liberalii nu pot sta mereu la 
cârmă” 1 . Din această formulare rezultă 
limpede că el se gândea la o rotativă gu¬ 
vernamentală între liberali si conser- 

r 

vatori. 

Preşedintele Consiliului de Miniştri, 
Dimitrie Brătianu, se dovedea a fi depă¬ 
şit de evenimente, astfel că, la 8/20 iu¬ 
nie 1881 şi-a prezentat demisia. Regele 
Carol I a apelat la C. A. Rosetti, dar 
acesta a declinat oferta, declarând că 
„naţiunea vrea pe Ion Brătianu”. în 
aceste condiţii, regele l-a numit în frun- 


1 Memoriile regelui Carol I, voi. IV, p. 372. 

tea guvernului pe Ion C. Brătianu. Tre¬ 
cuseră patru ani de guvernare libe¬ 
rală - cât dura o legislatură parlamen¬ 
tară completă - iar Ion C. Brătianu con¬ 
ducea ţara din iulie 1876, retrăgân- 
du-se pentru scurtă vreme, din aprilie 
până în iunie 1881. 

Guvernul Ion C. Brătianu, constituit 
la 9/21 iunie 1881, a fost întâmpinat cu 
ostilitate de opoziţia conservatoare, 
dar si de unele fracţiuni liberale; Ion C. 
Brătianu era poreclit „vizirul”, pentru a 
aminti de primul sfetnic al sultanului, 
care era menţinut în funcţie prin graţia 
„înălţimii Sale Serenissime”. 

Dincolo de anumite exagerări în pla¬ 
nul luptei politice, este cert că, după 
consacrarea Independenţei şi a Regatu¬ 
lui, România a cunoscut o puternică 
dezvoltare, iar Carol I si Ion C. Brătianu 
şi-au pus tot mai accentuat amprenta 

propriei lor personalităţi asupra evo¬ 
luţiei tării. 

r r 

O problemă care a frământat clasa 
politică românească după cucerirea in¬ 
dependenţei de stat a României a fost 
aceea a extinderii dreptului de vot, în 
sensul unei democratizări a vieţii pu¬ 
blice. Principalul promotor al acestei 
idei a fost C. A. Rosetti, care a lansat lo¬ 
zinca: „După cucerirea Plevnei externe 
să cucerim si Plevna cea internă”. Ro- 

r 

setti cerea introducerea votului univer¬ 
sal, dar Ion C. Brătianu aprecia că, deo¬ 
camdată, se impunea reducerea cole¬ 
giilor electorale de la patru la trei. La 
rândul lor, conservatorii erau împo¬ 
triva oricărei revizuiri a Constituţiei, 
considerând că societatea românească 
nu era pregătită pentru noi reforme. Ei 
cereau să se renunţe la sistemul prelu¬ 
ării unor „forme” avansate din Occi- 

dent, care nu aveau un „fond” în Româ¬ 
nia şi se pronunţau pentru o dezvoltare 
organică, naturală a societăţii româ¬ 
neşti, printr-un „progres măsurat”. 

în decembrie 1882 propunerea de 
modificare a Constituţiei a fost depusă 
în parlament, declanşându-se astfel 
procedura de revizuire. La 4 martie 
1883 ambele Camere au acceptat decla¬ 
raţia de revizuire a unui număr de 28 

r 

de articole, care se refereau mai ales la 
problemele electorale, precum şi la în¬ 
locuirea cuvântului „domn” cu cel de 
„rege”. Alegerile pentru Adunarea Con¬ 
stituantă au dat, conform tradiţiei, câs- 
tig de cauză guvernului. Regele Carol I 
se străduia să ţină cumpăna dreaptă în¬ 
tre forţele aflate în dispută. în Mesajul 
adresat Corpurilor legiuitoare la 10/22 
mai 1883 el afirma: „Trimişi de încre¬ 
derea naţiunii, pe lângă altele şi cu mi¬ 
siunea de a revizui legea electorală, nu 

mă îndoiesc că veţi sti a rezolva toate 

r r 

greutăţile nedeslipite de o chestiune 
atât de delicată şi de importantă. însu- 
fleţindu-vă de principiile care au preşe- 
zut la constituirea statului român, ti- 
nând seama de experienţa făcută în 
timp de şaptesprezece ani şi de împre¬ 
jurările particulare ale ţării noastre, 
veţi reuşi, în înţelegerea cu guvernul 
meu, să găsiţi, pentru exercitarea drep¬ 
tului electoral, soluţionarea cea mai ni- 
merită, care va asigura din ce în ce mai 
mult interesele generale, va asigura din 
ce în ce mai mult independenţa şi mo¬ 
ralitatea votului” 1 . 

Dar în tabăra liberalilor au apărut 
puternice contradicţii, mai ales între 
Ion C. Brătianu si C. A. Rosetti, dar si în- 
tre fraţii Ion si Dimitrie Brătianu, ulti- 
mul părăsind, în ianuarie 1884, Parti¬ 
dul Naţional-Liberal. După vii discuţii, 


1 Cuvântările regelui Carol I, voi. I, p. 400. 

care au durat aproape un an, s-a trecut 
la votarea fiecărui articol modificat în 
parte, operaţiune ce s-a desfăşurat în¬ 
tre 28 martie si 7 iunie 1884. S-a hotărât 

r 

modificarea a 25 de articole din Consti¬ 
tuţie, referitoare la principiile legii 
electorale, noul titlu de Regat al Româ¬ 
niei, încorporarea Dobrogei, libertatea 
presei, instituirea unei comisii legisla¬ 
tive permanente, desfiinţarea gărzii 
naţionale. Prin votul majorităţii, numă¬ 
rul colegiilor electorale s-a redus de la 
IV la III; s-a extins dreptul de vot prin 
scăderea censului şi prin scutirea de 
cens la colegiul II a tuturor celor care 
absolviseră clasele primare. Prin modi¬ 
ficarea Constituţiei s-a stabilit forma de 

r 

organizare a statului român ca Regat; 
atribuţiile regelui au rămas cele ale 
domnitorului din 1866. De asemenea, 
s-a modificat articolul 24 privitor la re- 

gimul presei, introducându-se preciza¬ 
rea că se interzicea arestul preventiv în 
delictele de presă, dar s-a eliminat ali¬ 
neatul care prevedea că cenzura era 
suprimată şi nu va putea fi reînfiinţată. 
Delictele de presă se judecau de juriu, 
„afară de cele care s-ar comite în contra 
persoanei regelui şi familiei regale sau 
contra suveranilor statelor străine”. 
Aceste delicte se vor judeca de tribu¬ 
nale ordinare „după dreptul comun”. 1 
Prin acest articol se urmărea asigura¬ 
rea intangibilităţii instituţiei monar¬ 
hice, scoaterea regelui Carol I şi a fami¬ 
liei sale de sub atacurile presei. în fapt 
această prevedere nu s-a aplicat, litera¬ 
tura antimonarhică şi republicană cu¬ 
noscând în continuare o amplă dezvol¬ 
tare, fără ca guvernele să intervină cu 
măsuri coercitive împotriva promoto- 


1 „Monitorul oficial", nr. 51 din 8/20 iunie 1884. 

rilor ei. Evident, au fost si unele ex- 
cepţii, care confirmă regula. 

Pentru a „lega” cât mai strâns familia 
domnitoare de „solul” românesc şi a-i 
crea o situaţie materială cât mai bună, 
comparabilă cu a altor monarhii din 
Europa, s-au adoptat măsuri corespun¬ 
zătoare. încă de la venirea în tară, Ca- 
rol a primit în dar două moşii având 
peste 45.000 ha, în judeţele Iaşi şi 
Neamţ. Lista civilă, stabilită în 1866 la 
2 milioane franci aur pe an a crescut la 
3,5 milioane franci în 1881 si la 5 mili- 
oane franci în 1894. Pe lângă aceste 
sume, statul român acorda suveranului 
câte 20.000 franci lunar pentru în¬ 
treţinerea familiei. 1 - 2 în ziua de 4 iu- 

r 

nie 1884 a fost propus, din iniţiativă 

1 Pentru Republică în România, p. 47. 

2 Desigur, o imagine reală poate fi realizată 
printr-un studiu comparativ privind ponderea 
listei civile în bugetul statului în diferite state 

parlamentară, proiectul Legii pentru 
înfiinţarea Domeniilor Coroanei. împo¬ 
triva acestuia au vorbit deputaţii P. 
Cernătescu şi N. Ionescu, precum şi se¬ 
natorul V. Maniu, afirmând că proiec¬ 
tul era anticonstituţional, conferea su- 
veranului atribuţii care nu erau 

r 

înscrise în legea fundamentală a ţării. 
Proiectul a fost aprobat de Adunarea 
Deputaţilor la 5 iunie, cu 77 voturi pen¬ 
tru, 16 contra si 4 abţineri. Dincolo de 
forma în care a fost depus proiectul şi 
de încercarea guvernului de a crea im¬ 
presia unei largi adeziuni publice, 
practic el a fost iniţiat de I. C. Brătianu, 
care a urmărit ca şi pe această cale să 

europene: România-1 1/23, Belgia-1, Suedia-1 
1/23, Norvegia-1 1/23, Italia-1 1/5, Spania-1 1/3, 
Grecia-2, Portugalia-2, Danemarca-2 1/12, 
Serbia-3 1/14, Bavaria-4 {Dotaţiunea Coroanei, 
Bucureşti, 1884, p. 6). Practic, instituţia monar¬ 
hiei era mult mai costisitoare în majoritatea 
statelor europene decât în România. 

câştige încrederea lui Carol I. De altfel, 
pentru a asigura votarea proiectului, 
guvernul a decis postarea de militari la 
uşa Parlamentului pentru ca deputaţii 
să nu părăsească incinta Adunării De¬ 
putaţilor. 

Domeniile Coroanei erau alcătuite 
din 12 moşii, aflate în judeţele: Brăila, 
Dolj, Ilfov, Neamţ, Prahova, Rm. Sărat, 
Suceava şi Vaslui, având o suprafaţă to¬ 
tală de 132.110 ha 1 . Susţinând proiectul 
de lege, raportorul N. Gane aprecia: 
„Regalitatea câştigată de noi pe câmpul 
de luptă nu este un cuvânt deşert, un ti¬ 
tlu dat suveranului nostru fără nici o 
consecinţă; este din contra o ridicare a 
însăşi naţiunii române pe o treaptă mai 
înaltă; este un drept cucerit, care-şi are 
greutatea sa în cumpăna intereselor 
Europei. Cu cât Coroana va fi mai sus, 

1 „D.A.D.“, nr. 165, şedinţa din 5 iunie 1884, p. 2 
625. 

cu atât si tara noastră va fi mai sus” 1 . 

r r 

Terenurile respective rămâneau în 
proprietatea statului, iar Casa Regală 
oeneficia de uzufructul acestora. Pri¬ 
mul administrator al Domeniilor Co¬ 
roanei a fost Ion Kalinderu, un perso¬ 
naj interesant, membru al Academiei 
Române, care a rămas „celebru” prin 
studiul său privind „barba la romani”, 
în calitate de administrator al Domeni¬ 
ilor Coroanei, Kalinderu s-a dovedit a fi 
un bun gospodar, propunându-şi - şi în 
parte reuşind - ca acestea să constituie 
un adevărat model pentru zona în care 
se aflau şi să asigure o viaţă civilizată 
ţăranilor care le lucrau. După moartea 
lui, în 1913, administratorul Domenii¬ 
lor Coroanei a devenit Barbu Ştirbey. 
Exploatarea moşiilor respective se rea¬ 
liza pe baze ştiinţifice, fiind folosiţi spe¬ 
cialişti aduşi din Germania si Elveţia, 

r r f r J 


1 Ibidem, p. 2 613. 

dar şi unii români pricepuţi în cultura 
pământului şi în unele meserii. Au fost 
construite şcoli pentru copiii din satele 
unde se aflau Domeniile Coroanei, lo¬ 
cuinţe pentru administratori şi perso¬ 
nalul de serviciu, s-au înfiinţat ateliere, 
biblioteci, dispensare etc. Dar ţărăni¬ 
mea română era prea săracă pentru a 
putea urma modelul oferit de un Kalin- 
deru sau Barbu Ştirbey, cei mai mulţi 
săteni fiind mulţumiţi că obţineau câs- 

f r r r 

tiguri mai bune muncind pe Domeniile 
Coroanei, decât pe cele ale boierilor. 
Susţinând dezvoltarea economică a 

r 

României, regele Carol I s-a implicat în 
activităţi industriale, devenind actio- 

r ' r 

nar la fabricile de postav, de bere, de 
conserve, de brânzeturi, de ciment, a 
deschis marele depozit de vinuri „Piv¬ 
niţele Rhein”, a preluat acţiuni la fa¬ 
brica de hârtie Buşteni, la întreprinde¬ 
rea forestieră „Goetz”, la societatea de 

asigurare „Dacia”, la întreprinderile fo¬ 
restiere „Cloşani”, la rafinăriile „As- 
tra-Română”, „Româno-Americană”, 
„Concordia”, „Steaua Română” ş.a. De 
asemenea, familia regală a obţinut pa¬ 
chete de acţiuni la Banca de Scont, 
Banca Marmorosch, Blank et comp., 
Banca Românească, Banca Generală 
Română etc. 

După votarea legii Domeniilor Coroa¬ 
nei, parlamentul constituant a fost di¬ 
zolvat, organizându-se alegeri pe baza 
noii legi electorale. C.A. Rosetti, pro¬ 
fund nemulţumit de faptul că nu s-a 
adoptat propunerea sa privind refor¬ 
ma electorală şi-a anunţat despărţirea 
definitivă de Ion C. Brătianu, „Româ¬ 
nul” devenind un ziar personal. în re¬ 
plică, la 10 iulie 1884 a apărut „Voinţa 
naţională”, ca „organ al Partidului 
Naţional-Liberal”. Noile alegeri parla¬ 
mentare, desfăşurate în noiembrie 

' r 

1884, au fost câştigate de guvern, care a 
obtinut 172 locuri în Cameră si 109 în 

r r 

Senat; junimiştii au câştigat 11 şi, res¬ 
pectiv, 3 locuri, iar Partidul Naţional 
Conservator le-a boicotat. în timp ce 
opoziţia se agita în stradă şi prin presă, 
contestând vehement rezultatul alege¬ 
rilor, regele declara în Mesajul de des¬ 
chidere a Corpurilor legiuitoare: „Am 
simtit totdeauna cea mai vie bucurie 

r 

aflându-mă în mijlocul reprezentan¬ 
ţilor naţiunii. Astăzi însă sunt cu atât 

r r 

mai fericit, că salut în dumneavoastră 


pe trimişii ţării aleşi în urma revizuirii 
Constituţiunii, care a aşezat legea elec¬ 
torală pe baze mai largi şi a garantat 
încă mai mult liberul exerciţiu al votu¬ 
lui” 1 . 


Guvernul liberal nu părea să ia în 


1 Ion Mamina, Monarhia constituţională..., p. 
223. 

seamă criticile ce i se adresau si îsi con- 

r r 

tinua imperturbabil activitatea. Având 
sprijinul şi susţinerea regelui, Ion C. 
Brătianu a desfăşurat o amplă acţiune 
pentru încurajarea şi dezvoltarea eco¬ 
nomiei naţionale. încă din aprilie 1880, 
Carol I a promulgat legea privind înfi¬ 
inţarea Băncii Naţionale a României. 

r r 

Conducerea acestei bănci a fost asigu¬ 
rată de Eugeniu Carada, un finanţist de 
excepţie, dar care n-a vrut să-l recu¬ 
noască pe Carol I ca şef al statului ro¬ 
mân, drept care a refuzat orice funcţie 
ministerială; Carada era foarte apro¬ 
piat de familia Brătianu şi, deoarece el 
nu avea copii, se ocupa de creşterea bă¬ 
ieţilor primului ministru. Pe întreg cu¬ 
prinsul ţării s-a creat o reţea de bănci 
deosebit de eficiente în manevrarea 
politicii de credite. Au fost înfiinţate 
mai multe întreprinderi industriale, 
precum fabrica de hârtie „Letea” din 

Bacău şi fabrica de postav Buhuşi, care 
au început să producă în 1885. O puter¬ 
nică dezvoltare si modernizare a cu- 

r 

noscut industria extractivă, România 
fiind principala ţară producătoare de 
petrol şi derivate din Europa. De ase¬ 
menea, industria lemnului, mai ales 
cea de cherestea, s-a extins, îndeosebi 
în Moldova. La dezvoltarea economică 
a României o importantă contribuţie a 
adus populaţia de religie mozaică. Ia- 
cob Marmorosch si Mauriciu Blank au 

r 

pus bazele Băncii Marmorosch, Blank 
et comp., în 1863, care a devenit una 
dintre cele mai mari instituţii de acest 

r 

fel din România. Circa 20% dintre în¬ 
treprinderile industriale mari exis¬ 
tente în 1902 fuseseră fondate de evrei, 
cele mai multe înregistrându-se în in¬ 
dustriile chimică, alimentară, îmbrăcă¬ 
mintei, textilelor şi pielăriei. Un număr 
important de evrei au primit brevetul 

„Furnizor al Curţii Regale” 1 , acordat de 
Carol I, care aprecia calitatea produse¬ 
lor oferite de aceştia. Reţeaua căilor fe- 

r r 

rate a cunoscut o amplă dezvoltare, tre¬ 
nul devenind un mijloc de transport 
extrem de eficient, mai ales pentru 
mărfurile de mare tonaj. Din iniţiativa 
regelui Carol I au început, în septem¬ 
brie 1884, lucrările de fortificaţii pe li¬ 
nia Focşani-Nămoloasa-Brăila, pentru 
a stăvili o eventuală agresiune din par¬ 
tea Rusiei. 

în noiembrie 1880 au început lucră¬ 
rile de canalizare a râului Dâmbovita; 
acest râu crea mari probleme locuitori¬ 
lor Bucureştilor, din cauza faptului că 
se revărsa adesea şi producea inundaţii 
catastrofale. Avea un curs sinuos, cu 

1 Avram Rosen, Participarea evreilor la 
dezvoltarea industrială a Bucureştiului din a 
doua jumătate a secolului alXIX-lea până în anul 
1938, Bucureşti, Editura Hasefer, 1995, p. 49. 

multe mlaştini în care se înmulţeau 

r r 

ţânţarii, un adevărat pericol pentru să¬ 
nătatea locuitorilor Capitalei. La inau¬ 
gurarea lucrărilor a participat şi Carol 
I, care a scos prima lopată de pământ, 
în fapt, lopata era un obiect de artă, 
limba sa fiind din argint, iar coada din 
lemn de abanos. Pe limbă era scris: 
„Cazma întrebuinţată la începerea lu¬ 
crărilor Dâmbovitei în ziua de 2 noiem- 

r 

brie 1880, sub domnia lui Carol I. Pre¬ 
şedinte al Consiliului de Miniştri, I.C. 
Brătianu. Primar D. Cariagdi. Ajutori: 
Gr. Securie, dr. Sergiu, N. Manolescu. 
Direcţia: profesor N. Culmann şi Bur- 
klu-Ziegler, D. Matac reprezentant, in¬ 
giner C. Simion, întreprinzător A. Bo- 
isquerin” 1 . Albia râului s-a adâncit cu 
şase metri, pe fundul albiei s-a amena- 


1 C. Bacalbaşa, Bucureştii de altădată (1878- 
1884), Bucureşti, Editura Emi- nescu, 1993, p. 76. 

jat o podină din stejar pe grinzi şi pi¬ 
loni; de-a lungul râului s-au construit 
două străzi (splaiuri) largi, s-au plantat 
arbori, iar podurile din lemn au fost în¬ 
locuite cu 7 poduri din piatră şi 5 din 
fier. 

în 1888 s-au realizat în Bucureşti pri¬ 
mele trotuare din bazalt artificial, as¬ 
tfel ca pietonii să fie protejaţi de circu¬ 
laţia tot mai multor trăsuri şi apoi de 
automobile. în Capitala României au 
început lucrări de sistematizare a stră¬ 
zilor şi s-a trecut la reglementarea con¬ 
strucţiilor, care trebuiau făcute după 
un anumit plan, respectându-se nor¬ 
mele de urbanism. Dintre edificiile pu¬ 
blice construite în aceşti ani mentio- 

r r 

năm Banca Naţională a României 
(1883-1885), Ateneul Român (1885- 
1886), iar dintre cele particulare Casa 
Vernescu şi Casa Monteoru (1887- 
1889). La 25 septembrie/7 octombrie 

1883 s-au încheiat lucrările de con¬ 
strucţie a castelului Peleş, începute în 
august 1875. Marcând semnificaţia mo¬ 
mentului, Carol I declara: „Am clădit 
acest castel ca un semn trainic că dinas¬ 
tia aleasă liber de naţiune este adânc 

r 

înrădăcinată în astă frumoasă tară si că 

r r 

răsplătim dragostea poporului noastru 
cu încrederea nemărginită care avem 
în viitorul scumpei noastre patrii”. 1 
Oamenii politici români, oportunişti 
din fire, s-au „orientat” rapid, mulţi 
dintre ei construindu-si vile în Sinaia, 
astfel că mica localitate montană a de¬ 
venit al doilea centru politic al Româ¬ 
niei (după Bucureşti). 


1 Cuvântările regelui Carol I, voi. I, p. 405. 


Ioan Scurtu _-_ Carol I _ = _ 375 / 668 

Elita politică şi intelectuală trăia, cu 
adevărat, la standarde europene, atât 

în ceea ce priveşte 
locuinţa, mobilie- 
rul, vesela, dar şi 
alimentaţia, petre¬ 
cerea timpului li¬ 
ber, participarea 
la viaţa publică. Pe 
de altă parte, ma¬ 
rea masă a popu¬ 
laţiei - ţărănimea - 

r r 

îsi ducea existenta 

r r 

de pe o zi pe alta, 
într-o tot mai nea¬ 
gră mizerie. Contrastul dintre sat şi 
oraş era izbitor, precum şi dintre cen¬ 
trul localităţilor urbane şi periferia lor. 
în mod cert, societatea românească era 
una dintre cele mai stratificate din Eu¬ 
ropa acelei perioade. 

Un adevărat avânt au cunoscut în¬ 
văţământul, ştiinţa şi cultura. Regele 
Carol I obişnuia să viziteze şcoli, să par¬ 
ticipe la serbările şcolare, să ofere pre¬ 
mii elevilor silitori. De un mare respect 
se bucurau cele două universităţi - de 

r 

la Bucureşti si de la Iaşi - în care-si des- 

r r r r 

făşurau activitatea profesori de înaltă 
ţinută ştiinţifică. La 27 mai/8 iunie 
1879, Carol I a fost solicitat de Acade¬ 
mia Română să-i devină preşedinte de 
onoare, ca un semn de gratitudine pen¬ 
tru „înaltul nostru protector”. El a ac¬ 
ceptat, declarând că este „mândru” că 
sub domnia sa a fost creat acest înalt 
for ştiinţific 1 . în această calitate a luat 

r r 

parte la mai multe şedinţe ale Acade¬ 
miei, exprimându-şi aprecierea şi spri¬ 
jinind activitatea acesteia. Astfel, în şe¬ 
dinţa din 23 martie/4 aprilie 1884, Carol 
I a susţinut necesitatea elaborării unei 

r 


1 Ibidem, p. 318. 

lucrări monumentale: Etymologicum 
Magnum Romaniae, care să conţină 
toate cuvintele existente în limba ro¬ 
mână; pentru realizarea acestei lucrări 
regele a pus 6.000 lei la dispoziţia Aca¬ 
demiei Române 1 . Interesant este că lu¬ 
crarea a fost iniţiată de Bogdan Petrice- 
icu-Hasdeu, cel care, cu ani în urmă, 
criticase în termeni vehemenţi pe Carol 
I si instituţia monarhică, în ansamblul 
ei. Timpul tocise conflictele, iar viaţa 
demonstrase că, dincolo de originea sa 
germană, Carol I era un domnitor devo¬ 
tat ţării pe care o conducea. 

în domeniul politicii externe, Româ¬ 
nia a reuşit să iasă din izolarea în care 

r 

a intrat în 1878-1880, un merit esenţial 
revenindu-i lui Carol I. El a convins 
clasa politică de faptul că Germania lui 
Bismarck devenise prima putere a Eu- 


1 Ibidem, p. 408. 

ropei, iar ostilitatea vădită a Rusiei im¬ 
punea ca România să găsească princi¬ 
palul său punct de sprijin la Berlin. în 
mai 1882 se crease Tripla Alianţă, alcă¬ 
tuită din Germania, Austro-Ungaria şi 
Italia, în cadrul căreia Berlinul avea ro¬ 
lul de primă vioară. Un tratat între Ro¬ 
mânia şi Germania ar fi dat asigurări 
certe tării noastre. Relaţiile dintre cele 

r r 

două state nu au fost lipsite de tensiuni. 
Cancelarul Otto von Bismarck a exerci¬ 
tat presiuni asupra lui Carol, afirmând 
că era „foarte nemulţumit de partidul 
şi de oamenii politici care sunt acum la 
putere în România, acuzându-i că ar fi 
înţeleşi cu Rusia în exterior si cu socia- 

r r r 

listii în interior” 1 . Acuzaţiile erau cu to- 

r r 

tul în afara realităţii, dar când veneau 
din partea celui mai influent om politic 

1 Corneliu Mihail Lungu, Transilvania în 
raporturile româno-austro-ungare, Bucureşti, 
Editura Viitorul Românesc, 1999, p. 139. 

din Europa ele nu puteau fi nesocotite. 
Pe de altă parte, Carol I nu putea face 
abstracţie de situaţia românilor din 

r r 

Transilvania, supuşi unui regim de des- 
naţionalizare din partea guvernului de 
la Budapesta. Crearea Partidului Naţio¬ 
nal Român, în aprilie 1881 şi programul 
adoptat cu acest prilej au avut un pu¬ 
ternic ecou în România. Regele aprecia 
că printr-o alianţă cu Germania s-ar pu¬ 
tea obţine ameliorarea regimului apli¬ 
cat românilor ardeleni. Deoarece Bis- 
marck făcuse din alianţa Germaniei cu 

r 

Austro-Ungaria piatra unghiulară a po¬ 
liticii sale externe, el a tinut să se ştie că 
o alianţă Bucureşti-Berlin, impunea cu 
necesitate, şi chiar prioritar, o alianţă 
Bucuresti-Viena. în acest context, Carol 
I a reuşit să-si materializeze văditele 

r r 

simpatii pentru ţara sa de origine, prin 
încheierea unui tratat de alianţă 1 . El a 

r 

1 Vezi, pe larg, Gheorghe Nicolae Căzan şi 

fost pregătit încă din iulie 1883, când 
Ion C. Brătianu s-a aflat în concediu la 
băile Franzenbad, prilej cu care s-a în¬ 
tâlnit cu cancelarul Bismarck la Frie- 
drichsruhe. Regele Carol I a fost invitat 
la Berlin ca nas la botezul unui fiu al 

r 

prinţului Wilhelm (viitorul împărat 
Wilhelm al II-lea). La 18 august, Carol I, 
însotit de I. C. Brătianu, s-a întâlnit cu 
împăratul Wilhelm I la Potsdam, expri- 
mându-si dorinţa ca România să în- 

r r 

cheie o alianţă cu Germania. Regele a 
fost sfătuit să discute şi cu Franz Jo- 
seph, împăratul Austro-Ungariei, astfel 
că acesta s-a deplasat la Viena. La 25 
august, cei doi oameni politici, Carol I şi 
Franz Joseph, au convenit că o alianţă 
între România şi Austro-Ungaria era 


Şerban Rădulescu-Zoner, România şi Tripla 
Alianţă. 1878-1914, Bucureşti, Editura Ştiinţifică 
şi Enciclopedică, 1979, (cap. III). 

utilă. Ion Bălăceanu, trimis extraordi¬ 
nar şi ministru plenipotenţiar la Viena, 
avea să-şi amintească despre trecerile 
lui Carol I prin capitala Imperiului 
Habsburgic: „niciodată, dar niciodată, 
regele şi regina nu dădeau un ban bac¬ 
şiş nici în hoteluri, nici la Curtea Aus- 
triei unde li se punea totdeauna la dis¬ 
poziţie un personal complet de oameni 
şi trăsuri. Numai la ocazii mari regele 
dădea lacheilor imperiali medalia «Ser¬ 
viciul Credincios», a cărei valoare tre¬ 
buie să fi fost de un franc şi jumătate! 
Dar cum Majestăţile lor erau doar în 
trecere, nu îndrăznea nimeni să-i tra¬ 
teze cu răceală de teamă să nu se strice 
cu autorităţile austriece, în schimb mi- 
nistrul la Viena, întorcându-se singur 
pe aceleaşi drumuri, se vedea silit, de 

voie de nevoie, să repare neglijenţa Ma¬ 
iestăţilor lor!” 1 La sfârşitul lunii au¬ 
gust şi începutul lui septembrie, I. C. 
Brătianu a avut întâlniri cu Gustav von 
Kâlnoky, ministrul de externe al Aus- 
tro-Ungariei şi cu Otto von Bismarck, 
convenind asupra textului de bază al 
tratatului, care a fost apoi negociat în 
detaliu. La 13 octombrie acesta a fost 
definitivat. în ziua de 18/30 octombrie 
1883, miniştrii de externe D.A. Sturdza 
şi Kâlnoky au semnat la Viena, în nu¬ 
mele împăratului Franz Joseph şi al re¬ 
gelui Carol I, tratatul prin care Româ¬ 
nia şi Austro-Ungaria se angajau să-şi 
vină în ajutor în cazul unui atac nepro¬ 
vocat. în aceeaşi zi la acest tratat - în- 

r 

cheiat pe o perioadă de 5 ani - a aderat 
şi Germania. Art. 2 prevedea că obli- 


1 Ion Bălăceanu, Amintiri politice şi diplomatice, 
p. 232. 

gaţia de „casus foederis” din partea Ro¬ 
mâniei intervenea atunci când Aus- 
tro-Ungaria ar fi atacată „din partea 
statelor limitrofe cu România” 1 . în fapt, 
aceste state erau Serbia si Rusia. La 

r 

rândul ei, România era asigurată în ca¬ 
zul unui atac din partea Serbiei, Bulga¬ 
riei şi Rusiei. Practic, ascuţişul princi¬ 
pal era îndreptat împotriva unui 
eventual atac din partea Rusiei. 

Interpelat în Adunarea Deputaţilor, 
la 29 octombrie/10 noiembrie 1883, 
despre călătoriile sale în străinătate şi 
rezultatele obţinute. Ion C. Brătianu a 
răspuns evaziv, că a urmărit o apropi¬ 
ere a României de Germania si Aus- 

r 

tro-Ungaria, dar nu a precizat că s-a în¬ 
cheiat un tratat de alianţă. La vremea 

r 

1 Vezi textul tratatului, în Arh.N.I.C., fond Casa 
Regală, dos. 23/1883, f. 1-6; A Slivăţ şi M. 
Tudorică, Tratatul româno-austro-ungar, 
„Revista arhivelor”, nr. 2/1967. 

respectivă, tratatul a avut o reală sem¬ 
nificaţie: România a ieşit din izolarea 

r r 

politică de care era ameninţată şi a evi¬ 
tat posibilitatea unei înţelegeri între 
Austro-Ungaria şi Rusia pe seama sa; 
ţara şi-a consolidat poziţiile în sud-es- 
tul Europei, a dobândit anumite ga¬ 
ranţii de securitate, putându-se consa¬ 
cra operei de dezvoltare internă. 
Totodată, tratatul a consolidat poziţiile 
dinastiei de Hohenzollern şi prin 
aceasta încrederea Marilor Pu¬ 
teri - Austro-Ungaria şi Germania-în 
politica României, pe care o considerau 
un factor de stabilitate în această zonă 
a Europei. Se poate aprecia că „adera¬ 
rea la Puterile Centrale în 1883 semni¬ 
fica, pe un plan mai larg, îndepărtarea 
decisivă din orbita imperiilor orien- 
tal-asiatice şi consolidarea legăturilor 
României cu aria de civilizaţie central 

şi vest-europeană” 1 . Dezvoltarea re¬ 
laţiilor economice si mai ales culturale 

r r 

ale României cu Germania si Austria au 

r 

influenţat pozitiv societatea româ¬ 
nească si cu deosebire elitele intelectu- 

r 

ale. 

în acelaşi timp, se cuvine subliniat 
faptul că, încheiată într-o anumită con¬ 
junctură, din raţiuni de stat, alianţa cu 
Austro-Ungaria n-a fost niciodată po¬ 
pulară în România, din cauza politicii 
de asuprire naţională exercitate de mo¬ 
narhia habsburgică asupra românilor 
din Transilvania si Bucovina. întele- 

r r 

gând această realitate, Carol I a ţinut 
tratatul secret, el nefiind cunoscut de¬ 
cât de câţiva oameni politici români, şi 
aceasta cu prilejul semnării şi prelungi¬ 
rii lui 2 . De teama că ar fi putut fi res¬ 
pins, textul tratatului nu a fost supus 

1 Teodor Pavel, op. cit, p. 205. 

2 Vezi, pe larg, Gheorghe Brătianu, La politique 

spre ratificare de către Parlament. 

Existenţa tratatului n-a putut evita 
starea de tensiune între România si 

r 

Austro-Ungaria, generată de voinţa po¬ 
porului român - de pe ambele versante 
ale Carpaţilor - de a trăi în graniţele 
unuia si aceluiaşi stat. Astfel că istoria 

r r 

relaţiilor dintre România şi Imperiul 
Habsburgic a fost presărată cu nume¬ 
roase incidente. Chiar cu câteva luni 
înainte de semnarea tratatului dintre 
cele două state, la 5 iunie 1883, cu pri¬ 
lejul dezvelirii statuii lui Ştefan cel 
Mare la Iaşi, senatorul Petre Grădis- 

r * r 

teanu, în discursul său, şi-a exprimat 
speranţa că regele Carol I - prezent la 
festivitate - ”va recăpăta pietrele preţi¬ 
oase care lipsesc încă din coroana lui 
Ştefan cel Mare” 1 . Aluzia a provocat un 

exterieure du Roi Charles I-er de Roumanie, 
Bucureşti, 1940. 

1 „Românul", din 15 iunie 1883. 

grav conflict diplomatic, guvernul ro¬ 
mân trebuind să dezavueze - printr-un 
comunicat publicat în „Monitorul ofi¬ 
cial - declaraţiile lui Grădisteanu. Dar 

r r 

conflictele se vor amplifica în anii ur¬ 
mători, întrucât guvernul de la Buda¬ 
pesta promova o politică extrem de os¬ 
tilă fată de români, ca si fată de 
celelalte naţionalităţi din cuprinsul Un¬ 
gariei. 

Politica independentă a României, in¬ 
tensul ei proces de modernizare au 
exercitat o adevărată atracţie pentru 
popoarele din zona sud-est europeană. 
Din acest punct de vedere este de 
menţionat că regentul bulgar Ştefan 
Stambulov i-a propus lui Carol I, în 
1886, tronul Bulgariei, sub forma unei 
„uniuni personale”. în consens cu toţi 
oamenii politici români, Carol I a refu¬ 
zat, înţelegând că Rusia şi Austro-Unga- 
ria nu erau dispuse să tolereze ca un 


Carol I 

Hohenzollern să domnească atât în Ro¬ 
mânia, cât şi în Bulgaria 1 . 

Concentrându-se asupra politicii ex¬ 
terne, regele i-a dat „mână liberă” lui 
Ion C. Brătianu în privinţa activităţii in¬ 
terne, inclusiv în ceea ce priveşte 
schimbarea miniştrilor. Şeful execuţi- 

r r 

vului era adesea nemulţumit de activi- 

r 

tatea miniştrilor, drept care recurgea la 
remanieri foarte dese, preluând el în¬ 
suşi conducerea mai multor departa¬ 
mente. Această manieră de conducere 
l-a înstrăinat de cei mai vechi si buni 

r 

prieteni - C.A. Rosetti, Mihail Kogălni- 
ceanu, Dimitrie Brătianu - care-şi lega¬ 
seră, si ei numele de făurirea României 
moderne. Mai mult, aceştia i-au deve- 
nit adversari înverşunaţi, mergând 
până la a face pact cu conservatorii 


1 N. Iorga, Locul românilor în istoria universală, 
p. 433. 

pentru a-1 răsturna pe „vizir” de la pu¬ 
tere. Foarte sigur pe „steaua” lui, Ion C. 
Brătianu a început să trateze cu dispreţ 
opoziţia la ale cărei interpelări refuza 
să răspundă, el apărând tot mai rar în 
Parlament. îsi stabilise reşedinţa la mo- 

r r r 

şia Florica de lângă Piteşti, de unde 
conducea cu o mână sigură treburile 
României. 

Comportamentul „vizirului” irita în 
mod vizibil opoziţia, care cerea regelui 
demiterea guvernului Ion C. Brătianu 
si formarea unui cabinet de coaliţie. 

r r 

Deoarece aceste apeluri au rămas fără 
rezultat, opoziţia a devenit tot mai 
agresivă. Alegerile comunale din no¬ 
iembrie 1886—mai 1887 au fost mar¬ 
cate de încăierări de stradă la Botoşani, 
Galaţi, Buzău, Turnu Severin, Rm. Vâl¬ 
cea. Fără a pune efectiv sub semnul în¬ 
trebării instituţia monarhică, opoziţia 
faţă de îndelungata guvernare a lui I.C. 

Brătianu a îmbrăcat uneori formele 
unei adevărate ostilităţi fată de Carol I. 

r r 

O susţinută campanie a desfăşurat zi¬ 
arul „Lupta” condus de Gh. Panu, în fa¬ 
voarea liderilor liberalilor radicali. Ur¬ 
mărind îndeaproape activitatea rege¬ 
lui, Panu ajungea la concluzia că acesta 
încălca legea fundamentală a ţării; în¬ 
trucât Constituţia era un contract între 

r 

două părţi-rege şi cetăţeni-iar una 
din părţi, adică monarhul, nu o res¬ 
pecta, soluţia „nu poate fi decât demite¬ 
rea” 1 . în aprilie 1887, Gh. Panu publica 
articolul Omul periculos în care aprecia 
că încheierea convenţiei comerciale 

r 

provizorii cu Austro-Ungaria, pe care o 
considera dăunătoare statului român, 
se datora regelui Carol I: „Instigatorul 
acestei manoperi, omul care a impus 
voinţa sa străină ministerului si Came- 

r r 

rei, este acea fiinţă care de ani este la 

' r 


1 Paraschiva Câncea, op. cit, p. 226. 

noi instrumentul străin, este acel per¬ 
sonagiu egoist şi neiubitor de ţară care 
se numeşte rege şi care în realitate nu 
este decât când o catană nemţească, 
când un ulan prusac”. In continuare, 
Gh. Panu scria: „Astăzi mai mult decât 
oricând, este constatat că izvorul tutu¬ 
ror relelor, omul care comite abuzuri si 
permite guvernului să facă totul este 
regele. El este samsarul tuturor trădă¬ 
rilor intereselor naţionale, el este sufle- 
tul blestemat al regimului care ne gu¬ 
vernează”. Şi conchidea: „Pericolul cel 
mare este acest om, trebuie deci pus la 
rezon. Trebuie ca ţara în picioare să-i 
zică cuvintele care s-ar părea că pentru 
dânsul au fost inventate: Ilfaut se sou- 
mettre ou se demettre 1 . A mai tolera în 
condiţiile actuale influenta sa nefastă 

r r 

este a voi să vedem ţara subjugată şi 


1 Trebuie să se plece sau să plece. 

politiceşte şi economiceşte” 1 . Guvernul 
aprecia că, prin acest articol, Gh. Panu 
a depăşit cadrul normal al discuţiilor 
privind rolul politic al regelui, ajun¬ 
gând la insulte şi calomnii „în directă 
atingere cu Codul penal”. într-adevăr, 
acuzat de Ies majestate, Panu a fost che¬ 
mat în judecată şi condamnat la doi ani 
închisoare si 500 lei amendă 2 . Pentru a 

r 

evita detenţiunea, Gh. Panu s-a refugiat 
la Paris, de unde a trimis ziarului 
„Lupta” o suită de articole, intitulată 
Pentru ce critic pe rege, în care afirma 
că acesta era complicele lui Ion C. Bră- 
tianu, care, stiindu-se ocrotit si încura- 
jat, încălca legile, falsifica alegerile etc. 
El concluziona în articolul O explicaţie, 
publicat în „Lupta” din 2 decembrie 
1887: „am făcut procesul regalităţii şi, 


1 „Lupta", din 1 aprilie 1887. 

2 Paraschiva Câncea, op. cit, p. 227. 

discutând purtarea incorectă a lui Ca¬ 
rol colectivistul 1 , concludem la supri¬ 
marea nu numai a lui, ci chiar a princi¬ 
piului în puterea căruia el îşi bate joc 
de ţară, a principiului regalităţii. De 
aici urmează că ziarul «Lupta» [...] ur¬ 
măreşte în domeniul politico-social su¬ 
primarea regalităţii”. 

Şi gruparea tinerilor conservatori 
acuza pe rege că sprijină guvernul Ion 
C. Brătianu, că urmăreşte să divizeze 
opoziţia, că nu impune respectarea 
Constituţiei etc. în lupta lor împotriva 
liberalilor, conservatorii nu ezitau să-l 
ameninţe pe Carol cu detronarea şi 
proclamarea republicii. Ziarul acestei 
grupări, „Epoca”, publica la 16 februa- 


1 Expresie atribuită guvernului I.C. Brătianu, 
care, din „oportunism", a tratat un acord cu 
junimiştii pentru realizarea unei „colectivităţi" 
mai largi în conducerea ţării. 

rie 1886 un articol intitulat sugestiv: Re¬ 
publica sau monarhia, pentru ca la 19 
februarie acelaşi an să conchidă „Mă¬ 
ria Ta... să ştii că, dacă nu vei alunga de 
la putere pe miniştrii actuali, te vom 
alunga noi de pe tron”. Nicolae Fili- 
pescu, conducătorul tinerilor conserva¬ 
tori, declara la un banchet oferit cu pri¬ 
lejul aniversării ziarului „Epoca”: „în 
faţa voinţei naţiunii, regele va trebui să 
se plece sau să plece” 1 . 

După ce în anul 1886 liberalii disi¬ 
denţi conduşi de Dumitru Brătianu 

r r 

s-au mulţumit cu critici „pertinente” şi 
apeluri „respectuoase” adresate rege¬ 
lui, în martie 1887 ei cereau pe un ton 
imperativ schimbarea guvernului, fă¬ 
când cunoscut că în caz contrar „se vor 
arunca într-o opoziţiune disperată care 


1 Apud Paraschiva Câncea, op. cit., p. 229. 

poate deveni chiar anarhică şi să ame¬ 
ninţe chiar existenta tronului” 1 . 

r r 

Opoziţia unită avea o structură oare¬ 
cum bizară, fiind alcătuită din Partidul 
Liberal-Conservator, Partidul Libe- 
ral-Democrat, liberalii dizidenţi, libe¬ 
ralii moderaţi moldoveni şi unii juni¬ 
mişti. Pe toţi îi unea ura împotriva 
guvernului prezidat de Ion C. Brătianu. 

De la ameninţări verbale, s-a trecut la 
fapte. In aprilie 1887, când regele s-a 
deplasat la Iaşi pentru a participa la 
sfinţirea Mitropoliei din localitate, 
opoziţia de aici, în frunte cu profesorii 
universitari Gh. Mârzescu si Miltiade 

r 

Tzoni, a lansat un manifest prin care 
cerea populaţiei să nu iasă în întâmpi¬ 
narea suveranului; când trăsura regală 
a ajuns în dreptul unei clădiri centrale 
(Hotelul Traian), la o fereastră a fost 

1 P. Grădişteanu, Să ne înţelegem, în „Naţiunea", 
din 8 martie 1887. 

desfăşurat un mare steag negru, „iar 
un fluierat strident a răsunat îndelung 
ca o sirenă de vapor” 1 . Guvernul a ho¬ 
tărât ca Gh. Mârzescu si Miltiade 

r 

Tzoni - acuzaţi de a fi insultat pe 
rege - să fie judecaţi de o comisie speci¬ 
ală a Universităţii din Bucureşti. Minis- 

r r 

trul Cultelor si Instrucţiunii Publice, 

r r ' 

D.A. Sturdza, preciza că împotriva pro¬ 
fesorilor respectivi trebuia pronunţată 
„pedeapsa destituirii”, dar comisia şi-a 
declinat competenţa, arătând că rolul 
comisiilor universitare era acela de a 
soluţiona cazuri strict legate de învăţă¬ 
mânt, iar nu probleme de natură poli¬ 
tică. La procesul ce le-a fost intentat, cei 
doi profesori au fost apăraţi de fruntaşi 
ai opoziţiei precum N. Fleva, G. Ver- 
nescu, Al. Lahovari, N. Ionescu, G. Pal- 
lade. Completul de judecată a decis 

1 G. G. Mironescu, Amintire de copil, în Din viaţa 
regelui Carol, p. 196. 

scoaterea lor din culpă; puternica ma¬ 
nifestaţie de simpatie ce le-a fost ară¬ 
tată cu acest prilej de bucureşteni con¬ 
stituia o expresie elocventă a soli¬ 
darităţii cu cei ce se ridicaseră împo¬ 
triva regelui. 

în toamna anului 1887 situaţia deve- 

r 

nise extrem de încordată, întrucât gu¬ 
vernul liberal a decis organizarea de 
alegeri parlamentare pe care urmărea 
să le câştige, pentru a-şi putea continua 
activitatea încă un mandat. Această ho¬ 
tărâre a generat reacţia extrem de ve¬ 
hementă a opoziţiei, care nu a ezitat 
să-l pună în cauză pe Carol I. La 15 no¬ 
iembrie, când regele citea Mesajul pen¬ 
tru deschiderea Corpurilor legiuitoare, 
opoziţia unită distribuia un manifest 
către cetăţeni în care se afirma: „Tara 
este azvârlită în groaza alternativă de a 
alege între despotism şi revoluţiune. 
Dar nu! Un factor important există încă 

în sistemul nostru constituţional: re- 

r 

gele are dreptul şi datoria de a veghea 
în libera expresiune a voinţei alegăto¬ 
rilor, la exerciţiul franc si sincer al 
acestui drept de suveranitate naţio¬ 
nală”. După un şir de acuzaţii grave 
aduse guvernului liberal, manifestul se 
încheia cu o adevărată ameninţare la 

r 

adresa lui Carol I: „Suveranul, căruia 
tara i-a încredinţat destinele sale, ştie, 

r r ' r ' 

trebuie să ştie că dacă nu-i va cruţa 

r r 

această dureroasă încercare, poporul 
român, blând şi lung îndurător, va 
arunca în fine răspunderea, nu asupra 
acelora care înconjoară Coroana, ci 
asupra aceluia care o poartă” 1 . Mani¬ 
festul era semnat de D. Brătianu, Las- 
căr Catargiu, G. Vernescu, generalul 
Florescu, N. Fleva, Al. Lahovari, C. Boe- 
rescu, Petre Grădişteanu, G. Pallade. 
Alegerile parlamentare desfăşurate 

1 Titu Maiorescu, Istoria politică..., p. 151. 

în ianuarie 1888 au fost câştigate de gu¬ 
vern, care şi-a asigurat noi majorităţi 
parlamentare. Opoziţia nu putea ac¬ 
cepta că aceasta era voinţa „poporului 
suveran”, ci acuza guvernul că a câşti¬ 
gat prin violenţă şi fraudă. Gheorghe 
Mârzescu şi Miltiade Tzoni (foşti libe¬ 
rali) au publicat broşura intitulată Re¬ 
gimul corupţiei şi al terorii sau guvernul 
lui I.C. Brătianu (Iaşi, 1888), în care şe¬ 
ful cabinetului era gratulat cu expresia 
„sinistrul bătrân”. Brătianu nu mai era 
fruntaşul Revoluţiei de la 1848, unul 
dintre făuritorii Unirii din 1859, cel 
care a contribuit la instaurarea dinas¬ 
tiei străine, la lupta pentru obţinerea 
independenţei României, la proclama¬ 
rea regatului, la puternica dezvoltare 
din ultimul deceniu în toate domeniile 
vieţii economice şi culturale; el era pur 
şi simplu un periculos „dictator”, un 

„sinistru” distrugător al instituţiilor de¬ 
mocratice ale statului român. 

Cascada de insulte cădea asupra lui 
Ion C. Brătianu, iar ele se îndreptau, 
prin ricoşeu, şi împotriva lui Carol I. 
Patimile politice s-au mai potolit între 
1-13 martie 1888, când regele a fost ple¬ 
cat din ţară pentru a participa la fune¬ 
raliile împăratului Wilhelm I al Germa¬ 
niei, şeful Casei de Hohenzollern. 

Ion C. Brătianu a încercat (în februa¬ 
rie 1888) tratative pentru formarea 
unui guvern de coaliţie, în care scop 
şi-a prezentat demisia. El a căutat să 
atragă şi grupările opoziţioniste la gu¬ 
vern, pentru a pune capăt agitaţiilor. 
Dar negocierile au eşuat, deoarece I.C. 
Brătianu a respins propunerea de a se 
constitui un guvern cu misiunea limi¬ 
tată la organizarea alegerilor parla¬ 
mentare. în aceste condiţii, regele a în¬ 
credinţat din nou mandatul lui Ion C. 

r 

Brătianu, ceea ce a declanşat o adevă- 
rată furtună în rândurile opoziţiei. La 
13/25 martie 1888 a fost organizată o 
întrunire în Bucureşti, cu participarea 
unor delegaţi din mai multe oraşe (Bră¬ 
ila, Galaţi, Râmnicu Sărat, Ploieşti, Pi¬ 
teşti, Focşani, Craiova, Botoşani, Giur¬ 
giu), la care s-a adoptat o rezoluţie prin 
care se cerea regelui, pe un ton impera¬ 
tiv, să demită guvernul. Cetăţenii au 
fost convocaţi pentru a doua zi spre a li 
se comunica răspunsul monarhului la 
moţiunea ce avea să-i fie prezentată de 
G. Vernescu. 

Regele, abia întors în ţară, „se 
găsi - după cum scria N. Iorga - înain¬ 
tea luptelor de stradă în faţa Palatului. 
[...] Panu, graţiat, fusese primit cu un 
entuziasm pe care nu-1 îndreptăţea gro¬ 
solănia atacurilor lui contra regelui, în¬ 
făţişat ca un avar şi un exploatator. 

Avântul violent al tânărului conserva¬ 
tor N. Filipescu comanda acţiunea de 
răsturnare” 1 . Jandarmeria şi armata au 
intervenit brutal, încercând să opreas¬ 
că înaintarea mulţimii 2 , dar presiunea 
a fost atât de puternică încât valul ma¬ 
nifestanţilor a rupt cordoanele, inva¬ 
dând piaţa Palatului. Deputaţii opozi¬ 
ţiei au intrat în Palat, cerând să fie pri¬ 
miţi de rege, însă acesta nu a acceptat 
decât să acorde audientă lui G. Vernes- 

r 

cu în ziua următoare. Carol I căpătase 
o experienţă politică suficientă pentru 
a-şi da seama că opoziţia nu urmărea 
să-l răstoarne, ci doar să-l intimideze. 
De aceea, şi-a păstrat calmul, reuşind 
să domine situaţia, sfidându-i pe mani¬ 
festanţi. 

C. Gane descrie astfel scena: „în tim- 


1 N. Iorga, Istoria românilor, voi. X, p. 246. 

2 Arh. N.I.C., fond Casa Regală, dos. 4/1888, f. 1. 

pul acesta, regele, de la o fereastră, pri¬ 
vea liniştit spectacolul. Regele Carol, 
sus, la o fereastră deschisă, şi Lascăr 
Catargiu pe peron, în faţa unei uşi în¬ 
chise! 1871-1888! O pagină de psiholo¬ 
gie, mai mult încă decât o pagină de is¬ 
torie. Dar mulţimea creşte. Ea strigă: 
«Trăiască regele! Jos Brătianu!» Carol I 
salută cu un deget şi pleacă de la fereas¬ 
tră - iar peste cinci minute, deodată, se 
aude un ropot de cai şi escadronul de 
jandarmi călări intră în curte, cu sabia 
scoasă, şarjând mulţimea” 1 . Mai multe 
persoane au fost rănite. Chiar în ace¬ 
eaşi seară, comercianţii Capitalei au or¬ 
ganizat un banchet în onoarea lui Ion 
C. Brătianu, care s-a desfăşurat în sala 
Teatrului. Acest fapt apărea ca o sfi¬ 
dare din partea şefului guvernului, iar 
opoziţia a căutat să împiedice intrarea 

1 C. Gane, P.P. Carp şi locul lui în istoria politică 
a ţării, voi. I, Bucureşti, 1936, p. 364. 

invitaţilor în sală. A intervenit din nou 

r 

poliţia, împrăştiindu-i pe agitatori. Par¬ 
ticipanţii au adus un elogiu lui Ion C. 
Brătianu, evidenţiind realizările guver¬ 
nului său. Preşedintele Consiliului de 

r 

Miniştri a rostit un vibrant discurs, fi- 

r J 

ind ovaţionat de admiratorii săi, care 
l-au condus, în triumf, până acasă. Mar¬ 
toră a scenei, fiica sa, Sabina Cantacu- 
zino, avea să scrie: „Fu într-adevăr ca o 
apoteoză şi ca o încheiere a carierei po¬ 
litice a tatii” 1 . 

La rândul ei, opoziţia a adresat un 
apel Către cetăţenii Capitalei, în care se 
afirma: „Guvernul a provocat un mă¬ 
cel. Aniversarea proclamării Regatului 
Român a fost pătat cu sânge! Pe când 
poporul era măcelărit pe uliţe, în sala 
Teatrului, la adăpostul unui cordon de 
baionete, îmbuibaţii regimului, beţi de 

1 Sabina Cantacuzino, Din viaţa familiei 
Brătianu, voi. I, p. 165. 

sânge şi de trufie, sărbătoreau gloria 
şefului lor. Cetăţeni! Sângele fraţilor 
voştri n-a curs în zadar. Curaj înainte, 
pentru lege şi pentru ţară!” 1 între sem¬ 
natarii apelului se aflau: N. Fleva, G. 
Pallade, N. Blaremberg, Take Ionescu, 
Al. Djuvara, Nicolae Filipescu, Ioan La- 
hovari, Gheorghe Panu, Gh. Mârzescu, 
Iacob Negruzzi, Al. Marghiloman. 

A doua zi, 15 martie, au fost lipite pe 
ziduri „fluturaşi” în chenar negru: „în 
semn de doliu pentru sângele nevino¬ 
vat vărsat ieri la guvern, deputaţii 
opoziţiei vor merge azi în corpore, pe 
jos, cu capetele descoperite, de la clu¬ 
bul Unirea de pe Bulevard la Cameră” 2 , 
într-adevăr, în acea zi deputaţii 
opoziţiei, însoţiţi de mulţi cetăţeni au 
pornit spre clădirea Parlamentului. 
Dar, aici, din ordinul generalului N. 

1 Titu Maiorescu, Istoria politică p. 154. 

2 Ibidem. 

Lecca, preşedintele Adunării Depu¬ 
taţilor, armata a ocupat curtea Mitro¬ 
poliei, neîngăduind decât intrarea de¬ 
putaţilor. Mulţimea însă a forţat 
intrarea, iar militarii au tras focuri de 
intimidare în aer; în învălmăşeala pro¬ 
dusă, „un glonte atinse pe un nenorocit 
de uşier” 1 , care a murit pe loc. Au venit 
noi forţe de ordine (jandarmi călări şi 
roşiori), care au fost primite cu pietre 
de mulţime. în ciocnirea produsă au 
fost rănite mai multe persoane din am¬ 
bele tabere. A urmat „o scenă nemaipo¬ 
menită: printre deputaţii emoţionaţi la 
culme, prin strigătele de spaimă ale 
doamnelor de la tribună, înaintează de¬ 
odată procurorii şi judecătorii de in¬ 
strucţie, şi încep să caute după arme 
prin buzunarele mandatarilor naţiunii 
oănuiţi de opoziţie [...] Deputaţii Fleva 
şi Filipescu se văd arestaţi sub pretext 


1 N. Iorga, op. cit., p. 247. 

de flagrant delict şi conduşi în temniţa 
de la Văcăreşti. Era vorba să se arunce 
asupra lor vina omorului” 1 . în viata 
parlamentară românească nu se mai 
înregistrase un caz similar, când forţa 
militară să intervină chiar în incinta 
Camerei şi să aresteze persoane care, 
conform Constituţiei, reprezentau 
„naţiunea”. Dar atmosfera s-a încins şi 
mai tare. Consiliul de Miniştri se ţinea 

r r 

sub paza m ili tarilor înarmaţi, membrii 
guvernului erau admonestaţi pe 
stradă. 

Vestea izbucnirii, la 20 martie 1888, a 
răscoalei ţăranilor din satele aflate în 

r 

jurul Capitalei - care a cuprins ulterior 
judeţele Ilfov, Prahova, Ialomiţa, Dâm- 
boviţa - a precipitat deznodământul 
marilor agitaţii politice. Carol I a înţe¬ 
les că nu-1 mai putea ţine „în braţe” pe 
Ion C. Brătianu şi că se impunea o 

1 Titu Maiorescu, Istoria politică..., p. 155. 

schimbare de guvern. în aceeaşi zi, 20 
martie, regele a cerut lui Ion C. Brăti- 
anu să demisioneze, punându-se astfel 
capăt „viziratului”, adică celei mai 
lungi guvernări din istoria modernă a 
României (1876—1888, cu o scurtă în¬ 
trerupere între aprilie-iunie 1881). Re¬ 
gele a numit în fruntea guvernului pe 
fruntaşul conservator Theodor Rosetti, 
pentru a calma confruntările politice 
care luaseră un curs periculos. 

2. „Douăzeci de ani de 
dominaţie a coroanei” 

r 

Anul 1888 marca încheierea „vizira¬ 
tului” şi punerea în funcţiune a „rotati¬ 
vei guvernamentale”, în care rolul de¬ 
cisiv aparţinea Coroanei. Viaţa politică 
din România se maturizase, sistemul 
democratic începea să funcţioneze. 

elita politică se constituise în două par¬ 
tide, cu ideologii şi programe distincte, 
care aveau organizaţii (cluburi) în 
toate judeţele şi dispuneau de cadre ca¬ 
pabile să asigure funcţionarea meca¬ 
nismului statului. 

Au urmat-aşa cum aprecia N. 
Iorga - "douăzeci de ani de dominaţie a 
Coroanei”, în care regele a ştiut să ţină 
în mână balanţa puterii, folosind siste¬ 
mul rotativei guvernamentale, prin al¬ 
ternarea la conducerea tării a conser- 

r 

vatorilor cu liberalii. Astfel, s-au 
succedat: conservatorii (martie 1888 - 
octombrie 1895), liberalii (octombrie 
1895-aprilie 1899), conservatorii (apri¬ 
lie 1899-februarie 1901), liberalii (fe¬ 
bruarie 1901-decembrie 1904), conser¬ 
vatorii (decembrie 1904-martie 1907), 
liberalii (martie 1907-decembrie 1910), 
conservatorii (decembrie 1910-ianua- 

rie 1914), liberalii (ianuarie 1914-ianu- 
arie 1918). 

La prima vedere, sistemul era simplu: 
regele chema la putere un partid, 
acesta organiza alegerile şi le câştiga, 
folosind cele mai variate metode şi mij¬ 
loace-de la actele de violenţă împo¬ 
triva candidaţilor opoziţiei (prin bătău¬ 
şii de profesie, tocmiţi cu ziua), sau a 
alegătorilor care nu votau listele guver¬ 
namentale (între trucurile folosite era 
şi gaura făcută în tavan, deasupra cabi¬ 
nei de vot de unde se observa cu cine a 
votat cetăţeanul şi dacă nu era guver¬ 
namental i se presărau pe căciulă câ¬ 
teva fire de făină albă, semn pe care bă¬ 
tăuşii îl cunoşteau bine) - până la 
schimbarea sau chiar furtul urnelor 
care conţineau prea multe voturi în fa¬ 
voarea partidelor aflate în opoziţie. Re¬ 
gele ştia bine despre existenţa unor 

asemenea metode, dar le accepta, pen¬ 
tru că ele confirmau propriile lui deci¬ 
zii politice. 

în fapt, acest sistem a asigurat o anu¬ 
mită stabilitate vieţii politice, a dimi¬ 
nuat convulsiile care puteau duce la 
mişcări de mare amploare. Pe de altă 
parte, el nu a contribuit la dezvoltarea 
spiritului civic al masei de alegători. 
După aprecierea unui cunoscut istoric, 
era „o viaţă politică anostă” 1 . în fond, 
nu programul sau ideologia contau, în 
primul rând, ci pândirea momentului 
potrivit pentru lovirea adversarului; de 
aceea, accentul s-a pus pe descoperirea 
sau inventarea unor „afaceri”, pe spe¬ 
cularea unor declaraţii insuficient ar- 

r 

gumentate şi chiar pe evidenţierea 
unor defecte sau calităţi personale 

1 Florin Constantinii!, O istorie sinceră a 
poporului român, Bucureşti, Editura Univers 
Enciclopedic, 1997, p. 253. 

(D.A. Sturdza era „nebun”, Take Io- 
nescu avea „gură de aur” etc.). La sfâr¬ 
şitul sec. al XlX-lea şi începutul celui 
de-al XX-lea, în România circulau două 
butade, lansate de cunoscutul om poli¬ 
tic P.P. Carp: „Majestate, daţi-mi guver¬ 
nul si vă dau Parlamentul” si „în Româ- 
nia nu sunt guverne parlamentare, ci 
parlamente guvernamentale” 1 . 

Guvernul Theodor Rosetti a depus 
jurământul în ziua de 22 martie 1888. 
Prima măsură a noului cabinet a fost 
eliberarea deputaţilor arestaţi, care au 
fost primiţi în „triumf, Nicolae Fleva 
anunţând victoria dreptului asupra 
abuzului si violentei. 

r r 

Guvernul a debutat într-o atmosferă 


1 Istoria Parlamentului şi a vieţii parlamentare 
din România până la 1918. Coordonatori: 
Paraschiva Câncea, Mircea Iosa, Apostol Stan, 
Bucureşti, Editura Academiei, 1983, p. 166. 

tensionată, răscoalele ţărăneşti declan- 
sate în timpul cabinetului liberal conti¬ 
nuând să se extindă. A intervenit ar¬ 
mata, care - potrivit relatărilor din 
presa vremii-a restabilit ordinea cu 
preţul uciderii a mai multor zeci şi a 
arestării a mii de ţărani. Guvernul juni¬ 
mist condus de Theodor Rosetti nu 
avea o bază parlamentară, astfel că re¬ 
gele a decis închiderea sesiunii Corpu¬ 
rilor legiuitoare la 3 aprilie 1888; ele au 
fost convocate abia la 8 septembrie, 
pentru a asculta Mesajul de dizolvare, 
în vederea organizării unor noi alegeri 
generale. Acestea s-au desfăşurat în oc¬ 
tombrie 1888, încheindu-se cu victoria 
guvernului. Junimiştii au lansat pro¬ 
gramul „Era nouă”, în care preconizau 
organizarea temeinică a ţării în cadrul 
constituţional existent; se avea în ve- 
dere intervenţia statului în raporturile 


Ioan Scurtu 


Carol I 


414/668 


sociale si luarea în considerare a si- 

r 

tuatiei concrete în România. 

r 

Parlamentul a luat în dezbatere pro¬ 
iectul de lege pentru înstrăinarea unei 
părţi din bunurile statului în folosul ţă¬ 
ranilor, în speranţa - mărturisită de re¬ 
gele Carol I - că ea va „linişti spiritele 
rătăcite” şi va introduce „o mai mare 
echitate în raporturile dintre proprie¬ 
tari şi săteni” 1 . La 7/19 aprilie 1889 a 
fost promulgată legea pentru vânzarea 
către ţărani a moşiilor statului, în total 
546.593 ha; de această lege au benefi¬ 
ciat 106.714 familii, dar problema pă¬ 
mântului continua să fie extrem de pre¬ 
santă în România la sfârşitul sec. al 

r 

XlX-lea şi începutul celui de-al XX-lea. 
în 1894, 1898 si 1899 au izbucnit alte 
răscoale ţărăneşti, care au avut o mai 

r r ' 


1 Ion Mamina, Monarhia constituţională..., p. 
227. 

mare intensitate în judeţele din Mol¬ 
dova (Tecuci, Fălciu, Tutova, Covurlui, 
Bacău). Mişcările ţărăneşti au fost sti¬ 
mulate de înfiinţarea unor cluburi so- 

r 

cialiste la sate, cu deosebire în judeţele 
Teleorman, Vlasca, Romanati si Olt. Bă- 

' r ' r r 

trânii conservatori au reuşit cu greu 
să-şi strângă rândurile în jurul lui Las- 
căr Catargiu, personalitate cu o vastă 
experienţă şi un real prestigiu politic şi 
moral. Orgoliile, uneori nemăsurate, 
subminau activitatea guvernului, în 
care figurau personalităţi precum P.P. 
Carp, Alexandru Marghiloman, Titu 
Maiorescu. Pe de altă parte, lupta poli¬ 
tică între guvernul conservator şi 
opoziţia liberală a căpătat adesea as¬ 
pectul unei răfuieli publice. Inspi- 
rându-se din practica guvernului Ion C. 
Brătianu, deputatul Nicolae Blarem- 
berg a propus, în ianuarie 1889, darea 
în judecată a vechilor miniştri. La 

aceste propuneri s-au raliat Lascăr Ca- 
targiu, Gh. Panu, Al. Enacovici şi alţi 
conservatori, în timp ce Take Ionescu şi 
Mihail Kogălniceanu s-au declarat îm¬ 
potrivă. Contra au fost şi doi miniştri: 
P.P. Carp şi Titu Maiorescu. La 9 febru¬ 
arie 1889, Camera a aprobat constitui¬ 
rea unei „Comisii de informaţii”, care 
să strângă materialul necesar pentru 
acuzarea guvernului liberal. Raportul 
prezentat în ianuarie 1890 a fost res¬ 
pins cu majoritate de voturi, astfel că a 
prelevat punctul de vedere al junimiş¬ 
tilor de a se renunţa la o asemenea 

r 

practică dăunătoare pentru viaţa poli¬ 
tică. într-adevăr, după Unirea din 1859 
fuseseră daţi în judecată circa 40 mi¬ 
niştri; practic, nu rămăsese nici un om 
politic important care să nu fie implicat 
într-un proces, fapt ce crea-atât în 
ţară, cât şi pe plan european - impresia 

că „ţara era guvernată de hoţi” 1 . 

Guvernul Rosetti, măcinat de perma¬ 
nente conflicte interne, a demisionat la 
22 martie 1889. După unele ezitări, re¬ 
gele Carol I l-a însărcinat cu formarea 
noului cabinet pe Lascăr Catargiu, lide¬ 
rul Partidului Conservator. 

Guvernul Lascăr Catargiu a depus 
jurământul la 29 martie 1889. Au ur¬ 
mat aprinse discuţii în legătură cu di¬ 
zolvarea parlamentului. Regele a con¬ 
vocat, la sfârşitul lunii octombrie 1889, 
o şedinţă a Consiliului de Miniştri. A 

r r r 

predominat punctul de vedere susţinut 
de George Mânu şi Alexandru Lahovari 
privind menţinerea parlamentului 
existent, fapt ce l-a determinat pe Las¬ 
căr Catargiu să-şi prezinte demisia. 


1 Apostol Stan, Putere politică şi democraţie în 
România. 1859-1918, Bucureşti, Editura 
Albatros, 1995, p. 205- 

în ziua de 5 noiembrie 1889 s-a for¬ 
mat guvernul prezidat de generalul 
George Mânu. Preşedintele Consiliului 
de Miniştri a obţinut acceptul junimiş¬ 
tilor de a participa la guvern. Lascăr 
Catargiu s-a arătat nemulţumit, apreci¬ 
ind că noii miniştri au ajuns la putere 
prin „uşa din dos” a Palatului. Guver¬ 
nul avea de rezolvat problema trimite¬ 
rii în judecată a guvernului liberal. Ra¬ 
portul a fost prezentat de N. Blarem- 
oerg-care a vorbit 36 de ore, dintre 
care 20 de ore le-a consacrat discursu¬ 
lui propriu-zis - dar a fost respins la 30 
ianuarie cu 86 voturi contra si numai 

r 

67 pentru 1 . Carol I era mulţumit de 
acest rezultat, el neacceptând ideea tri¬ 
miterii guvernului în justiţie pentru ac¬ 
tivitatea desfăşurată. 

r 

1 Istoria Românilor, voi. VII, tom II. 
Coordonator: acad. Gheorghe Platon, Bucureşti, 
Editura Enciclopedică, 2003, p. 177. 

în 1890 s-au înregistrat câteva premi¬ 
ere în România: introducerea telefonu¬ 
lui si a iluminatului electric în Bucu- 

r 

resti. De asemenea, s-a conturat bule- 

r J 

vardul „cel mare”, trasat şi realizat în¬ 
tre soseaua Mihai Bravu si biserica Co- 

r r 

troceni, prin acţiunea energică a pri¬ 
marului Pake-Protopopescu. S-a inau¬ 
gurat localul Şcolii Comerciale, s-a pus 
piatra de temelie la Palatul Justiţiei şi la 
podul de peste Dunăre (arhitect Anghel 
Saligny). Situaţia financiară a ţării s-a 
îmbunătăţit, un rol important avându-1 
ministrul Menelas Ghermani. La înce¬ 
putul anului 1891, criza din rândul con¬ 
servatorilor s-a relansat. Pretextul a 
fost proiectul legii instrucţiunii, elabo¬ 
rat de ministrul Titu Maiorescu. Regele 
a convocat Consiliul de Miniştri pentru 
a discuta situaţia. S-a propus dizolva¬ 
rea Senatului, care era ostil guvernului, 

dar George Mânu şi-a prezentat demi¬ 
sia. 

în aceste condiţii s-a format guver¬ 
nul condus de generalul Ioan Ema- 
noil Florescu, la 21 februarie 1891; 
acesta era o improvizaţie, întrucât el 
conţinea liberali, conservatori şi juni¬ 
mişti; postul cheie - Ministerul de In¬ 
terne - era condus de Lascăr Catargiu. 
în aprilie 1891 s-au organizat noi ale¬ 
geri parlamentare, câştigate de guvern. 
Cea mai importantă lege adoptată de 
acest parlament a fost tariful general al 
drepturilor de vamă, care reglemen¬ 
ta-pentru prima dată intr-un mod 
unitar - relaţiile comerciale internatio- 

r r 

nale ale României. 

După mai multe cabinete, mai mult 
sau mai puţin improvizate, la 27 no¬ 
iembrie 1891 s-a format guvernul Las¬ 
căr Catargiu, care se va menţine patru 
ani, până la 3 octombrie 1895. Alegerile 

parlamentare din februarie 1892 au 
dat câştig de cauză guvernului, Partidul 
Conservator si Partidul Constituţional 

r r 

obţinând în cameră 151 locuri, în timp 
ce Partidul Naţional-Liberal a câştigat 
numai 23. 

în timpul guvernării conservatoare 
regele Carol I a avut de făcut faţă unor 
probleme privind familia domnitoare. 
La 19 aprilie/l mai 1889 principele Fer- 
dinand, moştenitorul Coroanei, s-a sta¬ 
bilit în România. O admiratoare a sa îl 
descria astfel: „înalt şi subţire, cu chi¬ 
pul luminos, cu o gură frumos arcuită, 
cu părul auriu deasupra unei frunţi 
limpezi, cu ochii albaştri sclipitori şi 
mari, prinţul Ferdinand nu închipuia 
în nici un fel rasa germanică. Trăsătu¬ 
rile lui, exprimând numai cinste tine¬ 
rească şi armonie intr-un oval perfect, 
aveau aceeaşi înfăţişare de medalie ro- 

r r r 

mană ca şi chipul mai puţin atrăgător 

al regelui Carol I” 1 . Alţii, mai puţin 
amabili, constatau că principele avea 
urechile mari şi depărtate de cap („clă- 
păuge”), că avea picioarele prea scurte 
şi se bâlbâia aproape la fiecare pro¬ 
poziţie. 

Principele moştenitor a luat cuvântul 
în Senat la 9/21 mai, exprimându-şi do¬ 
rinţa de a studia „în toate amănuntele 
sale” mecanismul politic al ţării 2 pe 
care urma s-o conducă. Cu meticulozi¬ 
tatea şi exigenţa cunoscută, regele Ca¬ 
rol I a început să-l iniţieze pe Ferdi- 
nand în tainele „meseriei” de rege. 
După o astfel de lecţie prinţul „ieşea co¬ 
pleşit de griji; înţelegea cât de greu va 
apăsa pe umerii săi moştenirea ale că- 


1 Din amintirile Elencutei Văcar eseu. Traduse de 

r 

Măriuca Vulcănescu şi Ioana Fălcoianu, 
Bucureşti, Editura Paideia, 2000, p. 53. 

2 Arh. N.I.C., fond Casa Regală, dos. 4/1889, f. 1. 

rei îndatoriri unchiul său nu i le ascun¬ 
dea. Regele Carol nu vedea în trandafi¬ 
riu nici evenimentele, nici oamenii. 
Sceptic, neîncrezător, plin de gânduri 
reticente pe care le dădea în vileag cu 
cel mai mic prilej, el turna amarul în 
sufletul viitorului rege; şi pentru a-1 căli 
mai bine, îl strunea fără cruţare” 1 . 

Lui Ferdinand, regele i-a îngăduit să 
frecventeze serile literare si muzicale 

r 

organizate de regina Elisabeta. Aici a 

cunoscut-o mai 
bine pe una dintre 
domnişoarele de 

r 

onoare: Elencuta 

r 

(Elena) Văcărescu, 
de care s-a îndră¬ 
gostit. Aceasta se 
descria astfel pe 
sine: „Eram tânără 



1 Din amintirile Elencuţei Văcărescu, p. 56. 

şi veselă, cu frumuseţea prospeţimii 
unui obraz de culoarea garoafelor tran¬ 
dafirii, ochii aurii, vii ca focurile cioba¬ 
nilor, buzele-mi rumene, dinţii albi ca 
neaua, mersu-mi sprinten şi hotărât, 
mâinile-mi gingaşe, dar voluntare, iar 
între privirea mea şi părul meu ca pana 
corbului, sprâncenele-mi lungi îmi sub¬ 
liniau aerul de mândrie. Nimic nu ţinea 

r 

pasul cu vioiciunea cuvintelor şi mişcă¬ 
rilor mele, cu agerimea gândului meu 
şi a izbucnirilor închipuirii mele. Mai 
degrabă mică de stat, socoteam că prin 
iuţeala cuvântului mă ridicam la înălti- 

f r 

mea celor care mă înconjurau” 1 . La 
rândul său, Robert Scheffer, secretarul 
reginei Elisabeta, aprecia că Elena Vă- 
cărescu era o „tânără cu forme durdu¬ 
lii, nici distinsă, nici elegantă, dar care 
avea prospeţime şi ceea ce se numeşte 


1 Ibidem, p. 58. 

«frumuseţea diavolului»” 1 . Atras în 

r 

cercul reginei Elisabeta, principele Fer- 
dinand n-a rezistat „formelor” oferite 
cu dezinvoltură - în timpul unei audiţii 
muzicale sau al unui recital de poezie 
iniţiate de regină - astfel că dorinţa 
carnală s-a transformat rapid în cerere 
în căsătorie, urmată de logodnă. Potri¬ 
vit unor informaţii furnizate chiar de 

r 

Elena Văcărescu, schimbarea inelelor 
de logodnă a avut loc în prezenţa rege¬ 
lui Carol I şi reginei Elisabeta, în mai 
1891. Ea avea să scrie: „Prinţul si cu 
mine schimbaserăm inelele de logodnă 
în faţa regelui şi a reginei, după un 
prânz plin de voie bună şi armonie. Re¬ 
gele atinsese cu mâna lui aceste inele 


1 Robert Scheffer, Orient regal Cinci ani la 
Curtea României. Cuvânt înainte de Pamfil 
Şeicaru. Traducere de Rodica Pânzaru, 
Bucureşti, Editura Saeculum şi Editura Vestala, 
1997, p. 37. 

pe mâinile noastre unite. în acea clipă 
solemnă prinţul îmi dăruise o statuetă 
a Maicii Domnului Veşnic Ajutătoare, 
iar eu îi dăruisem lui o icoană a Fecioa¬ 
rei Maria” 1 . 

Dar actul unei asemenea căsătorii nu 
era îngăduit din raţiuni politice; aduce¬ 
rea unei dinastii străine avusese ca 

scop şi menţinerea 
domnitorului dea¬ 
supra frământărilor 
interne, în poziţia 
de arbitru. Se apre¬ 
cia că exista perico¬ 
lul ca el să devină 
aservit familiei din 
care provenea soţia 
si deci să se reia ve- 

r 

chile dispute pentru 
domnie. Regina Eli- 
sabeta a încurajat 

1 Elencuţa Văcărescu, op. cit., p. 107. 

idila dintre cei doi, dar în faţa opoziţiei 
Consiliului de Miniştri 1 si a oamenilor 

r r 

politici în general, Carol I i-a cerut lui 
Ferdinand să aleagă între Elena Văcă- 
rescu si tron. S-a creat o adevărată 

r 

dramă: în 1891 regina Elisabeta a ple¬ 
cat în străinătate - mai întâi la Veneţia, 
apoi la domeniul părintesc de la 
Wied - anuntându-si intenţia de a di- 

r r r 

vorţa de Carol I; la rândul său, Ferdi¬ 
nand s-a retras la Sigmaringen, ame¬ 
ninţând cu sinuciderea 2 , în timp ce 

1 în, legătură cu acest episod, C. Bacalbaşa 
scria: „Consiliul de Miniştri fiind chemat să-şi 
spună cuvântul, s-a împotrivit categoric. Lascăr 
Catargiu a fost consultat, ca şi ceilalţi miniştri. S- 
a făcut mult haz când s-a aflat felul de a-şi spune 
părerea a bătrânului moldovean. La stăruinţele 
reginei, Lascăr Catargiu a răspuns «Majestate, 
aiasta nu se poate», decât dacă principele 
Ferdinand devine «particoler»“ (Constantin 
Bacalbaşa, Bucureştii de altădată, voi. II, p. 135). 

2 Terence Elsberry, Mărie ofRomania. Intimate 

Elena Văcărescu a 
luat si ea calea exi- 

r 

lului, renunţând 
pentru totdeauna 
de a reveni în Ro¬ 
mânia. 1 Drama, cu 
larg răsunet euro¬ 
pean, l-a inspirat 
pe Pierre Loti, care 
a scris L’Exile, şi pe 
d’Annunzio, în II 



Life ofTwentieth Century Queen, New York, 
[1972], p. 39; Al Săndulescu, Duiliu Zamfirescu 
şi marele său roman epistolar, Bucureşti, 
Editura Minerva, 1986, p. 15. 

1 Spre a nu oferi teren pentru mari neînţelegeri 
în cadrul familiei regale şi pentru noi agitaţii în 
viaţa politică, Elena Văcărescu s-a stabilit Ia 
Paris, unde s-a remarcat ca o poetă de talent şi a 
adus numeroase şi însemnate servicii României; 
a fost membră a delegaţiei române la Conferinţa 
Păcii de la Paris din 1919-1920, a făcut parte din 
Comisia de cooperare intelectuală a Societăţii 

Piacere. 1 

Până la urmă, raţiunea de stat a în- 
vins sentimentele, fie ele oricât de sin¬ 
cere si de curate. în martie 1892, Maria 
Aleksandrovna, mare ducesă a Rusiei si 
împăratul Wilhelm al II-lea au pus la 
cale o întâlnire „de familie” la Mun- 
chen, unde au fost invitaţi regele Carol 
I şi prinţul moştenitor Ferdinand, pre¬ 
cum şi principesa Maria (Missy), ne¬ 
poata reginei Victoria a Marii Britanii. 
Cei doi - Ferdinand şi Maria - s-au plă¬ 
cut, astfel că, în luna mai s-au logodit, 
în vara anului 1892, regele Carol I s-a 
deplasat la Londra cu scopul de a-i 

Naţiunilor, a fost aleasă vicepreşedinta Comisiei 
pentru protecţia copilului şi tineretului, a făcut 
parte din delegaţia României la Conferinţa de 
pace din 1946-1947. A murit în 1947; în 1959 
osemintele sale au fost aduse în ţară şi depuse 
în capela familiei de la Cimitirul Bellu. 

1 Ion Stăvăruş, Elena Văcărescu, Bucureşti, 
Editura Univers, 1974, p. 53. 

mulţumi reginei Victoria pentru onoa¬ 
rea ce i-a făcut, acceptând ca una dintre 
nepoatele sale să se mărite cu princi¬ 
pele moştenitor al României. Cu acel 
prilej, regele a fost decorat cu „Ordinul 
Jartierei”, ceremonia desfăşurându-se 
în capela castelului Windsor. Carol a 
trebuit să îmbrace pantaloni până la 
genunchi şi ciorapi de mătase, costum 
ce i se părea mai mult decât ridicol pen¬ 
tru un ofiţer prusac. Tatăl logodnicei, 
ducele de Edinburgh, nu era încântat 
de ideea ca fiica sa să plece într-o ţară 
îndepărtată şi necunoscută. 1 Totuşi, 
s-a lăsat convins. La 29 decembrie 
1892/10 ianuarie 1893, principele Fer- 


1 Guy Gauthier, Missy, regina României. 
Traducere din franceză de Andreea Popescu, 
Bucureşti, Editura Humanitas, 2000, p. 44-45. 

dinand s-a căsătorit cu Maria de Edin- 
burgh 1 , nepoata reginei Victoria a Ma¬ 
rii Britanii. Peste mai mulţi ani, în me- 
moriile sale, Maria avea să-şi exprime 
mirarea că tânărul Ferdinand, de o ti¬ 
miditate ieşită din comun, a avut „cura¬ 
jul să-mi facă propunerea de căsăto¬ 
rie” 2 . Prezent la nunta lui Ferdinand cu 
Maria, desfăşurată la Sigmaringen 3 , re¬ 
gele Carol I a salutat „unirea ce s-a să¬ 
vârşit şi s-a sfinţit, ca o asigurare pen¬ 
tru viitorul României”, Tinerilor, le-a 
urat să petreacă „ziua de miere” cât 


1 Maria Alexandra Victoria, născută la 3/17 
octombrie 1875, era fiica lui Alfred duce de 
Edinburgh şi Saxa-Coburg-Gotha, şi a Măriei 
Aleksandrova, mare ducesă a Rusiei. 

2 Regina Maria, Povestea vieţii mele, voi. I, Iaşi, 
Editura Moldova, 1990, p. 218. 

3 Vezi detalii în Diana Fotescu, The marriage 
ofprincess Mărie of Edinburgh and Ferdinand 
Crown prince of Romania, în „Royalty Digest. A 
Journal of Record”, voi. X, nr. 11, mai 2001. 


Ioan Scurtu _-_ Carol I _ = _ 432 / 668 

mai frumos. Maria avea să noteze: „Vă¬ 
zui pe Nando [Ferdinand] cum îngălbe¬ 
neşte; îşi ridică şi el curtenilor paharul, 
ca răspuns, dar mâna îi tremura şi din 
acea clipă îşi pierdu toată veselia; ră¬ 
mase tăcut, cu gândul departe, mâhnit 
parcă până în fundul inimii. îndată ce 
ne scularăm de la masă, mă trase 
într-un colţ: cu ochii plini de tulburare 
si cu nările în freamăt, mă întrebă: «Ai 
auzit?» «Ce să aud?» «A zis ziua de 
miere» «Şi de ce nu?» «Nu înţelegi ce-a 
vrut să zică? A vrut să spună că în loc 
de o lună de miere, n-are să ne dea de¬ 
cât o zi! Uite aşa e el! Nu-i pasă de sen¬ 
timentele altora şi nici nu le înţelege. 
La unchiu’ aşa merge: numai muncă şi 
nici o plăcere, cât e anul de lung şi ori¬ 
care ar fi anotimpul. Lui nu i-a trebuit 
lună de miere; se vede că nu e ca toată 
lumea; e întreg numai al datoriei, fără 

nici o slăbiciune si vrea să facă toată lu- 

r 

mea ca el. Aşa e întotdeauna; orice plă¬ 
cere trebuie jertfită. N-are nici o 
simţire, nici o înţelegere faţă de do¬ 
rinţele şi nevoilor celor tineri. E lipsit 
de orice milă». Si ochii lui Nando se um- 

r 

plură de lacrimi” 1 . Totuşi, Maria Alek- 
sandrovna va obţine din partea lui Ca¬ 
rol ca tinerii căsătoriţi să petreacă o 
„lună de miere” la castelul Krauchen- 
wies din Munţii Bavariei. 

r 

Regele Carol I anunţa cu mândrie de 
la tribuna Parlamentului căsătoria ne¬ 
potului său, apreciind că era „un eveni¬ 
ment fericit, de la care ţara aşteaptă 
asigurarea viitorului său. Legăturile ce 
această cununie formează între Casa 
mea si Casa ilustră a Marii Britanii si Ir- 

r r 

landei, vor întări si dezvolta relatiunile 
amicale folositoare pentru toţi, ce din 


1 Regina Maria, Povestea..., p. 234-235. 

vechime se află întocmite între amân¬ 
două popoarele, englez şi român” 1 . 

în ziua de sâmbătă, 23 ianuarie 1893, 
cei doi tineri au fost primiţi în România 
cu mult fast. Bucurestenii au fost încân- 

r 

taţi să o vadă pe tânăra prinţesă cobo¬ 
rând din tren într-o rochie de catifea 
verde, peste care purta o manta mov cu 
căptuşeala de vulpe argintie. Frumu¬ 
seţea ei era de-a dreptul cuceritoare. La 
gară, tânăra pereche a fost întâmpinată 
de regele Carol I, de membrii guvernu¬ 
lui şi alţi demnitari. Primarul Grigore 
Triandafil le-a oferit pâine şi sare, iar 
principesa Maria a primit 150 buchete 
de flori. Apoi, duminică, 24 ianuarie, 
cortegiul regal s-a îndreptat spre Mitro¬ 
polie, unde s-a oficiat serviciul divin. 
Simultan a fost organizată căsătoria a 
31 perechi de tineri, din toate judeţele 


1 Ion Mamina, Monarhia constituţională..., p. 
232. 

României. Fiecare pereche - împreună 
cu familia, cu preotul şi cu un drapel pe 
care era înscris numele judeţului - era 
instalată în câte un car împodobit cu 
covoare naţionale si cu verdeaţă; la 
mijloc se afla un brad cu beteală. Carele 
erau trase de patru boi albi. în fruntea 
carelor se afla un alt car tras de patru 
boi negri, în care cânta taraful de lău¬ 
tari. Aceste care au pornit de la biserica 
Sfântu Spiridon spre Ateneul Român, 
oprind în faţa Palatului Regal, unde fie¬ 
care pereche a primit o pungă de cati¬ 
fea roşie în care se aflau 25 monede de 

r 

aur, oferită de principesa Maria, o me¬ 
dalie comemorativă din partea regelui 
Carol I, portretul perechii princiare dă¬ 
ruit de principele Ferdinand. Apoi s-a 
oferit tuturor o masă cu dulciuri si sam- 

r r 

panie; regele, principesa Maria şi prin¬ 
cipele Ferdinand au ciocnit un pahar 

cu toate perechile de proaspeţi căsă¬ 
toriţi. Seara, familia regală a fost pre¬ 
zentă la Teatrul Naţional, unde s-a ju¬ 
cat piesa „Visul unei nopţi de vară” de 
Shakespeare, iar C. Nottara a recitat 
versuri scrise de Dimitrie Olinescu. în 
cea de a treia zi, luni, 25 ianuarie, s-a 
desfăşurat „balul Primăriei” în foaerul 
Teatrului Natonal. Balul a fost deschis 

r 

de prinţul Ferdinand, care a dansat cu 
doamna Triandafil şi de principesa Ma- 
ria, care a făcut pereche cu primarul 
Triandafil. Toate doamnele au primit 
în dar câte un evantai-carnet de fildeş 

r 

alb, cu portretele regelui, reginei şi pe¬ 
rechii princiare. Principesei Maria i s-a 
oferit, din partea Primăriei, şi un inel 
de aur încrustat cu briliante 1 . 

Ca urmare a căsătoriei, lista civilă a 
principelui Ferdinand a fost urcată de 


1 Constantin Bacalbaşa, op. cit., p. 193-198. 

la 300.000 lei aur (stabilită în momen¬ 
tul venirii lui în ţară), la un milion de 
lei - moştenitorul tronului devenind 

r 

cap de familie. Pentru tânăra familie 
s-a construit, în anii 1893-1895, Palatul 
Cotroceni din Bucureşti, după planu¬ 
rile arhitectului francez Paul Gotte- 
reau, pe locul vechilor case domneşti. 
De asemenea, pentru moştenitorul tro¬ 
nului s-a ridicat castelul Foişor la Si- 

r 

naia. La 3/15 octombrie 1893, princi¬ 
pesa Maria a născut un băiat, care a 
devenit moştenitorul moştenitorului 

r r 

coroanei. Regele era literalmente feri¬ 
cit; trecând peste rezerva sa naturală, a 
intrat în camera tinerei mame si săru- 

r 

tând-o pe frunte, i-a spus: „Mulţu¬ 
mesc” 1 . Copilul a fost botezat în religia 
ortodoxă, primind numele Carol. Re- 


1 Guy Gauthier, op. cit., p. 61; vezi şi Robert 
Scheffer, op. cit., p. 35-36. 

gele anunţa plin de mândrie de la tri¬ 
buna Camerei: „Naşterea pe pământul 
României a tânărului principe Carol a 
strâns şi mai mult puternicele legături 
ce unesc dinastia mea cu soarta acestei 
ţări şi asigură pentru vecie viitorul ei” 1 . 

Regina Elisabeta a revenit în Bucu¬ 
reşti în noiembrie 1894, după un auto- 
exil de trei ani, împăcându-se cu faptul 
căsătoriei lui Ferdinand, în conformi¬ 
tate cu „raţiunile de stat”. La 15 noiem¬ 
brie s-au organizat serbări publice pri¬ 
lejuite de împlinirea a 25 de ani de la 
căsătoria lui Carol I cu Elisabeta (nunta 
de argint); pe lângă oficialităţile ro¬ 
mâne - miniştri, parlamentari, pri¬ 
mari, prefecţi, înalţi clerici etc. - la fes¬ 
tivităţi au participat şi membrii 
corpului diplomatic, care au înmânat 
suveranului scrisori de felicitare din 

1 D.A.D., nr.l, şedinţa din 15 noi 1893, p.l. 

partea şefilor statelor pe care le repre¬ 
zentau 1 . Relaţiile ei cu principesa Ma- 
ria nu au fost niciodată apropiate. Erau 
două firi cu totul diferite: regina Elisa- 
beta - visătoare, iubitoare de artă, plă- 
cându-i discuţiile lungi în salonul ei, 
cânta la pian sau citea din propriile-i 
creaţii literare, primind cu încântare 
felicitările asistentei, alcătuită mai ales 
din doamne în vârstă, dar uneori si din 
cărturari de elită, români sau străini; 
între aceştia Vasile Alecsandri, Pierre 
Loti, Sarah Bernhardt. Această retra¬ 
gere în lumea artelor se datora faptului 
că soţul ei era prea rigid şi acaparat cu 
totul de problemele statului, militare şi 
politice, dar şi pentru că şi-a dorit 
foarte mult să aibă copii, dar nu a avut 


1 Valeriu Florin Dobrinescu şi Ion Pătroiu, 
Carol I văzut de un diplomat francez, în Omagiu 
istoricului Ioan Scurtu, p. 126. 

acest noroc. „Aş fi vrut să am doispre¬ 
zece copii; nu ai niciodată destui”, spu¬ 
nea adesea regina Elisabeta. Neputând 
să fie mamă, era mama tuturor celor 
care căutau un adăpost la ea”. Oferea 
ajutoare oricui apela la sprijinul ei, 
fără să analizeze dacă aceştia aveau 

r 

într-adevăr nevoie de bani; si nu odată 
a fost păcălită de escroci versaţi care se 
pripăşeau în preajma ei. Principesa 
Maria - dinamică, voluntară, coche¬ 
tă - nu agrea acea atmosferă stătută. îi 
plăcea să facă plimbări în aer liber, să 
călărească, să discute cu cât mai multă 
lume, din toate straturile sociale. Carol 
I i-a atras de la început atenţia că nu 
trebuia să aibă prieteni, pentru că, „aşa 
ceva era periculos într-o ţară ca Româ¬ 
nia, unde intrigile şi invidia întreceau 
întotdeauna devotamentul si fidelita- 

r 

tea” 1 . Regele îi dăduse ca doamne de 

1 Lilly Marcon, Regele trădat. Carol al II-lea al 

companie două femei bătrâne (Gre- 
ceanu şi Mavrogheni) care căutau să o 
educe, dându-i sfaturi peste sfaturi, 
care pe tânăra prinţesă mai mult o 
enervau decât o ajutau să se integreze 
într-o societate ce nu putea fi a ei. Pen¬ 
tru a cunoaşte mai bine lumea româ- 

r 

nească, regele organiza recepţii „rigu¬ 
roase şi învechite”, îi impunea prin¬ 
ţesei să primească „numai matroane 
durdulii si vorbăreţe” 1 . Evident nu 

r r 

aceasta era calea pe care dorea să 
meargă soţia moştenitorului Coroanei. 
Spre surprinderea generală - dar mai 
ales a regelui - principesa Maria încă¬ 
leca pe cal şi pleca să vadă satele şi bi¬ 
sericile, să discute cu oamenii, fapt ce 
i-a creat rapid o mare popularitate şi 
simpatie. Vizitele „domniţei” - care se- 

României, Bucureşti, Editura Corint, 2003, p. 35. 
1 Guy Gauthier, op. cit., p. 55. 

măna cu Ileana Cosânzeana din po¬ 
veşti - rămâneau pe veci întipărite în 
mintea si în sufletele românilor. Princi- 

r 

pesa nu ezita să se ia la întrecere cu 
ofiţerii de la arma cavalerie, punându-i 
deseori în dificultate. Luând act de 
această realitate, în 1896 regele i-a 
acordat gradul onorific de colonel al 
Regimentului 4 de Husari. 

Regele a decis ca principele moşteni¬ 
tor şi soţia sa să reprezinte familia 
domnitoare română la festivităţile de 

r 

încoronare a ţarului Nicolae al II-lea 
(mai 1896). în atmosfera de petrecere, 
principesa Maria s-a lăsat „dusă de 
val”. La Moscova, ea a trăit „prima iu¬ 
bire extraconjugală”, cel ales fiind ma¬ 
rele duce Boris Vladimirovici 1 . 

Revenită la Bucureşti, principesa a 
trebuit să accepte viaţa de îa Curte, care 


1 Lilly Marcou, op. cit., p. 44. 

se desfăşura după un ceremonial ex¬ 
trem de rigid impus de regele Carol I. 
Preocupat să asigure prestigiul monar¬ 
hiei, Carol I s-a aflat în situaţia, tragică 
pentru un om, de a fi mereu izolat, de 
nu a avea nici un prieten, de a nu putea 
depăşi anumite convenţii protocolare. 
Soţia sa, Elisabeta, mărturisea că „şi în 
somn el poartă Coroana pe cap” 1 . 
Moartea fetiţei, lipsa unui alt copil, de¬ 
osebirile de temperament între el şi 
soţie, au contribuit la accentuarea în- 
singurării în care trăia. Persoana lui 
Carol I inspira respect, dar niciodată 
dragoste umană, atât de necesară, to¬ 
tuşi, unui autentic conducător. Rigidi¬ 
tatea dusă la extrem, spiritul de ordine 
ce părea unora a fi disciplină militară 
se manifesta în viata de zi cu zi, ca si în 
momentele solemne. 

1 Grigore Antipa, Câteva amintiri despre regele 
Carol I, în Din viaţa regelui Carol I, p. 30. 

Se pare că regele nu a avut nici o 
amantă si că i-a rămas fidel soţiei sale 

r r 

Elisabeta, chiar dacă aceasta se îngră- 
şase şi nu-i inspira o atracţie specială, 
îşi făcea, din când în când, datoria de 
bărbat, mai curând dintr-o obligaţie 
conjugală. „Gurile rele” au acreditat 
ideea că această fidelitate s-a datorat 
eşecului său în tentativa de a cunoaşte 

r r 

şi o altă femeie. Cum nu-şi putea per¬ 
mite să facă avansuri unei doamne din 
lumea bună (temându-se că s-ar afla 
imediat, iar prestigiul său ar fi ştirbit), 
a decis să apeleze la o femeie de rând, 
pe care a întâlnit-o într-una din plimbă¬ 
rile lui solitare prin munţii din jurul 
castelului Peles. A stabilit să o viziteze 

r 

în aceeaşi seară, la ora 2 2 00 . Pe la ora 21 
în Sinaia a început o ploaie torenţială; 
Carol nu putea concepe să nu respecte 
ora stabilită, astfel că a pornit spre 
adresa ştiută, aflată la vreo trei km de 

r ' 

castel. Dar, pe drum, fiind întuneric şi 
noroi, şi-a pierdut un galoş. Ce a făcut 
la tânăra româncă nu s-a aflat, dar re¬ 
gele a trăit câteva ore de panică, atunci 
când a constatat că îi lipseşte un galoş 
care avea imprimată pe talpă litera „C” 
(Carol). Dimineaţa, a dat ordin gărzii 
militare să caute „obiectul”, care a fost 
găsit la un copil ce-1 descoperise în faţa 
casei, pe stradă, şi acum îl cerceta cu 
atentie. De atunci Carol a decis să nu 

r 

mai încerce o altă experienţă, astfel 
că - aşa cum scria N. Iorga - ”Nu i s-a 
cunoscut public nici o legătură, ceea ce, 
după domnia lui Cuza-Vodă trebuia să 
fixeze un puternic contrast” 1 . 

Aceasta nu înseamnă că „problema” 

1 N. Iorga, România contemporană de la 1904 la 
1930. Supt trei regi. Victoria unei lupte pentru un 
ideal moral şi naţional (în continuare: Supt trei 
regi). Ediţie Valeriu Râpeanu şi Sanda Râpeanu, 
Bucureşti, Editura Pro, 1999, p. 4. 

nu4 preocupa. Cu prilejul balurilor or¬ 
ganizate la Palat - şi erau cam trei-pa- 
tru pe an - i se prezenta lista cu persoa¬ 
nele ce urmau să fie invitate. Regele 
cerceta cu atentie lista cu doamnele si 

r r 

tăia unele nume, spunând cu glas tare: 
„Stricată!” Despre această practică s-a 
aflat rapid, iar doamnele aflate pe „ta¬ 
bel” trăiau ceasuri de mare emoţie; cele 
care nu primeau invitaţia deveneau 
„persona non grata”, iar reputaţia lor 
era serios sifonată. Au existat si situaţii 

r r r 

când soţii cereau explicaţii, deoarece 
fuseseră atinşi în onoarea lor de fami- 

r 

lişti. Astfel, Petre Grădişteanu, apreci¬ 
ind că era „o eroare la mijloc”, care a 
dus la scoaterea de pe lista invitaţilor a 
soţiei sale Nika, a intervenit la maresa- 

r ' r 

Iul Palatului, George Filipescu: „Mare¬ 
şalul a explicat însă că nu fusese o 
eroare, ci consecinţa unei hotărâri lu- 
ate de sus. Grădişteanu a început să 

urle, dar Filipescu i-a întors spatele” 1 . 
Carol I nu proceda arbitrar, ci în de¬ 
plină cunoştinţă de cauză, fiind bine in- 
format despre comportamentul doam¬ 
nelor din înalta societate. într-o 
discuţie cu aghiotantul său, regele 
aprecia: „Nevestele generalilor mei, în 
mare parte, sunt o calamitate pentru 
onoarea bărbaţilor lor” 2 . Altădată, i-a 
spus aceluiaşi aghiotant despre Bessy 
Ionescu, soţia lui Take Ionescu: „Aceas¬ 
tă femeie este a tuturora, afară de a 
bărbatului ei” 3 . Regele Carol I a avut 
parte şi de o întâmplare cu totul ex¬ 
cepţională: cu prilejul vizitei la Sinaia a 
regelui Milan al Serbiei, oaspetele a fost 

1 Constantin Argetoianu, Pentru cei de mâine. 
Amintiri din vremea celor de ieri, voi I, partea I. 
Ediţie Stelian Neagoe, Bucureşti, Editura 
Humanitas, 1991, p. 108-109. 

2 Alexandru Candiano-Popescu, Amintiri din 
viaţă-mi, voi. II, p. 80. 

3 Ibidern, p. 9. 

găzduit la Palat, împreună cu unchiul 
său Alexandru Catargi. Peste mai mulţi 
ani, Carol avea să-i mărturisească lui 
Bălăceanu despre Catargi: „Ştiţi ce a fă¬ 
cut acest mizerabil? A introdus noaptea 
femei uşoare în palatul meu; i-am spus 
să nu mai calce vreodată pe acolo!” 1 

Curios este că acest om atât de rigid şi 
de calculat a decis ca la mansarda cas¬ 
telului Peleş să se aranjeze „camera 
beţivilor”, dotată cu căni pentru bere, 
pat pentru cei ce nu puteau coborî scă¬ 
rile etc. Carol însuşi se retrăgea din 
când în când în această cameră, împre¬ 
ună cu câţiva amici din suita sa (de ori¬ 
gine germană, pricepuţi băutori de 
bere). Aceste petreceri erau ţinute în 
cel mai strict secret, deoarece Carol I 
ştia că mulţi ziarişti îi urmăreau orice 

r r r 

mişcare pentru a-1 ataca. 

La sfârşitul secolului al XlX-lea si la 

r r 

1 Ion Bălăceanu, Amintiri..., p. 286. 

începutul celui următor, „şahul la rege” 
era subiectul predilect al multor ziare 
şi o cale de sporire a tirajului 1 . Pe 
această linie s-au evidenţiat ziare si re- 

r r 

viste ca: „Adevărul”, „Drepturile omu¬ 
lui”, „Lupta”, „Republica română”, „Fa¬ 
cla”. S-au remarcat prin articolele lor 
antidinastice ziarişti, scriitori si oa- 
meni de cultură, precum Al. Beldiman, 
C. Miile, N.T. Orăşanu, N. Fleva, Gh. 
Panu, Bogdan Petriceicu-Hasdeu, Al. 
Macedonski, Al. Vlahuţă, Traian Deme- 
trescu, Ion N. Roman, Anton Bacalbaşa, 
N. D. Cocea, Tudor Arghezi. Spre exem¬ 
plu, ziarul „Adevărul” apărea în ziua de 
10 mai în doliu (chenar negru), iar pe 
frontispiciu ave? scris cu litere mari: 


1 Vezi ampla lucrare Gândirea social-politică 
antimonarhică şi republicană din România. 
Antologie, studiu introductiv şi note de 
Gheorghe Ghimeş, Bucureşti. Editura Ştiinţifică 
şi Enciclopedică, 1979. 

„Să te fereşti român de cui străin în 
casă” (aluzie la Carol I). Directorul zia¬ 
rului, Alexandru Beldiman, în cores¬ 
pondenţa pe care o ţinea, lipea singur 
mărcile pe plicuri, de fiecare dată tim¬ 
brele cu chipul lui Carol fiind puse cu 
capul în jos. Gazeta „Republica ro¬ 
mână” scria la 20 mai 1890: „să căutăm 
o adevărată soluţie trebuitoare neapă¬ 
rat tării si naţiunii româneşti si care so- 

r r r r r 

luţie nu poate fi alta decât: înlăturarea 
cu orice preţ a monarhiei şi mai cu 
seamă a dinastiei străine. Schimbarea 
formei de guvernământ şi concretiza¬ 
rea prin legi, şi aplicarea în fapt a prin¬ 
cipiilor liberale proclamate prin Con¬ 
stituţie. Atunci tara va intra în suve- 

r r 

ranitatea ei, când capul statului ar fi un 
preşedinte de Republică, de neam, 
sânge şi religie cu a românilor. Numai 
atunci România va fi liberă şi indepen- 

dentă. Numai atunci suveranitatea po¬ 
porului nu va fi o parodie.” La rândul 
său, gazeta „Contemporanul”, prin ver¬ 
surile poetului Traian Demetrescu, pu¬ 
nea în gura lui Carol I aceste cuvinte: 

„Am fost german, voi fi german 
Si sunt. 

r 

O, ţară, vitreg mi-este al tău 
Pământ! 

Dacă pe Tronu-ţi stau cu-aşa 
Plăcere, 

E pentru că tu-mi eşti izvor 
De-avere!” 1 . 

La rândul său, Constantin Miile scria: 

„Vivat rex, vivat! Oh? Altădată 
Poporu-n strade altfel răcnea 
Şi-un cap de rege jos cădea. 

1 Poezia „Contemporanului", Bucureşti, Editura 
Tineretului, 1961, p. 149. 


Ioan Scurtu _-_ Carol I _ = _ 452 / 668 

Aşa poporul era, odată, 

Mândru de dânsul, rău cu cei răi 

Si tara mândră de fiii săi” 1 . 

r r 

Spre sfârşitul sec. al XlX-lea s-a afir¬ 
mat si în România mişcarea socialistă, 
care avea un evident caracter republi¬ 
can. Semnificative sunt aprecierile zia¬ 
rului „Munca” din 9 decembrie 1890: 
„Cine zice socialist nu poate să nu înţe¬ 
leagă republică. Forma regalităţii nu 
poate să fie cu nici un chip forma de gu¬ 
vernământ socialist [...] republica ade¬ 
vărată, republica socialistă, nu va veni 
decât o dată cu izbânda socialismu¬ 
lui” 2 . Iar Constantin Dobrogeanu-Ghe- 
rea preciza: „Noi, socialiştii-democraţi, 
dacă vroim sincer dezrobirea muncito¬ 
rilor, dacă voim desfiinţarea monar- 

1 Ibidem, p. 103. 

2 „Munca" nr. 42 din 9 decembrie 1890. 

hiei fie în capul ei un rege sau un pre¬ 
şedinte, atunci trebuie să căutăm să 
distrugem rădăcinile, temeliile acestor 
instituţiuni. Dacă noi vom putea orga¬ 
niza pe muncitori şi a-i face să capete 
stăpânirea politică, dacă prin această 
stăpânire politică vom reuşi ca mijloa¬ 
cele de producere, unelte şi pământ, să 
nu fie în mâna unei singure clase, ci în 
mâna întregii naţiuni, dacă prin aceste 
mijloace am pus în neputinţă de a se ex¬ 
ploata şi jefui om pe om şi, prin urma¬ 
re, atunci nici o clasă nu mai atârnă de 
alta, nici o clasă nu mai poate stăpâni 
prin silnicie pe alta, atunci domnia bur¬ 
gheziei va dispărea, domnia silniciei şi 
a jafului nu vor mai fi, alcătuirea socie¬ 
tăţii de azi va pieri cu toate instituţiile 
ei: armată, regalitate, poliţie etc” 1 . 


1 Socialismul şi republica, ibidem, nr. 12 din 10 
mai 1892. 

Partidul Social-Democrat al Muncito¬ 
rilor din România, creat în aprilie 1893, 
aprecia că republica socialistă „nu 
poate fi un câmp de luptă imediată” 1 . 
Programul Partidului Social-Democrat 
al Muncitorilor din România, adoptat 
în 1893, prevedea: „întoarcerea Dome¬ 
niilor Coroanei la stat. Restrângerea 
prerogativelor regale şi mai ales a 
dreptului vie a schimba ministerele şi a 


1 Vezi, pe larg, Vasile Niculae, Republica în 
concepţia şi acţiunea mişcării muncitoreşti şi 
socialiste din România până la crearea P.C.R., în 
„Anale ist.“, nr. 5/1972; Ion lacoş şi Alexandru 
Porţeanu, Poziţia antimonarhică a mişcării 
muncitoreşti şi socialiste la sfârşitul secolului al 
XlX-lea şi începutul secolului al XX-lea, în 
„Studii. Rev. ist.“, nr. 6/1972; Ion lacoş, Ideea de 
Republică în gândirea mişcării revoluţionare şi 
democratice din România, în „Anale. ist.“, nr. 
6/1987; N. Petreanu, Republica în conştiinţa 
poporului român (cap. I şi II). 

dizolva şi proroga toate Corpurile le¬ 
giuitoare” 1 . Acţionând în acest spirit, 
deputatul socialist Vasile G. Morţun a 
propus în 1891 un proiect de lege care 
prevedea: „Faţă de nevoia ce are ţara 
de moşiile date ca apanagiu Coroanei, 
pentru îndestularea muncitorilor agri¬ 
coli, propunem următorul proiect de 
lege: Articol unic: Cele 12 moşii care al¬ 
cătuiesc donatiunea Coroanei, institu- 
ită în 1884, se vor relua în stăpânire de 
stat, se vor parcela şi pune imediat în 
vânzare în conformitate cu legea vân¬ 
zării bunurilor statului” 2 . Evident, 
acest proiect n-a avut o finalitate prac¬ 
tică. 

în timp ce unii gazetari şi scriitori, 

1 Documente din istoria mişcării ynuncitoreşti 
din România. 1893-1900, Bucureşti, Editura 
Politică, 1969, p. 58. 

2 V. G. Morţun, Apanagiile şi liberalii conserva¬ 
tori, Bucureşti, 1891, p. 33-34. 

precum şi unii fruntaşi politici şi chiar 
un partid (P.S.D.M.R.) criticau instituţia 
monarhică şi în mod special pe regele 
Carol I, exista si un curent invers: de 
proslăvire a monarhiei şi suveranului. 
Guvernele, cei mai mulţi oameni poli¬ 
tici si de cultură au acţionat în direcţia 

r r r 

creării unui „mit” al regelui Carol I, 
prezentat ca un voievod din poveşti, 
trimis de Dumnezeu pe pământ pentru 
a conduce România si a o înălţa în rân- 

r r 

dul statelor civilizate ale lumii. Regele 
Carol I era „viteaz”, „erou”, „înţelept”, 
„generos”, „părintele patriei”. La solici¬ 
tarea Ministerului Instrucţiunii, în ma- 
mialele şcolare s-au introdus lecţii spe¬ 
ciale consacrate domniei lui Carol I, 
portretul regelui era prezent, obligato¬ 
riu, în toate instituţiile publice, orice 
sărbătoare naţională începea cu Imnul 
Regal, care era imnul de stat al Româ¬ 
niei. Mai multe edificii publice, între 

care podul de la Cernavodă, Fundaţia 
Universitară din Bucureşti au primit 
numele „Carol I”. în aproape toate ora¬ 
şele din ţară străzile principale se nu¬ 
meau „Carol” şi „Elisabeta” (în Bucu¬ 
reşti, Bulevardul Carol I se întindea de 
la Calea Moşilor la Universitate, iar Bu- 
levardul Elisabeta de la Universitate 
până la podul Elefterie). Au fost publi¬ 
cate cărţi consacrate domniei lui Carol 
I, care erau larg răspândite. între aces¬ 
tea Povestea unei Coroane de otel, scrisă 
de George Coşbuc, la solicitarea Casei 
Şcoalelor, în care era elogiat domnito¬ 
rul Carol I, viteazul oştean, care a cuce¬ 
rit, prin luptă eroică, independenţa Ro¬ 
mâniei, fiind un exemplu mobilizator 
pentru ostaşi: „Oştirea, văzând pe căpe¬ 
tenia ei în bătaia focului turcesc, a 
prins suflet. Flăcăii noştri erau destul 
de inimoşi şi gata să intre în luptă, dar 

când au văzut pe Domnitor ameste- 
cându-se printre ei, îmbărbătând pe cei 
slabi şi lăudând pe cei îndemânatici şi 
inimoşi, le-a crescut inima de bucurie 

r * 

si de mândrie. Cunoşteau acum cu totii 

r r r 

că acesta e omul pe care l-a trimis Dum¬ 
nezeu să-i ducă în război cu biruinţă” 1 . 

r 

Lucrarea s-a tipărit în 2.000 exemplare 
(un tiraj foarte mare pentru acea 
vreme), fiind trimisă la toate bibliote¬ 
cile săteşti şi folosită pentru premierea 
şcolarilor fruntaşi la învăţătură 2 . 

împlinirea a 25 de ani de domnie a 
prilejuit organizarea unor festivităţi de 
omagiere a lui Carol I. Au fost publicate 
unele lucrări, precum cea semnată de 
George Dabija Bengescu, intitulată Ma¬ 
iestăţii Sale Carol I Regele României la 

1 G. Coşbuc, Povestea unei Coroane de oţel, 
Bucureşti, 1899, p. 16. 

2 Arh. N.I.C., fond Casa Şcoalelor, dos. 14/1899, 
f. 20-29. 

10 mai 1891, la serbarea celui de-al 
25-lea an al încoronării sale. 

Zaharia Boiu a scris Odă la jubileul de 
25 de ani al suirei pe Tron a Majestăţii 
Sale Regelui Carol I al României 10/22 
mai 1881, în care se puteau citi urmă¬ 
toarele versuri: 

„Purtai în piept suspinul tău 
Nutrind o tainică credinţă 

r 

Sădită-n el de Dumnezeu 
Credinţa că al Tău părinte 
Traian cel mare, imortal 
Aici, printre străine ginte 
Ţi-a destinat un tron regal... 

Şi dup-a zilelor plinire 
Credinţa ta se întrupa 
Dinspre Apus un mândru mire 
Duios la tine alerga 
Tu, fiica Romei veşnic june 
El, al Germaniei surcel... 

Orologiul lumii sună azi al secolu¬ 
lui pătrar 

De când Carol - România una s-au 
făcut prin dar... 

Cântece vesele cerul pătrundă 
Vinul ca apele curgă în undă... 
Nuntă măreaţă e, haideţi la masă 
Mire e Regele, Ţara Mireasa.” 

Peste cinci ani, în 1896, la împlinirea 
a 30 de ani de domnie s-au organizat 
noi serbări, s-au publicat versuri, s-au 
scris ode de preamărire a lui Carol I. Cu 
acel prilej, Academia Română a publi¬ 
cat lucrarea Treizeci de ani de domnie a 
regelui Carol I, în două volume, cuprin¬ 
zând cuvântările rostite de acesta cu di¬ 
verse ocazii. 

Totuşi, regele nu arăta nici aşa cum îl 
prezentau criticii lui de la ziarul „Ade¬ 
vărul” şi alte gazete, nici cum îl zugră¬ 
veau lăudătorii, mai mult sau mai 

puţin cointeresaţi din punct de vedere 
material. Carol I era atent atât la criti- 
cile, cât şi la elogiile ce i se aduceau. 
Pentru a evita atacurile anti-dinastice, 
dar şi în conformitate cu propria-i fire, 
Carol I a căutat să se impună printr-o 
viaţă personală exemplară, prin exacti¬ 
tate şi corectitudine. El nu a îngăduit 
existenta unei camarile si a interzis re- 

r r 

ginei Elisabeta să se amestece în trebu¬ 
rile politice ale României. La castelul 
Peleş, regele Carol primea adesea vizi¬ 
tatori din întreaga ţară, mai ales elevi, 
cărora le arăta viaţa modestă pe care o 
ducea, neezitând să arate că-şi cârpeşte 
singur ghetele. Gestul era în acelaşi 
timp un îndemn la muncă şi chivernisi- 
rea cu grijă a banului şi a averii proprii. 
Intre darurile pe care le oferea români- 

lor cu prilejul Crăciunului, „ceasorni¬ 
cul era nelipsit” 1 , tocmai pentru a atra¬ 
ge atenţia asupra punctualităţii şi a fo¬ 
losirii chibzuite a timpului, pe care 
mulţi îl risipeau fără folos, inclusiv oa¬ 
menii politici. La rândul ei, regina Eli- 
sabeta se interesa mai ales de arta po¬ 
pulară românească, de muzică si de 
literatură, plăcându-i să fie înconjurată 
de cei mai valoroşi cărturari români la 

r 

„şezătorile” pe care le organiza la Palat. 
Ea însăşi a publicat mai multe lucrări 
literare şi a făcut traduceri, pe care le-a 
semnat cu pseudonimul Carmen Sylva. 

Regele Carol I, dobândind o bogată 
experienţă politică şi devenind tot mai 
sigur de sine, a părăsit cu totul ideea 
modificării legii fundamentale şi a ur¬ 
mărit să asigure funcţionarea normală 

1 G.P. Georgescu, Amintiri din cei 7 ani ca 
adjutant pe lângă regele Carol I, în Din viaţa 
regelui Carol I, p. 87. 

a mecanismului constituţional, mani- 
testând el însuşi o largă toleranţă faţă 
de cei care-i criticau anumite decizii 
sau îi contestau dreptul de a ocupa tro¬ 
nul României. Spre exemplu, deşi avea, 
potrivit Constituţiei, dreptul de a re¬ 
cuza semnarea legilor, Carol I nu a uzat 
niciodată de acest drept. Faptul este de¬ 
osebit de semnificativ pentru înţelege¬ 
rea şi aprecierea reală a formei de gu¬ 
vernământ din acea perioadă. Carol I 
era convins că îndeplinea un rol civili¬ 
zator în ţara pe care o conducea, culti¬ 
vând si în rândul membrilor familiei 

r 

regale o asemenea mentalitate. Nicolae 
Iorga, sesizând acest aspect şi fiind so¬ 
licitat să ţină lecţii de istorie pentru Ca¬ 
rol, fiul lui Ferdinand şi nepotul rege¬ 
lui, mărturisea: „am ţinut să învederez 
ce nu i se spusese lui Carol I: că aici nu 
e o mână de barbari, care să trebuiască 

a fi ridicaţi de o dinastie energică şi in¬ 
teligentă la rangul naţiunilor civilizate, 
ci un vechi şi nobil popor care-şi are lo¬ 
cul, deşi pe nedrept necunoscut, în isto¬ 
ria lumii” 1 . 

în anul 1891 au încetat din viată două 

r 

personalităţi marcante ale istoriei mo¬ 
derne a românilor: Ion C. Brătianu 2 si 

r 

Mihail Kogălniceanu. Cu şase ani îna¬ 
inte (în 1885) murise C. A. Rosetti, un alt 
fruntaş politic de primă importanţă. 
Astfel, dispăreau, rând pe rând, cei mai 
experimentaţi oameni de stat români, 

1 N. Iorga, O viaţă de om. Aşa cum a fost, 
Bucureşti, Editura Minerva, 1972, p. 473. 

2 Ion C. Brătianu a încetat din viată la Florica în 

T 

ziua de sâmbătă 4/16 mai 1891. Fiica sa, Sabina 
Cantacuzino, scria: „Duminică sosi regele, îl pri¬ 
mi mama înconjurată de toţi copiii ei. Se aplecă 
de-i sărută tatei mâna şi zise plângând: «Am 
pierdut pe cel mai bun amic ce aveam.» Şezu 
apoi lângă mama o oră şi la plecare ceru o şuviţă 
de păr“ (Din viaţa familiei Brătianu, p. 187). 

care duseseră o activitate bogată, înce¬ 
pută cu mult înainte de angajarea lui 
Carol I în conducerea României. Golul 
creat a permis o şi mai puternică evi¬ 
denţiere a personaliţăţii regelui Carol I, 
care apărea ca un „bătrân al naţiei”, un 
„tată bun” şi înţelept. 

După moartea lui Ion C. Brătianu sur¬ 
venită în noiembrie 1892, în fruntea 
Partidului National-Liberal a fost ales 

r 

Dimitrie Brătianu. Acesta a murit după 
câteva luni, iar locul său în fruntea par¬ 
tidului a fost luat de Dimitrie A. Stur- 
dza. Noul preşedinte şi-a început activi¬ 
tatea în forţă, elaborând un nou pro¬ 
gram al Partidului Naţional-Liberal, 
schimbând mai multe cadre la nivel 
central şi local, după care a declanşat 
campania de răsturnare a guvernului 
conservator. în aprilie 1893, D. A. Stur- 
dza a decis să organizeze o manifes¬ 
taţie împotriva proiectului de lege a 

maximului, intenţionând să ajungă în 
fata Palatului. Dar liberalii au fost im- 

r 

piedicaţi de armată 1 . Atacul împotriva 
regelui devenise o practică. Ziarul „Vo¬ 
inţa naţională” publica un Apel către 
tară, care se încheia cu avertismentul: 
„Regele să aleagă: nu voeşte să se des¬ 
facă de asasinii săi? Poporul român 
este stăpân pe el şi dator să-şi croiască 
o altă soartă” 2 . 

Asemenea manifestări si „exerciţii 
verbale” la care recurgeau liberalii nu 
mai aveau credibilitate în opinia pu¬ 
blică, deoarece aceasta începuse să-şi 
dea seama că atacurile împotriva Co¬ 
roanei aveau doar scopul de a exercita 
presiuni asupra monarhului pentru a-i 
chema la putere. De altfel, se spunea că 
D. A. Sturdza mergea la Palat după fie- 


1 Titu Maiorescu, op. cit., p. 208. 

2 Ibidem, p. 320. 

care manifestare antimonarhică a par¬ 
tidului său, pentru a se dezvinovăţi: 
„Nu eu, Majestate” 1 . îndată ce căpătau 
puterea, „vajnicii antidinastici” deve¬ 
neau „prea supuşii şi prea plecaţii ser¬ 
vitori” ai regelui (formulă introdusă şi 
în actele oficiale de la noi). D. A. Stur- 
dza - care nu o dată l-a atacat pe mo¬ 
narh - nu ezita să sărute mâna regelui 
Carol la recepţiile de la Palat 2 , încer¬ 
când să introducă acest obicei ca ele¬ 
ment de protocol. 

Nici politica externă nu a scăpat criti¬ 
cilor opoziţiei, mai ales în privinţa re¬ 
laţiilor cu Austro-Ungaria şi a atitudinii 
faţă de românii din Ungaria. Cel mai in¬ 
cisiv a fost D. A. Sturdza, preşedintele 
Partidului Naţional-Liberal, care, în ar¬ 
ticolele de ziar, în discursurile tinute la 
întruniri publice a atacat în termeni 

1 C. Gane, op. cit., p. 147. 

2 Constantin Bacalbaşa, op. cit., voi. II, p. 99. 

foarte duri politica guvernului de la Bu¬ 
dapesta, iar guvernul conservator, con¬ 
dus de Lascăr Catargiu, a fost calificat 
ca „trădător”. Ziarul „Voinţa naţională” 
din 2 martie 1894 denunţă „tovărăşia 
maghiaro-conservatoare”. S-a ajuns 
chiar la confruntări de stradă cu poli¬ 
ţia, în aprilie 1893 şi septembrie 1894, 
fruntaşul liberal antrenând în acţiunea 

r r 

sa împotriva guvernului şi mulţi stu¬ 
denţi, revoltaţi de atitudinea exprimată 
de Lascăr Catargiu potrivit căreia Ro¬ 
mânia „nu se va amesteca niciodată în 
afacerile interne ale unei Puteri” 1 . 

Aceste acţiuni se desfăşurau pe fon¬ 
dul intensificării luptei românilor din 
Transilvania împotriva politicii de dez¬ 
naţionalizare promovată de guvernul 
de la Budapesta 2 . în 1892, Partidul Na- 


1 Titu Maiorescu, Istoria politică..., p. 202. 

2 Vezi, pe larg, Corneliu Lungu (coord.). De la 

tional Român a alcătuit un Memorare- 

r 

dum (memoriu) în care se prezenta pe 
larg situaţia românilor din Regatul Un¬ 
gariei şi se cerea recunoaşterea „naţiu¬ 
nii române”. Memoriul a fost înaintat 
împăratului Franz Joseph, care nu l-a 
citit, ci l-a trimis guvernului Ungariei. 
Memoriul, tradus în mai multe limbi 
(germană, franceză, maghiară, itali¬ 
ană), a avut un larg ecou internaţional. 
Guvernul maghiar nu numai că nu a sa¬ 
tisfăcut cererile românilor, dar a inten¬ 
tat proces semnatarilor Memorandu¬ 
mului. Acest proces a creat o stare de 
puternică efervescenţă pe întreg spa¬ 
ţiul locuit de români 1 . în România au 

r 

Pronunciament la Memorandum. 1868-1892. 
Mişcarea memorandistă, expresie a luptei naţio¬ 
nale a românilor, Bucureşti, Arhivele Statului 
din România, 1993. 

1 Vezi pe larg, V. Netea, Istoria Memorandului, 
Bucureşti, 1947; Şerban Polve- rejan, Nicolae 
Cordoş, Mişcarea memorandistă în documente 


Ioan Scurtu 


Carol I 


470 / 668 


fost organizate zeci de adunări în ca¬ 
drul cărora se exprima deplina solida¬ 
ritate cu memorandistii si se condamna 

r r 

politica represivă a autorităţilor un¬ 
gare, se trimiteau telegrame regelui Ca¬ 
rol I prin care i se cerea să intervină în 
favoarea românilor ardeleni 1 . în tele¬ 
grama trimisă de locuitorii judeţului 


(1885-1897), Cluj, Editura Dacia, 1973; Corneliu 
Mihail Lungu (coord.), Diplo?naţia europeană şi 
mişcarea memorandistă (1892-1896), Bucureşti, 
Arhivele Statului din România, 1995. 

1 în legătură cu poziţia regelui Carol I, fruntaşul 
ardelean Teodor Mihali scria în 1928: „Azi, când 
împrejurările au făcut ca secretele de altădată 
să poată fi mărturisite, pot spune că în dorinţa 
lui de a asigura o mai bună soartă românilor din 
Ardeal, regele Carol este acela care ne-a sugerat 
acţiunea Memorandumului. Acest demers al 

r 

nostru a fost făcut în urma directivelor primite 
de la Bucureşti. Iată de ce, după înfrângerea pe 
care am suferit-o din punct de vedere al 
rezultatelor pozitive, ajungând Ia celebrul pro- 

Suceava se arăta: „La 25 aprilie toţi 
fruntaşii poporului român de peste 
munţi sunt ameninţaţi cu temnita pen- 

r f r r X. 

tru că au îndrăznit a arăta durerile lor 
împăratului [...] Sire, cetăţenii din ju¬ 
deţul Suceava întruniţi azi îndreptăm 
gândul nostru de supuşi credincioşi că¬ 
tre regele nostru. Un popor întreg vă 
cere sprijinul pentru dreptatea fraţilor 
săi. Spuneţi pentru ei cuvântul de prie¬ 
tenie către Majestatea Sa împăratul 
Austro-Ungariei” 1 . în telegrama expe¬ 
diată din Turnu Măgurele citim: „Cre¬ 
dem, Sire, c-a sosit timpul ca Majestatea 
Voastră să vă spuneţi cuvântul în 

ces care trebuia să totalizeze 52 de ani închi¬ 
soare pentru conducătorii românilor din Tran¬ 
silvania — regele Carol a simţit obligaţia morală 
a unei intervenţii pe lângă împăratul Franz 
Joseph, în favoarea fruntaşilor români deţinuţi” 
(Teodor Mihali, Amintiri politice despre Unire, în 
„Generaţia Unirii 11 , nr. 3 din 10 mai 1929). 

1 Arh. N.I.C., fond Casa Regală, dos. 2/1894, f. 2. 

această chestiune, mijlocind a se re¬ 
zolva cauza fraţilor noştri în sensul 

r r 

dreptăţii ce au” 1 . Cetăţenii din Craiova 
telegrafiau: „în numele legăturilor 
noastre de sânge cu fraţii noştri, în nu¬ 
mele propriei noastre existenţe, vă con¬ 
jurăm a interveni pe lângă Majestatea 
Sa împăratul Austro-Ungariei” 2 . Regele 
Carol I n-a putut să nu dea curs acestor 
cereri. El a luat iniţiativa unor întreve- 

r 

deri cu miniştrii de Externe ai Aus- 

r 

tro-Ungariei şi Germaniei, în speranţa 
că guvernul ungar va fi determinat să 
acorde drepturile cerute de românii ar¬ 
deleni. Dar întrevederea lui Carol I cu 
ministrul de Externe austro-ungar nu 
s-a încheiat cu rezultate pozitive, iar de 
la Berlin a primit promisiuni formale 3 . 


1 Ibidem, f. 11. 

2 Ibidem, f. 18. 

3 Ştefan Pascu, Făurirea statului naţional unitar 
român, Bucureşti, voi. I, Editura Academiei, 


Ioan Scurtu _-_ Carol I _ = _ 473 / 668 

în raportul însărcinatului cu afaceri al 
Austro-Ungariei la Bucureşti, din 27 iu¬ 
nie/9 iulie 1894 - după o discuţie cu mi¬ 
nistrul plenipotenţiar al Germaniei în 
România, care avusese o întrevedere 
cu Carol I - se arăta: „Mi-a povestit în 
mod strict confidenţial că Majestatea 
Sa s-a exprimat din nou foarte îngrijo¬ 
rat, ba chiar iritat, cu privire la atitudi¬ 
nea neconciliantă a cabinetului ungar 
în problema transilvană [...] Ca aliat fi¬ 
del al Austro-Ungariei, el a crezut că 
poate pretinde mai multă consideraţie 
din partea factorilor hotărâtori din Vi- 
ena şi Budapesta. Este de aceea firesc 
să nu fie încântat de procedeul din im¬ 
periul vecin şi de situaţia dificilă în 
care a fost pus” 1 . în august 1895, regele 


1983, p. 272. 

1 1918 la români. Desăvârşirea unităţii naţional- 
statale a poporului român. Documente externe 
1879 — 1916, voi. I, Bucureşti, Editura Ştiinţifică 



Ioan Scurtu _-_ Carol I _-_ 474 / 668 

Carol I şi regina Elisabeta au făcut o vi¬ 
zită în localitatea Ischl din Austria, 
unde s-au întâlnit cu împăratul Franz 
Joseph; cu acel prilej s-a discutat despre 
amnistierea românilor condamnaţi în 

r 

urma mişcării Memorandiste. Decretul 

r 

împăratului a urmat în scurt timp, dar 
atitudinea oficialităţilor de la Buda- 

r 

pesta a continuat să fie ostilă faţă de ro¬ 
mâni. Reprezentantul Legaţiei Franţei 
în România scria la 19 septembrie 
1895: „Problema românilor din Transil¬ 
vania este singurul punct delicat care 
ar fi putut compromite buna înţele¬ 
gere” cu Viena; „ea nu a dispărut, ea 
există în continuare în stare latentă si 

r 

depinde de regele Carol şi de cabinetul 
de la Viena să se ocupe ca ea să nu re¬ 
devină acută” 1 . 

şi Enciclopedică, 1983, p. 242. 

1 Vezi, pe larg, Pavel Teodor, Mişcarea 
românilor pentru unitatea naţională şi 

Promovând politica de prietenie cu 
Germania şi Austro-Ungaria, regele Ro¬ 
mâniei nu s-a considerat aliatul guver¬ 
nului ungar 1 . Semnificativ este şi arti¬ 
colul publicat de un ziar german care 
apărea la Budapesta, în care este rela¬ 
tată o discuţie a lui Ioan Slavici cu Carol 

r 

I: „— L-am întrebat pe Majestatea Sa 
dacă dorea să-l salute pe rege, care se 
afla atunci în Ungaria. — Regele? Care 
rege? m-a întrebat Majestatea Sa. — Re¬ 
gele Ungariei, doar! — Nu cunosc nici 
un rege al Ungariei; nu cunosc decât pe 
împăratul Austriei, care este prietenul 
meu şi pe care vreau să-l văd; mă duc 
să-l întâlnesc la Viena, la Praga, sau la 
Graz, dar în Ungaria, niciodată. — Ma¬ 
iestate, pot fi publicate aceste cuvinte? 

diplomaţia Puterilor Centrale (1878—1895), voi. 
I, Timişoara, Editura Facla, 1979. 

1 Corneliu Mihail Lungu (coord.), Diplomaţia 
europeană şi mişcarea Memorandistă, p. 498. 

— Ceea ce spun eu toată lumea poate şi 
trebuie să audă” 1 . 

Lupta politică internă s-a înteţit în 
1894-1895, ca urmare a disputelor din¬ 
tre grupările conservatoare. Pretextul 
era noua lege a minelor, dar în fapt se 
avea în vedere retragerea opoziţiei li¬ 
berale din parlament. S-a ajuns la o vie 
dispută privind durata Corpurilor le¬ 
giuitoare. Junimiştii din guvern şi-au 
prezentat demisia, socotind că trecu¬ 
seră patru ani de existenţă a parlamen¬ 
tului. în aceste condiţii, generalul 
Mânu şi Gheorghe Grigore Cantacuzino 
l-au sfătuit pe Carol I să cheme la gu¬ 
vern pe liberali, pentru a detensiona si¬ 
tuaţia politică. Regele a apelat la Dimi- 
trie A. Sturdza, act ce consemna reve¬ 
nirea liberalilor la putere după o 
opoziţie de şapte ani. Astfel, rotativa 

1 1918 la români. Documente., voi. I, Bucureşti, 
Editura Academiei, 1978, p. 250. 

guvernamentală se aplica, prin voinţa 
suveranului. 

Guvernul D.A. Sturdza, care a depus 
jurământul la 4 octombrie 1894 a susci¬ 
tat, prin atitudinea sa, numeroase con¬ 
troverse. Noul şef al guvernului trebuia 
să reia tradiţia guvernărilor eficiente 
conduse de I.C. Brătianu, deşi-în 
timp-se manifestase ca un frecvent 
opoziţionist al acestuia, acuzându-1 de 
atitudini antidinastice. Dar, ajuns în 
fruntea Partidului National-Liberal, D. 
A. Sturdza s-a ambiţionat să ducă mai 
departe opera lui I. C. Brătianu. în tim¬ 
pul opoziţiei, D. A. Sturdza se impusese 
printr-o amplă campanie în favoarea 
românilor din Transilvania. Dar, spre 
surprinderea opiniei publice, ajuns în 
fruntea guvernului României, el şi-a 
schimbat radical poziţia. 

într-o întrunire desfăşurată la Iaşi, la 

r r ' 

13 octombrie, D. A. Sturdza a declarat: 

„ în chestiunea naţională situaţia noas- 
tră este clară si netedă. Avem să ne 

r 

abţinem cu toţii de la orice act de agi¬ 
taţie în afacerile interioare ale statelor 

r 

vecine şi în special ale monarhiei aus- 
tro-ungare” 1 . Astfel, ajuns la guvern, 
D.A. Sturdza adopta acelaşi punct de 
vedere cu Lascăr Catargiu, pe care, la 
vremea respectivă, îl declarase trădă¬ 
tor. 

în alegerile parlamentare din noiem¬ 
brie 1895, guvernul a obţinut o „strălu¬ 
cită victorie”, câştigând 173 de locuri, 
în timp ce opoziţia a câştigat doar 10 de 
mandate. Aparatul de stat nu a îngădu¬ 
it să fie alese personalităţi conserva¬ 
toare de prim rang, precum Lascăr Ca¬ 
targiu, P.P. Carp, Take Ionescu ori gene¬ 
ralul Mânu. Conservatorii au obtinut 

r 

doar patru locuri în Adunarea Deputa¬ 
ţilor si trei în Senat. 

r r 

1 Titu Maiorescu, Istoria politică..., p. 216. 

Poate cel mai important eveniment 
din timpul acestei guvernări a fost vi¬ 
zita împăratului Franz Joseph în Româ¬ 
nia. Acesta a participat în ziua de 15 
septembrie 1896 la inaugurarea lucră¬ 
rilor canalului de la Porţile de Fier, prin 
care se facilita navigaţia pe Dunăre. La 
această festivitate au participat regele 
României şi cel al Serbiei. Apoi, la invi¬ 
taţia regelui Carol I, împăratul Franz 
Joseph s-a deplasat la Bucureşti. Aici 
înaltul oaspete a fost întâmpinat de pri¬ 
marul C.F. Robescu cu pâine şi sare pe 
o tavă de argint aurit, împreună cu 
două cupe lucrate identic cu tava şi cu¬ 
pele aparţinând tezaurului de la Pie¬ 
troasa, pe care i le-a dăruit. Casa de co¬ 
merţ Capsa a realizat „superbe albu¬ 
me” având portretele împăratului şi ale 
regelui împreună cu drapelele austri¬ 
ece si româneşti: au fost confecţionate 

r f ' r 

cutii şi săculeţe umplute cu bomboane 


Ioan Scurtu _-_ Carol I _ = _ 480 / 668 

„Franţois Joseph”, special create pentru 
această ocazie. Cu multă mândrie, re¬ 
gele României i-a putut arăta împăratu¬ 
lui Austro-Ungariei fortul de la Chitila, 
care făcea parte din ampla lucrare de 
fortificaţii pentru apărarea Capitalei. 
De la Bucureşti la Sinaia, împăratul şi 
regele s-au deplasat cu un tren special 1 . 
Toate gările erau împodobite cu dra¬ 
pele, flori şi verdeaţă, iar oficialităţile 
salutau pe cei doi suverani; de aseme¬ 
nea, numeroşi cetăţeni, inclusiv ţărani 
îmbrăcaţi în costume naţionale, mulţi 
dintre ei călări, fuseseră mobilizaţi 
pentru acest eveniment. In gara Sinaia 
regele Carol I şi înaltul său oaspete au 
fost întâmpinaţi de familia regală (re¬ 
gina Elisabeta, principele Ferdinand, 

1 Descrierea după Maria Ioniţă, Secvenţe dintr- 
o vizită oficială la Peleş a împăratului Franz 
Joseph I: septembrie 1896, în „Muzeul Naţional" 
XIV, 2002, p. 239-24S. 

principesa Maria), de preşedintele Con¬ 
siliului de Miniştri (D.A. Sturdza) şi de 
alte oficialităţi, precum şi de „o mare 
mulţime de oameni”. După o scurtă şe¬ 
dere în „marele salon de onoare” spe¬ 
cial amenajat de regina Elisabeta, cor¬ 
tegiul s-a deplasat cu trăsurile la 
castelul Peleş, având o oprire la mănăs¬ 
tirea Sinaia, unde stareţul Nifon a ofe- 
rit împăratului Franz Joseph un album 
cu vederi din localitate şi de pe Valea 
Prahovei. La castelul Peles a fost ame- 

r 

najată o cameră specială pentru împă¬ 
rat. Acesta a făcut o excursie în împre¬ 
jurimi, oprindu-se la Poiana Stânii (sau 
Stâna Regală), unde-de pe o stâncă 
transformată în terasă - a admirat pei¬ 
sajul Munţilor Carpaţi; respectiva 
stâncă a primit numele „Franz Joseph”. 
într-unul din toasturile sale (rostit în 
Bucureşti), Carol I declara: „Prezenţa 
Majestăţii Voastre printre noi este o 

adevărată serbare naţională si înaltă în 

r r r 

mod strălucit valoarea ce Majestatea 
Voastră atribuie tânărului Regat de la 
Dunărea de Jos, care priveşte viitorul 
cu încredere, mulţumită prea bunelor 
raporturi stabilite între statele noas¬ 
tre” 1 . Bineînţeles că regele nu a spus 
nici un cuvânt despre soarta românilor 
din Transilvania, supuşi unui agresiv 
proces de maghiarizare, dar în dis¬ 
cuţiile particulare acest subiect nu a 
fost ocolit. 

O inedită criză de guvern s-a creat în 
noiembrie 1896, ca urmare a faptului 
că D.A. Sturdza îl suspecta pe Nicolae 
Fleva, ministrul de Interne, că „şi-a 
plantat oamenii săi” la nivelul ju¬ 
deţelor, subminând autoritatea preşe¬ 
dintelui Consiliului. La rândul său, P.S. 
Aurelian care reprezenta „gruparea 
drapelistă” (după numele ziarului 

1 Cuvântările regelui Carol I, voi II, p. 175. 

„Drapelul”) îl critica pe D.A. Sturdza, 
mai ales pentru politica sa economică. 
Nicolae Fleva şi-a prezentat demisia 
din funcţia de ministru de Interne, de- 
venind unul dintre cei mai vajnici ad¬ 
versari ai guvernului Sturdza. Opoziţia 
a primit cu satisfacţie aceste disensi¬ 
uni. De asemenea, conservatorii au fo¬ 
losit cazul mitropolitului Ghenadie Pe- 
trescu pentru a lovi în guvern 1 . S-a 
cerut intervenţia regelui pentru clarifi¬ 
carea situaţiei, au fost organizate mari 

1 Ghenadie a fost ales mitropolit în 1893, în 
timpul guvernului conservator, dar el s-a raliat 
la propunerea Iui D.A. Sturdza privind 
administrarea aşezămintelor brâncoveneşti. 
Partidul Conservator a reacţionat, Sfântul Sinod 

r J 

constatând la 20 mai 1896 că Ghenadie nu avea 
titlurile academice necesare pentru a îndeplini 
înalta demnitate de mitropolit, drept care a fost 
îndepărtat din scaun, fiind trimis la mănăstirea 
Căldăruşani. Sturdza s-a raliat rapid deciziei 
Sinodului, schimbându-şi atitudinea iniţială. 

întruniri publice. în fruntea agitatori¬ 
lor se afla Nicolae Fie va; la 16 noiem¬ 
brie 1896, mulţimea s-a îndreptat spre 
Dealul Mitropoliei, pentru a cere parla¬ 
mentarilor să rezolve situaţia. A inter- 

r 

venit poliţia, mai multe persoane au 
fost rănite. Ziarul lui Fleva - "Drepta¬ 
tea” - a apărut cu chenar negru, cu un 
titlu uriaş: „S-a vărsat sângele creştini¬ 
lor”. A doua zi, 17 noiembrie, a avut loc 
o adunare de protest în sala „Dacia”; la 
18 noiembrie manifestanţii au luat cu 

r 

asalt sala Senatului, aflată în clădirea 
Universităţii, lovind mai mulţi stu- 
denţi. Pentru a calma spiritele, regele a 
intervenit, cerând demisia lui D. A. 
Sturdza. 

S-a constituit la 21 noiembrie 1896 
guvernul prezidat de Petre S. Aure- 
lian, care a reuşit să rezolve „conflic¬ 
tul” religios. Sfântul Sinod a revenit 

asupra deciziei de revocare a mitropo¬ 
litului Ghenadie; acesta şi-a prezentat 
demisia lui Lascăr Catargiu, iar şeful 
Partidului Conservator a înaintat-o re¬ 
gelui. La 8 decembrie 1896 în funcţia de 
mitropolit primat al României a fost în¬ 
vestit Iosif Gheorghian, în cadrul unei 
ample ceremonii desfăşurate la Palat, 
unde, la invitaţia regelui, au fost pre¬ 
zenţi toti foştii miniştri. D.A. Sturdza 

r r r r 

s-a simtit vexat de soluţia dată în cazul 

r r 

Ghenadie, drept care a început să atace 
guvernul condus de P.S. Aurelian. în 
aceste condiţii, la 26 martie 1897, P. S. 
Aurelian şi-a prezentat demisia, argu¬ 
mentând că „deşi având încrederea Co¬ 
roanei şi sprijinul Parlamentului”, se 
retrăgea „în interesul unităţii partidu¬ 
lui”. Pentru a nu lăsa criza să se în¬ 
tindă, regele a cerut demisia lui P.S. Au¬ 
relian, numindu-1 pe D.A. Sturdza în 
funcţia de preşedinte al Consiliului de 

Miniştri. 

r 

Guvernul D.A. Sturdza a intrat în 
funcţiune la 31 martie 1897; în acest gu¬ 
vern a intrat, pentru prima dată, Ion I. 
C. Brătianu, fiul lui Ion C. Brătianu, 
care a preluat conducerea Ministerului 
Lucrărilor Publice. O rodnică activitate 
a desfăşurat ministrul Instrucţiunii, 
Spiru C. Haret, iniţiatorul legilor pri¬ 
vind învăţământul secundar si su- 

r r 

perior, care au avut un rol important în 
aşezarea acestuia pe temelii moderne, 
cu adevărat europene. 

în aprilie 1897 s-a aflat că principele 
Ferdinand, moştenitorul tronului Ro- 
mâniei era grav bolnav de tifos. In 
noaptea de 15/16 mai 1897 s-a răspân¬ 
dit vestea că principele a murit, ceea ce 
a creat o mare emoţie în rândul opiniei 
publice. Totuşi, după o lungă suferinţă, 
în luna august Ferdinand şi-a revenit, 
dar boala şi-a pus, definitiv, amprenta 

asupra fizicului său. Martha Bibescu 
scria că principele Ferdinand avea o 
altă înfăţişare: „Era atât de palid şi de 
urâţit, atât de îmbătrânit, cu chipul în¬ 
desat între urechi, cu ceafa cumplit 
cheală, cu barbă, în sfârşit atât de 
schimbat încât te cuprindea o dispe¬ 
rare” 1 . Tânărul blond şi plin de viaţă 
devenise un om îmbătrânit înainte de 
vreme, trăind tot mai retras în lumea 
cărţilor si a timbrelor, el fiind un filate- 
list pasionat. Mai avea o preocupare 
constantă: regulamentele militare, pe 
care le studia cu asiduitate, pentru a 
propune unchiului său, regele Carol I, 
îmbunătăţirile pe care le considera ne¬ 
cesare. Principele moştenitor se dezin¬ 
teresa de educaţia copiilor, această sar¬ 
cină revenindu-i soţiei sale şi guver- 


1 Martha Bibescu, Un sacrificiu regal Ferdinand 
al României, Bucureşti, 2000, p. 15. 


Ioan Scurtu _-_ Carol I _ = _ 488 / 668 

nantei numită de rege. Carol I îi repar¬ 
tizase principesei Maria un aghiotant: 
pe locotenentul Gheorghe (Zizi) Canta- 
cuzino, un bărbat de 27 ani „nu prea 
înalt, subţire, brunet, amuzant şi ele¬ 
gant”. Măriei i-a plăcut de acest locote¬ 
nent, obţinând numirea lui ca profesor 
de gimnastică pentru prinţul Carol, as¬ 
tfel că puteau fi mult timp împreună. 

Preocupat de creşterea prestigiului 
internaţional al României, în septem¬ 
brie 1897, regele Carol I a înapoiat vi¬ 
zita împăratului Franz Joseph, fiind 
primit la Viena cu toate onorurile. Cu 
acest prilej s-a înregistrat un incident, 
care a fost mult speculat de adversarii 
regelui. Oprindu-se la Budapesta, Carol 
I a oferit mai multe decoraţii (la propu¬ 
nerea ministrului prezident Banffi), în¬ 
tre care şi lui Jeszenszky Sandor, fostul 
procuror de la Cluj, care-i insultase pe 

românii implicaţi în procesul Memo¬ 
randumului, obţinând condamnarea 
lor. Cu toată reacţia vehementă a româ- 

r 

nilor ardeleni şi a opiniei publice din 
Regat 1 , D.A. Sturdza a contrasemnat, în 
octombrie 1897, decretul de decorare a 
lui Jeszenszky. Mergând pe aceeaşi li¬ 
nie, guvernul D.A. Sturdza a decis să nu 
mai plătească suma de 38.500 lei bise¬ 
ricii Sfântul Nicolae din Scheii Brasovu- 

r 

lui pentru subvenţionarea şcolilor ro¬ 
mâneşti din acel oraş. Opoziţia conser¬ 
vatoare a folosit această schimbare de 
atitudine a lui D.A. Sturdza, declanşând 
o campanie energică împotriva guver¬ 
nului, acuzându-1 de trădare naţională. 

în iulie 1898, Carol I, însoţit de princi¬ 
pele Ferdinand, a efectuat o vizită în 

1 Vasile Netea, Spre unitatea statală a poporului 
român. Legăturile politice şi culturale între anii 
1859 — 1918, Bucureşti, Editura Enciclopedică, 
1979, p. 227. 

Rusia, întâlnindu-se cu tarul Nicolae al 
Il-lea la Sankt Petersburg şi Ţars- 
koe-Selo. într-unul din toasturile ros¬ 
tite cu acest prilej, regele a evocat lupta 
comună în războiul din 1877-1878, ex- 
primându-şi „dorinţa vie şi sinceră” ca 
această vizită „să poată stabili cele mai 
bune raporturi şi să contribuie la strân¬ 
gerea relaţiunilor de amiciţie” dintre 
România şi Rusia 1 . Era un pas impor¬ 
tant făcut spre normalizarea raporturi¬ 
lor dintre cele două ţări, după tensiu¬ 
nea din anii 1878-1879. 

Pe plan intern s-a înregistrat o activi¬ 
zare a opoziţiei. La 14 martie 1899 a 
avut loc o mare întrunire în sala „Da¬ 
cia”, la care au vorbit N. Fleva, N. Fili- 
pescu, P.P. Carp, Barbu Ştefănescu-De- 
avrancea, Gh. Gr. Cantacuzino; ora¬ 
torii au cerut regelui să se distanţeze de 


1 Cuvântările regelui Carol I, voi. II, p. 213. 

primul ministru D.A. Sturdza şi să de¬ 
mită guvernul liberal. Dar conservato¬ 
rii erau dezbinaţi, iar regele nu dorea 
să colaboreze cu „fracţii” ci cu partide 
unitare, care să asigure o guvernare 
rodnică. 

în acest spirit, Carol I a purtat discuţii 
cu Lascăr Catargiu şi cu P.P. Carp, ce- 
rându-le să se înţeleagă, în perspectiva 
formării unui guvern conservator. De¬ 
mersul a dat rezultate. La 17 martie 
1897, Gh. Gr. Cantacuzino a prezentat 
în Senat o declaraţie, semnată de Al. 
Marghiloman, N. Fleva, Take Ionescu, 
Lascăr Catargiu, P.P. Carp, Titu Maio- 
rescu, G. Panu s.a. în care se afirma: 
„subscrişii deputaţi (senatori) consi¬ 
deră prezenţa la guvern a lui Dimitrie 
Alexandru Sturdza o atingere a demni¬ 
tăţii naţionale si, de aceea, făcând ab- 
stracţie de orice deosebire de partid, se 

declară hotărâţi a se opune pe toate că¬ 
ile legale, în primul rând prin obstruc- 
ţionism parlamentar, la o mai departe 
funcţionare a actualului ministru-pre- 
zident al statului român” 1 . 

Spre deosebire de campaniile de răs¬ 
turnare a guvernelor organizate de li¬ 
berali, acum, în 1899, conservatorii nu 
l-au atacat pe rege. Ei au adoptat o tac¬ 
tică folosită pentru prima dată în Ro¬ 
mânia: discursuri interminabile în 
Adunarea Deputaţilor şi interpelări nu¬ 
meroase, fapt ce bloca lucrările Parla¬ 
mentului. Din punctul de vedere al lim¬ 
bajului folosit împotriva adversarilor 
politici şi al apelului la „popor”, conser¬ 
vatorii nu s-au deosebit de liberali. în 
ziua de 28 martie 1899, Partidul Con¬ 
servator a organizat o mare întrunire 
la sala „Dacia”, urmată de o manifes- 


1 Titu Maiorescu, Istoria politică..., p. 258. 

tatie în fata clubului liberal. Cum ase- 

r r 

menea manifestaţii se încheiau cu 

r 

spargerea geamurilor clubului respec¬ 
tiv şi ale caselor miniştrilor, guvernul a 
cerut ca poliţia să împrăştie mulţimea; 
în urma ciocnirilor dintre forţele de or- 

r 

dine şi „poporul suveran” s-au înregis¬ 
trat mai mulţi răniţi. Din nou, opoziţia 
a acuzat guvernul că a vărsat „sânge 
nevinovat”. A doua zi regele a primit 
demisia lui D.A. Sturdza, încheindu-se 
astfel o lungă guvernare liberală. 

Succesiunea revenea de drept Parti¬ 
dului Conservator. în consecinţă, Carol 
I a decis chemarea lui Lascăr Catargiu 
la Palat pentru formarea noului cabi¬ 
net, dar preşedintele Partidului Conser¬ 
vator a murit în aceeaşi zi, 30 martie 
1899, în urma unui atac de cord. Dece¬ 
sul lui Catargiu a reprezentat o pier¬ 
dere serioasă pentru rege, deoarece în¬ 
tre cei doi oameni politici a existat o 

reală afinitate; în plus Catargiu şi-a le¬ 
gat numele de prima guvernare „tare” 
din timpul domniei lui Carol I. în ace¬ 
laşi timp, prin dispariţia lui Lascăr Ca¬ 
targiu se producea şi în conducerea 
Partidului Conservator un schimb de 
generaţii. Chiar dacă, pentru scurt timp 
preşedinţia partidului a fost preluată 
de Gheorghe Gr. Cantacuzino (ca şi la 
liberali în 1891, prin Dimitrie Brăti- 
anu), tineretul, reprezentat de Petre P. 
Carp, Titu Maiorescu şi Alexandru Mar¬ 
ghiloman s-a impus rapid. Practic „ve¬ 
chea gardă” politică părăsea scena, as¬ 
tfel că regele Carol I rămânea perso¬ 
nalitatea cu cea mai mare experienţă 
politică, iar autoritatea sa, devenea tot 
mai pregnantă. 

La 11 aprilie 1899 s-a constituit gu¬ 
vernul Gheorghe Grigore Cantacu¬ 
zino. Pe lista noului guvern figura şi 

Gheorghe Panu, care abandonase cu to¬ 
tul campania antidinastică şi acum se 
dorea ministru. Fără succes însă, deoa¬ 
rece regele nu l-a acceptat. Gheorghe 
Gr. Cantacuzino i-a relatat lui Constan¬ 
tin Bacalbaşa: „Când m-am prezentat la 
rege cu lista ministerială, Gheorghe 
Panu figura la departamentul Lucrări¬ 
lor Publice, iar doctorul Istrati nu fi¬ 
gura. însă regele Carol s-a opus spu- 
nându-mi: «Nu-1 refuz pe d. Panu 
fiindcă m-a atacat, căci am dovedit de 
când sunt pe tron că am iertat pe toţi 
cei care m-au lovit, dar d. Panu s-a făcut 
vinovat de un fapt mai grav, nu s-a su¬ 
pus legilor ţării. Când a fost condamnat 
de tribunale trebuia să rămâie si să-si 

r r 

facă osânda, iar nu să fugă în străină¬ 
tate. Un om care nu s-a supus legilor ţă¬ 
rii, nu poate fi ministru.»” Totuşi, ca o 
compensaţie, Carol a acceptat ca Panu 
să fie numit preşedintele Consiliului de 

Administraţie al Căilor Ferate Române. 

r 

Alegerile parlamentare din mai 1899 
s-au încheiat cu victoria Partidului 
Conservator, care a obtinut 168 de lo- 
curi în Adunarea Deputaţilor şi 92 în 
Senat. Această masivă susţinere electo- 

r 

rală era departe de a reflecta adevărata 
stare de spirit a românilor, succesul fi¬ 
ind asigurat de aparatul de stat. 

Ca şi precedenta guvernare conserva¬ 
toare, din 1888, şi aceasta s-a confrun¬ 
tat cu o răscoală ţărănească, de această 
dată în judeţul Olt. Din nou a intervenit 
armata, înregistrându-se 17 ţărani 
morţi şi 24 răniţi 1 . O altă problemă di¬ 
ficilă a fost creată de seceta prelungită, 
în urma căreia animalele au rămas 
fără hrană, deoarece iarba s-a uscat. 
Pentru a face fată situaţiei, ministrul 
Agriculturii, Industriei, Comerţului şi 
Domeniilor, Nicolae Fleva, a obţinut 


1 C. Bacalbaşa, op. cit., p. 261. 

din partea Camerei un credit de 2 mili¬ 
oane lei pentru cumpărarea de fân din 
Ungaria. Ministrul a apelat la nişte 
samsari, care au cumpărat fân stricat, 
iar când nutreţul a ajuns în ţară a înce¬ 
put să plouă, astfel că „fânul lui Fleva” 
a rămas nefolosit. De ridicol s-a acope¬ 
rit si ministrul Constantin Istrati 

r 

care - "preocupat” de grelele probleme 
ale Ministerului Lucrărilor Publice - a 
dat, în septembrie 1899, un ordin prin 
care se interzicea purtarea corsetului 
de către fetele de la pensioanele pri¬ 
vate, întrucât acesta era „un articol de 
toaletă antiigienic şi o piedică a funcţio¬ 
nării organelor splanhnice” 1 . Acelaşi 
ministru conservator a fost acuzat de 
cameleonism politic de ziarul liberal 
„Voinţa naţională”, amintindu-i-se că a 
figurat printre colaboratorii săi. C. Is¬ 
trati a replicat că nu a fost în redacţia 

1 Titu Maiorescu, Istoria politică..., p. 268. 

organului central de presă al Partidului 
Naţional-Liberal decât „o singură dată, 
pentru a protesta în contra unor mur¬ 
dării”. Dar ziarul a tipărit, în numerele 
din 24 şi 25 septembrie 1899, articolele 
pe care le-a publicat în ziarul liberal 
„Domnul actual ministru conservator” 
şi adresa o întrebare ospiciilor de alie¬ 
naţi mintali, dacă nu cumva G. Istrati a 
fost internat la vreunul dintre ele 1 . 

Cel mai puternic motiv găsit de libe¬ 
rali pentru a ataca guvernul condus de 
Gheorghe Gr. Cantacuzino a fost „afa¬ 
cerea Hallier”3. La mijlocul lunii de¬ 
cembrie 1899 a fost reziliat contractul 
privind construirea portului Constan¬ 
ţa, încheiat cu antreprenorul Hallier, 
ca fiind foarte costisitor 2 . Liberalii au 

1 Ibidem, p. 268-269. 

2 în iulie 1895 şi martie 1896 (deci sub guver¬ 
nare liberală) s-au încheiat două contracte cu 
antreprenorul francez A. Hallier pentru 

organizat manifestaţii de stradă şi pro¬ 
cesiuni cu steaguri negre la statuia lui 
Mihai Viteazul. Revolta a devenit si mai 

r 

puternică atunci când sentinţa arbi- 
trală, dată la 24 martie 1900, obliga gu¬ 
vernul român să plătească 2,7 milioane 
lei, peste suma recunoscută iniţial. Agi¬ 
taţiile opoziţiei s-au intensificat, astfel 
că regele a decis să-i ceară demisia lui 
Gheorghe Grigore Cantacuzino, dar să 
menţină Partidul Conservator la pu¬ 
tere. 


lucrările hidraulice în portul Constanţa; în 
martie 1899, Hallier a anunţat că părăseşte 
întreprinderea, deoarece nu mai dispunea de 
fonduri. în timpul guvernului Cantacuzino s-a 
încheiat o nouă convenţie, prin care se admitea 
ca diferendul să fie judecat de un tribunal de 
arbitri, în majoritate străini. Procesul a început 
la 29 februarie 1900 şi se desfăşura în limba 
franceză, avocaţii străini (între care Raymond 
Poincare, viitorul preşedinte al Franţei) 
purtându-se extrem de arogant faţă de români. 

în ziua de 7 iulie 1900 s-a constituit 
guvernul Petre P. Carp având o colora¬ 
tură junimistă. P.P. Carp era una dintre 
cele mai prestigioase personalităţi ale 
vieţii politice din România, cu o activi¬ 
tate publică de peste 30 de ani. Era re¬ 
cunoscut prin claritatea şi fermitatea 
convingerilor sale, printr-o inteligenţă 
şi cultură remarcabile. în acelaşi timp, 
P.P. Carp era un om extrem de inco¬ 
mod, ironic, tăios, lipsit de supleţe şi 
care credea în infaibilitatea sa. „Avea 
darul să irite duşmani, partizani, prie¬ 
teni şi să scoată din sărite pe rege. S-a 
spus de multe ori că ar fi fost un mare 
om de stat într-o monarhie absolută. 
Probabil, mai probabil însă, că ar fi re¬ 
uşit să intre în conflict cu monarhul a 

r 

doua zi după ce i s-ar fi încredinţat pu¬ 
terea” 1 , aprecia Mihail Polihroniade. 

1 Mihail Polihroniade, Viaţa politică a României 
sub Carol I, în Regii României. O istorie 

Chiar a doua zi după formarea guver¬ 
nului s-a anunţat fuziunea „bătrânilor” 
conservatori cu „Junimiştii”, sub preşe¬ 
dinţia lui Gh. Gr. Cantacuzino. Dincolo 

r 

de declaraţiile festiviste, unitatea era 
cu totul relativă. 

în aceeaşi lună, opinia publică a luat 
cunoştinţă de asasinarea profesorului 
Ştefan Mihăileanu în Bucureşti, de că- 
tre un bulgar. Cercetările justiţiei au 
scos la iveală faptul că, în realitate, 
ţinta asasinatului era regele Carol I; 
scopul urmărit era declanşarea unei 
crize în Balcani care să se rezolve prin 
anexarea Macedoniei de către Bulga¬ 
ria. Emoţia a fost cu atât mai mare cu 

r 

cât, la 16/29 iulie, fusese asasinat regele 
Italiei, astfel că s-a creat o adevărată 
psihoză colectivă, extrem de pericu- 
..OQsă. 

Disciplina în rândul conservatorilor 

adevărată. Editura Tess Expres, 1998, p. 22. 

era cu totul relativă. Măsurile financi¬ 
are propuse de P.P. Carp au întâmpinat 
opoziţia lui Take Ionescu, a generalului 
Mânu si a lui Gh. Gr. Cantacuzino. în 

r 

faţa acestei situaţii P.P. Carp şi-a anun¬ 
ţat demisia la 26 ianuarie 1901, dar au 
intervenit miniştrii Germaniei si Aus- 

r r 

tro-Ungariei la Bucureşti, ameninţând 
că băncile din aceste ţări nu vor mai 
acorda nici un împrumut României. în 
aceste condiţii, Carp a revenit asupra 
demisiei. Confruntarea a ajuns în par¬ 
lament, unde Take Ionescu a propus o 
moţiune de încredere în guvern, care a 
fost respinsă cu 75 voturi contra 74, as¬ 
tfel că, la 12 februarie 1901, P. P. Carp a 

trebuit să-şi pre¬ 
zinte demisia. Re¬ 
gele Carol I n-a mai 
stăruit în numirea 
unui nou guvern 
conservator, si a re- 
curs la obişnuita 

r 

rotativă, apelând la 
preşedintele Parti¬ 
dului National-Li- 

r 

beral. 

Guvernul D.A. 

Sturdza s-a consti¬ 
tuit la 14 februarie 
1901. în martie a 
organizat alegeri parlamentare, pe 
care le-a câştigat de o manieră catego¬ 
rică (174 mandate în Adunarea Depu¬ 
taţilor şi 105 în Senat), opoziţia rămâ¬ 
nând doar cu 8 deputaţi şi 6 senatori. 
Guvernul a reuşit să reechilibreze bu- 

getul şi a luat măsuri vizând diminua¬ 
rea tensiunii la sate prin înfiinţarea 
băncilor populare (1903) şi a obştilor 
săteşti (1904). Sub îndrumarea minis¬ 
trului Instrucţiunii Spiru C. Haret, în¬ 
văţătorii au desfăşurat o vie activitate 

r r 

extrascolară, menită să ridice nivelul 

intelectual, moral si material al tărăni- 

' r r 

mii. 

Viaţa politică agitată nu era pentru 
Carol I un spectacol, deoarece el, auto¬ 
rul schimbărilor de guvern, suporta o 
presiune nervoasă uriaşă - mai ales că 
trebuia să-si cenzureze drastic orice cu- 

r 

vânt şi cel mai neînsemnat gest. Regele 
cu cât înainta în vârstă, cu atât devenea 
mai rigid în relaţiile interumane. Pen¬ 
tru principesa Maria, viaţa în preajma 
regelui era un adevărat chin. Ea nu era 
dispusă să „transceadă” în lumea arte¬ 
lor precum regina Elisabeta, pe care o 
compătimea în modul cel mai sincer 

pentru resemnarea ei. Principesa Ma- 
ria, frumoasă şi cochetă, plăcându-i 
viaţa de societate, constituia o prezenţă 
insolită la Curte, unde regele Carol I im¬ 
pusese o comportare sobră, rigidă, stu¬ 
diată, distantă. în doi ani de căsătorie 
principesa a născut doi copii, dintre 
care un băiat, ce devenea moştenitorul 
moştenitorului tronului. Isi făcuse da- 

r r 

toria faţă de ţară. Faptul că soţul ei, 
principele Ferdinand, după boala grea 
de care suferise nu-şi mai putea înde¬ 
plini, la „nivelul exigenţelor” îndatori¬ 
rile conjugale nu a determinat-o pe Ma- 
ria să se „călugărească”. Avea doar 20 
de ani si o viată de trăit, astfel că nu isi 
făcea nici un fel de complexe; era atră¬ 
gătoare, inteligentă, îi plăcea să fie 
curtată şi, mai ales, să-şi aleagă amanţii 
după pofta inimii ei, chiar din rândul 
tinerilor ofiţeri aflaţi în serviciul Pala- 

r r 

tului. Pe de altă parte, principesa ştia să 

se facă plăcută, iu¬ 
bită de cei din jur, 
care vedeau în ea o 
viitoare regină nu 
numai frumoasă, 
dar şi inteligentă, 
nonconformistă, a- 
propiată de cei 
mulţi, care erau în- 
cântati să o vadă si 

r r 

să o admire. 

Felul ei de a fi, re¬ 
laţiile extraconju- 
gale de notorietate publică i-au atras 
repetate reproşuri din partea regelui 
Carol 1 1 . Dar principesa nu a ţinut 
seama de rigorile impuse de suveran, 
pe care-1 „gratula” cu calificativul de 
„tiran bătrân”. Confruntarea regele Ca¬ 
rol - principesa Maria s-a desfăşurat 
mai bine de un deceniu, la cotele cele 



1 Terence Elsberry, op. cit., p. 56. 

mai înalte. Carol - în calitate de sef al 

r 

Casei Domnitoare - îşi impunea voinţa 
în toate problemele, începând cu cele 
privind servitorii, domnişoarele de 
onoare, guvernanta şi până la stabili¬ 
rea persoanelor cu care aveau voie să 
converseze. Metoda folosită pentru a-şi 
impune voinţa era aceea de a prezenta 
punctul său de vedere ca fiind unul ofi¬ 
cial. Viitoarea regină Maria îşi amintea: 
„Unchiul ne strivea voinţa”, afirmând 
că acţiona „în numele guvernului său; 
de câte ori trebuia să se impună vreo 
stavilă neplăcută, vreo jignire sau vreo 
renunţare tinerei si mult încercatei 

r r 

noastre căsnicii, regele o făcea în nu¬ 
mele opiniei publice, iar miniştrii, în 
perindarea lor, erau întrebuinţaţi, unul 
după altul, ca sperietori, astfel încât în 
tot timpul tinereţii mele, cuvântul de 
«ministru» era sinonim cu «capul rău¬ 
tăţilor». în ochii mei, înfăţişau o sectă 

r * r r 

specială, al cărei scop era de a înlătura 
orice era plăcut, de a împiedica orice li¬ 
bertate si de a face din viata toată un 

r r 

chin nesuferit” 1 . Un conflict extrem de 
dur a izbucnit în legătură cu guver¬ 
nanta aleasă pentru principele Carol. 
Regele a pretins că „el singur era în 
stare să găsească o guvernantă şi că 
deja o găsise”; principesa Maria a intuit 
că unchiul său voia să aibă „un spion”, 
care să fie „aliata Marelui Inchizitor”. 
Când i-a prezentat-o pe domnişoara 
Winter, englezoaică, prietenă cu fami¬ 
lia de Wied, care „o crescuse pe regina 
Olandei”, principesa Maria a avut un 
adevărat şoc: „Femeia aceasta avea 
toate însuşirile ce nu le puteam suferi: 
era lătăreaţă, greoaie, cu ochii mari, 
bulbucaţi şi ficşi, cogeamite nasul căr¬ 
nos şi o gură respingătoare; era vul- 


1 Maria, regina României, Povestea..., p. 166. 

gară, de o vulgaritate pe care nu o pu¬ 
tea cântări deplin decât cineva din ace¬ 
eaşi naţionalitate cu ea. Glasul ei era 

r r 

vulgar şi grosolan, vorba-i mitocă¬ 
nească şi neşlefuită” 1 . Evident, princi¬ 
pesa nu o putea suferi pe această gu¬ 
vernantă si a făcut tot ce i-a stat în 

r 

putinţă pentru a o elimina din antura¬ 
jul ei. în anul 1900, principesa a decis 
să ia „taurul de coarne”: a plecat în Ger¬ 
mania, la Gotha, unde a născut cel de-al 
treilea copil (principesa Marioara), 
anunţând că nu se mai întoarce în tară 

r r 

dacă nu era concediată domnişoara 

r 

Winter, guvernanta principelui Carol, 
pe care o suspecta că, în mod intenţio¬ 
nat, îi făcea o educaţie proastă, urmă¬ 
rind să-l îndepărteze de mama sa. Re¬ 
gele a trebuit să cedeze şi, cu mult 
regret, a renunţat la domnişoara Win- 


1 Ibidem, p. 167-168. 

ter. în locul ei a fost numită domni¬ 
şoara Folliott, de origine irlandeză, pe 
care Maria a acceptat-o. Dar aceasta nu 
avea autoritatea necesară asupra tână¬ 
rului prinţ, astfel că regele a apelat la 
un bărbat, elveţianul Mohrlen. Nici de 
această dată nu a avut noroc, pentru că 
Mohrlen era homosexual si s-a îndră- 

r 

gostit de principele Carol 1 . A fost totuşi 
menţinut la Curte până în 1911. 

Principesa Maria a avut, la 10 mai 
1902, un incident cu o domnişoară de 
companie. Incidentul era, în fond, cu 
totul minor: în acea zi principesa Maria 
a participat la defilarea oficială şi a in- 
vitat-o pe această domnişoară In tră¬ 
sura ei; întrucât pe o bancă se afla prin¬ 
cipesa împreună cu fiica ei Marioara 
(Mignon), „invitata” a trebuit să se 

1 Paul al României, Carol al II-lea, regele 
României, Bucureşti, Editura Holding Reporter, 
1991, p. 12. 

aşeze pe bancheta din faţă, cu spatele 
la cai. „Domnişoara” s-a simţit jignită şi 
i-a prezentat regelui situaţia „intolera¬ 
bilă” în care a fost pusă, iar acesta-i-a 
scris principesei Maria, sugerând că 
impunea o explicaţie. Principesa, ofen¬ 
sată la rândul ei, a decis să-şi facă drep¬ 
tate singură, deoarece soţul ei, princi¬ 
pele Ferdinand, „se simţea dinainte 
învins, fără nădejde, căci ştia prea bine 
că niciodată nu era ascultat”. Princi¬ 
pesa l-a convocat pe primul ministru 
D.A. Sturdza, declarându-i că nu s-a 
„născut sclavă” şi că este hotărâtă să 
plece din ţară, că voia să fie „liberă, li- 
oeră, liberă”, să devină „o fiinţă 
umană, nu mai sunt o marionetă obli¬ 
gată să dansez pe strunele muzicii care 
vă convine”. „Veţi explica plecarea mea 
cum veţi dori” 1 a conchis soţia moste- 

r r r 

nitorului Coroanei. Aflând despre 

1 Pakula Hannah, The Last Romantic, New York, 

această reacţie atât de vehementă, re- 
gele - urmărind să evite cu orice preţ 
un scandal, care ar fi umbrit prestigiul 
instituţiei pe care o reprezenta - a ce¬ 
dat. L-a trimis pe Ioan Kalinderu, omul 
său de încredere, cu „ramura de măslin 
în mână”, spunându-i că nu era nimerit 
să plece imediat în străinătate, suge- 
rându-i să facă o plimbare pe domeniul 
de la Gherghiţa de lângă Ploieşti. Dân- 
du-si seama că obiectivul său a fost 

r 

atins, principesa Maria a acceptat. Aşa 
cum constata un biograf avizat, din 
acel moment „prinţesa domnitoare va 
fi, după rege, prima personalitate a fa¬ 
miliei domnitoare” 1 . Suveranul a înce¬ 
put să accepte că „tinereţea îşi are 
drepturile ei”. Din 1907 principesa Ma¬ 
ria a început să cultive relaţii tot mai 
strânse cu Barbu Ştirbey, personalitate 


1984, p. 162. 
1 Ibidem. 

puternică, având o ţinută tipic engle¬ 
zească. înalt, suplu, cu alură sportivă, 
având ochi negri şi sprâncene groase, 
Barbu Ştirbey a devenit cel mai stator¬ 
nic amant al principesei şi apoi reginei 
Maria. Carol I s-a împăcat cu ideea că 
nepoata sa avea un amant respectabil; 
drept care în 1913 l-a numit pe Barbu 
Ştirbey în funcţia de administrator al 
Domeniilor Coroanei. Dintre cei sase 

r 

copii născuţi de Maria 1 , se pare că cel 
puţin unul - principesa Ileana - avea 
ca tată natural pe Barbu Ştirbey. Legă¬ 
tura a fost tolerată de principele Ferdi- 
nand, care-la rândul lui-îşi găsea 
„plăcerile” în timpul aplicaţiilor mili¬ 
tare, când se afla în compania unor ti¬ 
nere „focoase” (mai ales ţigănci). Pe de 
altă parte, Nadia Ştirbey, soţia lui 

1 Aceşti copii erau: Carol (1893), Elisabeta 
(1894), Marioara (1900), Nicolae (1903), Ileana 
(1909), Mircea (1913). 


Ioan Scurtu _-_ Carol I _ = _ 514 / 668 

Barbu, era încântată de faptul că prin¬ 
cipesa Maria rămânea adesea, peste 
noapte, la palatul de la Buftea, conside¬ 
rând că era o onoare să o găzduiască pe 
soţia principelui moştenitor, o femeie 
atât de agreabilă, de frumoasă şi de in¬ 
teligentă. Legătura lui Barbu Ştirbey cu 
principesa Maria a fost încurajată de 
Ion I. C. Brătianu, cumnatul său si frun- 
tas al Partidului National-Liberal. 

r r 

Viaţa de familie la Curtea regală nu se 

desfăşura întot- 

r 

deauna asa cum Ca- 

r 

rol I voia să fie per¬ 
cepută de români, 
adică să constituie 
un model pentru 
toti românii. De alt- 

r 

fel, însuşi regele 
avea o slăbiciune 
pentru nepotul său, 
principele Carol, 

despre care spunea că este „un adevă¬ 
rat român, deoarece înjură şi împru¬ 
mută bani”. Constantin Argetoianu 
preciza în memoriile sale cum şi-a înce¬ 
put principele viaţa sexuală: „Regele 
Carol I socotind că vârsta lui ne- 
potu-său cerea anumite iniţieri, se sfă¬ 
tuise cu Petricari (general, guvernator 
al principelui] asupra modalităţilor de 
executare si amândoi căzuseră de 

r 

acord asupra lui Alexandru Davila 
(cumnatul lui Petricari) ca procurist şi 
specialist. Davila a pus la dispoziţia 
prinţului apartamentul său şi o fetiş¬ 
cană curăţică, aleasă printre nenumă¬ 
ratele prietene ale celui mai popular 
din donjuanii noştri. După îndeplinirea 
ritualurilor, a doua zi, fetiţa s-a dus la 
Davila să se jelească: «M-a omorât nene 
Alecule, de 14 ori - niciodată mai 
puţin»”. 1 Regele Carol I a primit cu vie 

1 Constantin Argetoianu, Memorii, voi. IX. 

satisfacţie vestea despre „bărbăţia” ne¬ 
potului său. Prima dragoste adevărată 
a principelui Carol a fost Ella Filitti, o 
tânără frumoasă şi cultivată, „înaltă şi 
zveltă, cu o feţişoară radioasă si surâ- 
zătoare” 1 . Carol o alinta Păsărică, iar 
aceasta păstra discreţia necesară, 
mulţumindu-se cu satisfacţiile pe care i 
le oferea tânărul principe. 

După trei ani de la instalare, guverna¬ 
rea liberală, deşi a reuşit să tină sub 
control situaţia generată de criza eco¬ 
nomică de la începutul secolului, înce¬ 
pea să dea semne de „oboseală”. 

De această dată, nu era vorba despre 
o campanie energică a opoziţiei, care să 
impună o „schimbare”, ci de fricţiuni 
chiar în sânul formaţiunii guverna¬ 
mentale. „Oculta” condusă de Carada 

Ediţie Stelian Neagoe, Bucureşti, Editura 
Machiavelli, 1997, p. 76. 

1 Lilly Marcou, op. cit , p. 63. 

urmărea să-l propulseze în prim-plan 
pe Ion I.C. Brătianu; principalul său ri¬ 
val era Vasile Lascăr, ministrul de In¬ 
terne, care iniţiase un proiect de lege 
privind organizarea comunelor rurale, 
:iind hotărât să facă din administraţie 

r 

„o a doua magistratură 41 , să înlăture 
abuzurile şi corupţia. Carol I era plăcut 
impresionat de activitatea lui Vasile 
Lascăr şi dorea alegerea acestuia în 
funcţia de preşedinte al Partidului 
Naţional-Liberal. Adoptarea proiectu¬ 
lui propus de V. Lascăr i-ar fi sporit 
prestigiul, astfel că „oculta ‘ a declanşat 
acţiunea de înlăturare a guvernului 
prezidat de D.A. Sturdza. Pentru a-1 sili 
să-şi depună mandatul, mai mulţi mi¬ 
niştri au demisionat, dar primul minis¬ 
tru a încercat să găsească înlocuitori. 
Până la urmă, la 20 decembrie 1904, 
D.A. Sturdza şi-a prezentat demisia, 

apreciind că în Partidul Naţional-Libe- 
ral s-au ivit neînţelegeri şi că, fiind ne¬ 
cesare noi alegeri parlamentare, nu se 
putea prezenta în faţa electoratului 
„decât cu un partid întreg unit, iar nu 
cu un partid rupt în două 1 . El făcea alu¬ 
zie la conflictul mocnit între preşedin¬ 
tele partidului şi „oculta” care-1 spriji¬ 
nea pe Ion I. C. Brătianu, care se 
lansase deja în cursa pentru şefia libe¬ 
ralilor. Se încheia un nou ciclu al „rota¬ 
tivei guvernamentale”, astfel că succe¬ 
siunea revenea - de această 
dată - Partidului Conservator. Regele 
avea în vedere o asemenea soluţie încă 

r 

din ianuarie 1904, când conservatorii 
au obţinut victorii în alegerile parţiale 
pentru colegiul I, atât la Adunarea De- 


1 Ion Bulei,. Conservatori şi conservatorism în 
România, Bucureşti, Editura Enciclopedică, 
2000, p. 297. 

putatilor, cât si la Senat. El dorea o co- 
aborare a tuturor conservatorilor, 
purtând discuţii cu Titu Maiorescu, P.P. 
Carp, Al. Marghiloman, Gh. Gr. Canta- 
cuzino şi Take Ionescu. Nu s-a ajuns la 
un acord, ambiţiile politice fiind prea 
mari, pentru a se ajunge la acordul do¬ 
rit de suveran. 

3. Bilanţ după 40 de ani de domnie 

La 22 decembrie 1904 s-a constituit 
guvernul Gheorghe Gr. Cantacuzino, 
în care primul ministru deţinea şi In¬ 
ternele, în timp ce generalul Iacob La- 
hovari era ministru de Externe, Take 
Ionescu - ministru de Finanţe, iar Ale- 
xandru Bădărău - ministru de Justiţie. 

Noul ciclu guvernamental includea 
un moment important din istoria mo¬ 
narhiei: împlinirea a 40 de ani de la ur¬ 
carea lui Carol I pe tronul României. 
Guvernul Gheorghe Grigore Cantacu- 



zino a trecut la organizarea de alegeri 
parlamentare în februarie 1905. în tim¬ 
pul campaniei electorale, junimiştii, 
nemulţumiţi că nu fuseseră incluşi în 

r r r 

guvern, s-au aliat cu liberalii, dar victo¬ 
ria a aparţinut Partidului Conservator, 

care a obtinut 168 mandate în Aduna- 

r 

rea Deputaţilor şi 98 în Senat. Se crease 
deja un „mecanism” prin care partidul 
aflat la putere îşi asigura majorităţile 
parlamentare; prefectul, primarul, 
poliţistul, jandarmul, bătăuşii de profe¬ 
sie îşi făceau întotdeauna „datoria”. 
„Românul este guvernamental”, adică 
sprijină puterea, era explicaţia cea mai 
des întâlnită, atunci când unii îşi expri¬ 
mau nedumerirea fată de rezultatele 

r 

înregistrate la urne. De asemenea, era 
larg răspândită ideea că nu se poate 
cere unui partid să realizeze atunci 
când se află la putere ceea ce promisese 
în opoziţie, astfel că acuzaţiile că ar fi 
demagog nu erau luate în seamă. 

Parlamentul s-a deschis la 23 februa¬ 
rie 1905, cu obişnuitul Mesaj regal. Pro¬ 
blema cea mai dificilă era cea a bugetu¬ 
lui, în condiţiile în care seceta din anul 

precedent (1904) afectase puternic cul¬ 
turile agricole. 

Duelul oratoric s-a purtat între libe¬ 
rali şi junimişti pe de o parte, şi guvern 
pe de altă parte. Dintre miniştri, deose¬ 
bit de energic se dovedea a fi Take Io- 
nescu, pe care regele îl socotea cel mai 
„inteligent şi abil om politic 1 . 

Preocuparea fundamentală a guver¬ 
nului prezidat de Gh. Gr. Cantacuzino a 
fost organizarea marilor acţiuni me¬ 
nite să marcheze 40 de ani de domnie a 
lui Carol I şi 25 de ani de la proclama¬ 
rea Regatului. în acest scop au fost 
identificate obiectele si materialele 

r 

care puteau fi aduse într-o expoziţie 
naţională, care să sugereze dezvoltarea 
României în cei 40 de ani si cu deose- 

r 

bire după cucerirea independenţei de 
stat şi proclamarea regatului. Pe acest 


1 Ion Mamina şi Ion Bulei, op. Cit., p. 115. 

fond, la 13 martie 1906 a avut loc o ma¬ 
nifestaţie a tineretului din Bucureşti 

r r 

împotriva prezentării de spectacole de 
teatru în altă limbă decât cea română. 
Iniţiatorul acestei mişcări a fost tânărul 

r r 

profesor universitar Nicolae Iorga. La 
Teatrul Naţional urma să se joace o 
piesă în limba franceză, la care să 
asiste şi principele moştenitor Ferdi- 
nand împreună cu soţia sa, principesa 
Maria. Studenţii au ocupat Piaţa Tea¬ 
trului, dar forţele de ordine au interve- 
nit pentru a-i împrăştia 1 . Totuşi, piesa 
nu s-a mai jucat, fapt ce-1 determina pe 
Iorga să aprecieze: „Era cel dintâi caz, 
de la 1848 până atunci, în care a trium¬ 
fat o răscoală” 2 . 

în Mesajul de deschidere a Corpurilor 

1 Petre Ţurlea, Nicolae Iorga în viaţa politică a 
României, Bucureşti, Editura Enciclopedică, 
1991, p. 24-25. 

2 N. Iorga, Supt trei regi, p. 22. 

legiuitoare, la 8/21 mai 1906, regele Ca¬ 
rol I afirma: „Atotputernicul Dumne¬ 
zeu a vrut să împlinesc 40 de ani în sca¬ 
unul domniei. în toată această vreme, 
pururea am împărtăşit cu întreg popo¬ 
rul si bucuriile si nevoile. Si astăzi, 
când se încununează în siguranţă şi în 
belşug munca vieţii mele, împreună cu 
toti românii mă veselesc si fericit mă 

r r 

simt că cea dintâi vorbă a mea este cu 
reprezentanţii naţiunii. [...] Sărbătoa¬ 
rea de astăzi, care nu este numai a mea, 
ci a întregului popor, care s-a învredni¬ 
cit să ajungă unde a ajuns, prin muncă 
necurmată şi prin înţelepciune, strânge 
şi mai mult legăturile de-a pururea bi¬ 
necuvântate dintre dinastia mea si 

r 

naţiunea română” 1 . O idee similară se 

r 

1 Cuvântările regelui Carol I, voi. II (1887-1914). 
Ediţie îngrijită de Constantin C. Giurescu, 
Bucureşti, Fundaţia pentru Literatură şi Artă 
„Regele Carol II“, 1939, p. 353. 

regăsea şi în cuvântul de răspuns la fe¬ 
licitările adresate de guvern: „Cu mare 
satisfacţie privesc acest răstimp de 40 
ani, bogaţi în fapte însemnate, în capul 
cărora străluceşte transformarea Ro- 

r 

mâniei din Principatele Unite într-un 
Regat, întemeiat pe voinţa naţională şi 
preţuit de lumea întreagă” 1 . 

în sesiunea extraordinară a parla¬ 
mentului, întrunită cu prilejul jubileu¬ 
lui regal, au fost adoptate câteva legi 
care vizau ameliorarea situaţiei mate- 

r 

riale a populaţiei. Astfel, s-au votat: le¬ 
gea prin care statul prelua asupra sa o 
pătrime din datoriile contractate de ţă¬ 
rani la băncile populare pentru cumpă¬ 
rarea de porumb pentru hrană în anii 
1904-1905; legea pentru deschiderea pe 
seama Ministerului de Interne a unui 
credit extraordinar de 2,5 milioane lei 
pentru construirea a 32 de spitale, câte 


1 Ibidem, p. 354. 

unul în fiecare judeţ; legea pentru alcă¬ 
tuirea unui fond al asistentei sanitare a 

r 

sătenilor s.a. 

r 

Cu ocazia festivităţilor organizate de 
guvern, regele Carol I a primit felicitări 
din partea corpului diplomatic, a Sfân¬ 
tului Sinod, a Corpurilor legiuitoare, a 
primarilor, a înaltei Curţi de Casaţie, 
înaltei Curţi de Conturi, Camerelor de 
Comerţ, Armatei, Academiei Române, 
profesorilor şi studenţilor Universităţii 
din Bucureşti. S-au scris poezii, s-au 
compus cântece, s-au realizat plachete, 
albume, afişe prin care era proslăvit re¬ 
gele Carol I 1 . Propagandiştii regimului 
au decis să apeleze la istorie, consta¬ 
tând că se împlineau nu numai 40 de 
ani de la urcarea lui Carol pe tron şi 25 
de la proclamarea regatului, ci şi 1800 

1 Vezi pe larg. Amintiri despre jubileul de 40 de 
ani de domnie a M.S. Regelui Carol I. 1866- 
i 906Bucureşti, Imprimeriile Statului, 1906. 

ani „de la întemeierea neamului român 
prin Traian împăratul”. Actul comemo¬ 
rativ, înscris pe pergament, avea stema 
României, portretele regelui Carol şi re¬ 
ginei Elisabeta; pe o coloană se aflau 
efigiile lui Traian, Mircea cel Bătrân, 
Ştefan cel Mare şi Mihai Viteazul, iar pe 
cealaltă Columna lui Traian; în partea 
de jos era un legionar roman, lângă po¬ 
dul lui Apolodor din Damasc de la 
Turnu Severin si un dorobanţ de la 

r r 

1877 alături de podul de la Cernavodă, 
construit de Anghel Saligny; alte de¬ 
sene reprezentau intrarea lui Carol în 
Bucureşti la 10 mai 1866 si încoronarea 

r r 

acestuia la 10 mai 1881. Astfel, Carol I 
era integrat în istoria românilor, dar şi 
în cea universală, fiind pus alături de 
împăratul Traian. 

Poezia Povestea neamului conţinea 

r 

asemenea versuri: 

„Şi în vreme ce tot neamul româ¬ 
nesc sărbătoreşte 

r 

40 de ani spre cinstea regelui ce ne 
slăveşte 

r 

Se-mplinesc 18 veacuri de când fal¬ 
nicul Traian 

în ţinuturile dace aşeză popor ro¬ 
man. 

Mândr-asemănare între doi viteji 
plini de credinţă 

Căci trec amândoi talazul Dunării 
prin biruinţă.” 

în broşura Regele Carol I ca pedagog, 
publicată de Ion Găvănescul (Editura 
Minerva, 1906), Carol I era prezentat ca 
un strălucit continuator, peste veacuri, 
a eroismului românilor: „în această în¬ 
făţişare sublimă a văzut ţara pe eroul 
de la Plevna, în fruntea vitejilor descen¬ 
denţi ai legionarilor lui Traian şi ai bi¬ 
ruitorilor de la Călugăreni”. Aceeaşi 

idee apărea şi în versurile dedicate ju¬ 
bileului: 

„Apărând creştinătatea, falnicul 
mântuitor 

Carol Vodă azi la Istru soare nou, 
strălucitor 

Luminează sfânta cruce pentru 
care-odinioară 

Craiul Frederich cel Negru şi cu 
Mircea se luptară 
[...] Şi stăpân acum pe ţara dintre 
Dunăre si Mare 

r 

Unde numai Mircea-n vremuri 
puse trainice hotare 
...] Veseleşte-te, Slăvite Rege, căci 
ti-a fost ursit 

r 

Ca Ştefan cel Sfânt si Mare să dom- 

r r 

nesti mai strălucit.” 

r 

La 7 septembrie 1906 a avut loc cere¬ 
monia primirii Lupoaicei, oferită în dar 

de primăria oraşului Roma. Aceasta a 
fost amplasată în faţa bisericii Sf. Ghe- 
orghe-Nou, iar ulterior a fost mutată în 
Piaţa Romană. 

r 

Mii de oameni au lucrat la amenaja¬ 
rea Expoziţiei pe dealul Filaretului, în 
Parcul Libertăţii, cum fusese numit la 
1848, care acum, cu prilejul jubileului, 
avea să devină „Parcul Carol”. S-a de¬ 
pus o muncă uriaşă, deoarece terenul 
avea stânci, râpe, mlaştini, arbori bă¬ 
trâni de diferite esenţe. S-au construit 

r 

pavilioane, s-au trasat alei, s-au amena¬ 
jat izvoare, cascade. Ghirlandele din 
flori si becurile multicolore dădeau o 

r 

imagine feerică întregului ansamblu 
expoziţional 1 . 

Prezent la deschiderea Expoziţiei ju¬ 
biliare în ziua de 6/19 iunie 1906, regele 


1 Ion N. Lahovari, Expoziţia jubiliară din 1906, 
Bucureşti, Atelierele Socec, 1907. 

Carol I a declarat: „Privirile retrospec¬ 
tive ce aruncaţi asupra României de 
ieri, cu date şi fapte aşa de nimerite, 
pun la iveală, în mod izbitor, progre¬ 
sele îndeplinite de România de astăzi. 
Salut dar, cu o adâncă bucurie sufle¬ 
tească, prima noastră expoziţie naţio¬ 
nală, adevărată serbare a muncii româ¬ 
neşti si vrednică încoronare a 40 de ani 

r r 

de lupte şi silinţe” 1 . 

Expoziţia a avut o reală semnificaţie 
naţională. Participarea unui mare nu¬ 
măr de români din Transilvania si Bu- 

r 

covina la festivităţile jubileului regal, 
desfăşurat în România în anul 1906, 
primirea entuziastă de care aceştia 
s-au bucurat, au constituit o puternică 
manifestare a voinţei de unire a între- 

r 

gului popor român, în cadrul unuia şi 
aceluiaşi stat 2 . Sesizând acest aspect 

1 Cuvântările regelui Carol I, voi. II, p. 365. 

2 Ştefan Pascu, Marea Adunare Naţională de la 

fundamental, Nicolae Iorga consemna: 
„Bucureştii din acea vară 1906 deve¬ 
nise în adevăr capitala poporului ro¬ 
mânesc. Nu era suflet simţitor care să 

r 

nu simtă altfel după asemenea prive¬ 
lişti. Se pregătise numai ceva pentru 
trecut, acela personificat de un rege 
obosit, bolnav si trist, si corurile bă- 
năţene, ardelene, bucovinene chemau, 
peste toate legăturile, simpatiile şi fide- 
utătile lor, viitorul 1 . 

Corurile ţărăneşti din Ardeal si Banat, 
după ce au cântat la Arenele Romane 
din Bucureşti, s-au deplasat la Sinaia. Şi 
aici au interpretat cu deosebire cântece 
patriotice, mai ales „Deşteaptă-te ro- 


Alba Iulia, încununare a ideii, a tendinţei şi a 
luptelor de unitate a poporului român, Cluj, 1968, 
p. 219-221. 

1 N. Iorga, O viaţă de om, Bucureşti, Editura 
Minerva, 1972, p. 405. 

mâne”, celebrul imn al lui Andrei Mu- 
reşanu. Când regele a intrat în mijlocul 
acestor talentaţi mesageri ai aspiraţii¬ 
lor milioanelor de ardeleni si bănăţeni, 
un bătrân corist a îngenuncheat, a să¬ 
rutat mâna suveranului si a exclamat: 

r 

„Acum slobozeşte doamne pe robul tău 
căruia i-ai îngăduit să vadă pe împăra¬ 
tul tuturor românilor” 1 . 

Parcurgând pavilioanele Expoziţiei, 
dar analizând şi datele concrete suge¬ 
rate doar de acestea, se putea des¬ 
prinde o concluzie de netăgăduit: la 
sfârşitul secolului al XlX-lea şi începu¬ 
tul celui de-al XX-lea, România a cunos¬ 
cut o dezvoltare impresionantă. Ener¬ 
giile creatoare ale românilor s-au 
manifestat plenar, iar societatea s-a do¬ 
vedit aptă să asimileze formele şi struc¬ 
turile moderne. Fără îndoială, un merit 

1 Din viaţa regelui Carol I, Bucureşti, 1939, p. 
310-311. 

important revenea celor care s-au aflat 
în fruntea ţării şi care, prin politica 
promovată, au încurajat acest amplu 
proces de modernizare. Dintre toţi lide¬ 
rii politici se detaşa cu pregnanţă Carol 
I, principele german venit pe meleagu¬ 
rile româneşti nu pentru satisfacerea 
unei ambiţii personale, ci cu hotărârea 
de a contribui la înălţarea statului în 

r 

fruntea căruia se afla. De aceea, pro¬ 
gresele realizate de România erau indi¬ 
solubil legate de numele său. în cei 40 
de ani de domnie, s-a dezvoltat indus¬ 
tria naţională, România a fost acoperită 
cu o reţea de căi ferate, s-au construit 
depouri şi gări (între care şi Gara de 
Nord din Bucureşti), s-au amenajat do- 
curile şi antrepozitele de la Brăila şi Ga¬ 
laţi, s-au pus bazele navigaţiei fluviale 
si maritime moderne. S-a realizat siste- 

r 

mul naţional de apărare, a fost constru- 

ită linia fortificată Focsani-Nămoloa- 

r 

sa-Galaţi şi centura de apărare a Bucu- 
restiului. Suveranul a înţeles necesita- 

r r 

tea modernizării economiei româneşti 

r 

şi a participat la inaugurarea unor 
mari obiective: tăierea canalului Sulina 
(5/17 mai 1894), începerea lucrărilor de 
amenajare a portului maritim Con¬ 
stanţa (16/28 octombrie 1886). De ase¬ 
menea, Carol I a fost prezent la inaugu¬ 
rarea unor reprezentative instituţii de 
cultură si a câtorva construcţii monu- 

r r 

mentale; la punerea pietrei de temelie 
a Palatului de Justiţie (7/19 octombrie 
1890) şi inaugurarea lui (la 15/27 oc¬ 
tombrie 1895), începerea lucrărilor la 
podul de la Cernavodă (9/21 octombrie 
1890) şi inaugurarea lui (14/26 septem¬ 
brie 1895), la punerea pietrei funda¬ 
mentale a Palatului Poştelor (20 octom¬ 
brie/l noiembrie 1894), punerea pietrei 

de temelie a Palatului Casei de Depu¬ 
neri (8/20 1897), la inaugurarea palatu¬ 
lui Universităţii din Iaşi (21 octom¬ 
brie/2 noiembrie 1897) etc. Suveranul a 
luat cuvântul la inaugurarea statuii lui 
Ştefan cel Mare din Iaşi (5/17 iunie 
1883), la sfinţirea bisericii episcopale 
din Curtea de Argeş (12/24 octombrie 
1886) ş.a. 

De fiecare dată, regele a ţinut discur¬ 
suri, subliniind semnificaţia momentu- 
lui şi exprimându-şi satisfacţia că aces¬ 
tea se realizau în timpul domniei sale. 
Spre exemplu, la inaugurarea Fun¬ 
daţiei Universitare - care a coincis cu 

r 

împlinirea a 25 de ani de la urcarea sa 
pe tron - Carol I a spus: „Astăzi, după 
mai mult de un pătrar de veac de jertfe 
şi silinţe, statul român a ajuns a răs¬ 
pândi binefacerile luminii în toate stra- 
tele poporului. Datorăm aceasta nu nu¬ 
mai bărbaţilor politici care au înţeles 

însemnătatea acestei puternice pârghii 
a ridicării naţiunii, ci şi corpului profe¬ 
soral care şi-a îndeplinit cu râvnă şi cu 
stăruinţă înalta sa chemare. Dorind să 

r 

las în urma mea o mărturie vie a senti¬ 
mentelor ce mă însufleţesc către tară si 

r r r 

a arăta totodată necurmatul interes ce 
am pentru instrucţiune, am închinat ti¬ 
nerelor generaţiuni acest lăcaş de stu¬ 
diu cu falnica menire de a contribui la 
răspândirea şi înflorirea ştiinţei în Ro¬ 
mânia” 1 . 

Cuvinte înălţătoare a rostit si la inau- 

r r 

gurarea podului de la Cernavodă: „Să¬ 
vârşirea podului peste Dunăre, dorit de 
un sfert de veac de mine, este astăzi un 
fapt împlinit şi uriaşă se ridică înaintea 
noastră această falnică operă, ca o măr¬ 
turie vădită a tăriei Regatului. Geniul 
omenesc, în care se răsfrâng progresul 

1 Cuvântările regelui Carol I, voi. II, p. 157-158. 

şi avântul puternic al României a în¬ 
vins toate greutăţile, a înlăturat toate 
piedicile, spre a executa această lu¬ 
crare trainică şi nepieritoare, care tre¬ 
buie să arate lumii că vrednic este po¬ 
porul român de frumoasa sa chemare 
a gurile Dunării şi pe pragul Orientului 
[...] Mândru pot fi dar, că sub domnia 
mea s-a conceput şi isprăvit de ingine¬ 
rii noştri acest măreţ pod, care va 
atrage o însemnată parte a comerţului 
european pe căile noastre ferate, fi¬ 
indcă astăzi stăpânim linia cea mai 
scurtă între Mările Nordice şi ţările din 
Orient” 1 . 

Expoziţia şi toate serbările jubileului 
s-au desfăşurat într-o atmosferă eufo- 

r 

rică, ele constituind un real succes. Cos¬ 
tul expoziţiei a fost mare: 6.600.000 lei, 
din care au fost recuperaţi doar 
1.500.000 lei. Ministrul Domeniilor, Ion 


1 Ibidem, p. 162-163. 

Lahovari, aprecia că, având în vedere 
semnificaţia momentului aniversat, 
n-a fost o cheltuială prea mare şi nici 
un „sacrificiu disproporţionat” 1 . 

Dar nu toti cetăţenii României si toate 

r r r 

forţele politice împărtăşeau starea eu¬ 
forică pe care o cultivau guvernanţii. 
Unii erau ostili regelui Carol I, alţii re¬ 
zervaţi, iar nu puţini socoteau că dis¬ 
cursurile şi automulţumirea guvernan¬ 
ţilor acopereau o realitate complexă, 
chiar dramatică. 

Cu prilejul jubileului regal din 1906, 
cercul socialist „România muncitoare” 
a publicat manifestul intitulat Patru¬ 
zeci de ani de sărăcie, de robie si ruşine 2 , 
scris de Cristian Racovski, în care se 
arăta contrastul frapant dintre fastul în 


1 Ion N. Lahovari, op. cit., p. 12. 

2 Documente din istoria mişcării muncitoreşti 
din România 1900-1909, Bucureşti, Editura 
Politică, 1975, p. 333-383. 

care trăiau clasele dominante, exploa¬ 
tatoare şi situaţia grea a maselor. Docu¬ 
mentul scotea în relief faptul că suvera¬ 
nul „a căutat de la începutul domniei 
sale să-si identifice interesele econo- 

r 

mice cu ale ciocoilor şi capitaliştilor, şi 
astăzi a reuşit să ajungă unul dintre cei 
mai mari proprietari şi capitalişti din 
ţară. Regele e părtaş ca acţionar la mai 
multe mari stabilimente industriale, ca 
fabricile de postav, de lumânări, de 
geamuri şi altele. II veţi găsi apoi în so¬ 
cietăţile de asigurare, ca «Dacia», în 
bănci si alte aşezăminte funciare. Asa- 

r r r 

dar, primele titluri pe care le găsim la 
rege sunt cele de patron şi de cămătar. 
Ca atare, interesele lui sunt strâns le¬ 
gate cu acelea ale clasei sale. Şi el îngră¬ 
mădeşte averi peste averi pe seama 
muncii lucrătorului, şi el exploatează 
pe ţărani, care pe domeniile lui, şi mai 
ales pe cele particulare, administrate 

de d-1 Basset, sunt tot aşa de despuiaţi 
ca si ţăranii oricărui ciocoi român”. So- 

r r 

cialistii îsi afirmau cu hotărâre convin- 

r r 

gerile lor republicane: „Pentru noi, so¬ 
cialiştii, care suntem republicani şi 
împotriva regimului monarhic în gene¬ 
ral, n-are nici o însemnătate persoana 
care şade pe tronul României. Cu alte 
vorbe, noi nu suntem antidinastici si 
nu înşelăm poporul, dezgropând din 
când în când, cum fac politicienii noştri 
când vor să sperie pe rege, moaştele lui 
Cuza. Deosebirea dintre un rege şi altul 
e fără însemnătate, după cum fără în¬ 
semnătate e deosebirea dintre un pa¬ 
tron şi altul. Poate să fie un rege mai 
deştept sau mai cinstit decât un altul, 
tot duşman al poporului rămâne, căci 
puterea lui este condiţionată de slăbi¬ 
ciunea poporului [...] Regele Carol e şi 
el un rege cu toate păcatele meseriei 

sale. Toată deşteptăciunea şi toată şti¬ 
inţa lui n-a întrebuintat-o decât ca să 

r r 

ascundă de ochii lumii adânca mizerie 
materială, politică şi morală a ţării 
noastre, să acopere zdrenţele noastre 
cu mantia lui de purpură”. Aflat în 
opoziţie, Partidul Naţional-Liberal s-a 
arătat reticent fată de modul în care s-a 

r 

organizat şi se desfăşura jubileul. Frun¬ 
taşul liberal Ion I.C. Brătianu declara: 

r 

„Ca să obţinem stima pe care o meri¬ 
tăm, trebuie ca cineva să-si dea seama 
de situaţia reală, să ne studieze mult 
mai profund şi mai serios decât se 
poate face într-o expoziţiune” 1 . De alt¬ 
fel, liberalii au boicotat serbările jubi¬ 
leului; la inaugurarea expoziţiei a fost 
prezent doar fostul ministru Vasile 
Missir. 


1 D.A.D., nr. 54 şedinţa din 23 februarie 1906, p. 
940. 


Ioan Scurtu _-_ Carol I _ = _ 543 / 668 

între cei mai severi critici ai „jubileu¬ 
lui” s-a numărat şi I.L. Caragiale, care a 
publicat poezia Mare farsor şi mari go¬ 
gomani, din care cităm: 

„Un comediante de bravură 
Joacă de patruzeci de ani, 

Făcând enormă tevatură, 
în faţ-a nişte gogomani 


Că-n loc să poarte o tichie 
Ca un farsor ce este, el 
Şi-a pus pe cap cu fudulie 
O cască mândră de otel 

r 


Acuma-nbătrânit în slavă, 

Sub casca lui de caraghios 
Şi cam zaharisit la glavă, 

Vrea chiar triumful grandios 
Nobil metal nu e otelul, 

r ' 

Dar scump destul, destul de greu. 
Ca rol, fu mare mititelul! 

Hai, gogomani, la jubileu!” 

O atitudine critică au adoptat şi unii 
oameni politici aparţinând clasei con¬ 
ducătoare. în memoriile sale, Constan¬ 
tin Argetoianu scria despre mecanis¬ 
mul politic care funcţiona în România: 
„Dând ţara pe mâna a două partide 
pentru comoditatea lui personală, re¬ 
gele Carol I a osândit-o la cea mai cum¬ 
plită înfrângere la prima încercare mai 
serioasă a forţelor ei. Rotativa asigu¬ 
rând puterea fiecărui partid, fiecare 
din ele s-a istovit în lupta personală şi 
în loc să se preocupe numai de intere¬ 
sele obşteşti, a ridicat pe primul plan 
interesele particulare [...] Graţie aces¬ 
tei comodităţi în cele rele, nu au putut 
realiza în cele patru decenii decât apa¬ 
renţele unui stat organizat. în momen¬ 
tul marilor prefaceri ale Europei şi ale 
lumii, ne prezentam cu vitala noastră 

problemă agrară nerezolvată, cu o ar¬ 
mată de faţadă, cu o aparenţă de admi¬ 
nistraţie, de justiţie şi de educaţie 
naţională si numai cu finanţele în des- 

r r r 

tul de bună stare mulţumită bogăţiilor 
noastre naturale care, deşi deplorabil 
administrate şi exploatate fără rost, pu¬ 
teau fi valorificate în conjuncturile eco¬ 
nomice internaţionale din acele vre- 

r 

muri binecuvântate” 1 , 
în acea atmosferă de automultumire 

r 

si de fast cu care oficialităţile marcau 

r r 

cei 40 de ani de domnie a lui Carol I, Ni- 
colae Iorga scria un vehement articol 
privind situaţia ţăranului român: „în- 
grijiţi-vă, o, voi, eminenţi cârmuitori de 
ţară şi de drumuri frumoase, pe care să 
le semănaţi cu femei de la târguri şi cu 

1 Constantin Argetoianu, Pentru cei de mâine. 
Amintiri din vremea celor de ieri, voi. II, Ediţie şi 
indice adnotat de Stelian Neagoe, Bucureşti, 
Editura Humanitas, 1991, p. 36-37. 

bugetivori de cancelarii îmbrăcaţi în 
haine de gală pentru a juca pe cât se 
poate mai strălucit rolul de ţăran ro¬ 
mân. Iar pe vita câmpului respin- 
geţi-o-n pumni, ascundeţi-o în vizuini, 
ca să nu strice bucuria risipei din anul 
jubiliar. Tăiaţi mâna pelagroasă care 
scrie pe pereţii auriţi ai şalelor de ban¬ 
chete un nou «Mane, Takel, Fares» de 
ameninţare” 1 . 

r 

Anul 1906 s-a încheiat, pentru Carol I, 
într-o atmosferă de „extaz”, bătrânul 
rege privind cu satisfacţie la realizările 
din cei 40 de ani de domnie. Expoziţia 
s-a închis la 23 noiembrie 1906, după ce 
a fost vizitată de câteva sute de mii de 
oameni. 


1 N. Iorga, Ascundeţi ţeranii, în „Neamul 
românesc”, din 1 octombrie 1906. 

Capitolul IV 

AMURGUL SI SFÂRŞITUL CELEI 
MAI LUNGI DOMNII DIN ISTO¬ 
RIA ROMÂNILOR 

1. „România întreagă 
trebuie refăcută” 

Problema reformelor 

Nu se stinseseră încă ecourile jubile¬ 
ului, când societatea românească a fost 
confruntată cu cea mai gravă criză din 
timpul domniei lui Carol I: răscoala din 
1907. Problema ţărănească fusese tra- 

r 

tată cu superficialitate de clasa politică, 
deşi desele răscoale ar fi trebuit să con- 

r 

stituie un semnal de alarmă pentru ea, 
inclusiv pentru rege. Semnificativ este 
Mesajul adresat Corpurilor Legiuitoare 

la 15/28 noiembrie 1905 în care se pre¬ 
zentau principalele direcţii de acţiune 
în vederea rezolvării problemelor cu 
care se confrunta societatea româneas¬ 
că: dezvoltarea economiei, consolida¬ 
rea finanţelor, legislaţia muncii, a în¬ 
văţământului etc. în Mesaj se afirma: 
„Buna stare a populaţiei noastre rurale 
trebuie să fie grija noastră de căpete¬ 
nie”, menţionându-se, în mod expres, 
crearea unui fond special pentru îmbu¬ 
nătăţirea stării sanitare a satelor 1 . Ace- 

r 

laşi limbaj s-a folosit şi în 1906, oco- 
lindu-se problema esenţială: o nouă 
reformă agrară. Unul dintre admirato¬ 
rii regelui, cunoscutul scriitor Cezar Pe- 
trescu - care a si scris o broşură cu iz 

r r 

propagandistic în favoarea monar¬ 
hiei-încerca să dea o explicaţie: „Tră¬ 
iau plugarii în împilare veche. Mun¬ 
ceau pe-un pământ care nu era al lor; îi 

1 Cuvântările regelui Carol I, voi. II, p. 347. 

storceau arendaşii nesăţioşi si stăpâni 

r r r r A. 

vremelnici, fără adânci legături cu glia. 
Ştia regele că acolo se află o rană vie şi 
anii nu-i îngăduiau s-o tămăduiască. 
îndreptări săvârşise numai pe-alocuri. 
Hotărâse în cugetul său una mai 
adâncă. Timpurile nu-i lăsau răgaz. Nu 
i-au lăsat niciodată. S-au ivit întot¬ 
deauna griji mai grabnice aşteptând 
dezlegarea” 1 . Explicaţia avea menirea 
să-l „acopere” pe rege, deşi suveranul 
era dator să-şi găsească „răgaz” pentru 
cei 90% din locuitorii României, care 
trăiau într-o neagră mizerie. Recensă¬ 
mântul din 1905, pe care oamenii poli¬ 
tici îl cunoşteau, arăta că circa 5.000 de 
gospodării (0,6% din totalul gospodări¬ 
ilor rurale) stăpâneau 6.450.000 ha 
(60% din totalul terenului agro-silvic), 
în timp ce 921.000 de gospodării deţi¬ 
neau 4.150.000 ha (39% din suprafaţa 


1 Cezar Petrescu, Cei trei regi, p. 63. 

agro-silvică); 24% dintre gospodăriile 
ţărăneşti erau complet lipsite de pă¬ 
mânt, iar 34% aveau mai puţin de 3 ha, 
neputându-şi asigura existenţa zil¬ 
nică 1 . Unii lideri politici sesizaseră gra¬ 
vitatea „chestiei ţărăneşti” si au căutat 
căi de rezolvare: între aceştia s-a aflat 

* r 

Spiru Haret, care a încurajat înfiinţa¬ 
rea de bănci populare, obşti săteşti, cre¬ 
area de cercuri pentru citit conduse de 
învăţători. Dar oamenii politici români 
erau obsedaţi de ideea „proprietăţii sa¬ 
cre si inviolabile”, astfel că nu conce- 
peau să ia în calcul posibilitatea unei 
redistribuiri a pământului arabil. La 
sfârşitul sec. al XlX-lea se înregistra¬ 
seră repetate răscoale ţărăneşti, dar 
clasa politică nu s-a alarmat, ba chiar 
s-a „obişnuit” cu ele. 

1 Apud D. Şandru, Reforma agrară din 1921 în 
România, Bucureşti, Editura Academiei, 1975, p. 
18-20. 

Conservatorii - aflaţi la putere - erau 
mai curând absorbiţi de rivalităţile 

r r 

personale. Deoarece Take Ionescu de¬ 
venise tot mai influent în Partidul Con¬ 
servator, gruparea lui Gheorghe Gri- 
gore Cantacuzino a început tatonările 
pentru un acord cu cea condusă de P.P. 
Carp, în vederea realizării unei mari 
coaliţii conservatoare. Astfel, Take Io- 
nescu ar fi fost împins pe o poziţie infe¬ 
rioară în partid. Manevrele erau în toi, 
când s-a aflat că, la 8 februarie 1907, a 
izbucnit o nouă răscoală, în satul Flă¬ 
mânzi, judeţul Botoşani. La început, gu¬ 
vernanţii n-au tratat-o cu seriozitatea 

r 

necesară, dar, în câteva săptămâni, răs¬ 
coala s-a extins în toată Moldova, apoi 
şi în Muntenia şi Oltenia, fapt ce a creat 
o adevărată panică în rândul clasei po¬ 
litice. 

în acea atmosferă tensionată, când 

ţăranilor „cuţitul le ajunsese la os”, pre¬ 
zenţa unor agitatori în lumea satelor, 
sau numai ideea că ar exista îndemnul 
de ridicare la luptă, a avut un mare im¬ 
pact psihologic. Aceştia erau „stu¬ 
denţii”, care în 1906 manifestaseră 
pentru apărarea limbii române, ei erau 
„luminătorii” satelor. Nicolae Iorga re¬ 
marca: „într-o mentalitate stăpânită de 
superstiţii, <studentul> începu să apară 
ca mântuitorul revoluţionar, şi de pe 
urma unor scrieri sentimentale ale re¬ 
ginei Elisabeta, răspândite cine ştie 
cum la sate, se formă o legătură, între 
soţia suveranului, devenită apărătoare 
a săracilor, şi între propagandiştii, reali 
sau închipuiţi, pe care o imaginaţie în¬ 
flăcărată şi-i reprezenta ca străbătând 
ţara călări în toiul nopţii ca să aducă 
noul crez de mântuire.” Ţăranul ro- 

r 

mân, răbdător din fire şi tratat ca „vita 
de la plug” a devenit dintr-o dată „actor 

pe scena istoriei”, arătând stăpânirii că 
totul are o limită, că „rasa în aparenţă 
stoarsă are încă puterea de a-şi răz¬ 
buna, cerând fără logică, cu atât mai 
puţin în formule clare, dezrobirea” 1 . O 
oună parte a intelectualilor - între care 
N. Iorga, Ioan Cantacuzino, Dimitrie 
Voinov, George Coşbuc, I.L. Caragiale, 
Vasile M. Kogălniceanu - s-au solidari¬ 
zat cu răsculaţii, cerând să li se facă 

r ' 

dreptate. 

Dar tăvălugul devastator trebuia 
oprit, astfel că guvernul conservator 
condus de Gheorghe Gr. Cantacuzino 
şi-a prezentat demisia, iar Carol I a în¬ 
credinţat puterea liberalilor. 

Guvernul D.A. Sturdza a depus jură¬ 
mântul în ziua de 12 martie 1907. în 
acest guvern Ion I. C. Brătianu a preluat 
conducerea Ministerului de Interne, 


1 N. Iorga, Supt trei regi, p. 22-23. 

iar generalul Averescu a devenit minis¬ 
tru de Război. Pentru viaţa politică ro¬ 
mânească - unde contestarea adversa¬ 
rului era o normă de conduită - la 13 
martie 1907 s-a înregistrat un fapt neo¬ 
bişnuit: guvernul liberal a fost primit 
cu aplauze de majorităţile parlamen¬ 
tare aparţinând Partidului Conserva¬ 
tor. Aceste aplauze „nu veneau numai 
de la nişte politicieni care ştiau că un 
guvern liberal era singura soluţie, dar 
veneau de la nişte oameni cărora le era 

r 

teamă. Si acesta era sentimentul care-i 

r 

domina atunci” 1 . Teama fată de răs- 

r 

coala ţărănească aflată în plină desfă¬ 
şurare. Mai mult, Take Ionescu a urcat 
la tribuna Adunării Deputaţilor pentru 
a exprima deschis sprijinul pentru gu¬ 
vernul liberal: „Să ne bată la toţi inima 

1 Ion Bulei, Sistemul politic al României 
modeme. Partidul Conservator, Bucureşti, 
Editura Politică, 1987, p. 301. 

împreună pentru scăparea patriei!” 1 
Apelul făcut de Take Ionescu nu era 
doar patetic. Ţara intrase în haos, iar 
mare parte din armata austro-ungară 
fusese concentrată în Transilvania, fi¬ 
ind gata să intervină în România; era 
deci un prilej pentru Imperiul Habs- 
burgic de a-şi consolida poziţiile în 
zona sud-est europeană 2 . Liderii parti¬ 
delor politice de guvernământ-D.A. 
Sturdza, P.P. Carp, Take Ionescu, I. La- 
hovari-şi-au strâns mâinile „timp de 
mai multe minute”; într-un acces de 
sinceritate, D.A. Sturdza l-a sărutat pe 
Take Ionescu, numindu-1 „omul viito¬ 
rului” 3 . 


1 „D.A.D.“, nr. 49, şedinţa din 14 martie 1907, p. 
828. 

2 Marea răscoală a ţăranilor din 1907, 
Bucureşti, Editura Academiei, 1967, p. 591. 

3 Ion Bulei, op. cit., p. 301. 

Liberalii, care până atunci îi acuza¬ 
seră pe conservatori de incapacitate, 
şi-au început guvernarea cu promisi¬ 
uni. în Manifestul dat publicităţii la 
15/28 martie 1907, guvernul aducea la 
cunoştinţa ţăranilor că „regele a încu¬ 
viinţat” luarea unor măsuri pentru „a 
îndestula cereri drepte şi legitime”, în¬ 
tre care: desfiintatea taxei de 5 lei, a le- 
gii pentru asigurarea în contra lipsei de 
porumb provenite din secetă, a taxei 
către stat pentru decalitrul de vin; 
arendarea pământului satului şi aşeză¬ 
mintelor publice direct la ţărani; întări¬ 
rea băncilor populare; o nouă lege a în¬ 
voielilor agricole; o lege pentru înfiin¬ 
ţarea Casei Rurale ş.a. După precizarea 
că „acestea sunt dorinţele M.S. regelui 
şi ale guvernului său”, Manifestul ex¬ 
prima hotărârea de „a înfrâna cu ener¬ 
gie neorânduielile şi a pedepsei cu as¬ 
prime pe cei care ar căuta să se folo- 

sească de prădăciuni” 1 . 

Dacă promisiunile erau doar palea¬ 
tive - pentru că nu vizau problema 
fundamentală, care generase ridicarea 
ţăranilor la luptă, şi anume lipsa de pă¬ 
mânt - ameninţările au fost imediat 

r 

traduse în faptă, procedându-se la una 
dintre cele mai crunte represiuni din 
întreaga istorie a României. „Bătrânul 
rege” a încuviinţat această represiune, 
în calitatea sa de „cap al puterii ar¬ 
mate”. 

La 15/28 martie 1907, regele adresa 
un Mesaj Corpurilor legiuitoare, în care 
afirma: „Vă mulţumesc călduros că în 
aceste momente grele, care ne umplu 
pe toţi de întristare, m-aţi înconjurat cu 
iubire şi devotament. Să rugăm pe Atot¬ 
puternicul Dumnezeu să ne ocrotească 


1 Manifestul guvernului, în „Dimineaţa", din 15 
martie 1907. 

şi să conducă paşii noştri” 1 . Prin înaltul 
Ordin de zi către armată, din 29 martie/ 
11 aprilie 1907, Carol I mulţumea pen¬ 
tru contribuţia acesteia la înfrângerea 
răscoalelor: „Evenimente grave s-au 
dezlănţuit asupra noastră, zguduind 
instituţiile statului până la temeliile lui 
şi punând în primejdie munca de o ju¬ 
mătate de veac. în aceste împrejurări 
armata a fost chemată să restabilească 
liniştea tulburată. Fără şovăire, ea si-a 
îndeplinit datoria şi, în toate unghiurile 
ţării, ostaşii au răspuns grabnic la apel 
[...] Vă mulţumesc cu inima caldă şi pri¬ 
vesc cu dragoste şi nemărginită încre¬ 
dere spre scumpa mea armată, care s-a 
arătat la înălţimea chemării sale”. 

r 

După „potolirea” răscoalei, Carol I a 
hotărât să păstreze chiar el documen¬ 
tele, pentru a împiedica dezvăluirea în¬ 
tregului adevăr asupra represiunii. în 

1 Cuvântările regelui Carol I, voi. II, p. 377. 

1912, când la putere se aflau conserva¬ 
torii, s-a descoperit că circa 30 de do¬ 
sare din 1907 dispăruseră de la Minis¬ 
terul de Interne. Al. Marghiloman, 
ministrul de Interne şi N. Filipescu, mi¬ 
nistrul de Război, au denunţat public 
pe liberali care, în timpul guvernării 
'.or din 1907—1910, au sustras dosarele 
pentru că ele conţineau documente pri¬ 
vind „instigaţiile” la răscoală ale libera¬ 
lilor, sau poruncile de „măcelărire în 
masă” a ţăranilor. După cinci săptă¬ 
mâni de agitaţii pe această temă, Carol 
I i-a declarat lui Marghiloman: „Dosa¬ 
rele sunt la mine”. 1 - 2 Imediat, conser- 


1 Alexandru Marghiloman, Note politice, voi. I, 
Bucureşti, 1927, p. 103. 

2 Dialogul lui Marghiloman cu regele a conti¬ 
nuat astfel: „— Ar trebui să se întoarcă la minis¬ 
ter, chiar de ar trebui sigilate. — Da, poate le voi 
lega chiar eu împrejur cu o sfoară. — Dar de ce 
să se creadă că ministerul conservator poate 

vatorii au renunţat la dezbaterile pri¬ 
vind represiunea din 1907. Comentând 
acest act, într-un virulent pamflet, N.D. 
Cocea scria: „Azi, dosarele pline de 
sânge ţărănesc închegat, dovezile cri¬ 
melor brătieniste, în loc să stea în lăzile 
Ministerului de Interne, zac pecetluite 
în birourile Majestăţii Sale. Azi, Palatul 
e gazdă de hoţi, regele complice de asa¬ 
sini. Azi, cetăţenii dornici de oprirea ţă¬ 
rii din cursa-i spre prăpastie vor trebui 
să strige: Jos regele oligarhic! Jos com¬ 
plicele asasinilor din 1907! Jos găsdui- 


păstra un secret privitor la armată mai puţin 
bine ca domnul Brătianu? — Toate acestea le-a 
făcut ieşirea domnului Filipescu? — Dar ce pot 
răspunde unei interpelări? — Veţi putea spune 
că dosarele sunt acolo unde trebuie să fie; 
oricând pot avea dosare la mine; am dosare de 
la Afacerile Străine” (Alexandru Marghiloman, 
op. cit, p. 103). 

torul hoţilor de dosare! Trăiască repu¬ 
blica!” 1 . 

Cert este că numărul victimelor nu a 
putut fi stabilit. Ziarul „Adevărul”, con¬ 
dus de C. Miile, adversar înverşunat al 
Brătienilor, a indicat 11.000 de morţi; 
Nicolae Iorga scria despre „mii de ţă¬ 
rani împuşcaţi” 2 , regele Carol I spunea 
ministrului Marii Britanii la Bucureşti 

r 

că „cifra era de ordinul multor mii” 3 , 
într-o lucrare recentă se apreciază: 
„Rezultatul general al represiunii s-a 
soldat cu mii de victime, la care s-au 
adăugat zecile de mii de arestaţi, ur¬ 
măriţi şi judecaţi, pentru participare 
directă sau adeziune la răscoală”. 4 

1 Regele complice al asasinilor. Palatul gazdă de 
hoţi, în „Facla“, din 10 martie 1912. 

2 „Neamul românesc", din 29 aprilie 1909. 

3 Nicolae Minei, Imense latifundii şi mizerabile 
parcele, în „Magazin istoric”, nr. 3/1972, p. 52. 

4 Istoria Românilor, voi. VII, Tom II. Coordo¬ 
nator: acad. Gheorghe Platon, p. 101. 

Poate cea mai exactă apreciere pri¬ 
vind represiunea mişcărilor ţărăneşti 
din 1907 aparţine generalului Alexan¬ 
dru Averescu, făcută într-o scrisoare 
adresată patriarhului Miron Cristea în 
februarie 1938: „în martie 1907 a izbuc¬ 
nit pe neaşteptate o revoltă în ţara 
noastră care s-a întins cu o iuţeală ui- 

r 

mitoare de la un capăt la celălalt al ţă¬ 
rii. A început în nordul Moldovei, 
având un caracter antisemit. Cu cât se 
întindea spre sud, cu cât pierdea acest 
caracter şi lua pe cel agrar, alimentat 
de agitatori străini, iar aceştia se slu¬ 
jeau de agenţi tineri pe care ţăranii îi 
numeau studenţi. în ziua de 13 martie, 
înţeleptul nostru suveran de atunci, re¬ 
gele Carol I, mi-a făcut înalta cinste de 
a-mi încredinţa conducerea Ministeru- 

r 

lui de Război, pentru restabilirea ordi¬ 
nii în ţară, acordându-mi întreaga sa 
încredere. Mi-am întocmit numaidecât 

planul de acţiune şi în cursul unei sin¬ 
gure săptămâni, după punerea lui în 
aplicaţiune, ordinea era restabilită. [...] 
Prinţul moştenitor de atunci, în urmă 
regretatul rege Ferdinand I, era coman¬ 
dantul Corpului 2 Armată. Pentru ca fa¬ 
milia regală să nu aibă nici un amestec 
direct cu acţiunea de potolire, am pus 
diviziile direct sub ordinele mele. Co¬ 
municam personal prin poştă, telegraf 
si telefon cu comandanţii de divizie [...] 

f f L J 

Au fost incendieri, omoruri, schingiu¬ 
iri, violuri de femei si fete, în sfârsit 
orori. Cum am aflat de acest lucru, am 
dat ordin prin telegraf a se pune capăt 
oricărei acţiuni de reprimare fără 
aprobarea mea personală [...] Am pu¬ 
tut, găsindu-mă în mijlocul unei răz¬ 
vrătiri de fapt şi generale, să ordon şi 
să restabilesc ordinea repede şi fără 
vărsări de sânge. Cu toate ororile din 

Oltenia, au pierit în aceste răscoale nu¬ 
mai 2.500 în toată ţara, cuprinzând şi 
mili tarii asasinaţi” 1 . Desigur „numai 
2.500” victime este o formulă acoperi¬ 
toare, dar această cifră are un grad ri¬ 
dicat de credibilitate, deoarece provine 
de la persoana direct implicată în res¬ 
tabilirea ordinii. 

Discuţiile asupra numărului de morţi 
şi a răspunderilor au continuat ani în 
şir. Dar regele Carol I nu a acceptat ca 
această situaţie dramatică să devină 

r 

obiect de dispută politică. Astfel, când 
fruntaşul conservator Nicolae Filipescu 
a readus în discuţia publică problema 
represiunilor din 1907 Mihail Phere- 
kyde s-a prezentat în audienţă la rege 
spre a-i cere ca, „dacă în adevăr la 1907 
s-au săvârşit omoruri inutile din ordi- 

r 

nul miniştrilor, regele, în virtutea drep¬ 
tului ce-i acordă Constituţia, să trimită 

1 „Magazin istoric”, nr. 4, aprilie 1991, p. 20-22. 

în judecată pe miniştrii de la 1907. 
Dar - asa cum s-a comunicat si în 

r r 

presă-regele a răspuns că nu există 
nici un cuvânt ca să fie trimis în fata 

r 

Curţii de Casaţie fostul guvern, fiindcă, 
venit la putere în 1907, în împrejurări 
foarte grele, el şi-a făcut datoria pe de¬ 
plin şi atunci şi în cursul guvernării 
sale spre deplina satisfacţie a Coroa¬ 
nei” 1 . Dincolo de orice dispute şi cono- 
taţii politice, este cert că în primăvara 
anului 1907 s-a consumat o „tragedie 
naţională” 2 , de care clasa conducătoare 
nu poate fi absolvită. Istoricul Guy Ga- 
uthier-bun cunoscător al istoriei ro¬ 
mânilor, care a si scris o teză de docto- 
rat privind relaţiile româno-franceze 

1 Constantin Bacalbaşa, Bucureştii de altădată, 
Bucureşti, Tipografia Universul, 1933, p. 42. 

2 Keith Hitchins, Desăvârşirea naţiunii române, 
în Istoria României, Bucureşti, Editura 
Enciclopedică, 1998, p. 403. 

între anii 1916-1926 - aprecia că în 
1907 s-a produs o „ruptură între mo¬ 
narhie şi popor”, că „pata de sânge 
mânjeşte monarhia”, că „un oprobiu 
internaţional s-a aruncat asupra Româ¬ 
niei” 1 . La Congresul al VH-lea al Inter¬ 
naţionalei a Il-a Socialiste, din vara 
anului 1907, delegaţii - între care şi cu¬ 
noscutul militant politic francez Jean 
Jaures - au condamnat energic represi¬ 
unile din România. 

După 1907 se constată un adevărat 
avânt al literaturii antimonarhice şi re¬ 
publicane. între cei care au pus în ca¬ 
uză pe suveran s-a aflat şi George Coş- 
buc, autorul istoriei Coroanei de otel. 
Acum, în 1907, el se adresa lui Carol I 
cu cuvintele: 

„Nu ţi-ai iubit poporul Maiestate 

Sau nu l-ai înţeles si e tot una 


1 Guy Gauthier, op. cit., p. 123. 

De sus şi până jos s-a-ntins min¬ 
ciuna 

Ea leagă şi dezleagă-n ţară toate”. 

O foarte acidă analiză a societăţii ro- 

r 

mâneşti a făcut I. L. Caragiale, care a 
publicat broşura 1907 din primăvară 
până în toamnă. El nu a aprobat forme¬ 
le violente pe care le-a luat răscoala ţă¬ 
ranilor, dar găsea unele explicaţii plau¬ 
zibile: „poate că nici intr-un stat, din 
Europa cel puţin, nu există atâta extra¬ 
vagantă deosebire între realitate şi 
aparenţă, între fiinţă şi mască” 1 . Rădă¬ 
cina răului se afla în faptul că ţăranii 
nu aveau pământ şi erau crunt exploa¬ 
taţi de arendaşi. Din „stoarcerea” mun- 
cii ţăranilor „a rezultat si luxul nechib- 
zuit al proprietarilor şi înavuţirea 

1 I.L Caragiale, 1907 din primăvară până în 
toamnă, Bucureşti, Tipografia „Adevărul", 1907, 

p. 6. 

nemăsurată a arendaşilor şi câştigurile 
enorme ale băncilor, si bacşişurile ad- 
ministraţiei publice şi, mai încă, ridica¬ 
rea mereu crescândă a veniturilor sta¬ 
tului”. Imaginea luptei politice în 
România este redată astfel de I.L. Cara- 
giale: „Administraţia e compusă din 
două mari armate. Una stă la putere şi 
se hrăneşte; alta aşteaptă flămânzind 
în opoziţie. Când cei hrăniţi au devenit 
impotenţi prin nutrire excesivă, iar cei 
flămânzi au ajuns la completă famină, 
încep tulburările de stradă... Plebea, 
clienţii, cu studenţii universitari si sco- 

r ' r r r 

larii de licee, conduşi uneori de profe¬ 
sori universitari, cer numaidecât răs¬ 
turnarea guvernului. Facţiunea de la 
putere, supranutrită, este incapabilă de 
a ţine piept torentului popular, adică 
facţiunii răzbite de foame; iar regele, 
gelos de reputaţia europeană de linişte 

si ordine a statului său, este silit să con- 
cedieze, avec force compliments, cabi¬ 
netul, care avea aproape unanimităţi 
în Parlament, pentru a însărcina pe ca¬ 
pul opoziţiei cu formarea unui nou ca- 
ninet, cu dizolvarea Parlamentului si a 
tuturor consiliilor judeţene, urbane şi 
rurale, cu convocarea colegiilor electo¬ 
rale pentru constituirea unui nou Par¬ 
lament si a unor noi consilii - care 

r 

toate, după bunele obiceiuri consa¬ 
crate, sunt fireşte aproape unanime 
partizane ale noului guvern. Care va să 
zică, în loc să derive guvernul din ma¬ 
joritatea reprezentanţei naţionale, de¬ 
rivă unanimitatea acesteia de la gu¬ 
vern”. Ţara era dominată de corupţie: 
„cu un zâmbet de amărăciune, româ¬ 
nul numeşte tara lui patria bacşişului si 
a hatârului”. Clasa politică, ruptă de 
realităţile din ţară, s-a străduit, după 
răscoală, să găsească instigatori: „Nu le 

vine politicienilor noştri să crează că 
dezastrul este urmarea fatală a siste¬ 
mei lor politice, şi caută explicaţia la ki¬ 
lometri departe, când, dacă ar fi în 
stare să se uite bine, ar putea-o găsi sub 
vârful nasului”. Regele, „intr-un mo¬ 
ment de profundă mâhnire” a decis să 
spună „adevărul fără înconjur” şi 
anume: „Cauza dezastrului în care a că¬ 
zut tara este numai - da, numai neno- 
rocita politică, ce o fac partidele şi băr¬ 
baţii noştri de stat de patruzeci de ani 
încoace” 1 . 

La 13 martie 1910, când se împlineau 
trei ani de la izbucnirea marii răscoale 
ţărăneşti, N. D. Cocea a început să edi¬ 
teze „Facla”, care a devenit una dintre 
cele mai temute gazete antimonarhice 
şi republicane. La 21 iulie 1912 în „Fa¬ 
cla” apărea sub semnătura Al. Filimon 
(pseudonimul lui Alexandru Filipescu) 


1 Ibidem, p. 24. 

articolul Ploşniţa în care se prezenta 
imaginea dezolantă (pelagră, sifilis, 
analfabetism, foame, represiuni) a unei 
ţări peste care „domneşte regele sam¬ 
sar, fabricantul de bere, de brânză, de 
sticlă şi de hârtie, proprietarul de case 
şi pământuri încălcate, deţinătorul 
acţiunilor tramvaielor comunale, initi- 
atorul tuturor cartelurilor si trusturi- 

r 

lor, samsarul fabricilor Krupp şi inter¬ 
mediarul tuturor băncilor germane, 
păstrătorul dosarelor însângerate, 
ploşniţa care îşi suge viaţa din mizeria 
unei ţări de robi”. 

r 

Profund iritat, regele Carol I a hotărât 
să intenteze proces gazetei „Facla”. 
Aflând această veste, gazeta scria în nu¬ 
mărul său din 28 iulie 1912: „Majesta- 
tea Sa la bară cu redacţia «Faclei»! Qu- 
elle aubaine! 1 Ce şansă pentru noi, 
modestii mânuitori ai condeiului, să 


1 Ce chilipir! 

stăm fată - chiar si înaintea unei ma- 

r r 

gistraturi ariviste, putrede şi păti¬ 
maşe - cu Statthalter-ul german al colo¬ 
niei latine de la gurile Dunării! Ce 
minunat prilej pentru noi, fiii brazdei 
româneşti, să putem scuipa adevărul 
regelui brânzei şi hoitului magistratu¬ 
rii [...] Acolo, la bara unde ne va chema, 
vom spune celui trimis să ne jupoaie şi 
să ne umilească ce gândesc toţi în ţara 
aceasta, ce puţini cutează să spună to¬ 
tuşi [...] Şi vom fi pedepsiţi. Dar ne vom 
fi făcut datoria, vom fi făcut să triumfe 
adevărul”. 

în fata acestei atitudini, Carol si-a dat 

r ' r 

seama că nu era de nivelul regelui Ro¬ 
mâniei să se judece cu un simplu parti¬ 
cular, care urmărea să folosească pro¬ 
cesul pentru a amplifica acţiunile 
antidinastice, punând în joc nu numai 
principii, ci şi viaţa intimă a familiei re¬ 
gale. N.D. Cocea era prea bine cunoscut 

pentru virulenţa campaniilor sale poli¬ 
tice, pentru incisivitatea atacurilor 
sale, iar Carol nu-i putea face faţă în ca¬ 
litate de prim cetăţean al ţării. Desigur, 
ar fi putut uza de prevederea consti¬ 
tuţională, care interzicea atacurile îm- 
potriva suveranului, dar Carol I n-a fă¬ 
cut nici de această dată un gest care, în 
mod sigur, ar fi sporit intensitatea cam¬ 
paniei antidinastice. Raţiunea politică 
a învins. 

După răscoala din 1907, pentru orice 
om politic a devenit limpede că pro¬ 
blema ţărănească trebuie să-şi gă¬ 
sească o rezolvare, că societatea însăsi 
trebuie primenită. Regele Carol I era şi 
el conştient de această realitate. La 21 

r 

martie 1907 îi spunea lui Al. Marghilo¬ 
man: „România întreagă trebuie refă¬ 
cută, că totul s-a prăbuşit” 1 . Asemenea 

1 Alexandru Marghiloman, Note politice, voi. I, 
Bucureşti, 1927, p. 60. 

cuvinte rostite numai după câteva luni 
de la „extazul” jubileului, marcau, în 
fond, intrarea domniei lui Carol I pe o 
linie descendentă, sugerau începutul 
unei adevărate „agonii”. 

N. Iorga aprecia: „Regele Carol, jignit 
în adâncul sufletului său de catastrofa 
socială produsă a doua zi după jubileul 
său interveni printr-o proclamaţie 
care, lăsând să se întrevadă o amnistie 
pentru ţăranii care zăceau în temniţă, 
ori erau aruncaţi cu grămada în luntri, 
pe Dunăre, făgăduia opera de reforme 
cu care conştiinţa sa îi spunea, desigur, 
că era de mult dator, dar nu îndrăznise 
s-o atace pentru a nu găsi înainte 
coaliţia tuturor elementelor unei clase 

r 

dominante sprijinite cu toată străluci¬ 
rea ei pe robia ţăranului” 1 . 

în 1907, Carol I se pronunţa şi el pen- 


1 N. Iorga, Supt trei regi, p. 25. 

tm apărarea proprietăţii „sacre”. Pri¬ 
mind la 26 aprilie/9 mai 1907 o dele¬ 
gaţie a Societăţii Agrare - organizaţia 
moşierimii - care l-a rugat să-şi între¬ 
buinţeze influenţa pentru ca proprieta¬ 
rii si arendaşii care au avut de suferit 

r r 

de pe urma răscoalelor ţărăneşti să fie 
despăgubiţi de stat, Carol a apreciat că 
cererea lor este îndreptăţită, declarând 
că el veghea „cu aceeaşi grijă asupra să¬ 
racilor, ca şi asupra siguranţei bo¬ 
gaţilor” 1 . 

Alegerile parlamentare din mai 1907 
s-au desfăşurat într-o atmosferă sum- 

r 

bră. Ecoul represiunii era foarte puter¬ 
nic, iar mii de ţărani zăceau în închi- 
sori. Pe întreg cuprinsul ţării erau 
urmăriţi „instigatorii” la răscoală. Par¬ 
tidul National-Liberal a obtinut 166 

r r 

mandate în Adunarea Deputaţilor şi 95 


1 Alexandru Marghiloman, op. cit., p. 60. 

în Senat; opoziţia conservatoare a câş¬ 
tigat 15 şi respectiv 17 locuri. în Mesa¬ 
jul rostit la 7 iunie, Carol I a spus: „Li¬ 
niştea internă şi pacea dintre cetăţeni 
sunt o necesitate de primă ordine pen¬ 
tru dezvoltarea normală şi propăşirea 
neîntreruptă a ţării. Aveţi o frumoasă 
chemare, aceea de a stabili un echilibru 
satisfăcător între păturile sociale, care 
formează baza existentei statului” 1 . 

r 

Aceeaşi idee era reluată în Mesajul de 
deschidere a sesiunii ordinare a Corpu¬ 
rilor legiuitoare, la 15/28 noiembrie 
1907, când regele menţiona: „Proprie¬ 
tatea mare şi ţărănimea sunt păturile 
sociale pe care se reazimă mai ales 
buna stare şi progresul oricărui stat; de 
aceea se cere ca în relatiunile lor să 

r 

domnească buna înţelegere şi armonia 
cea mai perfectă” 2 . 

1 D.A.D., nr. 1, şedinţa din 7 iunie 1907, p. 1. 

2 Cuvântările regelui Carol I, voi. II, p. 379. 

Când guvernul liberal a venit cu pro¬ 
iectele de legi privind învoielile agri¬ 
cole, Casa Rurală, monopolul cârciumi¬ 
lor la sate, asociaţiile ţărăneşti, desfi- 
intarea trusturilor arendăsesti - care 

r r r 

puneau unele stavile în calea abuzuri¬ 
lor proprietarilor şi arendaşilor - re¬ 
gele Carol I a avut serioase rezerve, 
afirmând că se viola dreptul de propri¬ 
etate. 

în răspunsul la Adresa Adunării De¬ 
putaţilor, din 29 noiembrie/12 decem¬ 
brie 1907, regele preciza: „Este de netă¬ 
găduit că proprietatea mare alcătuieşte 
partea cea mai însemnată a bogăţiei ţă¬ 
rii şi că propăşirea întregii noastre 
agriculturi atârnă de menţinerea ei. 
însă o uşurare a condiţiilor de trai a tă- 

r r r 

ranului şi îndrumarea sa spre o muncă 
mai spornică sunt de asemenea necesi¬ 
tăţi recunoscute de toţi. împăcarea 
acestor nevoi, deopotrivă însemnate. 

trebuie căutată pe tărâmul bunei înţe¬ 
legeri şi al dreptăţii, singurele temelii 
pe care se poate lucra cu înţelep¬ 
ciune” 1 . Era limpede că regele nu se 
gândea la înfăptuirea unei reforme 
agrare prin exproprierea marilor pro¬ 
prietari şi împroprietărirea ţăranilor. 
De altfel, o asemenea opţiune nu era 
împărtăşită nici de şeful Partidului 
Naţional-Liberal, D.A. Sturdza, preşe¬ 
dintele Consiliului de Miniştri. Dar 

r 

poziţiile lui D.A. Sturdza erau puternic 
subminate de „oculta” manevrată de 
Eugeniu Carada, care urmărea să-l pro¬ 
pulseze în prim planul vieţii politice pe 
Ion I.C. Brătianu. însă D.A. Sturdza se 
încăpăţâna să se menţină la putere, 
deşi starea sănătăţii sale devenea tot 

r r 

mai precară, iar accesele de furie îl cu¬ 
prindeau adeseori. 

Regele cunoştea situaţia din Partidul 


1 Ibidem, p. 390. 

Naţional-Liberal, dar privea cu o oare¬ 
care suspiciune pe Ion I.C. Brătianu, 
care i se părea cam radical în idei. în 
decembrie 1907, luând cuvântul în 
Adunarea Deputaţilor, Brătianu decla¬ 
rase: „Proprietatea mare îşi are rostul 
ei deosebit, după ceea ce înseamnă 
acest cuvânt în gura fiecăruia dintre 
noi. Dacă prin proprietate mare înţele¬ 
gem ceea ce există în alte state sub 
acest nume, proprietate de 500 sau 
1.000 hectare, acesta este admisibil; 
când însă proprietatea ajunge la zece 
mii de hectare, atunci, în limba ţărilor 
civilizate, nu se mai numeşte proprie¬ 
tate mare, ci proprietate latifundiară. 
Şi nu cunosc nici o operă sociologică 
care să apere proprietatea latifundi¬ 
ară” 1 . 

După furtunosul an 1907, nici 1908 

1 „D.A.D.”, nr. 16 şedinţa din 11 octombrie 1907, 
p. 184. 

nu s-a dovedit a fi de bun augur pentru 
rege. în cele două mari partide de gu¬ 
vernământ s-au produs mutaţii impor¬ 
tante, pe care suveranul le-a privit cu 
multă suspiciune, temându-se că ele îi 
vor pune în cumpănă sistemul instituit 
de el, al rotativei guvernamentale, care 
devenise „metoda şi idealul său” 1 . în 
Partidul Naţional-Liberal presiunea „ti¬ 
nerilor” care urmăreau să-l propulseze 
la conducere pe Ion I.C. Brătianu deve¬ 
nise extrem de puternică, iar regele o 
recepta ca pe o ameninţare la adresa 
modului său de conducere. N. Iorga 
scria: „Stăpânirea unui om greu accesi¬ 
bil, care nu ştia decât să poruncească, 
şi nu se bănuia niciodată care va fi po¬ 
runca ieşită din preocupaţii personale, 
din simpatii adesea inexplicabile, in¬ 
sondabile în originea lor, era cu atât 


1 C. Xeni, op. cit., p. 197. 

mai de nesuferit, cu cât partidul se în- 
noise prin elemente noi, care aduceau 
cu totul alte principii şi se îndreptau 
după o mentalitate cu totul alta” 1 . 

Hotărârea lui Take Ionescu de a 
„rupe” Partidul Conservator l-a nemul¬ 
ţumit adânc pe rege, mai ales că noul 
partid - Conservator-Democrat, creat 
,a 3/16 februarie 1908 - a dobândit ra¬ 
pid o mare popularitate. într-o discuţie 
cu Dimitrie Greceanu, Carol I îi spunea: 
„D-voastră, conservatorii, aţi făcut o 
mare greşeală despărţindu-vă de Take 
Ionescu. Liber, el poate fi un om peri¬ 
culos. Trebuia să-l înăbuşiţi cu săru- 

r r 

ţări” 2 . Condus de asemenea idei, regele 
nu i-a încredinţat niciodată lui Take Io- 

r 

nescu mandatul de a forma guvernul, 
deşi Partidul Conservator-Democrat 

r 


1 N. Iorga, Supt trei regi, p. 27. 

2 C. Xeni, op. cit., p. 216. 

obţinea succese electorale semnifica- 

r 

tive. De altfel, Carol i-a declarat catego¬ 
ric lui Al. Marghiloman că un guvern 
Take Ionescu ar fi „o nenorocire naţio¬ 
nală” 1 . Ostilitatea regelui faţă de Take 
Ionescu era generată de atitudinea ne¬ 
gativă a acestuia faţă de Germania şi de 
simpatiile lui pentru Franţa. Pentru Ca¬ 
rol o politică filogermană era criteriul 
esenţial de apreciere a eventualilor săi 
colaboratori 2 . 

Deocamdată, în 1908, Carol îl spriji¬ 
nea pe D.A. Sturdza, preşedintele Con¬ 
siliului de Miniştri, deşi acesta era un 
om încăpăţânat, orgolios, dar şi bolnav. 
Regele îi mărturisea principesei Maria: 
„Ai să vezi, copila mea, cât e de obosi- 


1 Alexandru Marghiloman, Note politice, voi. I, 
Bucureşti, 1927, p. 77. 

2 Anastasie Iordache, Take Ionescu, Bucureşti, 
Editura Mica Valahie, 2001, p. 135. 

tor, când îmbătrâneşti, să lucrezi cu oa¬ 
meni a căror minte e prea adânc anco¬ 
rată în prejudecăţi nestrămutate şi în 
formule. îţi simţi propria minte obosită 
si necontenitele dezbateri te obosesc” 1 . 

r 

Ajuns la vârsta de 75 de ani şi fiind bol¬ 
nav de nervi, D.A. 
Sturdza a acceptat, 
la 15 decembrie 
1908, să plece la tra¬ 
tament în Franţa. 

r 

De acolo a adresat, 
la 27 decembrie 
1908 o scrisoare că¬ 
tre regele Carol I, pe 
care-1 anunţa că nu 

r 

putea duce mai de¬ 
parte sarcina de 
preşedinte al Consi- 
dului de Miniştri. 

r 

1 Regina Maria, Povestea vieţii mele, voi. II, 
Bucureşti, Editura Eminescu, 1991, p. 333. 

Textul scrisorii, redactat de fiul său, 
Alexandru Sturdza, a ajuns în mâinile 
suveranului, care a tinut să adreseze 
cuvinte măgulitoare: „Nepreţuitele ser¬ 
vicii ce ati adus tării si Coroanei, ca băr- 
bat de stat si ca om al stiintei, vor rămâ- 
nea neşterse în inima tuturor si vă vor 

r r 

asigura o veşnică recunoştinţă. Din 
adâncul sufletului meu, vă mulţumesc 
pentru nestrămutata dumneavoastră 
credinţă 1 . Dar D.A. Sturdza nu s-a putut 
bucura de conţinutul acestui mesaj, în¬ 
trucât boala de nervi l-a doborât, trăind 
o lungă agonie, până în 1914. 

Deocamdată, se punea problema suc¬ 
cesiunii. Potrivit unei relatări ulteri¬ 
oare făcute de Ion I.C. Brătianu lui Ale¬ 
xandru Lapedatu, regele ar fi preferat 
să-l numească pe Emil Costinescu în 
fruntea guvernului, deoarece acesta 


1 Ion Mamina şi Ion Bulei, op. cit., p. 128. 

era un vechi lider al Partidului Naţio- 

r 

nal-Liberal şi râvnea să ajungă preşe¬ 
dintele acestuia; un motiv în plus pen¬ 
tru rege erau „legăturile politice şi 
financiare cu lumea germană” 1 pe 
care le avea Costinescu. Cel care a încli¬ 
nat balanţa în favoarea lui Brătianu a 

r 

fost Spiru C. Haret, care deţinea interi¬ 
matul preşedinţiei Consiliului de Mi¬ 
niştri; el a convocat conducerea parti¬ 
dului si a declarat că erau două 

r 

persoane îndreptăţite la succesiunea 
ui D. A. Sturdza si anume Emil Costi- 

r 

nescu şi Mihail Pherekyde, dar socotea 
că, în interesul partidului, persoana 
cea mai indicată era Ion I. C. Brătianu, 
care se bucura de apreciere atât în ţară 
cât şi în străinătate. Mihail Pherekyde 
l-a susţinut pe Brătianu, iar Costinescu 

1 Alexandru Lepedatu, Amintiri, Prefaţă, note şi 
comentarii de Ioan Opriş, Cluj-Napoca, Editura 
Albastră, 1998, p. 215. 

s-a raliat şi el acestei propuneri. Când 
Spiru C. Haret s-a prezentat la rege pen¬ 
tru a-i comunica decizia forului de con¬ 
ducere a partidului „Carol I fu vădit 
contrariat. L-ar fi vrut pe Costinescu. 
Nu se descoperi însă, ci zise că deoa¬ 
rece aceasta este hotărârea miniştrilor 

r 

săi, el trebuie s-o accepte” 1 . Procedeul 
folosit de conducerea Partidului Naţio- 

r 

nal-Liberal era neobişnuit: conform 

r ' 

Constituţiei, regele îl desemna pe şeful 
guvernului, neexistând nici o preve¬ 
dere restrictivă, sau obligaţia de a lua 
în considerare opţiunea unui partid. 
Dar „oculta” a decis să forţeze nota, 
pentru a-1 impune pe Ion I.C. Brătianu. 
Şi a reuşit. După multe ezitări, regele 
l-a numit în funcţia de preşedinte al 
Consiliului de Miniştri pe Ion I.C. Brăti¬ 
anu, reprezentant al tinerilor liberilor 
Guvernul Ion I.C. Brătianu a depus 


1 Ibidem. 

jurământul în ziua 
de 27 decembrie 
1908. Foarte cu¬ 
rând, reticentele lui 
Carol I faţă de „tână¬ 
rul liberal” au dis¬ 
părut, iar decizia lu¬ 
ată de suveran s-a 
dovedit a fi bene¬ 
fică. Ion I.C. Brăti- 
anu era un om cultivat, manierat, cu o 
puternică forţă de argumentare, recep¬ 
tiv la orice idee care putea conduce la o 
soluţie pozitivă. Carol I şi-a depăşit 
toate reticentele si a colaborat cu multă 

r r 

plăcere cu noul său prim sfetnic. Regele 
îi spunea principesei Maria: „în ziua de 
azi, a lucra cu Ionel Brătianu e pentru 
mine o mare odihnă; are o minte primi¬ 
toare, îmi urmează gândul până la ca¬ 
păt, îmi înţelege fără vorbă dorinţele şi 
nu e în veşnică opunere cu mine. E plin 

de dorinţa de a învăţa; în ochii lui eu 
sunt un înţelept, pe când vechiul meu 
prieten, Sturdza, e atât de îndărătnic, 
încât ne obosim unul pe altul” 1 . 

Guvernul şi-a concentrat atenţia spre 
detensionarea situaţiei din lumea sate- 

r 

lor, iniţiind proiecte de legi privind în¬ 
voielile agricole, înfiinţarea Casei Ru¬ 
rale, obştile săteşti de arendare etc. pe 
care Parlamentul le-a votat, iar regele 
le-a promulgat. 

Guvernul a organizat manifestările 
prilejuite de împlinirea a 70 de ani de 
viaţă a suveranului, la 8 aprilie 1909; cu 
acest prilej, România a fost vizitată de 
principele Friederich Wilhelm, moşte¬ 
nitorul tronului Germaniei. De aseme¬ 
nea, la 27 iunie s-a aflat în România 
principele Franz Ferdinand, moştenito¬ 
rul Coroanei Austro-Ungariei. Regele 


1 Regina Maria, op. cit., p. 333. 

Carol I a fost mândru să-l salute la cas¬ 
telul Peleş, ca o „nouă mărturie despre 
simpatia şi neclintitul interes ce M.S. 
împăratul şi Rege, Franz Joseph îl arată 
mie si tării mele” 1 . 

A t t 

înaintând în vârstă, Carol I a devenit 
mai puţin rigid, cel puţin în relaţiile cu 
membrii familiei sale. Purta discuţii 

r 

mai lungi cu principesa Maria, consta¬ 
tând că aceasta era o fire deschisă şi ex¬ 
trem de agreabilă. îl iubea pe princi¬ 
pele Nicolae (zis Nicky) care făcea 
multe ghiduşii, oferindu-i momente de 
adevărată destindere. Cu inconştienta 

r r 

specifică vârstei, micuţul Nicky îndrăz¬ 
nea „să-l tragă de barbă şi să-i ascundă 
chipiul sau bastonul” 2 . Era o dovadă că 
şi oamenii mari, chiar cei mai rigizi, vi¬ 
brează la sufletul unui copil. Regina 
Maria avea să-şi amintească: „Nicky 


1 Cuvântările regelui Carol I, voi. II, p. 410. 

2 Guy Gauthier, op. cit., p. 110. 

era bucuria sa. El nu mai putea să se se¬ 
pare de Nicky şi un surâs deosebit era 
rezervat acestui drăcusor, care cuce- 
rise inima austeră a regelui” 1 . 

Politică însă evita să discute; din când 
în când seara, regele ţinea „intermina¬ 
bile monologuri” după care - fără a 
mai îngădui celorlalţi membri ai fami¬ 
liei să-şi exprime un punct de ve¬ 
dere-pleca la culcare. Ferdinand, 
principele moştenitor, asista la aseme¬ 
nea reuniuni, cu trabucul în gură, fără 
să scoată o vorbă. 

Ţara continua să progreseze. în sep¬ 
tembrie 1909 s-a inaugurat portul Con¬ 
stanţa, după o muncă intensă de 15 ani, 
desfăşurată sub conducerea ingineru¬ 
lui Anghel Saligny. în 1910 au fost acor¬ 
date drepturi politice depline pentru 
toţi locuitorii din Dobrogea, conside- 
rându-se că etapa de integrare a acestei 

1 Maria Regina României, op. cit., p. 311. 

provincii în cadrul statului român se 
încheiase. 

La 11 ianuarie 1909, Ion I.C. Brătianu 
a fost ales preşedintele Partidului 
National-Liberal, act ce marcă si o nouă 
orientare a acestuia. In discursul rostit 
cu prilejul alegerii sale, Ion I.C. Brăti¬ 
anu a spus: „opera noastră este o operă 
de progres, de ordine şi de pace” 1 . în iu¬ 
nie 1910, Ion I.C. Brătianu s-a pro¬ 
nunţat public pentru revizuirea Consti¬ 
tuţiei, în vederea înfăptuirii reformei 
agrare şi a celei electorale 2 . Realizarea 
acestui obiectiv impunea o pregătire 
politică adecvată şi mai ales obţinerea 
sprijinului din partea regelui Carol I şi 
a Partidului Naţional-Liberal. De aceea, 
la 28 decembrie 1910/11 ianuarie 1911, 
Ion I.C. Brătianu a prezentat demisia 

1 „Viitorul", din 13 ianuarie 1909. 

2 în chestia revizuirii, în „Adevărul", din 19 
iunie 1910. 

guvernului. Regele Carol I a încre¬ 
dinţat, în aceeaşi zi, conducerea noului 
guvern lui Petre P. Carp, liderul Parti¬ 
dului Conservator. 

Guvernul Petre P. Carp, constituit la 
29 decembrie 1910, era mai curând ex¬ 
presia unei conjuncturi politice, decât a 
voinţei suveranului. Relaţiile dintre Ca- 

r r 

rol I şi noul prim-ministru nu erau din¬ 
tre cele mai bune. Teoretic, regele avea 
toate motivele să-l aprecieze pe Carp, 
deoarece acesta era un filogerman con¬ 
vins si un om de o înaltă tinută morală. 

A t r 

In fapt însă se ciocneau două caractere 
extrem de puternice, care nu se agreau 
reciproc. Spirit voluntar, Carp nu res¬ 
pecta „eticheta”, spunându-şi tranşant, 
fără formule protocolare, opiniile. Din 
această cauză P.P. Carp l-a călcat ade¬ 
sea pe nervi pe Carol I, care evita să-i 
riposteze, pentru a nu primi replici şi 

mai dure. Duiliu Zamfirescu relata ur¬ 
mătoarea scenă: „Devenit ministru şi 
preşedinte de Consiliu, morga d-sale [a 
lui P.P. Carp] faţă de suveran trecea 
peste toate marginile şi nu arareori 
spunea în mod crud ceea ce s-ar fi putut 
spune cu delicateţe sau s-ar putea tăcea 
cu elocventă. Asa, bunăoară, înainte de 
a părăsi ministerul şi a lăsa locul d-lui 
Maiorescu, într-o violentă explicaţie cu 
Majestatea Sa, care afirma că armata 
română nu avea cele trebuincioase 
pentru a intra în campanie, d-1 Carp 
zise regelui: «Dacă nici de asta nu te-ai 
ocupat de aproape, ce ai făcut timp de 
45 de ani?»” 1 . 

Guvernul a organizat, în februarie 
1911, alegeri parlamentare pe care le-a 
câştigat fără dificultate (160 mandate 
în Adunarea Deputaţilor şi 85 în Senat). 


1 Al. Săndulescu, Duiliu Zamfirescu şi marele 
său roman epistolar, p. 172-173. 

Un adevărat succes a înregistrat Parti¬ 
dul Conservator-Democrat, care se do¬ 
vedea un veritabil partid de opoziţie 
(10 deputaţi şi 11 senatori). Este semni¬ 
ficativ faptul că în timpul campaniei 
electorale conservatorii-democraţi nu 
au ezitat să-l atace pe Carol I. în ziarul 
.Acţiunea” au apărut articole de fond 
cu titlurile: „Guvernul M.S. Regelui”, 
„Bandiţii regelui”, „Regele petrece”, 
„Jos minciuna, Majestate!” Se pare că o 
asemenea atitudine era agreată de o 
parte a cetăţenilor, care şi-au dat votu¬ 
rile lor Partidului Conservator-Demo¬ 
crat. 

Cel mai important act de politică in¬ 
ternă adoptat din iniţiativa guvernului 
prezidat de P.P. Carp a fost legea din fe¬ 
bruarie 1912 pentru încurajarea indus¬ 
triei naţionale, îndeosebi pentru între¬ 
prinderile care utilizau produse agri¬ 
cole sau extrase din subsolul tării. De 

asemenea, s-a adoptat legea meseriilor, 
care prevedea organizarea meseriaşi¬ 
lor (patroni şi lucrători) în bresle, pre¬ 
cum şi legea „proprietăţilor de mână 
moartă”, potrivit căreia terenurile stă¬ 
pânite de persoanele juridice cu carac¬ 
ter de utilitate publică treceau în pro¬ 
prietatea statului în scopul vinderii lor, 
în loturi, la ţărani. 

' f 

Ca şi în 1901, P.P. Carp avea să fie sub¬ 
minat din interior de colegii săi conser¬ 
vatori. La 3 aprilie 1907, P.P. Carp fu¬ 
sese ales preşedintele Partidului Con¬ 
servator, care fuzionase cu junimiştii, 
iar în februarie 1908 „scăpase” de Take 
Ionescu, plecat pe un nou drum, prin 
crearea Partidului Conservator-Demo- 
crat. Totuşi, apele nu s-au limpezit în 
Partidul Conservator. De această dată 
rolul principal în crearea unei atmos¬ 
fere tensionate i-a revenit lui Alexan¬ 
dru Marghiloman, care îndeplinea 

funcţia de ministru de Interne. El susti- 

r r 

nea că Societatea Tramvaielor a fost în¬ 
fiinţată în 1909 de liberali în dauna „co¬ 
munei” Bucureşti; în consecinţă a 
pornit o campanie împotriva acestora 
şi a iniţiat un proiect de lege prin care 
vechiul contract era anulat. Proiectul a 
fost votat în ziua de 15 decembrie 1911, 
dar liberalii si conservatorii-demo- 

r 

eraţi - în semn de protest - s-au retras 
din parlament. Ion I.C. Brătianu de¬ 
clara: „Opoziţia nu poate să asiste la o 
violare atât de îndrăzneaţă a Consti- 

r 

tuţiei şi părăsind Corpurile legiuitoare 
lasă guvernului întreaga răspundere a 
urmărilor actelor ce se săvârsesc” 1 . în 

r 

stilul său caracteristic, P.P. Carp acuza 
opoziţia că vrea „revoluţie”, dar că re¬ 
voluţiile se fac pe idei şi nu pe afaceri. 
La rândul său, Nicolae Filipescu îi ataca 

1 Discursurile lui Ion I.C. Brătianu. Publicate de 
George Fotino, voi. III, Bucureşti, 1935, p. 519. 

pe liberali pentru cruzimea cu care au 
reprimat răscoala din 1907 1 . Tensiunea 
politică a crescut brusc. Regele Carol I 
a ratificat „legea Marghiloman”, deşi 
nu era de acord cu conţinutul ei, deoa- 
rece nu dorea să fie amestecat în afa¬ 
ceri, lăsând ca, ulterior, justiţia să apre¬ 
cieze. 

Liberalii, ajutaţi de Take Ionescu - un 
excepţional avocat şi agitator poli¬ 
tic - au pornit lupta pentru dărâmarea 
guvernului, acuzându-1 de ilegalitate. 
Ei s-au adresat şi justiţiei; în februarie 
1912, Tribunalul Ilfov a declarat „legea 
Marghiloman” ca neconstituţională. în 
martie 1912, înalta Curte de Casaţie si 
Justiţie dădea acelaşi verdict. In aceste 
condiţii, la 28 martie/10 aprilie 1912, P. 
P. Carp a trebuit să demisioneze. 

Regele a făcut apel la Titu Maiorescu, 

1 Anastasie Iordache, Ion I.C. Brătianu, 
Bucureşti, Editura Albatros, 1994, p. 148. 


Ioan Scurtu _-_ Carol I _ = _ 598 / 668 

iar acesta a acceptat să formeze un nou 
guvern conservator, deşi Carp - urmat 
de Marghiloman, N. Filipescu, Barbu 
Ştefănescu-Delavrancea - s-a pronun¬ 
ţat pentru retragerea partidului în opo¬ 
ziţie. 

r 

Guvernul Titu Maiorescu a depus 
jurământul la 28 martie 1912, într-o at¬ 
mosferă încărcată, atât pe plan intern, 
cât si extern. Disensiunile din Partidul 

r 

Conservator l-au îngrijorat pe Carol I, 
care i-a cerut primului ministru să-l 
atragă în guvern pe Take Ionescu, pre¬ 
şedintele Partidului Conservator-De- 

r 

mocrat, a cărui popularitate creştea de 
la o lună la alta. în urma insistentelor 

r 

lui Carol I, Maiorescu a tratat cu Take 
Ionescu pentru constituirea unui gu¬ 
vern de coaliţie; la 14 octombrie 1912, 
Take Ionescu a primit Ministerul de In¬ 
terne; în aceeaşi zi au intrat în guvern 
Alexandru Marghiloman (la Finanţe) şi 

Nicolae Filipescu (la Agricultură şi Do¬ 
menii), astfel că P.P. Carp a rămas izo¬ 
lat. în alegerile parlamentare din no¬ 
iembrie 1912, Partidul Conserva- 
tor-Democrat a înregistrat un adevărat 
triumf: 85 mandate în Adunarea Depu¬ 
taţilor şi 47 în Senat, în timp ce Partidul 
Conservator a obtinut 64 locuri de de- 

r 

putat şi 46 de senator. Şi Partidul Naţio- 
nal-Liberal, aflat în opoziţie, a avut re¬ 
zultate semnificative: 39 deputaţi şi 24 
senatori. 

între timp, situaţia din 
zona Balcanilor si sud-est 

r 

europeană s-a deteriorat, 
începând din 1908: Bul¬ 
garia şi-a proclamat inde¬ 
pendenţa faţă de Impe¬ 
riul Otoman, Austria a 
anexat Bosnia şi Herţego- 
vina, în 1911 a avut loc 
războiul între Turcia şi 
Italia, în 1912 Bulgaria, 
Serbia, Grecia si Munte- 
negrul au pornit lupta de eliberare de 
sub dominaţia otomană. 

r 

Sub conducerea lui Carol I, România 
promova o politică de echilibru între 
Marile Puteri, urmărind cu atentie evo- 
lutia situaţiei internaţionale, cu deose- 
bire cea din Balcani. Această politică 
s-a dovedit utilă, o elocventă expresie 
fiind aceea că în aprilie 1909 Carol I pri- 

mise bastonul de feld-maresal al arma- 

r 

tei germane, iar în decembrie 1912 pe 


cel de mareşal al armatei ruse. 
în condiţiile accentuării contradicţii¬ 


lor dintre statele balcanice, România 


şi-a impus o neutralitate activă, mili¬ 
tând pentru aplanarea divergenţelor şi 
menţinerea statu-quo-ului teritorial. 
Discutând la 16/29 octombrie 1912 cu 


ministrul Bulgariei în România, Titu 
Maiorescu, preşedintele Consiliului de 
Miniştri, a spus: „în limitele tratatului 
de la Berlin, neutralitatea României 


este firească. Dacă se vor produce însă 
schimbări teritoriale în Balcani, Româ¬ 
nia va avea să-şi spuie cuvântul” 1 . Peste 
două zile, la 18 octombrie, a izbucnit 


primul război balcanic, între Bulgaria, 
Serbia, Grecia şi Muntenegru pe de o 
parte şi Imperiul Otoman de cealaltă 


1 Arh. N.I.C., fond Casa Regală, dos. 16/1912, f. 7. 

parte. în Mesa¬ 
jul regelui Carol 
I prezentat în 
Parlament la 26 
noiembrie 1912 
se arăta: „Ro¬ 
mânia, în do¬ 
rinţa ei de a 

r 

contribui la lo¬ 
calizarea răz¬ 
boiului, a păs¬ 
trat 

neutralitatea faţă de statele beligerante 
din Peninsula Balcanică, urmărind 
însă cu luare aminte desfăşurarea unor 

r 

evenimente, care ating numeroase in¬ 
terese ale statului nostru [...] România 
este privită ca un factor important în 
concertul european şi la regularea de¬ 
finitivă a chestiunilor deşteptate prin 
criza balcanică, glasul ei va fi ascul- 

tat” 1 . Ca urmare a înfrângerii Imperiu¬ 
lui Otoman, în ziua de 30 mai 1913 s-a 
încheiat tratatul de pace de la Londra. 
Curând însă, la 16/29 iunie 1913, Bulga¬ 
ria, incitată de Austro-Ungaria (care ur¬ 
mărea slăbirea Serbiei), a început lupta 
împotriva foştilor săi aliaţi, declanşând 
astfel al doilea război balcanic 2 . 

în această atmosferă, regele Carol I 
aprecia că îşi putea încorona lunga-i 
domnie cu un statut internaţional pres¬ 
tigios. Nicolae Iorga scria: „în dorinţa 
de a influenţa cu orice preţ politica ge¬ 
nerală, el se ocupa de drumul sârbesc 
în Adriatică, de soarta Salonicului, de 
Albania autonomă, pe care ar susţine-o 
şi cu bani - avea, de la regina, planul de 

1 „D.A.D.“ nr. 1, şedinţa din 26 noiembrie 1912, 

p. 1. 

2 Nicolae Ciachir şi Gheorghe Bercan, 
Diplomaţia europeană în epoca modernă, 
Bucureşti, Editura Ştiinţifică şi Enciclopedică, 
1984, p. 444. 

a face rege al ei pe nepotul acesteia, 
paşnicul şi greoiul prinţ de Wied, care 
începea să caute pe hartă ţara viitoarei 
sale domnii - şt i-ar da şi o jandarmerie 
macedo-română. I se părea chiar că 
vede în România un puternic partid 
care ar vrea războiul imediat cu Rusia 
nepregătită; şi aceasta în momentul 
când era momit cu proiectul căsătoriei 

prinţului Carol cu 
una din Marile Du¬ 
cese” 1 . Pe de altă 
parte, băiatul năs¬ 
cut de principesa 
Maria în iunie 1913 
a primit numele de 
Mircea, amintind 
de Mircea cel Bă¬ 
trân, stăpânitor al 
cetătii Dârstor. 

r 

1 N. Iorga, Supt trei regi. Ediţie Valeriu şi Sanda 
Râpeanu, 1999, p. 114-115. 

încă de la 8/21 iunie 1913, Titu Maio- 
rescu spunea ministrului Austro-Unga- 
riei la Bucureşti: „dacă ar izbucni răz¬ 
boiul dintre aliaţii balcanici, conform 
aprobării date deja de rege, România ar 
mobiliza imediat şi ar ocupa mai întâi 
toată linia Turtucaia-Balcic” 1 . La 27 iu¬ 
nie/10 iulie începea intervenţia Româ¬ 
niei în acest al doilea război balcanic, 
act ce constituia primul pas concret 
spre desprinderea din alianţa cu Aus- 
tro-Ungaria; când trupele române au 
trecut Dunărea, soldaţii scandau: „în 
Ardeal!” fapt ce exprima o înaltă con¬ 
ştiinţă naţională. Regele Carol I a încre¬ 
dinţat comanda trupelor principelui 
moştenitor Ferdinand, care în aprilie 
1911 devenise general de corp de ar¬ 
mată. Suveranul a tinut să asiste la mo- 

r 

mentul trecerii Dunării, asa cum făcuse 

1 Arh. N.I.C., fond Casa Regală, dos. 16/1912, f. 
37. 

în 1877, dar nu s-a încumetat - datorită 
vârstei si a stării de sănătate-să în- 

r 

soţească trupele în lupta cu inamicul. 
Oarecum surprinzător, la aflarea ştirii 
că România a intrat efectiv în război, 
Bulgaria a fost nevoită să ceară pace, 
astfel încât a fost evitată o confruntare 
militară efectivă. 

Negocierile de pace s-au desfăşurat la 
Bucureşti, finalizându-se la 28 iulie/10 
august 1913. Prin tratatul încheiat, se 
trasa noua hartă în Peninsula Balca¬ 
nică; sudul Dobrogei (Cadrilaterul), te¬ 
ritoriu împărţit în două judeţe - Duros- 
tor, după vechiul nume roman al cetăţii 
Silistra, stăpânită odinioară de Mircea 
cel Mare, si Caliacra - a intrat în corn- 
ponenţa României. Pacea de la Bucu¬ 
reşti a constituit „un important mo¬ 
ment al relaţiilor internaţionale. Era 

r r 

prima în care hotărâri importante fuse¬ 
seră luate de micile state din sud-est, 

fără amestecul direct al marilor pu¬ 
teri” 1 . 

Participarea la războiul balcanic a 
avut şi importante consecinţe interne, 
în primul rând s-a observat că armata 
nu era, cu adevărat, pregătită şi echi¬ 
pată pentru război. Discursurile despre 
grija pe care statul o purta ostaşilor 
s-au dovedit a fi, în 
mare parte, dema¬ 
gogice. Un mare 
număr de militari 
a murit de holeră. 

Constantin Argeto- 
ianu, care a parti¬ 
cipat la campania 
din sudul Dunării, 
scria: „Mureau oa¬ 
menii ca muştele, 
si seara se înşirau 

r r 



1 România în anii primului război mondial, voi. 
I, Bucureşti, Editura Militară, 1987, p. 34. 

câteva camionete la poarta fiecărui spi¬ 
tal ca să ia şi să îngroape morţii din tim¬ 
pul nopţii. Ii încărcau cum îi găseau şi 
punându-i unii peste alţii îi duceau la 
gropi mari comune pline cu var, unde-i 
îngropau fără sicriu şi fără Dumne¬ 
zeu” 1 . în timpul războiului s-a remar¬ 
cat, pentru prima dată, prin energia şi 
curajul ei, principesa Maria. Ea a 
obţinut de la rege permisiunea de a se 
ocupa de tabăra de la Zimnicea, unde 
erau aduşi bolnavii de holeră. Si-a do- 

r r 

vedit capacitatea organizatorică şi mai 
ales calitatea de a alina sufletele unor 
oameni aflaţi în grea suferinţă. Cei care 
s-au întors teferi în tară erau animaţi 

r r 

de o nouă stare de spirit; ei au văzut că 
în Bulgaria ţăranii aveau case îngrijite, 
că acolo nu erau moşii întinse. în con- 

r 

secinţă, au început să vorbească despre 

1 Constantin Argetoianu, Pentru cei de mâine..., 
voi. II, p. 33. 

nevoia unei reforme agrare în Româ¬ 
nia. 

Cel care a sesizat noua stare de spirit 
a fost Ion I.C. Brătianu; el îmbrăcase 
uniforma militară şi plecase pe front. 
După revenirea în ţară a avut mai 
multe discuţii cu regele, la Sinaia, cău¬ 
tând să-l convingă de necesitatea refor¬ 
melor, ca un act de dreptate socială. De 
altfel, Carol I începuse şi el să împărtă¬ 
şească o asemenea idee, exprimând-o 
cu multă prudenţă. Astfel, la inaugura¬ 
rea statuii lui Alexandru Ioan Cuza din 
Iaşi (26 mai/8 iunie 1912), Carol I a găsit 
tăria de a elogia pe cel al cărui tron îl 
ocupa: „Domnitorul Alexandru Ioan 
Cuza a avut gloria de a lega numele său 
de acest mare fapt istoric [Unirea], în¬ 
ceput prin alegerea sa şi adus la de¬ 
plină înfăptuire prin încordata sa stă¬ 
ruinţă. Sunt însă şi alte fapte mari, mai 
personale, care îndreptăţesc cinstirea 

care i se aduce astăzi. Pe lângă unire, 
acest monument, ridicat prin recunoş¬ 
tinţa obştească, mai însemnează dezro- 
birea ţăranilor, secularizarea bunuri- 

r J 

lor mănăstireşti si îndrumarea tării 

r r r 

către neatârnare. Voinţa hotărâtă a lui 

r 

Cuza-Vodă şi pătrunzătoarea înţelep¬ 
ciune a sfetnicilor săi găsesc în sfârşit 
dreapta şi frumoasa lor răsplată. Pri¬ 
mul rege al României îşi îndeplineşte o 
sfântă datorie către primul domnitor al 
ţărilor surori unite, aducând în fata 
acestui monument prinosul de cinste 
ce se cuvine memoriei lui Cuza-Vodă, 
care va rămâne de-a pururea neştearsă 
în amintirea poporului” 1 . 

Apreciind că terenul era pregătit, la 7 
septembrie 1913, Ion I.C. Brătianu a pu¬ 
blicat o scrisoare către conducerea Par¬ 
tidului Naţional-Liberalprin care cerea 
trecerea la înfăptuirea reformei agrare 

1 Cuvântările regelui Carol I, voi. II, p. 4S7. 

si a celei electorale 1 . întrunit la 20 oc- 

r 

tombrie 1913, Congresul Partidului 
Naţional-Liberal a înscris în programul 
partidului reformele, după care a înce¬ 
put o vastă campanie de întruniri pu- 
olice în favoarea acestora. Pe de altă 
parte, Partidul Conservator a organizat 
acţiuni de contrapropagandă, afir¬ 
mând că dreptul de proprietate era sa¬ 
cru şi inviolabil, prevăzut ca atare în 
Constituţia ţării şi el nu putea să fie în¬ 
călcat. La rândul lor, Partidul Conser- 
vator-Democrat si Partidul Nationa- 

r r 

list-Democrat au susţinut reformele 

r 

preconizate de liberali, în timp ce Par¬ 
tidul Social-Democrat se pronunţa pen¬ 
tru acordarea votului universal si ex- 

r 

proprierea totală a pământului 
moşieresc şi darea lui în arendă pe ter¬ 
men lung la obştile de ţărani 2 . 

1 „Viitorul", din 8 septembrie 1913. 

2 Documente din istoria mişcării muncitoreşti 

Evident că în această dispută rolul 
monarhiei era foarte important. în Ra¬ 
portul Comitetului Executiv al Partidu¬ 
lui Social-Democrat prezentat la Con¬ 
gresul acestui partid din aprilie 1914 se 
arăta: „Noi trebuie să afirmăm cu vehe¬ 
mentă în fata idealului monarhic idea- 

r r 

Iul nostru republican şi la strigătul 
«Trăiască monarhia!» să strigăm «Tră¬ 
iască Republica Română!» 1 . Această 
poziţie era determinată de concepţia 
generală republicană a social-demo- 
craţilor, dar şi de poziţia monarhiei 
fată de reformele anunţate. 

r r 

Cu fermitatea care-1 caracteriza, I.I.C. 
Brătianu a reuşit să obţină consimtă- 

r r r 

mântui regelui Carol I pentru realiza¬ 
rea reformelor, condiţionat de „mode- 
raţiune”, de temperarea stângii Parti- 

din România. 1910 — 1915, Bucureşti, Editura 
Politică, 1968, p. 737-738. 

1 Ibidem, p. 738. 

dului Naţional-Liberal şi de înţelegerea 
cu conservatorii asupra modificării 
Constituţiei 1 . Reformele se bucurau de 

r 

susţinerea opiniei publice, în timp ce 
Partidul Conservator se declara ostil 
acestora. Guvernul, constituit într-o 
anumită conjunctură internaţională, 
generată de războaiele balcanice, deve¬ 
nise - după semnarea păcii de la Bucu¬ 
reşti - teatrul unor confruntări tot mai 

r 

acerbe. Vechii conservatori erau ostili 
colaborării cu Take Ionescu, impusă de 
regele Carol I; la rândul său, Take Io¬ 
nescu nu dorea să-şi compromită cari¬ 
era politică prin alianţa cu cei pe care-i 
criticase cu atâta vehementă în 

r 

1908-1909. Constatând că nu mai putea 


1 I. G. Duca, Memorii, voi. I. Ediţie şi schiţă 
biografică de Stelian Neagoe, Bucureşti, Editura 
Expres, 1992, p. 8-9; Alexandru Marghiloman, 
Note politice, voi I, p. 27, 212, 216. 

conduce corabia guvernului, Titu Maio- 
rescu a decis să demisioneze la 31 de¬ 
cembrie 1913. în aceste condiţii, Carol I 
a decis să încredinţeze puterea lui Ion 
I.C. Brătianu, preşedintele Partidului 
National Liberal. 

r 

Guvernul Ion I.C. Brătianu, consti¬ 
tuit la 4 ianuarie 1914, avea ca princi¬ 
pal obiectiv modificarea Constituţiei. 
Alegerile parlamentare din februarie 
au dat câştig de cauză liberalilor, care 
au obtinut 116 locuri în Adunarea De- 

r 

putaţilor şi 97 în Senat. Astfel, calea re¬ 
vizuirii Constituţiei era deschisă. în 

r 

Mesajul tronului, din 21 februarie, Ca¬ 
rol I aprecia: „întărirea conştiinţei 
naţionale, răspândirea învăţământu¬ 
lui, o mai strânsă solidaritatea socială, 
o oştire tot mai puternic organizată şi 
consolidarea finanţelor statului prin 
sporirea muncii şi a economiei naţio- 

nale ne vor da putinţa să păstrăm neş¬ 
tirbită si să îmbunătăţim situaţia cu 

r r r 

care ne mândrim astăzi, situatiune 
care este rodul străduinţelor statornice 

r 

a acelora care au înţeles în trecut că nu- 

r 

mai prin închinarea tuturora înaintea 
interesului obştesc se pot întemeia sta¬ 
tele puternice şi societăţile sănătoase” 1 . 
Erau, aceste cuvinte si un bilanţ al Iun- 
gii sale domnii, care se apropia de un 
sfârşit inexorabil. 

în mai 1914 au avut loc alegeri pentru 
Adunarea Naţională Constituantă, câs- 
tigate de Partidul Naţional-Liberal. In 
Mesajul prezentat de rege în şedinţa de 
deschidere a Parlamentului la 5 iunie, 
se exprima speranţa că deputaţii şi se¬ 
natorii vor trece la „o cuminte revizu¬ 
ire a Constituţiei” pentru a face posibilă 
înfăptuirea celor două reforme 

1 „D.A.D.“, nr. 1, şedinţa din 21 februarie 1914, 

p. 1. 

„într-un spirit de armonie socială” 1 . La 
21 iunie a fost aleasă Comisia pentru 
studierea reformelor, urmând ca Adu¬ 
narea Naţională Constituantă să-si reia 

r r 

lucrările la 15 noiembrie 1914. Dar iz¬ 
bucnirea războiului a făcut ca regele 
Carol I să nu vadă legiferate, în timpul 
domniei sale, reforma agrară şi cea 
electorală. 

Dintre evenimentele importante pe¬ 
trecute în rândul familiei regale se re¬ 
marcă trimiterea, în ianuarie 1914, a 
prinţului Carol la Potsdam pentru a se 
înrola în Regimentul I al Gărzii Imperi¬ 
ale şi a se pregăti în domeniul militar. 
Aici l-a avut coleg pe vărul său Frie- 
drich, fiul cel mai mare al kaizerului 
Wilhelm. Prinţul Carol devenise o per¬ 
soană dificilă şi greu de suportat. El cu¬ 
noştea relaţiile mamei sale cu princi¬ 
pele Ştirbey şi nu suporta ca tatăl său 

1 Ibidem, nr. 1, şedinţa din 5 iunie 1914, p. 1. 

să accepte această situaţie. Ajunsese 
să-l urască pe Barbu Ştirbey, dar şi pe 
mama sa, cu care avea dese altercaţii. 
Trimiterea la Potsdam i se părea o ma¬ 
nevră menită să-l despartă de Elena Fi- 
litti. La 27 aprilie 1914, Carol nota în 
jurnalul său: „Când mă gândesc cât de 
mult îmi lipseşti, cum totul mi se pare 
pustiu de când tu nu mai eşti aici; tu 
erai totul pentru mine, fără tine totul 
mi se pare lipsit de viaţă şi viaţa atât de 
inutilă [...] Mă gândesc că acum mai 
puţin de un an de când te strângeam în 
urate si ne sărutam ca doi nebuni, ce 

r r ' 

ore încântătoare am petrecut împre¬ 
ună, oare se vor mai întoarce ele? 
Acum sunt departe de tine, îmi doresc 
atât de mult să te am, să te iubesc, aşa 
cum ştiu eu să te iubesc”. Pe Carol îl bă- 

r 

tea gândul de a renunţa la calitatea pe 
care o avea de moştenitor al Coroanei 

r 

tatălui său: „Pentru că sufletul meu îţi 

aparţine pe de-a-ntregul, Păsărică, 
mi-au trecut tot felul de gânduri nebu¬ 
neşti prin minte. Că dac-aş rupe-o în fa¬ 
milia, pentru că aş avea puterea să-i pă¬ 
răsesc, ne-am putea căsători şi tu ai 
putea deveni cu adevărat regina mea” 1 . 
Acest gând avea să-l anime şi peste pa¬ 
tru ani, dar pentru o altă femeie. 

2.,Regret că n-am murit 
înainte de începerea acestui război” 

Războaiele balcanice prevestiseră noi 
conflicte pe continentul european. 
Toate statele se înarmau, îsi căutau 
aliaţi, îşi afirmau „dreptatea” cauzei 
proprii. România se afla în atenţia am¬ 
belor tabere: Puterile Centrale si An- 

r 

tanta, datorită potenţialului său uman 

1 Carol II, între datorie şi pasiune. însemnări 
zilnice, voi. I. Ediţie Marcel Dumitru Ciucă şi 
Narcis Dorin Ion, Bucureşti, Editura Silex, 1995, 
p. 3-4. 

şi material, mai ales pentru bogăţiile 
petroliere, precum şi datorită poziţiei 
geo-strategice. 

Participarea României la cel de-al do¬ 
ilea război balcanic s-a făcut împotriva 
voinţei Austro-Ungariei, dovedind că 
tratatul din 1883 avea un caracter for¬ 
mal. De altfel, în concepţia oamenilor 
politici români, drumul spre Transilva¬ 
nia trecea prin Bulgaria, lovitura prin¬ 
cipală - deşi indirectă - îndreptân- 
du-se împotriva Austro-Ungariei 1 . Un 
contemporan constata că, după pacea 
de la Bucureşti, „o răceală de gheaţă a 
intervenit în raporturile dintre Româ¬ 
nia şi Austro-Ungaria” 2 . Pe de altă 
parte, extinderea Serbiei - care tindea 

1 Constantin Nuţu, Rojnânia în anii neutralităţii 
(1914 — 1916), Bucureşti, Editura Ştiinţifică, 
1972, p. 66. 

2 I. Russu-Abrudeanu, Păcatele Ardealului fată 
de sufletid vechiului Regat, Bucureşti, 1930, p. 
97. 


Carol I 


Ioan Scurtu 


620/ 668 


să devină ceea ce fusese Piemontul 
pentru Italia, respectiv o forţă de coa¬ 
gulare a slavilor de sud, - a fost consi¬ 
derată de Viena ca „o ameninţare la¬ 
tentă” pentru integritatea Imperiului 
Austro-Ungar 1 . 

Pentru a influenţa politica Bucureşti- 
ului, regimul dualist a numit în calitate 
de ministru plenipotenţiar în România 
pe experimentatul diplomat Ottokar 
Czernin; acesta a primit misiunea de a 
obţine ratificarea tratatului din 1883 

r 

(reînnoit în februarie 1913) de către 
parlamentul român, făcându-1 astfel 
public 2 . Când a ridicat această chesti¬ 
une în cadrul unei audiente la Carol I, 
Czernin avea să constate: „Groaza care 


1 Jean-Michel Gaillard şi Anthony Rowley, 
Istoria continentului european de la 1850până la 
sfârşitul secolului alXX4ea. Traducere din 
franceză de Em. Galciu-Păun, Editura Cartier, 
2001, p. 283. 

2 1918 la români, voi. I, p. 359-364. 

l-a cuprins pe rege la auzul acestei pro¬ 
puneri, doar gândul că secretul, aşa de 
puternic păzit, asupra existenţei unei 
asemenea alianţe ar putea fi adus la cu¬ 
noştinţa publică, această frică mi-a de¬ 
monstrat cât de imposibil ar fi de a tra¬ 
duce în viată-în condiţiile 

r r 

date - această literă moartă” 1 . Drept 
care, Czernin comunica la Viena că tra¬ 
tatul cu România nu era altceva „decât 
un petic de hârtie fără conţinut” 2 . 


1 Apud Constantin Nuţu, op. cit., p. 44. 

2 Ibidem. 

După tratatul de pace de la Bucureşti, 
situaţia internaţională a României s-a 

r r 

consolidat, iar lupta 
românilor din Tran¬ 
silvania pentru eli¬ 
berare naţională a 

r 

căpătat un nou im¬ 
puls. Unul din con¬ 
ducătorii Partidului 
National Român, 

Ştefan Cicio-Pop, 
scria: „Evenimen¬ 
tele externe recente 
i-au dat acestui 
neam multă încre¬ 
dere în puterile sale şi suntem convinşi 
că ne vom ajunge ţinta” 1 . 

La 1/14 iunie 1914, ţarul Nicolae al 
II-lea si familia sa au făcut o vizită la 

r 



Regele Carol I şi ţarul 
Nicolae TT 


1 Ştefan Cicio-Pop, Românii şi guvernul, în 
„Românul", din 17/30 septembrie 1913. 



Ioan Scurtu _-_ Carol I _ = _ 623 / 668 

Constanţa. Aici a fost întâmpinat de re¬ 
gele Carol I şi membrii familiei domni¬ 
toare. Regina Elisabeta s-a ocupat de 
pavoazarea portului şi a oraşului, iar 
întâlnirea s-a desfăşurat în vila ei situ- 

r 

ată pe malul mării. La coborârea din 
iahtul imperial s-au intonat imnurile 
de stat ale Rusiei si României. A urmat 

r 

un Te-deum la biserica mitropolitană, 
slujba fiind oficiată în limbile rusă şi 
română. Apoi cei doi suverani şi suitele 
lor au făcut o plimbare prin oraş cu tră¬ 
surile şi au primit defilarea militară. 
Dejunul a fost servit la vila reginei Eli¬ 
sabeta. 

Apoi, după amiază, ţarul a oferit un 
ceai pe iahtul său. Dineul s-a desfăşurat 
într-un pavilion special construit pen¬ 
tru vizita tarului. In acest interval tare- 

r r 

viciul Aleksei s-a întreţinut mai ales cu 

r 

principesa Ileana, iar principesa Olga 
cu principele Carol. Principesa Olga a 

lăsat să se înţeleagă că nu accepta să 
părăsească Rusia, ceea ce însemna că 
nu agrea o eventuală căsătorie cu prin¬ 
cipele Carol. Totuşi, înainte de a părăsi 
teritoriul românesc, ţarul i-a invitat pe 
principesa Maria şi pe principele Carol 
să-şi petreacă vacanţa în septembrie la 
Livadia, în Crimeea. 
întâlnirea dintre Carol I si tarul Nico- 

r r 

lae al II-lea la Constanţa (1/14 iunie 
1914) - urmată de vizita ministrului de 
Externe al Rusiei, Serghei Dmitrievici 
Sazanov, în România şi plimbarea os¬ 
tentativă a acestuia, împreună cu I.I.C. 
Brătianu la Predeal si în sudul Transil- 

r 

vaniei - semnifica o orientare în poli¬ 
tica externă care nu era în spiritul tra¬ 
tatului din 1883. Comentând întâlnirea 
de la Constanţa, ziarul „Românul”, care 
apărea la Arad, aprecia: „Lumea de 
acasă şi cea străină va putea să cu¬ 
noască, cu o zi mai degrabă, dreptatea 

pretenţiunilor românilor din Ungaria. 
Căci, şi aici e cauza specifică a bucuriei 
noastre, nu se poate vorbi de România 
fără să fim pomeniţi şi noi, milioanele 
de români din monarhia habsbur- 
gică” 1 . 

Asasinarea lui Franz Ferdinand, mos- 
tenitorul Coroanei habsburgice, în ziua 
de 15/28 iunie 1914 la Sarajevo, a acuti- 
zat dintr-o dată toate contradicţiile din- 

r 

tre statele europene, oferind prilejul, 
aşteptat, pentru declanşarea primei 
mari conflagraţii mondiale. La 15/28 
iulie 1914, Austro-Ungaria a declarat 
război Serbiei; la 19 iulie/l august, Ger¬ 
mania a declarat război Rusiei, iar la 21 
iulie/3 august Franţei; la 22 iulie/4 au¬ 
gust Marea Britanie a declarat război 
Germaniei. Si astfel, noi si noi state au 

r ' r 

fost angrenate în acest „danţ caniba- 


1 „Românul", din 16/29 iunie 1914. 

lic”, după expresia lui N. Iorga, „întoc¬ 
mai precum când călăuzul suie pe 
munte un şir de excursionişti legaţi cu 
funie de dânsul, un moment de 
ameţeală al lui îi trage, unul după altul, 
pe toţi în prăpastie” 1 . 

Carol I, credincios alianţei Puterii 
Centrale, a depus eforturi pentru a 
evita un război între Austro-Ungaria şi 
Serbia 2 . Asemenea intervenţii, ca si în- 
treaga campanie pacifistă desfăşurată 
pe plan european, nu au dat rezultate. 
La 14/27 iulie 1914, împăratul Franz Jo- 
seph îl anunţa pe Carol I despre războ¬ 
iul pe care era hotărât să-l declare îm¬ 
potriva Serbiei, exprimându-şi speran¬ 
ţa că „vechea ta prietenie şi legăturile 

1 N. Iorga, O altă istorie contemporană, 
Bucureşti, 1933, p. 130. 

2 Mircea N. Popa, Primul război mondial. 1914- 
1918, Bucureşti, Editura Ştiinţifică şi 
Enciclopedică, 1979, p. 235. 

noastre amicale sunt pentru mine tot 
atâtea garanţii că tu vei avea o înţele¬ 
gere sinceră a hotărârilor ce am luat în 
acest caz grav” 1 . După primirea scriso¬ 
rii, Carol I - de felul său foarte calm si 
sobru - a devenit agitat. In timpul me¬ 
sei de seară - la care participau regina 
Elisabeta, marea doamnă de onoare, 
doamnele de onoare şi col. adjutant 
Paul Angelescu - regele a apreciat că 
Serbia „a cedat tuturor cererilor Aus- 
tro-Ungariei, depăşind chiar limitele pe 
care le-aş fi putut crede, şi această de¬ 
claraţie de război, fără ca în prealabil 
să fiu consultat, este o atingere a drep¬ 
turilor şi prerogativelor mele de rege” 2 . 
Peste câteva zile, la 18/31 iulie, împăra- 


1 Arh. N.I.C., fond Casa Regală, dos. 43/1914, f. 
1 . 

2 Mărturii contimporane. Regele Ferdinand. 
Adunate de G.N. Budisteanu, 1933, p. 13-14. 

tul Wilhelm al II-lea îi scria regelui ro¬ 
mân: „Gândurile mele se îndreaptă că¬ 
tre tine, care ai întemeiat la gurile Du¬ 
nării un stat civilizat si ai ridicat astfel 

r 

un zăgaz în faţa valului slav. Eu am în¬ 
credere că tu vei fi credincios prieteni¬ 
lor tăi şi că vei împlini neapărat datori¬ 
ile tale de aliat” 1 . In acelaşi spirit, Ia 20 
iulie/2 august, cancelarul Germaniei, 
Theobald von Bethmann-Hollweg, îi te¬ 
legrafia lui Carol I: „Cerem mobilizarea 
imediată a armatei române şi îndrepta¬ 
rea ei împotriva Rusiei” 2 . 

Ion I.C. Brătianu, preşedintele Consi¬ 
liului de Miniştri, a încercat să-l con- 
vingă pe rege că România nu putea in¬ 
tra în război, deoarece: Austro-Ungaria 
a început un război ofensiv împotriva 

1 Arh. N.I.C., fond Casa Regală, dos. 44/1914, f. 
1 . 

2 C. Gane, P. P. Carp şi rolul său în istoria 
politică a ţării, voi. II, Bucureşti, 1936, p. 508. 

Serbiei, în timp ce tratatul din 1883 
avea un caracter defensiv; războiul dus 
de Austro-Ungaria era îndreptat împo¬ 
triva naţionalităţilor, principiu care 
forma raţiunea de a fi a statului român; 
izbânda Austro-Ungariei însemna con¬ 
solidarea vrăjmaşilor neamului româ¬ 
nesc; tratatul de la Bucureşti, din 1913, 
stabilise, pentru prima dată în istorie, 
dreptul statelor din Orientul Europei 
de a-şi hotărî singure soarta. Pe de altă 
parte, regele l-a rugat pe Ion I.C. Brăti- 
anu să încerce să obţină de la guvernul 
şi de la partidul său executarea tratatu¬ 
lui. Brătianu a declarat că „fiindcă i se 
cere, va încerca cinstit, nelăsând pe ni¬ 
meni să bănuiască gândul si hotărârea 
sa” 1 . 

în aceste împrejurări, regele a decis 
convocarea unui Consiliu de Coroană 

1 I.G. Duca, Memorii, voi. I. Ediţie Stelian 
Neagoe, Bucureşti, Editura Expres, 1992, p. 47. 

pentru 21 iulie/3 august 1914, la caste¬ 
lul Peleş din Sinaia. Au participat mem¬ 
brii guvernului (Ion I.C. Brătianu, Em. 
Costinescu, Al. Constantinescu, Em. Po- 
rumbaru, V.G. Morţun, Al. Radovici, dr. 
C. Angelescu, Victor Antonescu, I.G. 
Duca), preşedintele Adunării Depu¬ 
taţilor (Mihail Pherekyde), foştii 
prim-miniştri (Theodor Rosetti, Petre P. 
Carp), fruntaşii partidelor din opoziţie 
(Alexandru Marghiloman, Ion Laho- 
vari, Ion C. Grădişteanu, Take Ionescu, 
Constantin Dissescu, Constantin Canta- 
cuzino-Paşcanu). Deşi nu era un orga¬ 
nism politic prevăzut de Constituţie, 
Consiliul de Coroană se înscria pe linia 
tradiţiilor româneşti, ca în momente de 
cumpănă domnitorul să se consulte cu 
fruntaşii politici ai ţării 1 . 

1 Despre desfăşurarea Consiliului de Coroană 
vezi: Ion Mamina, Consilii de Coroană, Bucu¬ 
reşti, Editura Enciclopedică, 1997, p. 32-51; C. 

Carol a intrat în sala de muzică a cas¬ 
telului Peleş din Sinaia „congestionat şi 
emoţionat”, însoţit de principele moşte¬ 
nitor Ferdinand, şi, fără nici o introdu¬ 
cere, a declarat: „Războiul general a iz¬ 
bucnit. Se dă marea luptă în care 
pentru o întreagă perioadă istorică se 
vor stabili harta şi soarta popoarelor. 
Desigur că în acest război vor fi învin¬ 
gători şi învinşi. Dar e neîndoielnic că 
cei dinainte si irevocabil meniţi să fie 

r r 

învinşi vor fi neutri. Aşa fiind, după 


Gane, P.P. Carp şi rolul său în istoria politică a 
ţării, voi. II, p. 509-516; C. Xeni, Take Ionescu. 
1858-1922, p. 269-272; I. G. Duca, 3 august 1914. 
Consiliul de Coroană de la Sinaia, în „Magazin 
istoric" nr. 1/1976, p. 38-44; Al. Marghiloman, 
Note politice, voi. I, p. 230-235; Consiliile de 
Coroana'de la Sinaia şi Cotroceni în versiuni 
inedite, în „Magazin istoric" nr. 12/1983 (notele 
lui Victor Antonescu); Ion Bulei, Arcul aşteptării. 
1914-1915-1916, Bucureşti, Editura Eminescu, 
1981, p. 60-63. 

matură chibzuinţă, convingerea mea 
adâncă e că datoria României e să exe¬ 
cute tratatele ce o leagă de Tripla Ali¬ 
anţă” 1 . 

r 

Pentru a fi mai convingător, Carol I „a 
scos dintr-o casetă de fier tratatul în¬ 
cheiat de el si contrasemnat de Ion Bră- 

r 

tianu tatăl, în 1883, reînnoit sub guver¬ 
nele Catargiu, Sturdza şi Maiorescu, a 
căror iscălitură o purta. Nimeni altul 
dintre bărbaţii noştri politici, care se 
perindaseră la cârma statului nu vă¬ 
zuse misteriosul document” 2 . Carol 
considera o chestiune de demnitate ca 
România să respecte tratatul semnat. 

Dar cei prezenţi s-au pronunţat pen¬ 
tru neutralitate, arătând că tratatul în¬ 
cheiat în 1883 avea în vedere situaţia în 

r 

1 Arh. N.I.C., fond Casa Regală, dos. 41/1914, f. 1. 

2 Constantin Kiriţescu, Istoria războiului pentru 
întregirea României. 1916 — 1919, voi. I, ed. a II- 
a, Bucureşti, Editura Casei Şcoalelor, p. 132-124. 

care Austro-Ungaria ar fi fost atacată, 
ori, în realitate, aceasta atacase Serbia, 
astfel încât România nu era obligată să 
intervină. Ion I.C. Brătianu, preşedin¬ 
tele Consiliului de Miniştri, a apreciat 
că: „Sentimentul public este aproape în 
unanimitate împotriva războiului [...] 
Dacă în lucrurile mici se poate trece 
peste sentimentul public, în ceasurile 
mari ale vieţii naţionale trebuie să se 

r r 

ţină seama de voinţa poporului. Nu se 
poate face război în vremurile de azi, 
când acest război nu este aprobat de 
conştiinţa naţională. Să rămânem deci 

r r r 

neutri”. Singur P.P. Carp s-a pronunţat 
pentru intrarea în acţiune alături de 
Germania şi Austro-Ungaria. Contrazi- 
cându-1 pe primul ministru, P.P. Carp a 
susţinut: „Datoria omului de stat e să 
conducă el opinia publică, nu să se lase 
târât de această opinie publică. Opinia 
publică îi va fi în urmă recunoscătoare 

că nu s-a luat după rătăcirile ei”. Frun¬ 
taşul conservator a evocat tratatul din 

r 

1883, dar si necesitatea solidarizării cu 
regele: „Cum lăsaţi pe omul aista sin¬ 
gur?!” a întrebat fruntaşul conservator 
arătând spre Carol I. Şi în faţa lipsei de 
reacţie a participanţilor, P.P. Carp a ob¬ 
servat: „Sire, ţin să se constate că în 
ceasul cel mai grav pentru ţară Majes- 
tatea Voastră este părăsită de toate par¬ 
tidele si de toti sfetnicii ei, la sfârşitul 
unei lungi domnii închinate propăşirii 
naţionale” 1 . Cu aceste cuvinte, Carp ur¬ 
mărea să arunce „vreascuri peste focul 
ce ardea în sufletul bătrânului Hohen- 
zollern, nădăjduind că astfel va câştiga, 
poate, partida şi-l va face pe rege ca, 
într-un moment de revoltă si de ener- 

r 

gie să treacă peste voia sfetnicilor săi şi 
să declare singur război” 2 . Dar regele 

1 I.G. Duca, Memorii, voi. I, p. 63. 

2 C. Gane, op. cit., voi. II, p. 515. 

nu s-a hazardat, ci a cerut din nou fie¬ 
cărui participant să se pronunţe des¬ 
chis prin da sau nu. Cvasiunanimitatea 
liderilor politici s-au declarat împo¬ 
triva intrării în acţiune. în fata acestei 

r r 

situaţii regele Carol I-animat de un 
real spirit democratic - a conchis: 
„Constat că reprezentanţii ţării, 
aproape în unanimitate, au cerut neu¬ 
tralitatea României. Ca rege consti¬ 
tuţional, mă supun votului d-voastră. 
Mi-e frică însă că prestigiul ţării va ieşi 
micşorat din şedinţa de astăzi si mă 

r r r r 

tem că ati luat o hotărâre de care Ro- 

r 

mânia se va căi în viitor.” Carol I a re¬ 
comandat participanţilor să păstreze 
discreţie asupra discuţiilor avute în 
Consiliul de Coroană, urmând să se pu¬ 
blice un scurt comunicat în „Monitorul 
oficial”. Acesta a fost redactat de Ion 
I.C. Brătianu, Alexandru Marghiloman 
şi Take Ionescu în prezenţa regelui. 

Decizia Consiliului de Coroană de a se 
păstra neutralitatea ţării şi a se lua mă¬ 
suri de întărire a armatei pentru orice 
eventualitate însemna abandonarea 
tratatului cu Puterile Centrale, care, 
prin agresiunea împotriva Serbiei, ne¬ 
socotiseră spiritul şi litera acestuia. 

Carol I a fost grav afectat de hotărâ¬ 
rea adoptată de Consiliul de Coroană. 
„După patruzeci şi opt de ani mă văd 
aproape singur” 1 , îi mărturisea el lui C. 
Stere. Profund mâhnit, regele îi scria la 
14 august lui Wilhelm al II-lea, împăra¬ 
tul Germaniei: „După o discuţie de trei 
ore, în care am pus în joc toată eloc¬ 
venţa mea şi am respins în modul cel 
mai hotărât argumentele aduse (cu ex¬ 
cepţia d-lui Carp, care însă este părăsit 
de partizanii săi), [Consiliul de Coroa- 


1 C. Stere, Marele război şi politica României, 
Bucureşti, 1918, p. 36. 


Ioan Scurtu 


Carol I 


637/ 668 


nă] s-a pronunţat totuşi, cu o unanimi¬ 
tate la care nu mă aşteptam, împotriva 
aplicării tratatului [...] Nu e nevoie să 
mai dau asigurări cât de mult sufăr din 
cauza situaţiei momentane si a stării de 

r r 

spirit necugetate a ţării mele; dificul¬ 
tăţile sunt greu de învins, căci eu nu pot 
începe singur, fără un guvern respon¬ 
sabil, un război faţă de care întreg po¬ 
porul se împotriveşte” 1 . 

Aşadar, în momentul decisiv, regele 
Carol I nu şi-a putut impune punctul de 
vedere în problema politicii externe a 
României, a atitudinii faţă de război, fi¬ 
ind nevoit să ţină seama de opinia pu¬ 
blică, de atitudinea covârşitoarei majo¬ 
rităţi a oamenilor politici. România nu 
putea începe un război alături de Impe¬ 
riul Habsburgic, care asuprea peste 
cinci milioane de români, aflaţi în 


1 Monarhia de Hohenzollern..., p. 262-263. 

Transilvania şi Bucovina. Avea drep¬ 
tate I.G. Duca atunci când scria: „Viito¬ 
rul a dovedit că nu ne înşelasem si că la 

r r 

Sinaia, în Consiliul de Coroană de la 21 
iulie 1914, am pus cu adevărat prin vo¬ 
tul nostru Diatra fundamentală a unită¬ 
ţii naţionale a tuturor românilor” 1 . 

r 

Acelaşi I.G. Duca nota că a doua zi 

r 

după Consiliul de Coroană a fost che¬ 
mat la dejun la castelul Peleş. „Regele 
era abătut, îmbătrânit si încovoiat. Re- 
gina ni s-a plâns că prea l-am chinuit pe 
bătrânul nostru suveran şi cu greu îşi 
putea stăpâni indignarea împotriva so¬ 
luţiei adoptate de Consiliul de Co¬ 
roană.” în timpul mesei, a sosit o tele¬ 
gramă care anunţa că avioanele 
franceze ajunseseră până la Rin, dar 
Carol nu credea „decât în informaţiile 
care înregistrau succesele germane. De 
mai multe ori în cursul conversaţiei, 


1 I.G. Duca, Memorii, voi. I, p. 67. 

adresându-se reginei, a spus: «îţi aduci 
aminte, Elisabeth, asa a fost si în 1870.» 
Vădit era încă hipnotizat de amintirea 
glorioasă a războiului pentru unitatea 
Germaniei si din vorbele lui reieşea 

r r 

clar că pentru el lucrurile se vor pe¬ 
trece de astă dată întocmai ca atunci”. 
La plecare, regele i-a spus lui Duca, mi¬ 
nistrul Instrucţiunii si al Cultelor: „Prin 
preoţi şi prin învăţători trebuie să 
creaţi în opinia publică un curent pen¬ 
tru intrarea în acţiune, peste câtva 
timp, alături de Puterile Centrale. E 
greu, dar trebuie făcut, va fi bine pen¬ 
tru ţară” 1 . Duca a promis, dar n-a dat 
curs acestei solicitări, care n-ar fi avut 


1 Ibidem, p. 70. 

nici un succes în opinia publică. 

După ce în ianuarie 1914 cedase con¬ 
ducerea problemelor de politică in¬ 
ternă lui Ion I.C. Brătianu, care se anga¬ 
jase pe linia înfăptuirii reformelor, 
acum, în iulie 1914, ca urmare a hotă¬ 
rârii Consiliului de Coroană, regele nu 
mai stăpânea nici politica externă a Ro¬ 
mâniei, pe care o îndrumase în ulti¬ 
mele patru dece¬ 
nii. Parcă pentru a 
pune gaz pe foc şi 
a-1 amărî si mai 

r 

mult pe bătrânul 
rege, chiar în acele 
zile-mai exact la 
24 august 

1914 - Take Io- 
nescu publica fai¬ 
mosul articol inti¬ 
tulat Cascada 
tronurilor în ziarul 

„La Roumanie”, în care liderul Partidu¬ 
lui Conservator-Democrat aprecia că 
războiul va propulsa mişcările de 
stânga: „Va fi o cascadă de tronuri. Eu¬ 
ropa va fi republicană.” Evident că ase¬ 
menea pronosticuri nu erau pe placul 
lui Carol I. 

Hotărârea Consiliului de Coroană 
avea un caracter provizoriu, deoarece 
România nu putea rămâne până la ca¬ 
păt în expectativă; poporul român avea 
de realizat o mare misiune isto¬ 
rică - aceea a făuririi statului naţional 

r 

unitar; el trebuia să chibzuiască si să 

' r 

folosească împrejurările internaţio¬ 
nale pentru înfăptuirea acestui scump 
ideal. Take Ionescu avea dreptate când 
spunea că neutralitatea n-a fost decât 
„zidul pe care îl ridicam în contra posi¬ 
bilităţii de a se merge cu Puterile Cen¬ 
trale, zid la spatele căruia noi avem să 

preparăm viitorul atac” 1 . 

în întreaga ţară se desfăşura o vie agi¬ 
taţie politică, vizând intrarea României 
în război, fie alături de Antantă, fie de 
Puterile Centrale, sau menţinerea ei în 
neutralitate. Curentul cel mai puternic 
era cel în favoarea Antantei, în fruntea 
căruia se aflau Nicolae Filipescu şi Take 
Ionescu. Fiecare grupare adresa ape¬ 
luri către rege, cerându-i - uneori pe 
un ton imperativ - adoptarea punctu¬ 
lui ei de vedere. 

Carol I continua să creadă în posibili¬ 
tatea făuririi statului naţional unitar 

r 

român prin lupta alături de Puterile 
Centrale. într-o discuţie avută cu Ale- 

r 

xandru Marghiloman, regele a afirmat: 
„România nu mai poate trăi în limitele 
sale actuale, însă nu e azi momentul 

1 Take Ionescu, Pentru România Mare. 
Discursuri din război. 1915-1917, Bucureşti, 
1919, p. 117. 

[...] După ce Rusia va fi învinsă, ceasul 
României va veni. în ziua în care va 
suna ora lichidării Austro-Ungariei, oră 
care nu poate întârzia mai mult de 20 
de ani, România va lua atunci Ardealul 
si Bucovina” 1 . 

r 

Sabina Cantacuzino îsi amintea că, 
discutând la Sinaia cu Elisabeta, la un 
moment dat a intrat Carol I, care „îmi 
arătă pe o hartă mare întinsă pe masă 
mersul trupelor însemnat de dânsul cu 
mici drapele; îmi explică cât de bună 
era strategia germană, de ce material 
formidabil dispuneau şi de siguranţa 
ce avea în Puterile Centrale! «Un singur 
lucru as dori înainte de a muri: să revăz 

r 

restituirea celor trei judeţe pierdute de 
ţară în timpul domniei mele»” adică a 
celor din sudul Basarabiei 2 . 

1 C. Bacalbaşa, op. cit., IV, p. 151. 

2 Sabina Cantacuzino, Din viaţa familiei I. C. 
Brătianu. Războiul 1914-1919, Bucureşti, 

La rândul său, Take Ionescu avea să 
relateze că, din discuţiile avute cu re- 
gele Carol I, se degaja faptul că acesta 
„era ca hipnotizat şi, cu cât vorbea mai 
mult, cu atât îmi dădeam mai bine 
seama de groaznica intoxicare ger¬ 
mană, care era în stare să otrăvească 
de la distantă un bătrân la care însusi- 

r r 

rea predominantă fusese cumpătarea”. 
Bătălia de la Marna (5 - 11 septembrie 
1914), încheiată cu succesul trupelor 
franceze şi engleze, era socotită de Ca¬ 
rol ca o retragere strategică a armatei 
germane. La demonstraţia lui Take Io¬ 
nescu că Germania a suferit o înfrân¬ 
gere teribilă, „regele Carol, cu o voce în¬ 
ceată, care oglindea sufletul său 
răscolit de o realitate pe care niciodată 
nu o bănuise, îmi spuse cu blândeţe: 
«Poate că mă înşel, poate că d-ta ai 


Tipografia Universul, 1937, p. IX-X. 

dreptate, poate să fi fost bătuţi»” 1 . 
într-un acces de sinceritate, regele i-a 
declarat lui Take Ionescu: „Dacă regret 
ceva, este că n-am murit înainte de în¬ 
ceperea acestui război” 2 . 


1 Take Ionescu, Regele Carol I în timpul 
războiului, în „Universul 14 , din 23 decembrie 
1919. 

2 C. Bacalbaşa, op. cit., p. 151. 

ÎNCHEIERE 

Decizia Consiliului de Coroană l-a 
afectat profund pe bătrânul rege. Se 
simţea înfrânt, privit cu ostilitate de 
toţi, trădat. Singura persoană care-i îm¬ 
părtăşea opiniile era regina Elisabeta. 
După ce aproape toată viaţa nu s-a 
amestecat în politică - ocupându-se de 
artă, literatură, opere carita¬ 
bile - dintr-o dată a devenit foarte ac¬ 
tivă şi vehementă în exprimarea opini¬ 
ilor fată de intrarea României în 

r 

război. I.G. Duca nota: „Regina Elisa¬ 
beta era cea mai înverşunată apără¬ 
toare a cauzei germane. Le spunea tu¬ 
turor că niciodată şi pentru nimic în 
lume nu va consimţi să stea un ceas pe 
tronul unei ţări în război cu Germania 

r 

că, dacă România vrea să facă acest 
pas, regele trebuie să abdice imediat, că 

principele Ferdinand şi copiii lui ar fi 
nişte trădători faţă de sângele ce curge 
în vinele lor dacă n-ar urma fără sovă- 

r 

ire pe bătrânul rege în exilul lui [...]. De 
dimineaţa până seara aţâţa pe bietul 
rege, a cărui inimă era deja destul de 
stăpânită de atavismele lui germane şi 
destul de tulburată” 1 . Pe de altă parte, 
principesa Maria nu-şi ascundea senti¬ 
mentele antantofile, se pronunţa pen¬ 
tru intrarea României în război si elibe- 

r 

rarea Transilvaniei. Divergenţele din 
familia regală deveniseră de notorie¬ 
tate publică. 

în jurnalul său, Carol I consemna cu 
îngrijorare agitaţiile din ţară în timpul 
cărora se cerea intrarea României în 
război împotriva Puterilor Centrale. Se 
vorbea tot mai mult despre o eventuală 
înlocuire a regelui Carol I. Astfel, Take 
Ionescu aprecia că a găsit cea mai bună 

1 I. G. Duca, Memorii, voi. I, p. 84-85. 

soluţie pentru ţară: „Să aducem pe tron 
pe ducele Abruzzi, un principe latin, un 
om inteligent, din lagărul Antantei” 1 . 
Ion I.C. Brătianu „se căznea să domo¬ 
lească neînţelegerile de la Curte şi să 
oprească în ţară mişcarea antidinas- 
tică, ce devenea îngrijorătoare” 2 . în 
această atmosferă, la 16 septembrie, re¬ 
gele i-a cerut lui Basset, secretarul său 
particular, să pregătească textul prin 
care să aducă la cunoştinţa poporului 
român decizia de a abdica. Luni, 21 
septembrie 1914, Carol I nota: „Basset a 
pregătit cuvântarea pentru abdicare”, 
iar într-o însemnare din ziua de vineri 
25 septembrie consemna: „Sunt hotărât 
să plec dacă se vrea război împotriva 
Austriei” 3 . Textul acestei cuvântări era 


1 Ibidem, p. 86. 

2 Ibidem. 

3 Sorin Cristescu, Un proiect al regelui Carol I 
devine public după 83 de ani. Destinul se opune 

următorul: 

„Români! 

Un puternic avânt naţional cere ca 
România să intre în război cu Aus- 
tro-Ungaria spre îndeplinirea idealului 
visat de întregul nostru neam româ¬ 
nesc. 

Neputând a mă împotrivi acestui cu¬ 
rent, în care văd o primejdie pentru 
tară, nu-mi rămâne decât a încredinţa 
destinele mult iubitei noastre patrii 
unei Locotenenţe Regale. 

O viaţă întreagă, închinată ridicării şi 
măririi scumpului nostru popor, va fi 
pentru el cea mai sigură chezăşie că 
inima mea n-a încetat si nu va înceta ni- 

r 

ciodată de a bate pentru binele lui. Din 
tot sufletul, rog pe Atotputernicul să-l 


abdicării, în „Magazin istoric", nr. 10 din 
octombrie 1997, p. 19. 


Ioan Scurtu _-_ Carol I _ = _ 650 / 668 

păzească şi să-l ocrotească” 1 . 

Interesant este faptul că, aşa cum re¬ 
zultă din acest text, regele nu concepea 
abdicarea sa în favoarea mostenitoru- 

r 

lui de drept, principele Ferdinand, ci ca 
o renunţare definitivă a familiei de Ho- 

r 

henzollern la tronul României, întrucât 
puterea urma să fie încredinţată unui 
Locotenenţe Regale. 

Totuşi, Carol I a avut tăria de a nu 
face acest gest, care-i putea pune în 
cumpănă întreaga operă construită 
timp de patru decenii şi jumătate. A 
preferat să-şi aştepte moartea ca pe o 
izbăvire. I.G. Duca nota că regele stătea 
„închis în cabinetul său de lucru şi nu 
vedea pe nimeni. Pe noi, miniştrii, nu 
ne mai chema. De la Consiliul de Co¬ 
roană şi până la moartea lui n-a primit 
decât pe acei dintre noi care au cerut 


1 Ibidem. 

anume să-i vorbească” 1 . Suferind de fi¬ 
cat, slăbise mult, puterea îi scăzuse, as¬ 
tfel că a renunţat până şi la plimbările 
zilnice prin pădurea din preajma caste¬ 
lului Peleş. în timpul crizelor se chircea 
de durere, dar nu se văita, pentru a nu 
fi auzit de cei din jur. O aştepta pe 
„Doamna cu coasa”, iar ea întârzia să 
vină pentru a-1 trece în „lumea celor 
drepţi”. 

în acele împrejurări dramatice, Ion 
I.C. Brătianu îl vizita adesea, avea dis¬ 
cuţii cu suveranul, căuta să-i aline sufe- 
rinţa fizică şi morală, să-l protejeze de 
atacurile virulente ale antantistilor. Cu 

r 

tactul şi inteligenţa sa, preşedintele 
Consiliului de Miniştri l-a convins pe 
Carol I de utilitatea unei convenţii cu 

r 

Rusia. La 18 septembrie/l octombrie 
1914, a fost semnată, la Petrograd, Con¬ 
venţia secretă între România si Rusia, 

r t ' 


1 I.G. Duca, op. cit, p. 87. 

prin care, în schimbul „neutralităţii bi¬ 
nevoitoare fată de Rusia”, aceasta se 
angaja „să recunoască dreptul Româ¬ 
niei de a anexa provinciile aparţinând 
Austro-Ungariei a căror populaţie este 
românească” 1 . 

A fost ultimul său act politic major 
din timpul domniei lui Carol I, deoa¬ 
rece, peste nouă zile, la 27 septem¬ 
brie/10 octombrie, regele a încetat din 
viată la castelul Peles din Sinaia. I.G. 

' A r 

Duca nota: „In dimineaţa de 27 septem¬ 
brie 1914 dormeam încă adânc când 
mă deşteaptă telefonul. Suna îndelung 
si cu vădită enervare. Ce s-o mai fi în- 

r 

tâmplat? Alerg la aparat. «Dl. prim-mi- 
nistru vă roagă să poftiţi imediat la 
dânsul, Majestatea Sa Regele a murit 

1 Victor Atanasiu, Anastasie Iordache, Mircea 
Iosa, Ion M. Oprea, Paul Oprescu, România în 
primul război mondial, Bucureşti, Editura 
Militară, 1979, p. 55. 

subit». Primul meu sentiment a fost un 
sentiment de uşurare, soarta a dezlegat 
ceea ce noi nu puteam dezlega. Iată ie¬ 
şirea aşteptată şi zadarnic căutată! A 
găsit-o bătrânul suveran, părăsind 
scena pe care piesa nu se mai juca cu el, 
a găsit-o nu retrăgându-se de pe tron, ci 
retrăgându-se de pe lumea aceasta. îmi 
mărturisesc păcatul. Pe urmă simţă- 
mite mai omeneşti m-au cuprins. M-am 
gândit la toată lunga domnie ce sfârşea 
într-o aşa de tragică luptă sufletească. 
M-am gândit la omul care adormise 
pentru vecie, la însuşirile lui, la binele 
pe care l-a făcut, la binele pe care ar fi 
vrut să-l facă. La tot ce opera lui repre¬ 
zenta în evoluţiunea poporului nostru, 
iar mintea mea i-a adus cuvenitul si cu- 

r 

viinciosul prinos de recunoştinţă” 1 . 

Prin moartea sa, regele scăpa de chi¬ 
nurile pe care le îndurase în ultimele 


1 I.G. Duca, op. cit., p. 91. 

luni. „Ţi-a fost credincios până la 
moarte” 1 , telegrafia regina Elisabeta 2 
împăratului german Wilhelm al II-lea, 
în acele zile grele pentru ea. Şi intr-ade¬ 
văr asa a fost. 

r 

Ottokar Czernin, ministrul Aus- 
tro-Ungariei la Bucureşti, afirma: „Re¬ 
gele Carol a murit de război. Ultimele 
săptămâni au fost o tortură pentru bă¬ 
trânul domnitor, căci el primea comu¬ 
nicările pe care eu i le adresam, ca nişte 
lovituri de biciu. Eu primisem însărci¬ 
narea ca să încerc totul, pentru a obţine 
imediata cooperare a României, şi a 
trebuit să merg atât de departe, încât 
să-i amintesc că cuvântul dat nu îngă¬ 
duie nici o şovăire, că un tratat este un 
tratat şi că onoarea îi porunceşte să 
tragă sabia. Mi-aduc aminte de o scenă 


1 C. Xeni, op. cit., p. 279. 

2 Regina Elisabeta a murit la 18 februarie 1916. 

literalmente emoţionantă, când bătrâ- 
nul rege, plângând tare, se prăbuşi pe 
biroul său si încercă, cu mâinile tremu- 
rătoare, să-şi smulgă de la gât ordinul 
«Pour le Merite» [cea mai înaltă deco¬ 
raţie prusiană, creată de Frederic cel 
Mare, primită de Carol ca ofiţer ger¬ 
man în 1864], pe care o purta în perma¬ 
nenţă. Pot spune, fără nici o exagerare, 
că l-am văzut prăbuşindu-se zi cu zi, 
supt aceste continue lovituri de mă¬ 
ciucă si că excitarea sufletească în care 

r 

trăia, i-a scurtat, desigur, zilele” 1 . 

în testamentul 2 scris şi iscălit cu pro¬ 
pria sa mână la 14/25 februarie 1899, 
Carol I menţiona: „Mă gândesc înainte 
de toate, la iubitul meu popor, pentru 
care inima mea a bătut neîncetat si 

r 

care a avut deplină încredere în mine. 

1 Apud Constantin Kiriţescu, op. cit, p. 135-136. 

2 Testamentul regelui Carol I, în „Viitorul", din 
30 septembrie 1914. 

Viaţa mea este aşa strâns legată de 
această de Dumnezeu binecuvântată 
ţară, că doresc să-i las, şi după moartea 
mea, dovezi vădite de adâncă simpatie 
şi de viul interes pe care le-am avut 
pentru dânsa. Zi şi noapte m-am gândit 
'.a fericirea României, care a ajuns să 
ocupe acuma o poziţie vrednică între 
statele europene [...] Succesorul meu la 
tron primeşte o moştenire de care va fi 
mândru şi pe care el o va cârmui, am 
toată speranţa, în spiritul meu, călăuzit 
fiind de deviza: «Tot pentru Ţară/ Ni¬ 
mic pentru mine»”. în testament se ex¬ 
prima dorinţa ca trupul său să fie în¬ 
gropat „lângă biserica Curţii de Argeş, 
reclădită de mine, şi care poate deveni 
mormântul dinastiei române; însă, 
când capitala Regatului va cere ca ce¬ 
nuşile mele să rămână în mijlocul 
iubiţilor mei bucuresteni, atunci în- 
mormântarea la Curtea de Argeş va fi 

provizorie, până ce se va clădi un mau¬ 
soleu pe o înălţime împrejurul oraşu¬ 
lui, unde se poate deschide un bulevard 
(mă gândesc la înălţimea înainte de bi¬ 
serica Cărămidari, unde se găseşte as¬ 
tăzi un pavilion al Institutului Geogra¬ 
fic Militar)”. Regele a stabilit şi 
moştenirea ce o lăsa soţiei sale Elisa- 

r r 

beta, moştenitorului tronului princi¬ 
pele Ferdinand, nepotului său princi¬ 
pele Carol, principesei Maria, căreia îi 
recomanda „ca viitoare regină să com¬ 
bată luxul, care aduce, prin cheltuieli 
nemăsurate, atâtea nenorociri în fami¬ 
lii”. Regele dispune: „Galeria mea de ta¬ 
blouri, tocmai cum este descrisă în ca¬ 
talogul ilustrat al bibliotecarului meu 
Bachelin, va rămâne pentru totdeauna 
şi de-a întregul în ţară, ca proprietate a 
Coroanei României.” Potrivit testamen¬ 
tului, va fi distribuită suma de 12 mili¬ 
oane lei la diferite aşezăminte, fundaţii 

r ' r 

şi ca ajutoare, între care: Academia Ro¬ 
mână, Fundaţiile Universitare, orfeli¬ 
natul „Ferdinand” din Zorleni (Bârlad), 
Societatea de binefacere „Elisabeta” 
etc. La 14/27 decembrie 1911, Carol a 
adăugat un codicil prin care lăsa moş¬ 
tenire diverse sume de bani pentru ne¬ 
poţii şi strănepoţii săi; de asemenea ce¬ 
rea să se ofere daruri la toate rudele, 
tuturor celor care l-au slujit, începând 
cu miniştrii, se sporeau sumele desti¬ 
nate iniţial pentru unele instituţii şi 
persoane, se făcea precizarea: „Co- 
Zectiunea mea de arme din castelul Pe- 

r 

leş va rămâne în întregul său acolo ca 
proprietatea Coroanei Române”. 

Potrivit inventarului averii regelui 
Carol I, întocmit la 1 octombrie 1914, si¬ 
tuaţia era următoarea 1 : 

r 


1 Arh. N.I.C., fond Casa Regală, dos. 90/1914, f. 
55. 

A. Moşii 

f 

1. Moşia Broşteni, jud. Suceava 

2. Moşia Slobozia-Zorleni, jud. Tutova 

3. Moşia Monastirea, jud. Ilfov 

4. Moşia Poeni, jud. Iaşi 

5. Moşia Predeal, care se compunea 
din următorii munţi: 

r 

-Cumpătul, Piatra Arsă, Jepii şi Coş- 
tila (corn. Buşteni) 

Râjnoava, Susaiul, Retivoiul, Faţa 
Găvanei (corn. Predeal) 

- Clăbucetul Baiului, Clăbucetul Azu- 
gei, Unghia Ursului cea mică, So- 
rica-Dutca (corn. Azuga) 
-Doamnele si Răzoarele, Vârful lui 
Drăgan (corn. Comarnic) 

-Jumătate din Lacul Roşu în devăl¬ 
măşie cu moştenitorii Gh. Gr. Can- 

r r 

tacuzino (corn. Azuga) 

-1/4 din Podurile în devălmăşie cu 
statul (corn. Teşila) 

B. Case dimprejurul Palatului Regal din 
Capitală servind ca dependinţe 

1. Imobilul din str. Câmpineanu nr. 
20 si 22 

r 

2. Imobilul din str. Câmpineanu nr. 
24 si 26 

r 

3. Imobilul din str. Câmpineanu nr. 
28 si 30 

r 

4. Imobilul din str. Câmpineanu nr. 
32 si 34 

r 

5. Imobilul din str. Grigorescu (Mo¬ 
dei) nr. 5 

6. Imobilul din str. Grigorescu (Mo¬ 
dei) nr. 9 

7. Imobilul din str. Grigorescu (Mo¬ 
dei) nr. 20 

8. Imobilul din str. Palatului nr. 1 

9. Imobilul din str. Ştirbey Vodă nr. 3 

10. Imobilul din str. Ştirbey Vodă nr. 4 

11. Casa grădinarilor din grădina Pala¬ 
tului 

12. Terenul din str. Grigorescu (Modei) 

nr. 24 

13. Terenul din şoseaua Mihail Ghica 
nr. 39 

Avere mobilă 

1 .84 categorii de titluri (rentă, 
acţiuni, obligaţiuni) - între care la 
Banca Naţională a României, Bank 
of Romania, Banca Generală Ro¬ 
mână, Banca de Credit Român, Na¬ 
tional Bank of Egypt, Anglo Os- 
tern-Bank, Elektro Bank Zurich, 
Deutsche Bank, Dresdner Bank, Ge¬ 
neral Electric comp., Stabilimentul 
balnear Sinaia, Fabrica de hârtie 
Letea, Fabrica de postav Azuga, Fa¬ 
brica de hârtie Buşteni, Fabrica de 
hârtie Câmpulung, Fabrica de bere 
Azuga, Sticlăria română Azuga, Fa¬ 
brica de cherestea Goetz, Fabrica 
de şampanie Azuga. 

2. 7 comandite, împrumuturi şi con¬ 
turi curente 

3. 8 posturi numerar, în bănci şi la 
Casa Regală 

Galeria de tablouri - care potrivit tes¬ 
tamentului urma să rămână în tară, ca 
proprietate a Coroanei Româ¬ 
niei - conţinea 214 tablouri, evaluate la 
6.642.500 lei aur. 

Guvernul a respectat întru totul dis¬ 
poziţiile testamentare ale regelui Carol 
I. Corpul neînsufleţit a fost adus de la 
castelul Peleş din Sinaia la palatul Co- 
troceni din Bucureşti unde, timp de 
două zile, populaţia şi-a putut lua adio 
de la cel ce condusese România timp de 
48 de ani. Apoi, a fost condus la Curtea 
de Argeş; aici a fost înmormântat, nu 
lângă, ci în interiorul bisericii, ctitorită 
de Neagoe Basarab şi refăcută în tim¬ 
pul domniei sale. 

O analiză atentă a perioadei 
1866-1914 arată că regele Carol I şi-a 
dus o amprentă puternică asupra evo¬ 
luţiei României, dar şi asupra clasei po¬ 
litice, reuşind să-i impună o anumită ri¬ 
goare şi disciplină. în general, Carol I a 
manifestat o mare reticentă în relaţiile 

r r 

cu oamenii politici români, a introdus 
maniere „prusace”, rigide, care i-au 
atras numeroase critici. Din acest 
punct de vedere era semnificativă cere¬ 
monia de investire a noului guvern: 
„Regele primeşte jurământul în uni¬ 
forma lui pe care o purta mereu parcă 
numai în poziţie de drepţi, într-un fel 
rigid după felul ofiţerilor prusaci. Jură¬ 
mântul era citit de fiecare cu mâna pe 
cruce, după care era iscălit în ordinea 
în care miniştrii erau aşezaţi, ordinea 
vechimii” 1 . I.G. Duca, participant la o 


1 Ion Bulei, Lumea românească la 1900, 

asemenea ceremonie, nota: „Aveam 
impresia că suntem o companie mili¬ 
tară. Atunci mi-am dat si mai bine 

r 

seama cum acest principe german in¬ 
trodusese în toate formele militarismul 
german, de care toată fiinţa lui era 
adânc pătrunsă” 1 . Faptul că regele în¬ 
tindea miniştrilor săi un singur deget, 
iar celor „privilegiaţi” cel mult două de¬ 
gete, avea desigur o semnificaţie bine 
calculată. 

O privire obiectivă ne conduce la con¬ 
cluzia că cei 48 de ani de domnie ai lui 
Carol I au marcat o etapă de mari pro¬ 
grese pentru România în plan demo¬ 
grafic, economic, social, administrativ, 
politic şi cultural. în 1866, România 
avea 4.115.818 locuitori, iar în 1914 
ajunsese la 7.771.341 locuitori. Dintr-o 


Bucureşti, Editura Eminescu, 1984, p. 254. 
1 I.G. Duca, Memorii, voi. I, p. 12. 

ţară vasală Imperiului Otoman, Româ¬ 
nia a ajuns un stat independent şi res¬ 
pectabil în Europa, dorit de ambele ta- 
oere aflate în conflict, începând din 
iulie 1914. Prin reformele înfăptuite. 
România intrase într-un ritm rapid de 
dezvoltare economică; dintr-o tară 
aproape fără industrie ajunsese să dis¬ 
pună de cele mai mari şi performante 
rafinării din Europa; dintr-o ţară fără 
monedă naţională. România avea, 
după 1900, una dintre cele mai puter¬ 
nice valute de pe continent. Sistemul de 
guvernare stabilit prin Constituţia din 
1866 si-a dovedit viabilitatea. Monar- 

r 

hia constituţională devenise o realitate, 
intrată în conştiinţa publică. 

Soarta este adesea ingrată cu oamenii 
politici, în rândul acestora înscri- 
indu-se şi regele Carol I. Privind corte¬ 
giul funerar, Constantin Argetoianu 
consemna: „Am putut să-mi dau seama 

că nu era nici multă durere, nici multă 
întristare în sufletele oamenilor ce în¬ 
soţeau carul mortuar. Toată lumea era 

r 

cu gândul la război şi toate evenimen¬ 
tele se judecau, în acele zile de încor¬ 
dare, prin prisma intrării sau neintră- 
rii noastre în acţiune si a direcţiei în 

r r r 

care această intrare ar fi să fie hotă¬ 
râtă. Moartea regelui Carol a conster¬ 
nat pe germanofili, dar a ridicat o pia¬ 
tră de pe pieptul antantofililor, care 
ştiau ce adversar ireductibil aveau în 

r 

defunctul suveran. Şi cum germanofili 
erau puţini, chiar în urma sicriului lui 
«Karl der Weise», surâsurile dominau 
lacrimile” 1 . 

Sentimentul general al opiniei pu¬ 
blice româneşti a fost acela de uşurare 

r r 

pentru faptul că dispăruse principala 
stavilă în calea alianţei României cu 

r 

Antanta şi intrării ei în războiul pentru 

1 Constantin Argetoianu, op. cit., p. 116. 

unitatea naţională. Mihail Manoilescu, 
pe atunci student, nota în memoriile 
sale: „în clipa când s-a răspândit vestea 
morţii regelui a fost - în ciuda oricărei 
decente - o bucurie cum numai tinere- 

r 

tul, totdeauna dispreţuitor de forme, 
poate să arate. Toţi eram fericiţi că 
moartea bătrânului rege însemna că- 
pătarea libertăţii, pentru România, de a 
merge împotriva Austro-Ungariei. Nu 
cunosc tragedie mai cumplită decât 
desnodământul acesta al unei vieţi no- 

r 

bile, cheltuită cu atâta onestitate în ser¬ 
viciul ridicării României. La moartea 
acestui mare suveran, încărcat de me¬ 
rite, tinerimea cea mai bună a tării se 
bucura! Si încă cu o mare curăţenie de 

r r 

suflet! Căci în bucuria ei nu punea al¬ 
tceva decât gândul măririi ţării, care 
trebuia să vină prin propria ei jertfă” 1 . 

1 Mihail Manoilescu, Memorii, voi. I, Ediţie 
îngrijită, prefaţă, note şi indice de Valeria 

